
Forord 


I 1968 trykte Menigheten Samfundet opp et nytt opplag av Det Britiske og 
Udenlandske Bibelselskabs bibelutgave fra 1834. I denne utgaven kan man 
i Jeremias bok lese følgende: «Saa sagde Herren: Staaer paa Veiene, og seer 
til, og spørger om de gamle Stier, hvor den gode Vei mon være, og vandre 
paa den, og I skulle finde Rolighed for eders Sjæl.» Både språkformen og 
innholdet beskriver på en treffende måte de sterkttroendes virksomhet 
gjennom nesten 200 år. Når man blar gjennom de sterkttroendes skrifter, 
er det nemlig én oppfordring som stadig dukker opp i spaltene: Spør etter 
de gamle stier og vandre på dem! Fra predikanten Knud Spødervolds bok 
utgitt i 1848 og til prekestolene i Menigheten Samfundet, Det Alminde- 
lige Samfund og Det Almindelige Lutherske Samfund i dag har kallet til 
de gamle stier vært det samme." Mens statskirken reviderte lærebøker, 
salmebøker og ritualer på 1800-tallet, ville de sterkttroende holde fast ved 
de velprøvde lærebøker, salmebøker og ritualer - uten å vanne ut den 
rene, lutherske lære. Denne søken etter de gamle stier førte de sterkt- 
troende bort fra statskirken, og med tiden slo ulike fraksjoner inn på for- 
skjellige stier i søken etter de gamle. Denne boken forteller historien om 
de sterkttroendes jakt på de gamle stier. 

Jeg har selv vokst opp i Menigheten Samfundet i Kristiansand. Jeg 
gikk på Menigheten Samfundets grunnskole (1997-2007) og Samfun- 
dets lærerutdanning (2010-2013), hvor jeg blant annet studerte kirke- 
samfunnets historie. Jeg var et femtegenerasjonsmedlem, ettersom min 
tippoldefar var et sentralt medlem da Menigheten Samfundet ble etablert 
i 1890. Siden har familien min vært trofaste medlemmer av kirke- 
samfunnet. Selv om jeg i 2015 ble utmeldt fra Menigheten Samfundet, 
har interessen for de sterkttroende og deres historie fulgt meg. Min bak- 
grunn fra Menigheten Samfundet kan av enkelte bli betraktet som et 


1 Spødervold, 1948/1890, s. 32; 322 og forstander Ramsland i Menighetsblad, 2013, nr. 3, s. 41. Se 
også Lomeland, 1895/1959, s. 24 og Vidnesbyrdet, nr. 1, 1927, S. 4. 

hinder for å kunne fortolke de sterkttroendes historie på en balansert og 
kritisk måte. Selv om min historiefremstilling nødvendigvis vil bli preget 
av min tidligere tilknytning til de sterkttroende, har erfaringene mine 
fra Menigheten Samfundet, studiene ved Samfundets lærerutdanning og 
tilgangen til de sterkttroendes internt publiserte litteratur bidratt til at 
jeg kan presentere de sterkttroendes historie på en måte som en ekstern 
kirkehistoriker ikke ville hatt mulighet til. Denne boken representerer 
derfor det mest omfattende og oppdaterte verket om de sterkttroendes 
historie som så langt har blitt publisert, og utgjør dermed et viktig bidrag 
til norsk kirkehistorie. 

Når man skal beskrive historien til en bevegelse som strekker seg 
nesten 200 år bakover i tid, vil det nødvendigvis dukke opp mange navn 
og årstall. Jeg har etter beste evne forsøkt å begrense antall personlighe- 
ter og fokusert på de jeg har ansett som mest betydningsfulle. Likevel 
gjør tette familiebånd mellom flere sentrale aktører at persongalleriet nok 
vil fremstå som litt uoversiktelig for flere lesere. Ikke minst bidrar flere 
«forstanderdynastier» innenfor de ulike kirkesamfunnene til dette. Til 
hjelp for leseren introduseres derfor et utvalg sentrale personer i begyn- 
nelsen av hvert kapittel. Videre finnes det en tidslinje bak i boken. I tillegg 
har jeg inkludert et forenklet slektstre som presenterer familierelasjonen 
mellom flere viktige forstandere i de sterkttroende kirkesamfunnene. De 
svært upedagogiske navnene på de ulike kirkesamfunnene kan også være 
en utfordring for noen og enhver. Oversikten over de ulike kirkesamfun- 
nene bakerst i boken kan forhåpentligvis hjelpe leseren på ferden gjen- 
nom de sterkttroendes historie. 


Oslo, mai 2021 
Jonas Yassin Iversen 


KAPITTEL 1 


Et historisk Kuriosum 


Den Tid er ganske vist nær, da den stærkttroende Retning 
kun vil være et historisk Kuriosum uden nogensomhelst 
Forplantelsesdygtighed.? 


Samme år som Menigheten Samfundet ble stiftet, hevdet biskop Johan 
Christian Heuch (1838-1904) i Kristiansand at de sterkttroende snart 
ville fremstå som «et historisk Kuriosum». Likevel står denne retningen 
fremdeles stødig i og omkring Egersund og Kristiansand. Selv om den 
sterkttroende bevegelsen utgjorde en betydelig religiøs kraft i Rogaland 
og på Agder på første halvdel av 1800-tallet,’ og fremdeles lever videre i 
ulike kirkesamfunn rundt Egersund og Kristiansand, har denne beve- 
gelsen i liten grad fanget norske kirkehistorikeres interesse. Ved siden 
av haugianismen og læstadianismen har derimot ingen av 1800-tallets 
lekmannsbevegelser fått like varig påvirkning på det lutherske kirke- 
landskapet i Norge. De sterkttroende og de senere kirkesamfunnene 
deres fortjener derfor en plass i norsk kirkehistorie sammen med andre 
lutherske lekmannsbevegelser, kirkesamfunn og kirkelige organisasjoner 
med utspring i det nittende århundrets vekkelser. Denne boken er derfor 
et bidrag til å gi de sterkttroende en større og tydeligere plass i norsk 
kirkehistorie. 


De sterkttroende før og nå 


I dag kjenner mange i Rogaland og på Agder godt til «lomelendingane» i 
Kristiansand og Egersund, samt «perane» og «larsane» i Egersund. Disse 
grupperingene tilhører alle den retningen man tradisjonelt har omtalt 


2 Heuch, 1890/1964, S. 74. 
3 Hale, 1980, s. 250. 

som «de sterke» eller «de sterkttroende». I denne boken vil jeg bruke det 
sistnevnte begrepet som en samlebetegnelse på alle retningene og kirke- 
samfunnene innenfor denne mangfoldige bevegelsen. Jeg kommer i fort- 
settelsen ikke til å bruke begrepene «lomelendinger», «perer» og «larser» 
i særlig grad, siden dette er begreper som av mange fortsatt oppfattes som 
nedsettende. Til tross for at biskop Heuch i 1890 mente at denne retnin- 
gen snart ville være «et historisk Kuriosum», er det den dag i dag snakk 
om høyst aktive kirkesamfunn, med i overkant av 2000 medlemmer. Det 
er ikke mange utenforstående som kjenner til deres indre liv, og enda 
færre kjenner deres historie. 

Med jevne mellomrom pryder de sterkttroende kirkesamfunnene avis- 
forsidene til Fædrelandsvennen, Dalane Tidende og Stavanger Aftenblad, 
og til tider har de til og med tiltrukket seg rikspressens oppmerksomhet.* 
Det som skrives, er ofte drevet av en jakt på sensasjoner og store over- 
skrifter. De fleste leserne lar seg ryste og får bekreftet sine fordommer 
mot de sære «sektene», mens andre forsvarer dem. Mange har hatt gode 
kolleger og naboer fra disse kirkesamfunnene, og de kan fortelle at de 
sterkttroende er hardtarbeidende, høflige og omsorgsfulle mennesker» 
I en slik debatt kommer sjeldent nyansene godt frem, og i stedet for kunn- 
skap spres fordommer og stereotypier. 

De sterkttroende er i dag fordelt i tre ulike kirkesamfunn, hvor 
Menigheten Samfundet er det desidert største og eldste kirkesamfunnet. 
Menigheten Samfundet ble stiftet i 1890 av læreren og predikanten Bernt 
Lomeland (1836-1900). Menigheten Samfundet har i dag nesten 1800 
medlemmer og driver fire skoler i Egersunds- og Kristiansands-området. 
I Egersund finner man dessuten Det Almindelige Samfund, stiftet i 1901 
av den avsatte forstanderen i Menigheten Samfundet, best kjent som Per 
Nodland (1842-1909). Dette kirkesamfunnet har i dag i overkant av 250 
medlemmer og egen skole. Til sist har vi i Egersund også Det Almindelige 
Lutherske Samfund, stiftet i 1952 av utstøtte medlemmer fra Det Almin- 
delige Samfund. Dette kirkesamfunnet har ikke lenger egen skoledrift og 
teller under 50 medlemmer. 


4 Se for eksempel Vårt Land, 29.06.2017; Dagbladet, 07.03.2016; Verdens Gang, 26.08.1974; 


27.08.1974. 
5 Igland, 2008b, s. 71; Olsen, 2010, s. 6. 

I tillegg til de nevnte kirkesamfunnene har det tidligere vært flere. I 
Kristiansand hadde man Det Gammel-Lutherske Samfund i tidsrommet 
1925-1958, som også drev egen skole frem til den tyske okkupasjonen. 
Dette kirkesamfunnet hadde 80 medlemmer da det ble oppløst. Noen 
utbrytere fra dette kirkesamfunnet etablerte husmenigheten Lomelands 
Menighet i 1932, som mest sannsynlig gikk i oppløsning mot midten av 
1990-tallet. De sterkttroende er altså ingen enhetlig bevegelse, og det har 
den heller aldri vært. Til tross for indre konfliktlinjer har bevegelsen vist 
seg å ha livets rett, selv nesten 200 år etter at de sterkttroende holdt sine 
første oppbyggelsesmøter. 

De første sterkttroende hadde flere likhetstrekk i sin religiøse prak- 
sis. I skriftet Knud Spødervold og de stærk troende fra 1892 beskrives de 
sterkttroende for eksempel på denne måten: «Man fant ofte blant dem 
begavede Folk i Retning af formel Logik og dialektisk Færdighed. Dis- 
putersygen var meget udbredt iblant dem, og man kunde stundom finde 
dem siddende om et Bord med hver sin Bibel, fortolkende, udlæggende og 
disputerende af alle Kræfter».* Det var med andre ord et kristenfolk med 
sans for religiøse diskusjoner og ofte teologiske detaljer og spissfindig- 
heter, uavhengig av hvilken strømning man tilhørte innenfor den brede 
sterkttroende bevegelsen. I nyere tid uttrykte et medlem av Menigheten 
Samfundet denne intellektuelle tilnærmingen til troen: «Det nytter ikke 
å si at du tror på [Kristus]. Du trenger også kunnskap, rett kunnskap». 
Denne holdningen har ofte blitt kritisert av andre: «Nød, Nødraap, Taa- 
rer, Anfægtelse, Angest m.m., som pleier at høre med til alle sande Krist- 
nes Erfaring, det omtaler de med stor Foragt og kalder det Loviskhed, 
Trældom osv., og raabe kun Tro, Tro! som de altid have nok af», skrev den 
kjente presten Lars Oftedal.* «Dei var opptekne med bibelgransking og 
lærespørsmål [...] om dei var utan akademisk danning, hadde dei leiande 
store kunnskapar om Bibel og vedkjenning», skrev kirkehistoriker Berge 
Furre. 


Thrap, 1892, S. 35-36. 
Fædrelandsvennen, 21.04.1990, 8. 31. 
Sitert i Furre (1990, s. 166-167). 
Furre, 1990, S. 234. 

De sterkttroende fikk ofte reaksjoner fra andre kristne grupperinger 
på deres forhold til alkohol. For mens andre lekmannsbevegelser stort 
sett var svært kritiske til alkohol og ikke sjeldent forkynte totalavhold, ble 
de sterkttroende helt fra begynnelsen oppfattet som om de hadde et løs- 
sluppent forhold til alkohol. I en kirkehistorie fra Rogaland finner man 
følgende beskrivelse: «Dei fyrste sterktruande var ikkje redde flaska. I 
bryllaup t.d. var dei ofte på "ein slør”. Dei såg ikkje det som noko synd. 
Tvertom».'* Den kjente sterkttroende predikanten Knud Spødervold 
(1791-1848) skal ha opptrådt beruset under oppbyggelsesmøter," og Per 
Nodland skal ha blitt skjenket brennevin på prekestolen.” Grunnleggeren 
av Det Almindelige Lutherske Samfund, Ola Hetland (1891-1954), 
skal ifølge enkelte kilder ha sagt at han helst fikk Den hellige ånd etter 
et par drammer.” Blant mange medlemmer av de senere sterkttroende 
kirkesamfunnene har man uten tvil hatt et avslappet forhold til alkohol, 
til tross for at ledelsen ofte har forkynt måtehold og advart mot alkoho- 
lens negative konsekvenser. Dette har de også selv vært oppmerksom på, 
og Menigheten Samfundet har derfor tatt opp temaet til diskusjon på de 
årlige fellesmøtene i 1969, 1987 og 2000." De sterkttroendes forhold til 
alkohol har dermed vært et særtrekk som har skilt dem fra mange andre 
kristne miljøer på Sørvestlandet. 

Fra 1960-tallet og fremover var de sterkttroende, i hvert fall kvinnene, 
lett gjenkjennelige i bybildet i Egersund og Kristiansand. Deres lange 
skjørt og stramme fletter gjorde at de i stadig større grad skilte seg ut 
fra omgivelsene.” Dette var på mange måter deres fremste særtrekk for 
omverdenen. I dag er de fleste medlemmene ikke like gjenkjennelige 
i det ytre, men deres teologi og liturgi har likevel noen gjenkjennelige 
særtrekk: For det første er teologien i utgangspunktet luthersk, men med 
tung vekt på rett lære og rett sakramentsforvaltning. Dette bygger igjen 
på deres kirkesyn, som går ut på at det kun er de kirker som faktisk har 
rett lære og rett sakramentsforvaltning, som «føder kristne». Det vil si at 


10 Veka, 1952, s. 40. Se også Oma (1982, s. 38). 

11 Bang, 1874, 8. 522; Thrap, 1892, S. 8. 

12  Grødeland & Oma, 1990, S. 27. 

13 Valand, 2001, s. 60. 

14 Hetland, 1969; Karlsen, 1987; Korsmo, 2000. 

15 Olsen, 2010, s. 6; Tønnessen, 2007, s. 69; Vabo, 2000, 8. 43-44. 

dersom det finnes noe som helst avvik i teologien eller måten man for- 
valter sakramentene på, vil denne kirken ikke kunne tilby frelse.“ Frelsen 
oppnås gjennom troen på den rette lære og rett bruk av sakramentene, 
og det er derfor nødvendig å tilhøre et rettlærende kirkesamfunn, slik de 
fleste sterkttroende ser det. Deres kirkesyn er derfor noe avvikende fra 
klassisk, luthersk teologi, og skiller seg fra lavkirkelige, lutherske organi- 
sasjoner i dag. 

For det andre er de sterkttroende noe så særegent som en høykirkelig 
lekmannsbevegelse. Det innebærer på den ene side at man ikke har teo- 
logisk utdannede prester, men at man i stedet holder seg med forstandere 
valgt blant menighetenes egen midte. Likevel vektlegger de sterkttro- 
ende kall og ordinasjon av sine forkynnere, avholder gudstjenester etter 
et strengt ritual og samler seg i kirker, hvor forstanderens forkynnelse 
og sakramentsforvaltning utgjør gudstjenestens kjerne.” Kirken som 
en guddommelig institusjon for menneskers frelse står helt sentralt i 
deres kristendomsforståelse. Samtidig er kirkene enkelt dekorert, og for- 
standerne bruker ikke presteklær, noe som peker tilbake på kirkesam- 
funnenes opprinnelse i en av 1800-tallets lekmannsbevegelser.* En annen 
arv fra tiden som lekmannsbevegelse som de sterkttroende har ivaretatt, 
er «oppbyggelsen». Når forstanderen i Menigheten Samfundet holder 
gudstjeneste i en annen kirke, holdes det gjerne en oppbyggelse i kirken 
som ikke har forstander den søndagen. Oppbyggelsen tar utgangspunkt 
i et forenklet ritual bestående av salmesang, bønn, høytlesning av søn- 
dagens epistel- og evangelietekst fra Kingos salmebok og en tale, gjerne 
holdt av en av kirkesamfunnets lærere.” For å understreke forskjellen 
mellom en preken og en oppbyggelsestale holdes ikke oppbyggelsestalen 
fra prekestolen i kirken. I Menigheten Samfundets forsamlingshus i Ran- 
desund holdes det bare oppbyggelser, ikke gudstjenester. I Det Alminde- 
lige Samfund har det vært vanlig å avholde oppbyggelser i skolelokalene 
på onsdags kveld.” I Det Gammel-Lutherske Samfund hadde man av og 


16 Samfundsstyret, 2014. 

17 Sødal, 2017, 8. 19. 

18 —Kasbo, 1997, s. 126; Sødal, 2017, $. 19. 
19 Kasbo, 1997, S$. 130. 

20 Kasbo, 1997, S. 124. 

til såkalte «lesesøndager», hvor forstanderen leste høyt fra en anerkjent 
prekensamling, for eksempel fra Luthers huspostill, i stedet for å holde 
en egen preken.” 

For det tredje skiller kirkesamfunnenes gudstjenester seg fra guds- 
tjenestene i Den norske kirke. Gudstjenestene gjennomføres i det store og 
hele etter kirkeritualet fra 1688, og samtlige kirkesamfunn benytter revi- 
derte utgaver av Kingos salmebok, første gang utgitt i 1699.” Prekenene er 
også preget av teologiske utgreiinger, advarsel mot falsk lære og en opp- 
fordring om å holde seg til «Kirken» — forstått som deres eget kirke- 
samfunn. I tillegg til gudstjenester arrangerer de fleste kirkesamfunnene 
også andre møter. Disse møtene ligger nærmere akademiske semina- 
rer enn kristne vekkelsesmøter, både i form og innhold.” Forstanderen 
presenterer en bibeltekst og fortolker denne, for deretter å åpne opp for 
samtale og diskusjon om teksten. Dette er i tråd med de sterkttroendes 
mest fremtredende særmerke: deres intellektuelle tilnærming til troen. 
Troen er ikke først og fremst en følelse eller en levemåte; det er primært 
rett lære og rett tro. Dette vil naturligvis lede til fred i samvittigheten 
og en rett levemåte, men hovedanliggende er at man tror rett.” For i god 
luthersk tradisjon er det ved «troen alene» man blir frelst. 

Mange omtaler kirkesamfunnene som beskrives i boken, som sekter.** 
Ifølge sosiologen Max Weber beskriver begrepet «sekt» en religiøs 
organisasjon basert på frivillig tilslutning, høye krav til medlemmenes 
meninger, etikk og engasjement, et konfliktfylt forhold til omgivelsene 
og en overbevisning om at de alene forvalter sannheten.” Dette er karak- 
teristikker som langt på vei kan beskrive de sterkttroende kirkesamfun- 
nene. Det er på den ene side høye krav til medlemmene, et konfliktfylt 
forhold til omgivelsene og en utbredt forståelse om at de sterkttroende 


21 Olsen, 2019, S. 233. 

22 Sødal, 2017, s. 19. Dåpsliturgien er derimot fra 1783. 

23 Eller som Valand (1974) uttrykker det: «En inngående og grundig behandling av Guds sannhet 
gjennom prediken, salmer og bønn» (s. 23). 

24 Fædrelandsvennen, 23.04.1990; Kasbo, 1997, S. 130. 

25 B. M. Lomelands uttalelse: «Det er sant at en må leve efter det, men bekjennelsen må jo være 
rett» (Andersen, 1936, s. 46) og Sigmund A. Deans (2020) formulering: «For at troen skal være 
levende, må mennesket ha rett kunnskap om Gud» (s. 126) kan illustrere dette poenget. 

26 Se f.eks. Thrap (1892, s. 46) og Ulland et al. (2016, s. 53). 

27 Furseth & Repstad, 2003, $. 164. 

alene forvalter sannheten. På den andre side blir de aller fleste medlem- 
mene født inn i kirkesamfunnet, og mange medlemmer tar i realiteten 
aldri aktiv stilling til sitt medlemskap. I dagligtalen oppfattes begrepet 
«sekt» uansett som negativt ladet,” og jeg velger derfor å ikke bruke det 
her for å beskrive de sterkttroendes kirkesamfunn. De sterkttroende 
kirkesamfunnene bærer i dag preg av institusjonaliseringen og byråkra- 
tiseringen som den sterkttroende bevegelsen gjennomgikk på slutten av 
1800-tallet. Da man brøt med statskirken og etablerte Menigheten Sam- 
fundet, ble den sterkttroende bevegelsens aktiviteter formalisert innen 
faste rammer, og ledelsens mandat ble tydelig definert. Dermed ble kra- 
vene til enkeltmedlemmenes engasjement senket, og medlemmene ble i 
enda større grad enn før født inn i bevegelsen. 

Valget om ikke å bruke begrepet «sekt» dekker derimot ikke over det 
faktum at både tidligere medlemmer, journalister og akademikere fra tid 
til annen nettopp har betegnet Menigheten Samfundet, Det Almindelige 
Samfund og Det Almindelige Lutherske Samfund som sekter. Det kriti- 
kerne peker på som bekymringsfulle trekk, vil jeg ikke bestride. En delvis 
isolasjon av medlemmene fra omverdenen, utstøting av enkeltpersoner 
og grupper, samt ulike former for kontroll av medlemsmassen har i vari- 
erende grad kjennetegnet alle kirkesamfunnene som omtales i boken.* 
Dette er praksiser som må motsies, men som også må forstås i kontekst. 
På andre måter fremstår derimot de sterkttroende som tradisjonsbærere 
med dype røtter i tradisjonelt, norsk kirkeliv. 


Kilder til de sterkttroendes historie 


Denne boken baserer seg først og fremst på skriftlige kilder. De sterkt- 
troende har siden midten av 1800-tallet publisert en rekke tidsskrifter og 
religiøse tekster som gir historikere god innsikt i deres verdensbilde og teo- 
logiske utvikling. Siden slutten av 1800-tallet har Menigheten Samfundet 
nesten årlig utgitt grundige referater fra sine fellesmøter. Derimot er de 


28 Furseth & Repstad, 2003, $. 163. 

29 Fædrelandsvennen, 28.04.1990; Fædrelandsvennen, 09.02.2016; Vabo, 2000, s. 22 og 55; Valand, 
2001, S. 79-82. 

30 Kasbo, 1997, s. 107. 


15 


KAPITTEL 1 


første årene av de sterkttroendes virksomhet nokså dårlig dokumentert. 
På tross av få primærkilder er denne perioden forholdsvis grundig beskre- 
vet, særlig gjennom arbeidene til Daniel Thrap,” Magnor Erlend Omas 
hovedoppgave, Menigheten Samfundets eget verk av Erling Sandø,» 
Trond H. F. Kasbos doktoravhandling** og Karin Bøes hovedoppgave. 
Thraps bidrag er særlig interessant fordi det er den første omfattende 
beskrivelsen av de sterkttroende fra en utenforstående. Hans nærhet til 
begivenhetene bidrar også til vår forståelse av hvordan de tidlige sterkt- 
troende ble oppfattet i sin samtid. Omas hovedoppgave er den første his- 
toriske fremstillingen av de sterkttroende fra deres opprinnelse og frem 
til oppgaven ble fullført i 1982. De historiske linjene som Oma trekker 
opp i sin hovedoppgave ble i stor grad fulgt da Menigheten Samfundet 
utga sin historiefremstilling i forbindelse med hundreårsjubileet i 1990. 
Menigheten Samfundets utgivelse ble tatt godt imot av utenforstående 
kirkehistorikere** Kasbo har gjennom sin doktoravhandling” foretatt en 
interessant sammenligning av de sterkttroende og de såkalte «jarlsber- 
gerne». Han bidrar i sin fremstilling med viktige kilder som ikke har blitt 
drøftet i andre utgivelser om de første sterkttroende. Bøes hovedoppgave 
presenterer på sin side en spennende nytolkning av de første sterkttroende. 
Ellers er den tidlige historien om de sterkttroende kort omtalt i de fleste 
verk over norsk kirkehistorie av et visst omfang I tillegg skrev dom- 
prost Gundersen i Kristiansand på 1960-tallet et par innsiktsfulle artikler 
om to tidlige lederskikkelser innenfor den sterkttroende bevegelsen. 
Selv om de tidligere fremstillingene har vært en viktig støtte i arbeidet 
med denne boken, bidrar jeg i min fremstilling av denne delen av de 
sterkttroendes historie med nye perspektiver, gjennom å belyse hvordan 
den sterkttroende bevegelsen gikk fra å være en mangfoldig og uensartet 


31 — Thrap, 1892. 

32 Oma, 1982. 

33 Sandø, 1990. 

34 Kasbo, 1997. 

35 Bøe, 2001. 

36 Kasbo, 1992, 8. 53. 

37 — Kasbo, 1997. 

38 Molland, 1979a, s. 96-97; Seierstad, 1923, S. 205-206 Og 214-216; Aarflot, 1967, S. 275-276. 
39 Gundersen, 1962; 1969. 

vekkelse på første del av 1800-tallet til å bli konsolidert og institusjonali- 
sert gjennom Bernt Lomelands virke på siste halvdel av 1800-tallet. 

Når det gjelder de sterkttroendes historie etter 1900, har denne i min- 
dre grad fått oppmerksomhet fra eksterne kirkehistorikere. En grunn 
har nok vært den begrensede tilgangen til primærkilder. Men de sterkt- 
troende har publisert sine egne fremstillinger gjennom Dagfinn Mykle- 
bust,** Erling Sandø,” Petrus Valand* og en lengre artikkelserie i Det 
Almindelige Samfunds Menighetsblad.” Selv om deres egne fremstil- 
linger gir et interessant innblikk i kirkesamfunnenes forståelse av egen 
historie, lider de tidvis under en ensidig og polemisk stil mot historiske 
motstandere. De bidrar uansett til å skissere opp viktige utviklingstrekk 
i deres nyere historie. Enkelte andre fremstillinger har også bidratt til vår 
forståelse av de sterkttroendes historie etter 1900, som arbeidene til Svein 
Grødeland og Magnor Erlend Oma,** samt tidsvitner som Grete Vabo* 
og Emanuel Valand.** Deres beretninger gir oss førstehåndskunnskap 
om livet til de sterkttroende på siste halvdel av 1900-tallet og innsikt i 
enkeltmenneskers vanskelige brudd med de sterkttroende kirke- 
samfunnene. Artikkelen til Alf Kjetil Igland” om konflikten knyttet til 
kvinners bruk av bukser i Menigheten Samfundet er et av få eksempler 
på eksterne undersøkelser av de sterkttroendes historie på 1900-tallet. 
Iglands artikkelserie i Fædrelandsvennen fra april 1990 presenterer et 
nært og nyansert portrett av Menigheten Samfundet i forbindelse med 
deres hundreårsjubileum.** I denne boken blir de sterkttroendes historie 
gjennom det forrige århundret analysert på nye måter. Det er særlig inter- 
essant å legge merke til hvordan økt statlig inngripen i de sterkttroendes 
skoledrift på slutten av 1960-tallet virker som en katalysator på videre 
reformer i samtlige sterkttroende kirkesamfunn på denne tiden. 


40 Myklebust, 2001. 

41 Sandø, 2018. 

42 Valand, 1974. 

43 Menighetsblad, nr. 1-4, 2013; nr. 1-4, 2014. 
44 Grødeland & Oma, 1990. 

45 Vabo, 2000. 

46 Valand, 2001. 

47 Igland, 2008a. 

48 Fædrelandsvennen, 21.04.1990-28.04.1990. 

De sterkttroende har de siste tiårene fortsatt å tiltrekke seg akade- 
mikeres interesse. Av nyere dato bør Marit Olsens masteravhandling*” 
nevnes. Denne belyser utviklingen i Menigheten Samfundet rundt 
årtusenskiftet og bidrar med flere interessante analyser av denne peri- 
oden i Menigheten Samfundets historie. Dagfinn Ulland, Hege Kristin 
Ringnes og Grete Vabos artikkel om Menigheten Samfundets «eksklusi- 
vitet» under og etter den siste lærestriden** presenterer en grundig ana- 
lyse av denne teologiske konflikten. Mari Holms religionspsykologiske 
masteroppgave“ beskriver tre tidligere samfundsmedlemmers gudsbilde. 
Holm kommer også inn på opplevelser knyttet til brudd med Menigheten 
Samfundet, noe også flere avisartikler har belyst.” Dette er et aspekter ved 
de sterkttroendes historie som ikke blir sentralt i denne kirkehistoriske 
fremstillingen. Helje Kringlebotn Sødal har forfattet en kort presentasjon 
av Menigheten Samfundet i verket Det kristne Norge” samt analysert 
kirkesamfunnets religionsutøvelse og etikk i lys av andre konservative, 
lutherske kirkesamfunn i Norge Didrik Søderlinds skildring av sin 
reise til Egersund og møte med forstanderen i Menigheten Samfundet gir 
et personlig og nært portrett av hans møte med de sterkttroende.» 

Den nåværende boken presenterer imidlertid et omfattende kilde- 
grunnlag utgitt av de sterkttroende som aldri før har vært undersøkt av 
eksterne historikere. Fra min tid som medlem av Menigheten Samfun- 
det har jeg hatt tilgang til et stort materiale av viktige kilder. Blant mine 
viktigste primærkilder er Knud Spødervolds Guds nådes husholdning 
(1848/1890), tidsskriftene Bibelgranskeren (1875-1878), Tiden (1884-1938), 
Samhold (1904-2020), referater fra fellesmøtene i Menigheten Samfundet 
(1889-2019) og ulike prekensamlinger, salmebøker og annen religiøs litte- 
ratur. De fleste av disse tekstene var digitalt tilgjengelig for meg gjennom 
Menigheten Samfundets digitale intranett frem til 2015, mens andre utgi- 
velser er tilgjengelig i de fleste Samfundshjem den dag i dag. Gjennom 


49 Olsen, 2010. 

50 Ulland et al., 2016. 

51 Holm, 2012. 

52 Bl.a. Fædrelandsvennen, 23.02.2015. 
53 Oftestad et al., 2002. 

54 Sødal, 2017. 

55 — Søderlid, 2010. 

kontakter i Menigheten Samfundet har det vært mulig å få tilgang til kil- 
der publisert digitalt eller på papir etter 2015. For å få tilgang til skriftlige 
primærkilder fra de andre sterkttroende kirkesamfunnene har jeg under- 
søkt Statsarkivet i Kristiansand, som oppbevarer mye informasjon om 
Det Gammel-Lutherske Samfund. Jeg har også undersøkt Riksarkivet og 
arkivene til Nasjonalbiblioteket i Oslo, som har flere publikasjoner utgitt 
av de sterkttroende kirkesamfunnene, som for eksempel tidsskriftene 
Vidnesbyrdet og Menighetsblad, utgitt av henholdsvis Det Gammel-Luth- 
erske Samfund og Det Almindelige Samfund. Det er nødvendig å opplyse 
om at min egen familie i Menigheten Samfundet ikke har bistått med 
skriftlig materiale i arbeidet med boken. 

I tillegg til det skriftlige kildematerialet har jeg vært i kontakt med 
sentralt plasserte personer med førstehåndserfaring fra de ulike kirke- 
samfunnene fra 1930-årene og fremover. Gjennom denne kontakten har 
jeg fått førstehåndsberetninger om livet i de ulike sterkttroende kirke- 
samfunnene, samt tilgang til utgivelser som ikke finnes i offentlige arki- 
ver. Jeg har vært i løpende kontakt med lokalhistoriker, slektsforsker og 
tidligere samfundsstyremedlem og lærer i Det Almindelige Samfund, 
Erling Torkel Endresen. Videre har jeg intervjuet Det Almindelige Sam- 
fund-medlem Kjell Ivar Dversnes (oktober 2020) og anonyme medlem- 
mer av henholdsvis Det Almindelige Samfund (mai 2020), Menigheten 
Samfundet (januar 2018) og Det Gammel-Lutherske Samfund (februar 
2018). I tillegg baserer jeg meg på Endresens referater fra hans inter- 
vjuer med tre tidligere medlemmer av Det Gammel-Lutherske Samfund 
og Lomelands Menighet (januar 2003 og september 2004) og ett nåvæ- 
rende medlem av Det Almindelige Lutherske Samfund. Ettersom flere 
av de sterkttroende kirkesamfunnene har publisert ytterst lite om egen 
virksomhet, har jeg vært avhengig av muntlige kilder for å kunne belyse 
deres historie. Det er betegnende hvor mange som ønsker å anonymiseres 
i den forbindelse. Enkelte informanter ønsket ikke å nevnes i sammen- 
heng med de sterkttroende selv flere tiår etter kirkesamfunnenes opp- 
løsning, og det var knyttet et ikke ubetydelig ubehag til det å snakke om 
deres opplevelser fra de sterkttroende kirkesamfunnene. Selv om bruken 
av anonyme kilder svekker bokens etterprøvbarhet, er det min vurde- 
ring at denne utgivelsen var avhengig av de muntlige kildenes bidrag og 

derfor ikke kunne ekskluderes på bakgrunn av ønsket om anonymitet. 
Jeg ønsker i denne forbindelse å presisere at min egen familie i Menig- 
heten Samfundet ikke har bidratt som informanter til denne boken. 

Sist, men ikke minst, er jeg selv en viktig kilde til denne boken. Det er 
en rekke utfordringer knyttet til å forske på «sine egne» eller dem man 
tidligere regnet som «sine egne». Som religionssosiologene Inger Furseth 
og Pål Repstad påpeker, kan en som tidligere har vært tilknyttet en reli- 
giøs bevegelse, gjerne oppleve at han eller hun har noe å hevne. Det er 
derfor avgjørende at forskeren har et bearbeidet og avklart forhold til sitt 
tidligere engasjement. Jeg mener selv at jeg har et nyansert og reflek- 
tert forhold til min egen bakgrunn, men denne boken må selvsagt leses 
i lys av mitt tidligere medlemskap i Menigheten Samfundet. Religions- 
sosiologene trekker også frem fordeler med å studere sine tidligere «egne»: 
Forskeren kjenner den religiøse tradisjonen godt, samtidig som man har 
fått et mer distansert forhold til tradisjonen og har dermed muligheten til 
å vurdere den mer kritisk.” Selv om jeg ikke lenger er medlem av Menig- 
heten Samfundet, har jeg gjennom min oppvekst i kirkesamfunnet fått 
en forståelse for mye av det implisitte i de sterkttroendes språkbruk og 
livsverden. Når dette skal formidles til et bredere publikum, er det nød- 
vendig å gjøre det implistte eksplisitt. I dette arbeidet har jeg fått god 
hjelp fra dyktige støttespillere, som professor Jan Kristian Hognestad ved 
Universitetet i Stavanger og professor Anders Aschim ved Høgskolen i 
Innlandet. Professor Bjørg Seland ved Universitetet i Agder har bidratt 
med innspill vedrørende den historiske konteksten på 1800-tallet og om 
kvinners stilling innen religiøse organisasjoner i samme tidsperiode. 
Professor Pål Repstad ved Universitetet i Agder har særlig bidratt med 
religionssosiologiske betraktninger rundt fenomenet religiøse splittelser. 
Til sammen har jeg fått kritiske innspill på min fremstilling. I skrivepro- 
sessen har det vært viktig for meg å presentere en balansert historie om 
de sterkttroende. Jeg har verken ønsket å ta de sterkttroende i forsvar eller 
på noen måte sverte dem. Også i denne prosessen har gode støttespillere 
uten tilknytning til de sterkttroende vært avgjørende. Jeg håper derfor 


56 Furseth & Repstad, 2003, s. 248. 
57 Furseth & Repstad, 2003, $. 248. 


20 


ET HISTORISK KURIOSUM 


resultatet kan leses som en balansert, men kritisk gjennomgang av de 
sterkttroendes historie. 

Denne boken bidrar ikke bare med et bredt utvalg primær- og 
sekundærkilder. Den sammenstiller også kildene fra de ulike sterkttro- 
ende kirkesamfunnene på en måte som ikke har vært gjort i et lignende 
omfang tidligere. Den gjensidige sammenligningen av kildematerialet 
bidrar til å nyansere de ulike kirkesamfunnenes selvstendige historie- 
fremstilling og få frem nye fortolkninger av de sterkttroendes historie. 
Dermed fremheves også likheter og forskjeller mellom de ulike kirke- 
samfunnene. Siden jeg i hovedsak tar utgangspunkt i kirkesamfunnenes 
egne publikasjoner, vil det i liten grad bli rom for å belyse de personlige 
opplevelsene til enkeltmennesker som har blitt ekskludert eller selv valgt 
å bryte med de sterkttroende. En kritisk analyse av maktstrukturene 
internt i kirkesamfunnene blir også begrenset på bakgrunn av kildema- 
terialet. Gjennom å kombinere kildene fra de ulike kirkesamfunnene lar 
det seg uansett gjøre å beskrive teologiske og personlige konfliktlinjer i 
forbindelse med de mange splittelsene. 

Denne boken gir heller ingen systematisk innføring i de sterkttroendes 
teologi. I boken konsentrerer jeg meg om deres historie. Likevel vil det 
være nødvendig å beskrive deres teologiske særtrekk og hvordan disse 
har utviklet seg. Kun på denne måten kan man forstå de sterkttroende. 
Interne stridigheter har ofte hatt sterke innslag av teologiske debatter, 
og det vil derfor i flere sammenhenger bli nødvendig å beskrive teolo- 
giske skillelinjer. Jeg ber leseren bære over med eventuelle upresisheter 
eller forenklinger i fremstillingen av de sterkttroendes teologi. Gjennom 
denne boken har mitt hovedmål vært å vise den historiske utviklingen og 
de samfunnsmessige strømningene som har bidratt til å skape og utvikle 
de sterkttroendes tradisjon. Dette vil bidra til økt kunnskap om utgangs- 
punktet for deres tenkning og praksis. 

Jerusalems Vægtere, 1820-1860 


Sentrale sterkttroende 1820-1860 


Knud K. Spødervold (1791-1848): Den 
mest sentrale lekpredikanten i den 
sterkttroende bevegelsen i Rogaland 
og på Agder på første halvdel av 1800- 
tallet. En kraftig kritikk av tidens 
kristendom, særlig mot statskirkens 
prester, sto sentralt i forkynnelsen. 
Hans virksomhet var utgangspunktet 
for den sterkttroende vekkelsen. Etter 
sin død i Stavanger i 1848 ble boken 
Guds nådes husholdning utgitt, en bok 
som fikk en helt sentral plass hos de 
sterkttroende, og som fremdeles er å 
finne i mange sterkttroendes hjem. 


Aanen Atlaksen (1809-1866): Med 
bakgrunn fra det sterkttroende miljøet 
i Egersund ble Atlaksen den viktigste 
sterkttroende forkynneren i Amerika 
på midten av 1800-tallet. Han forkynte 
og delte ut Guds nådes husholdning til 
skandinaviske emigranter. I New York 
holdt han jevnlig oppbyggelsesmøter 
og bidro til å opprette Vor Frelsers 
skandinaviske lutherske menighed i 
samme by. Her virket han som såkalt 


«embetsmann» frem til sin død. 


Torkild Hammersmark (1802- 
1873): Som ung ble han grepet 
av Spødervolds forkynnelse og 
begynte etter hvert et virke som 
lekpredikant på Sørvestlandet. I 
Kristiansand reiste tilhengerne 
hans et eget bedehus, hvor han 
også arbeidet som lærer. Etter Spø- 
dervolds død ble Hammersmark 
en av de fremste autoritetene blant 
de sterkttroende. Med sin virk- 
somhet la Hammersmark grunn- 
laget for Menigheten Samfundet i 


Kristiansand. 


Svale T. Gjedrem (1793-1879): En 
helt sentral predikant i den tid- 
lige sterkttroende bevegelsen i og 
omkring Egersund. Han ble en vik- 
tig lærer for en rekke senere frem- 
tredende ledere i den sterkttroende 
bevegelsen, og ble flittig referert 
av de første lederne for Menig- 
heten Samfundet. Hans forkyn- 
nelse ble regnet som mer moderat 
enn flere samtidige sterkttroende 
predikanter. 

O Jerusalem! Jeg haver beskikket Vægtere paa dine Mure, de 
skulle aldrig tie den ganske Dag eller den ganske Nat.5* 


De første sterkttroende predikantene hevdet at statskirken var i ferd 
med å miste en tradisjon som kirken hadde forvaltet helt siden refor- 
masjonen. Et slikt tap ville i sin tur medføre evig fordømmelse og pine 
i det hinsidige dersom ikke falsklæren ble motarbeidet. For å avverge 
et fullstendig forfall hadde Gud innsatt vektere på kirkens murer som 
aldri måtte tie. Knud Spødervold betraktet seg selv som en slik «Jeru- 
salems Vægter» som skulle vekke folk og gjøre dem oppmerksomme på 
det læremessige forfallet i kirken. Denne plutselige oppvåkningen blant 
dem som senere skulle kalles sterkttroende, og deres plutselige opp- 
merksomhet om statskirkens forfall, er det som i denne boken betegnes 
som en vekkelse.” 


Kirkehistorisk bakgrunn 


Den sterkttroende vekkelsen var ikke et historisk «Kuriosum» eller avvik, 
men oppsto som et resultat av kirkehistoriske utviklingstrekk i Dan- 
mark-Norge på begynnelsen av 1800-tallet. Selv sporer de sterkttroende 
sin opprinnelse tilbake til den lutherske reformasjonen. Alle de sterkt- 
troende kirkesamfunnene har nemlig hver især oppfattet seg som det 
kirkesamfunnet som viderefører reformasjonens arv — den rette lære — i 
sin reneste form,** også hvis man inkluderer de konkurrerende «samfun- 
dene». De anser seg selv som arvtakeren etter Martin Luther (1483-1546) 
og hans reformasjon, og de mener statskirken på 1800-tallet brøt med den 
lutherske læren i fundamentale spørsmål. Som seg hør og bør ble derfor 
reformasjonsjubileet markert i alle de tre sterkttroende kirkesamfunnene 
i 2017, og samtlige kirkesamfunn besøkte hver for seg reformasjonsbyen 
Wittenberg sommeren samme år. Kirkesamfunnenes bånd til den luther- 
ske reformasjonen manifesterer seg også gjennom de personlige båndene 


58 —Spødervold, 1848/1890, s. 3. 
59 Jf. Seland & Aagedal, 2008, s. 15; Aadnanes, 2020, $. 43. 
60 Sandø, 1990, s. 11; Valand, 1974, S. 15. 

man hevder å ha helt tilbake til reformasjonen.” Det er interessant å legge 
merke til hvordan kirkesamfunnene vektlegger dette personlige båndet, 
som best kan sammenlignes med en «apostoliske suksesjon». Vi skal 
videre se nærmere på bakgrunnen for dette synet. 

Martin Luther utløste den protestantiske reformasjonen fra universi- 
tetet i Wittenberg i Tyskland på begynnelsen av 1500-tallet. I konflikten 
med Den katolske kirke utarbeidet lutheranerne Den augsburgske konfe- 
sjon for å oppsummere sin teologi og vise hvordan deres lære skilte seg 
fra katolikkenes. I kjølvannet av reformasjonen oppsto det en rekke ulike 
retninger og uenigheter blant lutheranerne, og det ble derfor nødvendig å 
dra enda tydeligere skiller mellom rett lære og falsk lære. Man utarbeidet 
Konkordieboken i 1580 i et forsøk på å definere og konsolidere offisiell, 
luthersk teologi. I århundret som fulgte, arbeidet lutherske teologer med 
å videreutvikle og klargjøre luthersk teologi — luthersk lære. Denne perio- 
den omtales i kirkehistorien som «den lutherske ortodoksien». Teologene 
var først og fremst opptatt av å holde teologien ren.” På grunn av sin 
intellektuelle og systematiske tilnærming til teologien kan den luth- 
erske ortodoksien forstås som et uttrykk for en gryende modernitet i 
Europa.% 

Flere danske teologer var utdannet i Tyskland og tok med seg både 
reformasjonen og ortodoksien til Danmark-Norge. I 1685, under orto- 
doksiens innflytelse på de danske teologene, kom «Danmarks og Norgis 
Kirke-Ritual»,% et ritual som den dag i dag ligger til grunn for den litur- 
gien man benytter i de sterkttroende kirkesamfunnene. Salmeboken de 
sterkttroende bruker, ble første gang utgitt av Thomas Kingo (1634-1703) 
i 1699, og er også sterkt inspirert av tankegods fra ortodoksien.‘ Alter- 
boken fra 1688 var også lenge i bruk, men har i Menigheten Samfundet 
gjennomgått noen revisjoner de siste årene. Tyske, ortodokse teologer, som 
Johann Arndt (1555-1621), Johann Gerhard (1582-1637), Heinrich Miller 


61 Valand, 1974, S. 12. 

62 —Haraldsø, 2007, s. 201. 

63 —Aadnanes, 2020, 8. 51. 

64 Elstad & Halse, 2007, s. 103. 
65 Jf. Elstad & Halse, 2007, s. 104. 

(1631-1675) og Christian Scriver (1629-1693), blir holdt i hevd og er utbredt 
lesning hos de sterkttroende den dag i dag.‘ 

Fra slutten av 1600-tallet begynte opplysningstidens idealer å bre om 
seg i Europa, og vi kan etter hvert finne konturene av en tidlig moderni- 
tet. Begrepet «moderniteten» refererer i denne sammenheng til den økte 
tiltroen til menneskets fornuft, enkeltmenneskets frihet og selvstendig- 
het, samt en økende fremtidsoptimisme som bredte om seg i Europa i 
denne perioden.” Moderniteten hadde klare røtter i opplysningstidens 
tankegods, men omfattet også andre strømninger i denne perioden, 
som romantikken. Romantikken var et ektefødt barn av moderniteten. 
Romantikken betraktet menneskets følelsesliv som et sannere og bedre 
grunnlag for menneskets erfaring. Dette var en bevegelse som vokste 
frem fra slutten av 1700-tallet. Selv om moderniteten kan fremstå mot- 
setningsfylt, var vektleggingen av enkeltmennesket som et fritt og selv- 
stendig subjekt et fellestrekk mellom opplysningstidens rasjonalisme og 
romantikken. 

På det religiøse området la ikke moderniteten bare grunnlaget for en 
rasjonalistisk tilnærming til religiøse dogmer og overleverte tradisjoner. 
Pietismen var en annen religiøs bevegelse som oppsto som et resultat av 
modernitetens idealer om enkeltmenneskets selvstendighet og frihet. 
Inspirert av romantikken la pietistene hovedvekt på den enkeltes indre, 
subjektive følelser. Videre vektla pietistene rett livsførsel og et levende 
forhold mellom den troende og Gud.* Ifølge pietistene var det ikke nok å 
slutte seg til kirkens objektive læregrunnlag uten en inderlig og personlig 
opplevelse av å være frelst7* I 1737 utga den danske pietisten Erik Pon- 
toppidan (1698-1764) katekismeforklaringen Sannhet til gudfryktighet. 
Denne læreboken i kristendom for konfirmanter fikk en særdeles viktig 
plass i dansk og norsk kirkeliv i over hundre år fremover.” Selv om Pon- 
toppidan var pietist, var han en moderat pietist og en representant for 


66 Se f.eks. artikler om disse kirkelærerne i Menighetsblad, nr. 3, 1996, s. 38. Spødervold omtalte 
særlig Luther, Arndt og Scriver som «Sandhedsvidner» (1848/1890, s. 226). 

67 —Aadnanes, 2020, S$. 48. 

68 Aadnanes, 2020, S$. 51. 

69 Elstad & Halse, 2007, s. 113; Aadnanes, 2020, S$. 51. 

70 Aadnanes, 2020, 8. 51. 

71 Elstad & Halse, 2007, S$. 125. 

den dansk-norske statspietismen.? Han vektla lydighet mot øvrigheten, 
ikke minst mot prestene. I alle de sterkttroende kirkesamfunnene har 
Pontoppidan og den såkalte «Forklaringa» en sentral rolle ennå i dag — 
også i skolene. Fremtredende pietister, som tyskerne Phillip Jacob Spener 
(1635-1705) og August Herman Francke (1663-1727), har også fått en viktig 
posisjon blant de sterkttroende, selv om skepsisen tradisjonelt har vært 
større overfor pietistene.”? Til tross for at pietismen fikk stor oppslutning 
på 1700-tallet, var dette århundret preget av kontinuitet fra 1600-tallets 
kirkeordninger:* 

Pontoppidan hadde selv fått sin opplæring av ortodokse prester med 
tilknytning til den tyske reformasjonen. Ifølge de sterkttroende videre- 
formidlet Pontoppidan i sin tur «den rette lære» til den norske presten 
Wilhelm Andreas Falck (1734-1814). Falck skal ifølge de sterkttroende ha 
studert under Pontoppidan i København” og ble senere prest på Nøtterøy 
i Vestfold. I norsk kirkehistorie har denne presten gått nærmest upåaktet 
hen, men blant de sterkttroende har han en viktig rolle. Han var nem- 
lig i kontakt med bondesønnen Knud Kittelsen Spødervold (1791-1848), 
og han skal ifølge Spødervold til og med ha lært ham både hebraisk og 
gresk‘ Falck utgjør ifølge de sterkttroende selve bindeleddet mellom den 
tyske reformasjonen, via Universitetet i København og Pontoppidan, til 
den unge Spødervold, som senere skulle bli den ubestridte lederen for den 
tidlige sterkttroende bevegelsen. 

Etter kong Kristian VIs død i 1746 begynte den statsdrevne vekkelsen 
av befolkningen gjennom statspietismen å slippe taket, og statsmakten 
ble sakte, men sikkert mer sekulær.” Staten gikk langt på vei bort fra å 
pålegge folk et bestemt livssyn, og i løpet av 1770- og 1780-årene ble det 
gjennomført flere kirkelige reformer Utover 1800-tallet ble allmenn- 
dannelsen viktigere, og andre fag enn kristendom fikk større plass i 


72 Aarflot, 1967, s. 153; For mer om statspietismen, se Seland & Aagedal (2008, s. 19). 

73 —Lomeland, 2012, S$. 177. 

74 Elstad & Halse, 2007, s. 111. 

75 Dean, 1994, S. 139; Sandø, 1990, s. 60-61; Valand, 1974, 8. 13. 

76 Thrap, 1892, s. 33. Oma (1982, s. 9) stiller spørsmål ved hvor mye hebraisk Spødervold kan ha 
lært. 

77 Aarflot, 1967, S. 193. 

78 Elstad & Halse, 2007, s. 129-133. 

skolen. Samtidig ble det utdannet en hel generasjon prester med rasjona- 
listiske oppfatninger som senere ble ansatt over hele Danmark-Norge. De 
såkalte «potetprestene» så det gjerne som sin oppgave å opplyse bonde- 
befolkningen om alt fra potetplanting til innhøsting fra prekestolen. Alt 
dette skapte en uro blant mange lekfolk”? På Spødervolds tid var forhol- 
dene blitt så dårlige at Falck var én av kun to prester i landet som Spøder- 
vold mente lærte rett. Knud Spødervold appellerte derfor til sine lesere 
på denne måten: 


Kommer dog, dyrekjøbte Læsere! Og lader os gjøre aandelig Spasertur med vort 
Sind; udbedende os den rette og sande Ledsagers naadige veiledning, og saale- 
des med og under hans Oplysning søge og spørge om de gamle Stier, der hvor 
den gode vei monne være.” 


Kombinasjonen av modernitetens vektleggelse av enkeltmenneskets selv- 
stendighet og pietismens krav om en personlig omvendelse la grunnla- 
get for de mange vekkelsene som skulle komme til å ryste den norske 
statskirken.” Fra slutten av 1700-tallet og de neste 150 årene ble nemlig 
Norge og de fleste andre protestantiske land åsted for gjentatte religiøse 
vekkelser. Det var nettopp disse vekkelsene som skulle bli den utløsende 
faktoren for at den sterkttroende bevegelsen oppsto. 

En vekkelse beskriver en plutselig omveltning som gir ny mening i 
tilværelsen for en en stor gruppe mennesker.” Religionssosiologer peker 
på to viktige forutsetninger for at gjentatte vekkelser fant sted i protes- 
tantiske land i denne perioden. For det første hadde den statsdrevne 
indoktrineringen av befolkningen gjennom statspietismen lagt et avgjø- 
rende grunnlag for en senere vekkelse. Gjennom å etablere skoler som 
underviste i kristendomskunnskap, og innføre obligatorisk konfirma- 
sjon hadde tilnærmet alle innbyggere kjennskap til de mest sentrale 
kristne læresetningene om synd og nåde, oppstandelse og dom. Dermed 
kunne predikantene senere appellere til tilhørernes bakgrunnskunn- 


skap i sin forkynnelse og på denne måten vekke opp sine tilhørere fra 


79 Seland & Aagedal, 2008, s. 21. 

«syndesøvnen».** Pietismen hadde også pålagt hver enkelt kristen å ta 
standpunkt til kristendommens dogmer og forvente en personlig omven- 
delse til et helligere liv. For det andre hadde modernitetens vektlegging 
av enkeltmennesket som et fritt og selvstendig subjekt lagt grunnlaget for 
nye ideer om det allmenne prestedømmet og opposisjon mot prestene og 
statskirkeordningen. Dermed burde også lekfolk kunne forkynne Guds 
ord. I Norge var det bonden Hans Nielsen Hauge (1771-1824) som skulle 
utløse den første og kanskje største vekkelsen av sitt slag.” Haugianerne 
var sanne pietister som understreket nødvendigheten av en personlig og 
inderlig omvendelse, samt en streben etter å leve et hellig liv uten kort- 
spill, dans og fyll. Deres predikanter nådde ut til store deler av landet og 
hadde en varig påvirkning på norsk kristendom og kirkeliv. 

Mens den haugianske vekkelsen på klassisk pietistisk vis appellerte til 
den troendes følelsesliv, oppfordret Spødervold og de første sterkttroende 
i stedet de troende til å ta avstand fra de rasjonalistiske prestenes teo- 
logiske avvik og haugianernes «svermeri». I stedet for å kalle tilhørerne 
til et hellig liv og oppvåkning fra syndesøvnen forsøkte de sterkttroende 
predikantene å vekke tilhørerne fra en intellektuell sløvhet. I innled- 
ningen til sin bok advarte Spødervold for eksempel mot «Sværmerier, 
Secterier og Kjætterier» og uttrykte dyp bekymring for at lærevillige og 
uskyldige sjeler, særlig «Enfoldige af Kvindekjønnet,» skulle bli forført 
av søte og smigrende ord fra åndelige bedragere.” Slike «falske og for- 
førende ånder» farte med djevelens lærdommer og sa det folket vil høre, 
ifølge Spødervold. Han skrev at han hadde forfattet boken sin på grunn 
av uvitenheten som fantes i det brede lag av befolkningen om de åndelige 
ting på grunn av kirkens forfall og hvordan prestene forkynte forfalskede 
ord. De sterkttroende tok også eksplisitt avstand fra haugianerne. Spø- 
dervold skrev: «Og nå, dere haugianisme-tilhengere og forsvarere! Vis- 
dommen (Kristus) roper til dere! (...) Hvor lenge vil dere bespottere ha 
lyst i bespottelse?»** De sterkttroende påpekte at pietismens plutselige og 


84 —Aadnanes, 2020, S. 44. 

85 Dørum & Sødal, 2017, $. 9. 

inderlige omvendelse ikke hadde noen forankring i den lutherske læren 
om saliggjørelsens orden eller ordo salutis. Haugianernes vektlegging av 
et hellig liv var heller ikke i tråd med lutherdommens lære om frelse gjen- 
nom tro alene, argumenterte de sterkttroende.* 

Selv om de sterkttroende predikantene ikke appellerte til tilhørernes 
følelser, må den sterkttroende bevegelsen i en tidlig fase kunne kalles en 
vekkelse. Spødervold og hans medarbeidere hadde et uomtvistelig mål 
om å forårsake en omveltning og gi livet en ny mening for sine tilhen- 
gere. Målet var å skjerme reformasjonens rette lære, uttrykt i kirkens tra- 
disjonelle litteratur, liturgi og salmer, fra å bli undergravet av prestenes 
rasjonalisme og haugianernes svermeri. Fra midten av 1820-tallet bredte 
denne vekkelsen seg fra Bjerkreim til de omkringliggende bygdene. 


En gjetergutt fra Bjerkreim 


Selv om en omreisende haugiansk predikant forteller at han først møtte 
på de sterkttroende i bygden Bjerkreim i Rogaland en gang før 1826, 
stammer den første skriftlige henvisningen til de sterkttroende fra dette 
året. Da klaget en prest i Rogaland over omreisende predikanter fra Bjer- 
kreim.” På den tiden kalte noen dem «troende», andre kalte dem «lesere», 
mens haugianerne etter hvert ga dem tilnavnet «sterkttroende». Den som 
først og fremst forbindes med den sterkttroende bevegelsens opprin- 
nelse, er som nevnt den karismatiske bondesønnen Knud Spødervold.* 
På 1800-tallet omtalte mange de sterkttroende som «Spødervold-sekten» 
eller «spødervoldianere».” Bevegelsens opprinnelse er altså nært knyt- 
tet til Spødervolds person. Spødervold var uten tvil en original - også 
i sin samtid. Mens noen har beskrevet ham som «skarpskodd» og med 
«inngående kjennskap til Bibelen»>* har andre beskrevet Spødervold 
som en som «sikkert må betragtes som en af de mærkeligste Fremtoninger 


89  Spødervold, 1848/1890, s. 307. Dette er noe også Aadnanes (2020, s. 52) påpeker. 

90 Thrap, 1892, s$. 33. 

inden det vakte Lægfolk i vort Land». Det fortelles blant annet at Spø- 
dervold opptrådte beruset under oppbyggelsesmøter, og som ung levde 
han et løssluppent liv.” En prost beskriver Spødervold slik, etter et møte 
i 1830-årene: 
Det var en fæl Mand. Hans Aasyn og hele Væsen var saa raat, vildt og næsten 
dyrisk, at man kunde anse ham istand til Alt. Han gav sig Mine af at ville spørge 


mig om Oplysning, betræffende Steder i det gamle Testamente, men alle hans 
Spørgsmaal gik ud på Obscøniteter.” 


Så hvordan kunne denne halvlærte gjetergutten fra en bortgjemt dal i 
Rogaland bli grunnleggeren av en religiøs bevegelse som gjør seg gjel- 
dende den dag i dag? Det er flere teorier om hvordan en bjerkreimsbu fra 
enkle kår og uten særlig utdanning kunne bli en ledende predikant på 
Sørvestlandet på første halvdel av 1800-tallet. Svaret ligger kanskje i hans 
oppvekst og formende år i Bjerkreim. 

Som ung gutt pleide Spødervold å ha med seg Bibelen og Den augs- 
burgske konfesjon i skreppa mens han gjette dyrene.” Bibelen hadde han 
etter sigende lest fra perm til perm tre ganger før konfirmasjonsalder. 
Ifølge tradisjonen var bygdens prest en rasjonalist, preget av tidens nye 
tanker og moderne teologi. Det eneste positive de sterkttroende skriver 
om denne presten, er at han også mislikte haugianerne sterkt.” Hauge 
besøkte nemlig Bjerkreim i 1804 og skal ha skapt en kortvarig, men 
kraftfull vekkelse blant bygdens unge.'** Etter Hauges besøk i Bjerkreim 
fortsatte flere å holde samlinger i hjemmene sine, hvor de tok imot haugi- 
anske predikanter. Spødervold var minst like kritisk til haugianerne som 
bygdens prest. Det fortelles at Spødervold som ung skal ha tatt seg inn på 
en gård i hjembygden hvor noen haugianere hadde samling, for å avbryte 
møtet og oppløse forsamlingen.” 

Samme år som Hauge skapte vekkelse blant Bjerkreims unge, kom det 
andre predikanter med tilknytning til brødrevennene til bygden. De to 

blinde bondesønner, Willum Willumsen Hodnafjell (1760-1825) og Knud 
Jakobsen (1760-1832) fra Rennesøy, fikk mange tilhengere i Bjerkreim 
samtidig som haugianerne etablerte seg der. Det fortelles at Hodnafjell 
og Jakobsen var grundige i sin forkynnelse, og at de tok avstand fra hau- 
gianernes vektlegging av synd og menneskets kamp mot synden. I ste- 
det understreket de nåden i Kristus, og menneskets avhengighet av Guds 
nåde. De to predikantenes evangeliske forkynnelse rørte nok mange hjer- 
ter på sine reiser, men hos myndighetene møtte de ingen velvilje. Hod- 
nafjell ble stilt for retten hele fem ganger for å forkynne uten tillatelse. 
Kirkehistorikeren Trond H. F. Kasbo mener at disse to predikantene 
kan ha vært med på å forme Spødervolds syn på haugianernes påståtte 
loviskhet.'** 

Farsgården ble delt mellom Spødervolds to eldre brødre, og selv dro 
han i militærtjeneste på Østlandet fra 1811 til 1814. I løpet av militær- 
tjenesten på Østlandet kom han som kjent i kontakt med presten 
Wilhelm Andreas Falck på Nøtterøy. Dette møtet gjorde et dypt inntrykk 
på Spødervold, og de sterkttroende har ofte understreket viktigheten 
av nettopp dette møtet for Spødervolds videre livsløp.” Etter militær- 
tjenesten vendte Spødervold tilbake til Rogaland, hvor han skal ha levd 
«et ryggesløst liv».'*% I 1821 fikk han kjøpt halvparten av farsgården, men 
han kan ikke ha blitt boende her særlig lenge, for allerede på midten av 
1820-tallet dukker nemlig Spødervold opp i Sirdal som klokker, lærer 
og - for første gang - predikant. 

Omtrent på samme tid som Spødervolds forkynnerkarriere begynte, 
kom predikanten Carl Gustav von Bülow (1787-1867) til Bjerkreim.'* 
Bilow var en omreisende predikant som først kom til Norge fra 
England i 1820. Han reiste over store deler av Sør-Norge, men var mest 
aktiv i Rogaland. Bülow var, på samme måte som Hodnafjell og Jakobsen, 
tilknyttet brødrevennene og forfektet en teologi som på flere måter avvek 

fra den lutherske, men han hadde samtidig et svært dårlig forhold til hau- 
gianerne. Haugianerne påpekte at Bilows lære om predestinasjon, altså 
at Gud på forhånd har forutsett hvem som vil bli frelst, ikke var luthersk. 
Men blant de sterkttroende i bygdene Bjerkreim og Helleland skal Bülow 
ha hatt en forholdsvis bred støtte. Det er for eksempel kjent at han skal 
ha holdt oppbyggelsesmøter på gårdene til et par av Spødervolds nær- 
meste medarbeidere i november 1827."* I 1828 ble imidlertid Bülow forvist 
fra landet på grunn av ulovlig forkynnelse.” Likevel kan man finne spor 
av Biilows teologi i Spødervolds og de sterkttroendes forkynnelse, enda 
de selv nektet for dette da de ble kalt inn til avhør.”? Om Spødervold ble 
inspirert og påvirket av brødrevenner i ungdommen, hadde han heller lite 
til overs for dem mot slutten av sitt liv. Han var tvert imot svært kritisk 
mot Brødremenigheten og dens tilhengere.” Enkelte har betvilt brødre- 
vennenes påvirkning på de første sterkttroende."* Men dersom man tar 
i betraktning den tilsynelatende sterke tilstedeværelsen av predikanter 
fra Brødremenigheten i Bjerkreim i Spødervolds oppvekst og formende 
år, er det nesten underlig om han ikke skal ha blitt påvirket av deres for- 
kynnelse. Det kan også se ut som at de første sterkttroende var påvir- 
ket av brødrevennenes predestinasjonslære, avvisning av haugianernes 
gjerningskristendom og vektlegging av frelse ved tro, selv om sistnevnte 
prinsipp nok hadde noe ulik betydning blant brødrevennene og de sterkt- 
troende. Uansett skilte bevegelsene tidlig lag, og Spødervold opptrådte så 
vidt vi vet aldri som en representant for brødrevennene. 

På tross av Spødervolds støtte til statskirkeinstitusjonen, Grunnlovens 
forsvar av den evangelisk-lutherske lære og prestene som «Sendebud i 
Christi sted» tok han samtidig et kraftig oppgjør med falsklæren som 
han mente så mange av statskirkens prester og datidens «Lærde» 


109 Bøe, 2001, s. 30-31; Aarflot, 1967, s. 333; Seierstad, 1923, S. 206. 

110 Thrap, 1892, s. 33; Seierstad, 1923, S. 206. 

111 Kverndal, 1986, s. 262. 

112 Bøe, 2001, 8. 30-31; Seierstad, 1923, S. 206. 

113 Spødervold, 1848/1890, s. 326-359. Også senere sterkttroende forholdt seg avvisende til Brødre- 
menigheten, se f.eks. Tiden, nr. 2, 1884, $. 8. 

114 'Thrap, 1892, s. 1; Gundersen, 1969. 

115 Spødervold, 1848/1890, s. 397; Gundersen (1969) beskriver Spødervold som «statskirkelig til det 
ytterste» (s. 140). 

presenterte."* Dette må nok ha provosert mange, og siden forkynnelses- 
virksomheten hans fra begynnelsen var ulovlig, fikk han snart myndig- 
hetene på nakken. Myndighetene sendte fogden Søren Daniel Schiøtz 
(1796-1863) fra Stavanger for å undersøke saken nærmere. Det fortelles 
at fogden selv tilhørte den forbudte Brødremenigheten og at han derfor 
valgte kun å gi Spødervold en advarsel og la ham gå. Dermed kunne Spø- 
dervold fortsette virksomheten.” På begynnelsen av 1830-tallet skal for 
eksempel Spødervold ha besøkt Åseral, Hornnes, Iveland og Vegusdal i 
indre Agder og skapt vekkelse i disse bygdene."* 

1 1836 flyttet Spødervold til et gårdsbruk i Helleland, utenfor Egersund. 
Men forkynnelsesvirksomheten tok såpass mye tid at han snart måtte 
flytte fra gården.» Etter at gårdsdriften hadde slått feil, flyttet han i 1842 
til Stavanger, hvor han levde i dyp fattigdom.” Også hans tilhengere 
var stort sett fattigfolk,” noe som gjorde at de sterkttroende der i byen 
ikke hadde ressurser til å få sitt eget forsamlingshus. Men Spødervold 
holdt oppbyggelsesmøter i sine tilhengeres hjem og ble oppsøkt av sen- 
trale sterkttroende forkynnere, som Svale Gjedrem (1793-1879) og Tor- 
kild Hammersmark (1802-1873). Som en slags siste gave til sine tilhengere 
skrev han boken Guds nådes husholdning. Denne ble utgitt kort tid etter 
hans død i 1848. 

Det er først og fremst gjennom boken Guds nådes husholdning at man 
i dag kan få et inntrykk av innholdet i Spødervolds forkynnelse.” Dom- 
prost Gundersen i Kristiansand berømmer Spødervold for sin «dyktig- 
het og slagferdighet i sin bevisføring» gjennom boken. Han skriver at 


116 Se f.eks. Spødervold, 1848/1890, s. 244, 286. 

117 Bang, 1874, s. 521; Oma, 1982, s. 15-16; Seierstad, 1923, S. 215. 

18 Vegusdal kultursoge, 2002, s. 118 og s. 126. 

119 Oma, 1982, S. 13; Thrap, 1892, 8.7. 

120 Samhold, nr. 2, 1919, s. 8; Thrap, 1892, s. 7. 

121 Bøe, 2001, s. 38; Samhold, nr. 2, 1919, s. 8; Skullerud, 1971, s. 67; Straume, 1957, 8. 42. 

122 Samhold, nr. 2, 1919, s. 8. Bokens tittel er hentet fra Ef. 1,10, som omtaler Guds «Husholdning» 
(Britiske og Udenlandske Bibelselskab), mens begrepet i nyere oversettelser er oversatt som 
«frelsesplan» (Menigheten Samfundet, 2006). 

123 I denne boken refereres det til det 2. opplaget av Guds nådes husholdning, utgitt av Bernt Lo- 
meland i 1890. Det første opplaget av boken kom i 1848. En revidert utgave (omtalt som en 
3. utgave) av boken ble publisert i 2004 av to lærere tilknyttet Menigheten Samfundet, men 
uten godkjenning fra Samfundsstyret. Det Almindelige Samfund kjøpte imidlertid inn 150 ek- 
semplarer av denne utgaven (Menighetsblad, nr. 2, 2004, $. 31). 

Spødervold «følger sin linje klart og uten prutting og krever våkne og 
voksne lesere».”* På bakgrunn av denne boken kan man også si noe om 
hvilke særegenheter Spødervolds teologi hadde. Det er spesielt tre sær- 
trekk man legger merke til: For det første en radikal forståelse av refor- 
masjonens slagord; «Troen alene», inkludert en forståelse av troen som 
kunnskap. For det andre Spødervolds særegne forståelse av Jesus Kris- 
tus og hans menneskelighet. For det tredje Spødervolds syn på dåpen, 
som også ble kritisert fra flere kanter, også internt i den sterkttroende 
bevegelsen. 

I sin forkynnelse var Spødervold en ivrig tilhenger av den lutherske 
læren, som understreket frelse ved troen alene — sola fide. Spødervold 
trakk denne læren ut i sin ytterste konsekvens, og hevdet at man blir 
frelst utelukkende gjennom å tro, og han mente at å tvile på at djevelen 
er overvunnet for Kirkens medlemmer, er en synd. Kirkehistoriker Aar- 
flot sier at et gjennomgangsmotiv i Spødervolds bok «er at det gjelder å 
tro Guds løfter og ikke bli bundet av Guds lov». Det er dette som har 
fått Aarflot til å hevde at Spødervolds lære lignet antinomisme,"”* altså 
at medlemmer av en bestemt gruppe er fritatt fra å følge moralske lover. 
Denne gruppen som er fri fra lovens krav, var ifølge Spødervold Kirkens 
folk: «Alt hvad Satan nu og indtil Verdens Ende kan gjøre og udrette — er 
udenfor Kirken»,'” skriver han. Og «Sted for Satan findes ikke i Christen- 
heden».”* Så lenge man hadde den rette tro, kunne djevelen med andre 
ord ikke gjøre noen skade. En illustrasjon på dette synet kommer frem i 
en kjent anekdote fra Spødervolds liv: 


Spødervold hadde ingen sterk helse, og især var han plaget av daarlig mave. 
Som medicin brukte han da brændevin og det hændte at han fik for meget. 
Enten han av natur har hat tilbøielighet for sterke drikke eller ikke faar staa hen. 
Det fortelles ialfald, at han og tjenestegutten paa en bytur begge var blit skjæn- 
ket. Begge var meget bedrøvet herover, og gutten rent ut fortvilet og forsagede 
rent ut paa saligheten. Spødervold sa da til ham: «Aa nei! Lad os nu ikke lægge 
denne endu større synd til den anden - at tvile paa naaden».!”? 


124 Gundersen, 1969, S. 136-137. 

125 Aarflot, 1967, S. 275. 

126 Aarflot, 1967, S. 275. 

127 Spødervold, 1848/1890, s. 242. 

128 Spødervold, 1848/1890, s. 240; se også Spødervold, 1848/1890, s. 298. 
129 Samhold, nr. 2, 1919, 8.7. 

med Menneftene, RAN 


efter hans Barmbjertigheds Rigdom og 
hellige Strifts Veiledning. 

Hvorved og I i Betragtni van ben ene 
Satang, fom Guds afjågte ende, Pil 
hvorved han idelig føger at anfalde og 
forftyrre Guds Naades $Huushol 

og paa den anden Side: ; 
den menneffelige Naturs Arts Anfæ 
for Satang Lift, Hvorfor og I 
fan bringes under ha i 


Befordring til jand Kundftab, 


Figur 1. Tittelside fra andre opplag av Knud Spødervolds «Guds nådes husholdning» (1890). 


Fotograf: Jonas Yassin Iversen (2020) 


På tross av den velvillige vinklingen denne anekdoten har, får man et 


inntrykk av Spødervolds syn på forholdet mellom tro og liv. Så lenge man 


var sterk i troen, kunne ingenting røre den kristne. Dette er en lære som 


begynner å ligne på Bülows predestinasjonslære, altså at noen mennesker 


er forutbestemt til frelse.” 


130 Spødervold (1848/1890) skriver også: «Idet han ikke tilregner dem deres Overtrædelser, og 
oprettede Forligelsens Ord (...) iblandt os (...) Hvo, som troer dette i sand Orden - han dømmes 


ikke; men hvo, som ikke troer, han er allerede dømt» (s. 274). 

Troen hadde i Spødervolds teologi sitt utspring i kunnskap.> Til tider 
viskes skillet mellom tro og kunnskap nærmest helt ut i Spødervolds bok, 
som for eksempel når han skriver at «har man ei rette Kundskaber, saa 
har man heller ikke nogen ret Tro».” Han beskriver derfor Guds plan 
for menneskene som en prosess hvor Gud får meddelt oss rett kunn- 
skap: «Nu gjælder det, om Gud faaer udføre sin Plan med os, hvortil han 
har beqvemgjort os: nemlig ved sit Ord og Helligaand at meddele os de 
Kundskaber, som ere fornødne til det evige Liv». Kunnskap var i Spø- 
dervolds teologi «fornøden» eller nødvendig for frelse og evige liv. Ifølge 
Spødervold var mennesker som ikke hadde de rette kunnskapene, besatt 
av djevelen, og under hans makt.** Spødervold la derfor stor vekt på å 
ha rett forståelse for teologiske læresetninger i sin forkynnelse. Dette var 
også et kjent særtrekk ved de tidligste sterkttroende forsamlingene, og 
ved de sterkttroende kirkesamfunnene i dag. Deres tilnærming til reli- 
gion er først og fremst intellektuelt drevet, og de ser med forakt på et 
følelsesdrevet trosliv. 

Et annet sentralt lærepunkt for Spødervold var læren om Jesu inkar- 
nasjon, altså læren omkring Jesus som menneske.” Han skriver i inn- 
ledningen til Guds nådes husholdning at: «Hver Aand (Lærer), som 
bekjender (frit og i Sandhed lærer reent ud og aabenbarligt) Jesum Kris- 
tum - at være kommen i Kjød, er af Gud; og hvo ikke saa bekjender - er 
ikke af Gud».” Å bekjenne at Jesus er kommet «i Kjød», betydde for Spø- 
dervold å bekjenne at Jesus hadde tatt på seg den falne menneskenaturen 
og underlagt seg loven.% Dermed mente Spødervold at det var rettferdig 
at Jesus måtte dø på korset, siden han hadde tatt på seg menneskenes 


131 Gundersen, 1969, s. 140; Oma, 1982, S. 32; Spødervold, 1848/1890, S. 29, 36, 77, 99, 107, 115, 298 OSV. 

132 Spødervold, 1848/1890, s. 29. 

133 Spødervold, 1848/1890, s. 404-405. 

134 Spødervold, 1848/1890, s. 405. 

135 Dean, 2020, s. 126; Lomeland, 2012, S. 177; $. 180; Spødervold, 1848/1890, s. 336-337. Se for øvrig 
samfundsstyrevedtak fra fellesmøtene i 1918 og 1921 hvor «den historiske tro» betegnes som «den 
saliggjørende tro» (Samfundsstyret skriver i sitt vedtak i 1918 at den troende har sin salighets 
grunn i selve Ordet, og der hvor Ordet er inne i sin rette form og fylde, der er også den salig- 
gjørende tro). 

136 Samhold, nr. 2, 1919, s. 8 

137 Spødervold, 1848/1890, $. 4. 

138 Spødervold, 1848/1890, s. 334. 

«faldne Natur». Spødervold skal ha uttalt at Kristus hadde «blitt en hel- 
vedes brand som vi andre», om ikke Gud hadde renset ham for synd i 
Jomfru Marias liv.'** Hans kritikere hevdet at Spødervold mente Jesus var 
et syndig menneske. Dette avviste Spødervold, som med sitatene ovenfor 
i stedet mente at Jesus var fullstendig menneske, og derfor også hadde en 
syndig natur. Likevel hadde ikke Jesus noen personlig synd, men tilhørte 
den syndige menneskeheten. Dette var ifølge han og de sterkttroende et 
helt avgjørende lærepunkt.* Ifølge Spødervold hadde han kun møtt to 
prester i hele statskirken som lærte rett på dette punktet." 

Det tredje særmerket i Spødervolds teologi var hans forståelse av 
dåpen. Spødervold hevdet at man i dåpen ikke ga barnet en fullbyrdet 
gjenfødelse eller tro, men at barnet i stedet ble gjort tilgjengelig for å 
motta frelsen eller bli gjenfødt gjennom Ordets forkynnelse på et senere 
tidspunkt. Spødervold konkluderte derfor med at små barn var under- 
lagt Satan fra de var døpt og frem til de kom til tro ved Ordet.'* Spø- 
dervold hevdet at det fantes sterkttroende som ikke ville støtte et slikt 
standpunkt: «Saaledes søger han [djevelen] og ved Nogle, (og det af dem, 
der bekjendte sig en rum Tid at være af vort eget Samfund), at berøve 
Ordet sin gjenfødende Kraft, og putte det Alt ind under Daaben».'+ På 
midten av 1840-tallet førte denne læren til en splittelse mellom de sterkt- 
troende i Stavanger etter at det hadde oppstått uenighet mellom Knud 
Spødervold og den sterkttroende predikanten Erik Tønnesen (1815-1880). 
Tønnesen kunne ikke være enig i Spødervolds særegne syn på dåpen, og 
han brøt med Spødervold. En tid fantes det to forsamlinger av sterkt- 
troende i Stavanger, men Tønnesen flyttet snart til Østfold, og miljøet 
rundt ham gikk i oppløsning. I Østfold fikk Tønnesen senere stor 


139 Spødervold, 1848/1890, s. 334. Bekreftet i Samfundets tro og bekjennelse (1997), hvor man kan lese 
at det var «rettferdig av Gud å la sønnen dø for oss, for som menneske tilhørte Kristus den falne 
Adams slekt» (s. 20). 

140 Samhold, nr. 2, 1919, $. 8. 

141 Se Larsen, 1884; Sandø, 1990, s. 211-213; Tiden, nr. 10, 1890, S. 39. 

142 Hale, 1980, s. 250; Sandø, 1990, 8. 61. 

143 Spødervold, 1848/1890, s. 405. Da boken kom ut i revidert utgave i 2004, skapte disse formulering- 
ene reaksjoner i Det Almindelige Samfund. De ble imidlertid forsvart av forstander Ramsland 
(Menighetsblad, nr. 3, 2004, 8. 35). 

144 Spødervold, 1848/1890, s. 402. Dette er et synspunkt Menigheten Samfundet forfekter den dag 
i dag: I 2010 skrev Samfundsstyret at «Gud begynner sitt gjenfødende arbeid med mennesket i 
dåpen og fortsetter det ved ordet» (Thorkildsen, 2010, s. 112). Se også Aamodt (1995, s. 51). 

innflytelse som lekpredikant. For de sterkttroende i Stavanger ble denne 
splittelsen svært ødeleggende” Dette var den første store splittelsen 
blant de sterkttroende, men det skulle ikke bli den siste. Spødervold 
hevdet også at man som en sann kristen ikke kunne falle fra troen og 
miste frelsen.'** Dette var en lære vi kjenner igjen fra Bülow, men som 
ikke samsvarer med tradisjonell, luthersk teologi. 

De sterkttroendes vektlegging av frelse gjennom troen alene, deres for- 
ståelse av tro som nært knyttet til rett kunnskap, samt deres særegne syn 
på Jesus som menneske og dåpens begrensede kraft er også lærepunkter 
som har fulgt de sterkttroende helt frem til vår egen tid. Men Spødervold 
var ikke alene om å forkynne den sterkttroende teologien omkring på 
bygdene i Rogaland og på Agder fra 1820-tallet og fremover. Det var tvert 
imot en rekke «omløbende prædikantere» som bidro i den sterkttroende 
forkynnelsesvirksomheten. 


«Omløbende prædikantere» 


Offentlig forkynnelse ved andre enn prestene var på begynnelsen av 
1800-tallet forbudt i Norge i henhold til konventikkelplakaten. Konven- 
tikkelplakaten hadde blitt innført i Danmark-Norge i 1741 med sikte på å 
stoppe spredningen av en radikal pietisme som sto i opposisjon til stats- 
kirken og presteskapet. Konventikkelplakaten innebar at det var forbudt 
å holde religiøse samlinger uten sogneprestens tilstedeværelse.” Unn- 
takene var andaktssamlinger i familien, hvor ingen utenforstående var 
invitert, eller mindre samlinger som utelukkende hadde til hensikt å lese 
i Bibelen og samtale om teksten. Sistnevnte samlinger måtte imidlertid 
godkjennes av sognepresten på forhånd.** Ofte var nok de sterkttroen- 
des samlinger av en slik karakter at de kun trengte sogneprestens god- 
kjenning, men i mange tilfeller falt de sterkttroendes aktivitet inn under 
konventikkelplakatens forbud, og derfor fikk de sterkttroende til tider 


145 Oma, 1982, S$. 67. 

146 Kasbo, 1997, s. 50-51; Spødervold, 1848/1890, s. 141. 
147 Supphellen, 2012, s. 12. 

148 Supphellen, 2012, s. 12. 

problemer med myndighetene." I årene 1826-1829 kom det jevnlig kla- 
ger på de «omløbende Prædikantere» fra Bjerkreim til biskopen.”* Dette 
må utvilsomt ha vært aktive år og markerte sannsynligvis et høydepunkt 
i den sterkttroende vekkelsen. 

I forbindelse med prestenes klager blir vi kjent med flere av de før- 
ste sterkttroende predikantene. I tillegg til Knud Spødervold fant man 
på denne tiden skoleholderen Erik Eriksen Espeland (1804-1855), bon- 
den Villads Tollefsen Bjerkreim (1794-1873) og skoleholderen Anbjørn 
Asbjørnsen Varp (1804-1876) blant de sterkttroende predikantene.” En 
som fortsatte å holde samlinger helt til første halvdel av 1870-årene, var 
Svale Torgrimsen Gjedrem (1793-1879) - også han fra Bjerkreim. Mens 
Espeland ble omtalt som en «svovelpredikant»,'” skal Gjedrem og Bjer- 
kreims forkynnelse ha vært mindre fanatisk enn både Spødervold og 
Espeland.»* Uavhengig av deres form fikk flere av de sterkttroende pre- 
dikantene problemer med myndighetene på grunn av sin religiøse virk- 
somhet. Det skal for eksempel ha blitt reist tiltale mot Erik Espeland og 
flere andre sterkttroende i 1827, men det ser ikke ut til at det noen gang 
kom for retten. En sterkttroende predikant som derimot skulle rammes 
hardt av konventikkelplakatens bestemmelser, var den unge skoleholde- 
ren Ole Halvorsen Lindeland (1807-1859) fra Sirdal.” Lindeland skal ha 
beskrevet statskirken som et «horehus»'” og ble i en alder av 23 år dømt 
i Høyesterett til 14 dagers fengsel og 78 spesidaler i saksomkostninger. 
Selv sa Lindeland at han «anten tala [...] der nokon av andre grunnar 
var samla, eller [...] naar folk vitja han der han budde. For resten var det 
lesnad han dreiv med meir enn talar». Ettersom Lindeland ikke kunne 
betale saksomkostningene, skal lensmannen ha tatt det lille han hadde: 
bokbinderredskaper, et lommeur og en huspostill. Etter dette forsvant 


149 Hale, 1981, S. 52. 

150 Seierstad, 1923, S. 208-209. 

151 Thrap, 1892, $. 34-36. 

152 Bang, 1874, $. 520; Oma, 1982, s. 57-58; Samhold, nr. 2, 1919, 8.7. 

153 Thrap, 1892, s. 34-35. 

154 Oma, 1982, S. 55. 

155 Seierstad, 1923, S. 209. 

156 Oma (1982) omtaler ved en feil den samme som «Ola Halvorsen Handeland». 
157 Hale, 1981, s. 52; Handeland, 1936, S. 243. 

158 Seierstad, 1923, S. 214. 

Lindeland ut av de sterkttroendes historie. Da Spødervold ble kalt inn 
til avhør sammen med flere andre predikanter i 1832, bedyret samtlige 
at de ikke hadde brutt konventikkelplakaten. Det fortelles at også Svale 
Gjedrem ble innkalt til avhør.» 

Myndighetene klarte i flere tilfeller å knekke en gryende sterkttroende 
vekkelse ulike steder. I 1829 ble predikanten Mathias Nielsen Omdahl og 
to medarbeidere fra Vanse på Lista stilt for retten, og førstnevnte ble dømt 
til seks måneder i tukthus.'** Senere finnes det bare sporadiske referan- 
ser til sterkttroende på Lista. Nesten like hardt skulle de sterkttroende i 
Vegusdal i indre Agder bli rammet. I dette området fantes det på 1830- 
tallet en ikke ubetydelig forsamling sterkttroende eller «fermianere», 
som de ble omtalt som lokalt.'* I 1836 ble to sterkttroende forkynnerne 
fra Vegusdal dømt til 10 dagers fengsel i Høyesterett, mens 16 andre ble 
dømt til fem dagers fengsel.'* Dette opplevde mange som svært urettfer- 
dig siden de fleste som ble dømt, ikke selv hadde forkynt, men kun deltatt 
som tilhørere under forsamlingene.'* Etter dette ble også de sterkttroende 
i Vegusdal sterkt svekket, selv om en tilreisende i 1838 forteller at han traff 
på noen tilhengere av denne retningen i området.'% 

Fra landsbygden nådde den sterkttroende bevegelsen snart de før- 
ste byene. I Egersund var tidlige predikanter Ole Assersen Sannarnes 
(1808-1890) og Sigbjørn Egelandsdal (1808-1851). Sistnevnte var beste- 
far til den kjente dikteren Sigbjørn Obstfelder (1866-1900). I en biografi 
over Obstfelder beskrives hans bestefar, Sigbjørn Egelandsdal, feilaktig 
som haugianer. Egelandsdal var tvert imot en lederskikkelse blant de 
sterkttroende i Egersund og holdt samlinger i sitt eget hjem.'*% Ole Asser- 
sen Sannarnes var en annen helt sentral forkynner blant de sterkttroende 


159 —Vidnesbyrdet, nr. 1, 1937, 8. 3. 

160 Bang, 1874, $. 520; Seierstad, 1923, S. 210-213. 

161 Gården Fjermedal var et samlingssted for de sterkttroende i området, derav kallenavnet «ferm- 
ianer» (Vegusdal kultursoge, 2002, s. 118). 

162 Seierstad, 1923, s. 218. Også omtalt i Kjebekk (2004, s. 60) og Vegusdal kultursoge (2002, s. 123-125), 
selv om antallet domfelte varierer noe mellom kildene. 

163 Kjebekk, 2004. 

164 Myhrebøe, 1882, s. 18. Se også Vegusdal kultursoge (2002, s. 118). 

165 Nag, 1996, S. 24. 

166 Grude, 1996, S. 191. 

i Egersund gjennom store deler av 1800-tallet.'” Både Egelandsdal og 
Sannarnes arbeidet som lærere i distriktet og var høyt aktede menn i 
lokalsamfunnet. 

Et sentralt element i de sterkttroendes samlinger var å lese fra preken- 
samlingene til Luther eller andre lutherske kirkefedre, for så å samtale 
om teksten. Bønn og salmesang var også sentrale elementer i samlingene 
deres. Samlingene ble fra begynnelsen holdt i private hjem, men det fortel- 
les også at enkelte samlinger ble avholdt under åpen himmel." Myndig- 
hetene fattet likevel interesse for de enkle samlingene til de sterkttroende, 
og det fortelles at «en gang Spødervold skulde tale på Jæren, kom selve 
fogden for å speide. Spødervold sa da til ham: "Vil ikke fogden være så 
snild og sitte ned og høre om der står så i hans bibel som det står i min?” 
Han satte sig, og han satt til slutt, og han gikk uten å ha noe å bemerke».'* 
Mye tyder altså på at de sterkttroende gikk langt for å holde seg innen- 
for konventikkelplakatens rammer. Dette skyldtes sannsynligvis deres 
respekt for kirkeinstitusjonen og presteembetet.”* 

Det var helst på landsbygdene at den første vekkelsen sto sterkest, men 
i byer som Stavanger, Egersund og Flekkefjord oppsto det også sterkt- 
troende forsamlinger.” I motsetning til haugianerne fikk de sterkttroende 
hovedsakelig tilslutning fra fattige bønder og fiskere.”* Blant borgerska- 
pet i byene hadde de liten støtte. Dette gjorde det vanskelig å få penger 
til å trykke litteratur eller å få reist forsamlingshus. Det er også åpen- 
bart at Spødervold må ha vært en større agitator enn organisator. Hvis vi 
sammenligner Spødervold med Hans Nielsen Hauge, ser vi at Spødervold 
ikke maktet å etablere et like velfungerende nettverk av trosfeller.”3 Der- 
med forble de sterkttroende en høyst uorganisert bevegelse, og allerede 
på slutten av 1830-tallet kan det se ut som vekkelsen var i ferd med å ebbe 
ut mange steder. Etter Spødervolds død i 1848 fortsatte man en stund 


167 Sannernes publiserte f.eks. en artikkel med tittelen «Om Opholdelsen i Naadestanden» i tids- 
skriftet Tiden, nr. 10, 1886. 

168 Handeland, 1936, s. 246. 

169 Vidnesbyrdet, nr. 1, 1937, 8. 3. 

170 Seierstad, 1923; Vidnesbyrdet, nr. 1, 1937, 8. 3. 

171 Sandø, 1990, s. 66-67; s. 77—78; s. 85-89; Thrap, 1892, s. 36 

172 Bøe, 2001, s. 38; Skullerud, 1971, s. 67. 

med samlinger i Stavanger - på samme måte som i de andre byene. Men 
samlingene ble sjeldnere, og vekkelsen som Spødervold hadde skapt på 
midten av 1820-tallet var utvilsomt i tilbakegang. Men fremdeles var det 
enkelte omreisende predikanter blant de sterkttroende som gikk til fots 
mellom bygdene i Rogaland og indre Agder.”* 


Torkild Hammersmarks Samfund 


En av de siste omreisende predikantene i den sterkttroende bevegelsen 
var Torkild Hammersmark (1802-1873). Det skulle vise seg å være Ham- 
mersmark som skulle makte å blåse nytt liv i den sterkttroende vekkel- 
sen. Hammersmark ble født i Sirdal i 1802, og her ble han som ung mann 
grepet av Spødervolds forkynnelse.” Hans møte med Spødervold skulle 
vise seg å få en avgjørende betydning for hans liv. I 1840 flyttet Hammer- 
smark til Egersund og begynte der å forkynne for de sterkttroende, og 
ifølge enkelte kilder var han «en særmerket forkynner».”* Det var etter 
sigende mens Hammersmark oppholdt seg i Egersund at de sterkttroende 
skulle få sitt navn. Det fantes nemlig et stort haugianermiljø i byen på 
1840-tallet, og noen av dem syntes det var for galt at de ikke kunne holde 
sammen med de såkalte «troende». Man bestemte seg derfor for å sette 
seg ned og vurdere hvorvidt man kunne komme til enighet. Man kom 
da til å diskutere det teologiske spørsmål om hvorvidt man selv kan vite 
om man er rettferdiggjort og helliggjort. Der haugianerne etter sigende 
mente at dette var noe man måtte håpe på, var dette noe de troende mente 
man kunne være helt sikker på. Siden man ikke kunne komme til enighet 
på dette punktet, gikk man hver til sitt, og haugianerne kalte motparten 
for «sterkttroende»,” et tilnavn kirkesamfunnene i dag betrakter som en 
hedersbetegnelse på deres forløpere.”* De sterkttroende holdt seg i denne 
pionertiden på mange måter til en lystigere og mer positiv kristendom 


174 Handeland, 1936, s. 246. 

175 Samhold, nr. 6, 1920, 8.1. 

176 Gundersen, 1962, 8. 57. 

177 Luthersk Kirketidende, nr. 5, 1864, s. 75; Menighetsblad, nr. 2, 1997, s. 25; Samhold, nr. 6, 1920, 8. 22; 

enn haugianerne. Mens haugianerne vektla et pietistisk og alvorlig kris- 
tenliv, mente de sterkttroende at man ved å tro rett allerede var frelst.” 
Så selv om en rett livsførsel var en forventet frukt av troen, så var rett tro 
å betrakte som eneste grunnlag for frelse. 


Figur 2. Fotografi av Torkild Hammersmark fra Erling T. Endresens samling. Ukjent fotograf, 
ca. 1860 


Gjennom 1840-årene levde Hammersmark et omflakkende liv som 
omreisende jord- og steinarbeider,'** men overalt forkynte han den samme 
læren han hadde fått høre av Spødervold. Hammersmarks virksomhet 
brøt med konventikkelplakatens bestemmelse, og prestene så ikke mildt 
på Torkild Hammersmarks virksomhet. En prest i Bygland i Aust-Agder 
skal ha advart konfirmantene sine og sagt at «finnes der noen dypere pøl i 
det dypeste helvede, så kommer Spødervold og Hammersmark til å havne 
der nede».” Hammersmark og de sterkttroende ble beskyldt for å for- 
kynne at de kristne aldri kan synde, de ble kritisert for å være motstan- 
dere av hedningemisjonen, og de ble beskyldt for å lære at Jesus Kristus 


179 Spødervold, 1848/1890, S. 240, 242, 274. 
180 Sandø, 1990, s. 85-87. 
181 Handeland, 1948, s. 174 (se Spødervold, 1848/1890, s. 243). 

var et syndig menneske.'” De sterkttroende mente på sin side at de holdt 
seg til den rene, lutherske lære, slik den hadde blitt forkynt i Norge helt fra 
reformasjonen ble innført, og frem til de siste tiders kirkelige reformer. 

Snart kunne derimot Hammersmark og de andre sterkttroendes for- 
kynnelse bli tillatt. I 1836 hadde Stortinget nemlig vedtatt å oppheve kon- 
ventikkelplakaten, men dette ble stoppet av kongen etter anbefaling fra 
Teologisk Fakultet ved Universitetet i Christiania og fire biskoper. I 1839 
vedtok Stortinget en reform av loven, som også ble stoppet. Men da Stor- 
tinget i 1842 vedtok å oppheve konventikkelplakaten for tredje gang, var 
kongen bundet av Grunnloven til å gjennomføre vedtaket.” De sterkt- 
troende var på sin side skeptiske til dette fordi Spødervold hadde omtalt 
Grunnloven og dens vern av den evangeliske-lutherske lære som et segl 
på Satans arrest i avgrunnen.'* De mente at det ikke ville være rett å inn- 
føre religionsfrihet. Opphevelsen av konventikkelplakaten innebar uan- 
sett ikke full religionsfrihet, siden «dissidenter» fremdeles hadde svært 
begrensede muligheter til å forkynne eller i det hele tatt oppholde seg i 
landet. Dette skulle snart endre seg: I 1842 fikk anglikanerne dispensa- 
sjon, i 1843 fikk katolikkene dispensasjon, og i 1845 fikk landet for før- 
ste gang en liberal dissenterlov som åpnet opp for fri religionsutøvelse 
for alle kristne trossamfunn.” Kirkehistoriker Einar Molland beskriver 
vedtaket som «et av de store vendepunkter i vårt folks religiøse historie», 
idet Norge gjennom dette vedtaket gikk fra å være en konfesjonell enhets- 
stat til et pluralistisk samfunn.'* De sterkttroende var på sin side sterkt 
kritiske til at myndighetene ga «falsklærere» fritt spillerom i landet.” 
Samtidig skulle opphevelsen av dissenterloven snart vise seg å være svært 
gunstig for deres egen virksomhet. 

Det var nemlig ikke før konventikkelplakaten ble opphevet, at de 
sterkttroende fikk faste møtelokaler i byene hvor de fremdeles hadde 


182 Spødervold var faktisk kritisk til hedningemisjonen ettersom han mente Gud allerede hadde 
forkynt til alle folkeslag (Spødervold, 1848/1890, s. 256-257, 262-263). 

183 Molland, 19794, 8. 174. 

loven og lekfolks forkynnelse i kirkene. 

noen tilhengere. I Stavanger samlet de gjenværende sterkttroende seg i 
«Cederbergs sal» på Arneageren, mens samlingene i Egersund ble holdt 
i «Isac Jacobsens sal». Tidlig på 1850-tallet kom den sterkttroende ret- 
ningen også til Kristiansand da Torkild Hammersmark kom til byen for å 
jobbe på en ny vannledning.'” Først talte han i private hjem, men interes- 
sen ble så stor at de sterkttroende i 1853 fikk bygget sitt eget forsamlings- 
lokale i byen, på folkemunne omtalt som «Torkilds bedehus». Her samlet 
Hammersmarks venner seg om sin karismatiske profet. Noen kvelder 
var det ikke engang plass til alle som ville høre sirdølen refse statskir- 
kens presteskap, hedningemisjonen, skoleverket, tidens nye bibelutgaver 
og lærebøker i kristendom." Det var utvilsomt snakk om en ny sterkt- 
troende vekkelse. I Kristiansand ble det sagt at Hammersmark forkynte 
rettferdiggjørelse ved tro, der hvor pietistene forkynte rettferdiggjørelse 
ved gjerninger.” I motsetning til de sterkttroende på Vestlandet hadde de 
sterkttroende i Kristiansand foruten dårligere bemidlede tilhengere også 
noen forholdsvis velstående blant seg. Det var dette som muliggjorde 
byggingen av bedehuset og etter hvert trykking av litteratur. Hammers- 
mark fikk blant annet trykt opp en dansk bibelutgave fra 1633 (Christian 
IVs Bibel)* - en utgave som lå tett opptil 1550-utgaven, som i sin tur lå 
tett opptil Luthers tyske bibeloversettelse fra 1545. 

Det var på denne tiden Hammersmark begynte å bruke betegnelsen 
«Samfundet» om forsamlingen av sterkttroende i Kristiansand. Spøder- 
vold hadde i 1848 omtalt foreningen av alle sanne troende som «Sam- 
fundet». Men da forsamlingen i Kristiansand tok navnet «Samfundet», 
hentet de dette fra Johannes” første brev, hvor han skriver: «det, som vi 
have seet og hørt, forkynde vi eder, at ogsaa I skulle have Samfund med os; 
men vort Samfund er med Faderen og med hans Søn Jesu Christo».'** Dette 
navnet fulgte de sterkttroendes forsamling i Kristiansand de påfølgende 
årene, og det ble senere navnet på kirkesamfunnet de opprettet. De omtalte 

ofte seg selv som «samfundsfolk». Etter hvert som ulike grupperinger ble 
utmeldt fra Menigheten Samfundet og dannet sine egne kirkesamfunn, 
ble «Samfundet» en del av deres navn også. Videre i boken betegner 
«samfundsfolk» kun medlemmer av Menigheten Samfundet, selv om 
medlemmene i de andre kirkesamfunnene også til daglig omtaler kirke- 
samfunnene sine som «Samfundet» og seg selv som «samfundsfolk».* 
Gjennom Hammersmarks vekkelse ble «Samfundet» i 1850-årene det 
nye tyngdepunktet for de sterkttroende, ettersom samlingene i Stavan- 
ger ble sjeldnere etter Spødervolds død.” Hammersmark fikk snart en 
helt ledende posisjon blant de sterkttroende - også utover forsamlingen i 
Kristiansand. Fra Kristiansand spredte den sterkttroende vekkelsen seg 
til de omkringliggende bygdene.” I miljøet i Egersund hadde Hammers- 
mark også en sterk stilling.'* 

Samtidig som de sterkttroende etablerte seg med faste forsamlings- 
lokaler i Egersund, Kristiansand og Stavanger, begynte en omfattende vek- 
kelse å bre seg ut over landet. Den såkalte «johnsonske vekkelse» ble ledet 
an av de pietistiske professorene Gisle Christian Johnson (1822-1894) og 
Carl Paul Caspari (1814-1892) ved Universitetet i Christiania. Gjennom 
sitt virke som professor ved Det teologiske fakultet og som forkynner i 
Christiania og ellers i landet hadde særlig Johnson inspirert prester til å 
alliere seg med det brede lag av lekmannsbevegelsen og sammen orga- 
nisere misjonsforeninger og indremisjonsforeninger.”” Johnson var 
pietistisk i sin forkynnelse, men vektla også ortodoks, luthersk teologi 
og viktigheten av kirken som institusjon, forkynnerembetet og kir- 
kens bekjennelsesskrifter. Johnson og Casparis virksomhet bidro til å 
knytte brede lag av lekfolket nærmere kirken.*** Men flere sterkttroende 
predikanter tok sterk avstand fra representantene for «den johnsonske 
vekkelse» og stemplet dem som falsklærere.*” Flertallet av sterkttroende 


195 Muntlig kommunikasjon med Erling T. Endresen og tidligere medlem av DGLS. 

tok også sterk avstand fra hedningemisjonen og henviste i stedet til en 
utredning fra det teologiske fakultetet i Wittenberg fra 1651, som slo fast 
at misjonsbefalingen ble gitt til apostlene personlig.’ På grunn av sin 
manglende involvering i misjonssaken fikk de fleste sterkttroende ikke 
den samme tilknytningen til kirken og presteskapet som andre deler av 
lekmannsbevegelsen i Norge på 1850-tallet. Likevel hevder enkelte at det 
var nettopp vekkelsesbevegelsene fra 1850-tallet og fremover som skulle 
føre til den dramatiske tilbakegangen for den sterkttroende bevegelsen i 
bygder som Høgsfjord, Sirdal og Åseral på siste halvdel av 1800-tallet.** 


Kampen om skolen 


Ingen historisk fremstilling av de sterkttroende er komplett uten en 
grundig behandling av skolesaken. Mange av de første sterkttroende for- 
kynnerne var skoleholdere av yrke, som Sigbjørn Egelandsdal, Erik Espe- 
land, Torkild Hammersmark, Ole Sannarnes og Anbjørn Varp. Skolen 
ble dermed betraktet som en svært viktig institusjon for de sterkttroende, 
og senere har den vært en helt sentral del av de sterkttroende kirke- 
samfunnenes virksomhet. Bernt Lomeland omtalte skolen som «kirkens 
forgård» og understreket med dette viktigheten av skolen.*** Men de 
sterkttroende kom helt fra begynnelsen på kant med den offentlige sko- 
len. Allerede under vekkelsen i Vegusdal i 1830-årene kom de to sterkt- 
troende omgangsskolelærerne, Knud Christensen Elshaugen (1806-1874) 
og Mads Ellefsen Gjerustad (1810-1868), på kant med de lokale skolemyn- 
dighetene og konflikten endte med at de ble avsatt fra sine stillinger.” 
På 1700-tallet ble skolevesenet i Norge bygget ut. Målet var primært å 
gi barna de nødvendige kunnskapene de trengte for å kunne konfirmeres. 
Barna måtte da først og fremst lære å lese, for å kunne lese i Bibelen og 
lære seg katekismen. Skolen hadde med andre ord svært nære bånd til 


202 Hanssen, 2006, s. 86; Spødervold, 1848/1890, s. 256-257, 262-263. Det fortelles at Lomeland skal 
ha uttalt følgende om hedningemisjonen: «Hvis en av våre egne falt i elven på vår side, og en 
afrikaner på den andre siden, hvem var det mest naturlig å hjelpe først?» (Tveida, 1979, s. 59). 

205 De to omgangsskolelærerne ble senere dømt i Høyesterett for ulovlig forkynnelsesvirksomhet. 

kirken.” På landet var det sogneprestens oppgave å rekruttere passende 
lærere og gi dem den nødvendige opplæringen. Evnerike og fattige gutter 
ble ofte ansatt like etter konfirmasjonen og arbeidet gjerne noen år som 
omgangsskolelærere i hjembygden. Det var imidlertid et lite lønnsomt 
arbeid, og det var ikke mulig å bli økonomisk uavhengig basert på lønnen 
man mottok som omgangsskolelærer. Dermed søkte mange unge menn 
seg til andre yrker etter få år.” Mange av de første sterkttroende lek- 
predikantene virket som omgangsskolelærere, og kom på den måten i 
kontakt med mange mennesker rundt omkring i hjemtraktene og hadde 
nok en forholdsvis stor autoritet i kraft av sitt yrke. 

Med utgangspunkt i sin intellektuelle tilnærming til trossaker var sko- 
len naturlig nok et viktig verktøy også for de sterkttroende, for at deres 
barn skulle få de nødvendige kunnskaper for å komme til en sann tro. 
Derfor så de sterkttroende med bekymring på at den offentlige skolen tok 
i bruk nye lærebøker i kristendom, som etter deres ståsted ikke holdt mål. 
Dette gjaldt først bruken av Peder Saxtorphs (1730-1803) «Udtog af Pon- 
toppidans forklaring» fra 1771 og senere innføringen av Wilhelm Andreas 
Wexels’ (1797-1866) «udtog» av Pontoppidans forklaring i 1843." Wexels' 
«udtog» var etter de sterkttroendes mening preget av den samme falsk- 
læren som den danske teologen Nikolai Grundtvig (1783-1872) forfektet. 
Frem mot midten av 1800-tallet fikk skolen i stadig større grad oppgaver 
som gikk ut over å forberede elevene til konfirmasjonen.** I 1848 ble til 
og med skolens formålsparagraf endret, fra utelukkende å ha som formål 
å bidra til å gi elevene en kristen oppdragelse til også å tilby en borger- 
lig allmenndannelse. Den nye paragrafen lød slik: «Det skal være Almu- 
eskolens Formaal at understøtte den huuslige Opdragelse i at bibringe 
Ungdommen en sand christelig Oplysning og derhos at forskaffe den de 
Kundskaber og Færdigheder, som ethvert Medlem av Statssamfundet bør 
besidde». Den opprinnelige kirkeskolen hadde dermed fått et helt anner- 
ledes oppdrag.” 


206 Aarflot, 1967, S. 437-441; Sødal, 2016. 

De sterkttroendes bekymring for påvirkningen barna fikk i den offent- 
lige skolen, førte til slutt til at Hammersmark startet sin egen skole i bede- 
huset sitt. Her brukte han gamle bibelutgaver og tradisjonelle lærebøker i 
kristendom - også i leseopplæringen. Hammersmark fikk som nevnt trykt 
opp et nytt opplag av Det nye testamente fra 1633, «Torkilds testamente», 
fordi datidens utgaver ikke var gode nok etter hans mening.” Annen lit- 
teratur slapp heller ikke inn i skolestuen hans. Jordarbeideren som selv 
bare hadde en enkel utdanning fra bygdens omgangsskole, ble altså lærer. 
Offentlige myndigheter omtalte skolens tilstand som «skrøpelig».”” 


Figur 3. Fotografi av Bernt og Olevine Lomeland fra Erling T. Endresens samling. Ukjent fotograf, 
ca. 1870 

Etter sine mange reiser i Agder og Rogaland hadde Hammersmark et 
stort nettverk i hele regionen. I 1860 dro han til Helleland og Egersund 
for å forkynne i disse traktene. Der møtte han på en ung omgangsskole- 
lærer, Bernt Berntsen Lomeland (1836-1900).”” Lomeland hadde vokst 
opp på gården ved samme navn i Helleland. Han hadde tidlig vist tegn 
til å være både intelligent og lærenem, så etter konfirmasjonen fikk unge 
Lomeland videre opplæring av sognets kirkesanger, før han ble ansatt 
som omgangsskolelærer i bygden i en alder av 19 år.”* Da Hammers- 
mark møtte Lomeland, var omgangsskolelæreren kun 24 år gammel. 
Lomeland fikk et godt forhold til den eldre predikanten, og de begynte 
å brevveksle.”” Hammersmark inviterte ham snart til å overta skolen i 
Kristiansand. Men først gikk Lomeland på Holt seminar utenfor Tvede- 
strand fra 1862 til 1864, før han tok fatt på lærergjerningen ved Hammers- 
marks skole i Kristiansand.” På Holt seminar møtte Lomeland en ung 
lærerspire fra mandalstraktene. Hans navn var Torkild Andersen Valand 
(1842-1892). Han skulle senere bli Lomelands svoger og nærmeste med- 
arbeider i årene som skulle komme. Forfattere har beskrevet hvordan Holt 
seminar på denne tiden var preget av både Grundtvig’ og Johnsons” 
teologi — begge deler like forkastelig i de sterkttroendes øyne. Erfaringene 
fra Holt seminar påvirket nok den unge Lomeland da han senere i livet 
kritiserte den «ånd» som preget høyere utdanning. 

På tross av myndighetenes forsøk på å innføre reviderte utgaver av 
Pontoppidans forklaring og en åpning for nye fag i skolen, fortsatte de 
sterkttroende på Vestlandet å sende barna sine til den offentlige skolen. 
De fleste barna fikk opplæring av lokale omgangsskolelærere som ofte selv 
var sterkttroende. Dermed trengte man ikke å frykte for barnas sjeleliv 
så lenge læreren var en sann kristen. Det ville også krevd betydelige res- 
surser, dersom de sterkttroende skulle ha opprettet egne skoler på dette 
tidspunktet. Slike ressurser hadde ikke de vestlandske sterkttroende til 

tross for at Hammersmarks virksomhet tilsynelatende hadde gitt en ny 
giv til virksomheten i Helleland og Egersund. 


Sterkttroende i Amerika 


Samtidig som den sterkttroende bevegelsen bredte om seg fra 1820-tallet 
og fremover, valgte et økende antall nordmenn å emigrere til Amerika. 
Blant disse fantes det flere enkeltindivider og familier med tilknytning 
til de sterkttroende miljøene. Den mest fremtredende sterkttroende i 
Amerika på midten av 1800-tallet var Aanen Atlaksen (1809-1866) fra 
Kvinesdal. Han hadde virket som bokbinder, lærer og ordfører i Eger- 
sund, og tilhørte det sterkttroende miljøet der i byen, før han emigrerte 
mot slutten av 1840-årene. Han oppholdt seg først en tid i Wisconsin, men 
klaget over de religiøse forholdene blant de utvandrede nordmennene i 
området. Han skrev hjem til sine trosfeller i Egersund og beklaget seg 
over hvor mange nordmenn som sluttet seg til metodistene, baptistene og 
svenske pietister, i stedet for å holde seg til den gamle, lutherske lære. Selv 
forkynte Atlaksen de sterkttroendes lære blant de skandinaviske utvan- 
drerne, og delte ut Knud Spødervolds Guds nådes husholdning til folk han 
møtte. Han ba vennene i Egersund om å sende flere bøker, for han gikk 
raskt tom.” Atlaksen var bare én av en rekke norske lekpredikanter som 
i denne perioden forkynte blant utvandrede nordmenn i Wisconsin, men 
de fleste lekpredikantene var tilknyttet haugianerne.”* Det fantes likevel 
også et konservativt, gammel-luthersk kirkesamfunn, kalt «Missouri- 
synoden». Dette kirkesamfunnet besto hovedsakelig av tyske innvan- 
drere, men Atlaksen vurderte at deres lære og sakramentsforvaltning 
var rett. Atlaksen fikk etter hvert noen tilhengere i Wisconsin, og da han 
flyttet til New York, fulgte flere med ham.” 

Atlaksen og tilhengerne hans besøkte flere skandinaviske kirker i New 
York, men fant ingen som førte rett lære.” Samtidig som de jaktet på en 
kirke de kunne slutte seg til, samlet stadig flere seg omkring Atlaksen og 

hans forkynnelse. Slik beskriver en norsk avis Atlaksens samlinger i New 
York: 


Imidlertid samledes nogle lutherske kristne om søndagene forat læse prædike- 
ner og synge salmer. I disse møder lærte Lindgren at kjende ovennævnte At- 
laksen og de blev snart fortrolige venner. Med sammenkomsterne gik det godt 
saalænge man vedblev at læse, men mindre bra, naar enkelte begyndte at præ- 
dike og fremholde noget, som de bedre befæstede ikke kunde være tilfreds med. 
Lindgren ansaa Atlaksen som aandelig far og en moden kristen. De sad aftener 
og søndage sammen, drøftede lærespørgsmaal og læste meget.” 


Fra utdraget forstår vi at samlingene hadde en nokså lik form som de 
sterkttroende samlingene i Norge. Det var de gode, gamle postillene og 
samtaler om ulike lærespørsmål som preget samlingene. Som vi skjønner 
var svensken Carl P. Lindgren (1829-1876) en ivrig tilhenger av Atlaksens 
forkynnelse og Spødervolds lære. Det var flere svensker i forsamlingen, 
blant annet en familie som hadde fulgt Atlaksen fra Wisconsin til New 
York.?4 

Nattverden tok Atlaksen og tilhengerne hans imot i en tysk menighet 
tilknyttet Missourisynoden.” Likevel mente Atlaksen at det var nødven- 
dig å etablere en egen menighet for de skandinavene som ville «bevare sin 
lutherske tro under de nye forhold».”** Atlaksen hadde med interesse fulgt 
utgivelsene til «Den norske synode», som hadde sitt utspring blant nor- 
ske nybyggere i Midtvesten. I 1860 ba derfor den sterkttroende forsam- 
lingen i New York kristiansanderen Herman Amberg Preus (1825-1894) 
fra «Den norske synode» om å betjene menigheten. Preus kom til New 
York og avholdt flere gudstjenester i den tyske menighetens lokaler. Men 
forsamlingen fikk ingen fast prest, så Atlaksen fikk i mellomtiden opp- 
gaven med å holde oppbyggelser, «læsegudstjeneste» og søndagsskole.>* 
Den norske synode var opprettet i 1853 i Wisconsin, og var et kirkesam- 
funn som la vekt på rett lære og rett sakramentsforvaltning, og var preget 

av «ortodoks-konservative lutheranere». De fordømte alle andre luther- 
ske kirkesamfunn som falsklærende, og mente tilstanden i de skandina- 
viske statskirkene var særlig bekymringsfull. Synoden hadde også et nært 
samarbeid med den tyske Missourisynoden. Slik beskriver én tilstanden 
i Den norske synode på denne tiden: 
Det lutherske Kirkesamfund er mellem alle de andre det eneste, som efter de- 
res Mening har den rene, saliggjørende Sandhed; men inden dette Samfund er 
det igjen kun den norske Synode i Amerika og dens Meningsfælle, den tyd- 
ske Missurisynode, som er rigtig rettroende, og derfor af Gud særlig benaadet. 
De glemmer aldrig paa sine Synodemøder med uforlignelig Aabenhed at pro- 


klamere dette og paa samme Tid give de andre lutherske Samfund En under 
Øret.” 


Det ble altså dette kirkesamfunnet den lille, sterkttroende forsamlingen 
i New York oppsøkte da de ønsket å få opprettet sin egen menighet. «Vor 
Frelsers skandinaviske lutherske menighed» ble formelt opprettet i 1866 
og hadde fra begynnelsen omkring hundre medlemmer.” Det ble sagt at 
«næst etter Gud er ingen mere at takke end [Atlaksen], for der er en norsk 
luthersk menighed med prest og kirke i New York».”* Presten Ole Juul 
(1838-1903) fra Den norske synode ble innsatt som menighetens prest, og 
Aanen Atlaksen ble innsatt som såkalt «embetsmann» i den nyoppret- 
tede menigheten.” Forholdet mellom Juul og Atlaksen var godt, og Juul 
vurderte Atlaksen som «en i Guds Ord og Luthers Skrifter vel bevandret 
Mand, dyb og klar og alvorlig». Atlaksen døde imidlertid samme år 
som menigheten ble opprettet, og det ser ikke ut til at de gjenværende 
sterkttroende opprettholdt noen bånd til deres trosfeller i Egersund 
etter Atlaksens død. Men menigheten tok fortsatt sterk avstand fra både 
haugianerne og rasjonalismen - på samme måte som de sterkttroende i 
Norge. Og akkurat som de sterkttroende i Norge ville forsamlingen i New 

York «Tilbage til de Gamle, de Gamle!» og «al den nyere Theologi» skulle 
«kastes over bord». 

Etter Atlaksens død ble Carl P. Lindgren en sentral aktør i Vor Frelsers 
skandinaviske lutherske menighed i New York, og han førte utvilsomt 
Spødervolds lære videre. Lindgren døde imidlertid i 1876.” Samme år 
som Lindgren døde, ble også Ole Juul erstattet som prest i menigheten.” 
Selv om Den norske synode vektla ren lære og hadde flere lærepunkter 
som de sterkttroende i Norge nok ville sett på med blide øyne, utviklet 
kirkesamfunnet seg med tiden til å inkludere stadig flere ulike, lutherske 
grupperinger. I 1912 sluttet nemlig haugianerne seg til kirkesamfunnet, og 
i 1917 kom flere til og dannet The Norwegian Lutheran Church of America 
(NLCA). I dag er Vor Frelsers skandinaviske lutherske menighed (Our 
Savior's Lutheran Church) tilsluttet det store, lutherske kirkesamfunnet 
Evangelical Lutheran Church of America (ELCA) - et utpreget liberalt 
luthersk kirkesamfunn. 

De første sterkttroende som kom til Amerika, klarte med andre ord 
ikke å organisere et selvstendig kirkesamfunn. I stedet sluttet mange av 
de sterkttroende seg til Den norske synode og dens ortodokse lutherske 
teologi. Det er interessant å merke seg at de sterkttroende hadde en 
sentral rolle i opprettelsen av den første norske, lutherske menigheten 
i New York, og mest sannsynlig hadde de også stor innflytelse over 
menigheten de første årene. Dette skulle likevel ikke bli siste gang de 
sterkttroende forsøkte å etablere seg i Amerika. Det neste initiativet kom 
etter århundreskiftet. Den historien skal vi komme tilbake til senere i 
boken. 

Forhærdelsens tid, 1860-1900 


Sentrale sterkttroende 1860-1900 


Bernt B. Lomeland (1836-1900): 
Lærer og en nær medarbeider til Tor- 
kild Hammersmark, utga på 1870- og 
1880-tallet flere religiøse skrifter som 
kritiserte tidens kristendom, særlig 
situasjonen i statskirken. I 1890 var 
han hovedarkitekten bak opprettelsen 
av Menigheten Samfundet. Han satt 
som forstander frem til sin død i 1900. 
I ettertid har hans skrifter fått en helt 
unik status i Menigheten Samfundet, 
hvor de utgis i nye opplag og studeres 
den dag i dag. 


Torkild Nesset (1825-1897): Han kom 
fra Sirdal og ble etter hvert en ledende 
lekpredikant blant de sterkttroende i 
Sirdal og de omkringliggende bygdene 
i Vest-Agder på 1860- og 1870-tallet. 
Han var ikke enig med Lomeland i alle 
lærepunkter, og da Menigheten Sam- 
fundet ble dannet, forble Nesset i stats- 
kirken. Mot slutten av sitt liv virket 
han som predikant for Indremisjonen 
i Flekkefjord. 


Torkild A. Valand (1842-1892): 
Bernt Lomelands studiekamerat fra 
Holt seminar og nære medarbeider 
frem til opprettelsen av Menigheten 
Samfundet i 1890. Valand var også 
Lomelands svoger. Før kirkesam- 
funnet ble grunnlagt, etablerte 
Valand en privatskole i Egersund 
for de sterkttroende. Fra 1890 og 
frem til sin død i 1892 virket Valand 
som forstander for menigheten i 
Egersund. 


Erik Gilje (1829-1926): En sentral 
predikant for de sterkttroende 
i bygdene omkring Høgsfjord. 
Selv om de sterkttroende i dette 
området var mer moderate enn 
mange andre, holdt Gilje sammen 
med de sterkttroende i Egersund 
helt frem til bruddet i 1890. Selv 
ville han ikke forlate statskirken, 
og han ble mot slutten av sitt liv 


forkynner i Indremisjonen. 

Så er vi i vor tid inde i hevnsdage, d. e. Guds grumheds og 
forhærdelses tid, hvori han slår os med åndelig blindhed og 
dorskhed, idet han giver folk en dovenheds ånd; de gives 
øine, men - til ikke at se; de gives øren - til ikke at høre.” 


Når vi kommer over i 1860-årene, var Hammersmarks vekkelse over, og 
Bernt Lomeland opplevde at de sterkttroende levde i en «forhærdelses 
tid», hvor ingen andre enn dem la merke til det tiltagende teologiske for- 
fallet som utspilte seg rundt dem. Den sterkttroende bevegelsen kunne ha 
forsvunnet inn i historiens tåke hadde det ikke vært for én mann: Bernt 
Lomeland - en høyt aktet mann blant de sterkttroende den dag i dag. 
Lomeland førte Spødervolds teologi om troen alene, Jesus som menneske 
og dåpens begrensning videre, men videreutviklet også disse tankene og 
bidro med dette til en konsolidering av de sterkttroendes teologi. Dette 
skapte også et klarere skille mellom de sterkttroendes teologi og tradisjo- 
nell, luthersk teologi. Dette bidro til store avskallinger frem mot etable- 
ringen av Menigheten Samfundet i 1890. 


Ulike strømninger 


På siste halvdel av 1800-tallet var det vakte lekfolket i Norge organisert 
rundt små og store høvdinger.” Dette gjaldt også de sterkttroende. Selv 
om den sterkttroende bevegelsen igjen var på retur, var det på 1870-tallet 
flere slike høvdinger blant de sterkttroende. De ulike høvdingene la der- 
med grunnlaget for ulike strømninger innen bevegelsen.?** For det første 
har vi den hammersmarkiske eller lomelandske retningen, med tyngde- 
punkt i Kristiansands- og Egersunds-området. Den hammermarkiske 
strømningen hadde også en viss støtte i Bygland i Setesdal, hvor kildene 
refererer til Olav Ljosland fra Åseral som en lokal høvding for de sterkt- 
troende i området fra 1860-årene og fremover." Dernest har vi det man 
kan kalle en moderat eller gammel-luthersk retning, med tyngdepunkt i 

Stavanger, Høgsfjord og Sirdal.** Til slutt har vi den retningen som senere 
skulle bli kjent som den separatistiske retningen i Egersund. Hva disse 
retningene delte, var først og fremst et fokus på ren lære, med utgangs- 
punkt i Spødervolds forkynnelse. Dette innebar blant annet en vekt- 
legging av reformasjonens slagord «troen alene» og en særlig interesse 
for lærespørsmålet om Jesus som menneske.*” For det andre delte de en 
opposisjon mot det de oppfattet som teologiske avvik i prestenes forkyn- 
nelse og i haugianernes svermeri og gjerningsvesen. Ellers fantes det fort- 
satt et teologisk mangfold blant de sterkttroende. 

Et illustrerende eksempel på de ulike retningene internt i den sterkt- 
troende bevegelsen er den såkalte Rosenius-striden som utspilte seg i 
Kristiansand på slutten av 1860-tallet. Da den pietistiske teologen Carl 
Olof Rosenius (1816-1868) skapte religiøs vekkelse i både Sverige og Norge 
på 1850-tallet, ble hans skrifter svært populære blant det vakte lekfolket. 
Rosenius tilhengere var på samme måte som haugianerne pietister i livs- 
stil, men de var mer frigjorte i sin samvittighet.*** Enkelte i Hammer- 
smarks «Samfund» i Kristiansand tok til seg Rosenius’ skrifter og søkte 
på denne måten å få til en tilnærming mot den brede lavkirkelige bevegel- 
sen i Skandinavia på den tiden. Det er ikke underlig at Rosenius' skrifter 
vant tilhengere blant de sterkttroende. Rosenius la i likhet med Hammer- 
smark stor vekt på frelsen ved tro, i motsetning til gjerninger. Hans lyse 
og lette kristendom sto derfor først og fremst i kontrast til haugianernes 
dystre og gjerningsfokuserte kristendom. Ifølge enkelte lokalhistoriske 
kilder fra Høgsfjord omfavnet mange av de sterkttroende i dette området 
Rosenius skrifter. 

I 1869 konkluderte «den unge, lavmælte og spakferdige»*** semina- 
risten Bernt Lomeland med at boken inneholdt falsklære, og Hammers- 
mark forbød dermed Rosenius’ skrifter i Samfundet. Dette skapte en 

dyp splittelse mellom Rosenius og Lomelands tilhengere i bedehuset.*” 
Selv om Lomeland hadde Hammersmarks støtte, ble Hammersmark 
og Lomeland nødt til å forlate Torkilds bedehus sammen med sine til- 
hengere. Det var nemlig de mest velstående som ønsket Rosenius skrifter 
velkommen, og det var også disse som hadde betalt for å reise bedehuset i 
første omgang.*** Rosenius-tilhengerne holdt fremdeles samlinger i bede- 
huset en stund, og ble til og med etter splittelsen omtalt som «Torkilds 
venner».™ På midten av 1870-tallet kalte forsamlingen den Rosenius- 
inspirerte presten Jens Marius Giverholt (1848-1916) som forkynner. Han 
hadde tidligere forkynt i Indemisjonens bedehus i Kristiansand, men ble 
senere utestengt derfra. Etter et års tid som forkynner i Torkilds bedehus 
ble Giverholt også utelukket fra denne forsamlingen.” Giverholt grunnla 
senere en menighet knyttet til Den Evangelisk-Lutherske Frikirke i byen 
og virket deretter som forkynner i både Trondheim og Oslo. Rundt 1880 
ble Torkilds bedehus gjort om til arbeidsskole for gutter, så forkynnelses- 
virksomheten til de gjenværende sterkttroende i bedehuset hadde i hvert 
fall tatt slutt innen dette året.” Det er likevel sannsynlig at noen av «Tor- 
kilds venner» fortsatte å samles. I 1883 omtaler i hvert fall den lokale 
stiftsprosten en liten gruppe som «vel ennå har Torkild og hans virken i 
kjærlig erindring, men synes ikke at hylde de av ham forkyndte forkas- 
telige lærdomme».”»* Denne gruppen må etter hvert ha gått i oppløsning 
eller blitt integrert i den øvrige religiøse aktiviteten i byen på den tiden. 
Med rundt 100 tilhengere fortsatte Hammersmark og hans tilhengere 
å holde samlinger i et annet bedehus i byen.» Da Hammersmark gikk 
bort i 1873, sto de gjenværende sterkttroende overfor et alvorlig etterføl- 
gerproblem.”* Max Weber beskriver hvordan vekkelsesbevegelser etter et 
par generasjoner opplever problemer med «rutinisering av karisma». 
Da Hammersmark døde, var det slettes ikke avgjort hvem som skulle 

overta som den dominerende lederen for den sterkttroende bevegelsen. 
I Kristiansand hadde Lomeland stor støtte, men blant de sterkttroende 
i Sirdal, Høgsfjord og Stavanger var han ennå ganske ukjent. Lomeland 
beskrives enkelte steder som «ingen folketaler, men en filosofisk natur», 
mens andre kilder peker på at flere betvilte Lomelands evne til å gripe 
tilhørernes hjerter.” Det er derfor rimelig å anta at Lomeland ikke var en 
særlig karismatisk taler, i motsetning til de kraftfulle vekkelsespredikant- 
ene Spødervold og Hammersmark. For å ta vare på iveren og engasjemen- 
tet fra de første sterkttroende ble det derfor nødvendig å rutinisere eller 
institusjonalisere karisma.” Det kan virke som om Lomeland utviklet 
teologien om «levende vitner» som en respons på etterfølgerproblemet.> 
Ifølge Lomeland var «levende vitner» menn som hadde fått et særlig kall 
og som Gud dermed talte gjennom. På denne måten ble Spødervold og 
Hammersmarks personlige karisma erstattet av et gudommelig embete 
eller posisjon innen deler av den sterkttroende bevegelsen. Siden Lome- 
land hadde blitt kalt til forkynner for de sterkttroende i Kristiansand 
etter Rosenius-striden, kunne han betegnes som et levende vitne. 

Men ikke alle sterkttroende omfavnet Lomeland og teologien om 
«levende vitner». Blant dem som ikke støttet alt Lomelands skrev, var 
den mest betydningsfulle høvdingen blant de gammel-lutherske sterkt- 
troende; Torkild Nesset (1825-1897). Nesset kom, som Hammersmark, 
fra Sirdal. Han ble senere kjent som «Sirdals apostel» etter en utrette- 
lig forkynnelsesvirksomhet i traktene gjennom 50 år.*” Nesset beskrives 
som lederen for de sterkttroende i de indre bygdene av Vest-Agder, som 
hjemtraktene i Sirdal og bygdene Åseral, Eiken og Fjotland.” Han bidro 
som skribent i Lomelands tidsskrift Bibelgranskeren, men endte til slutt 


256 Gundersen, 1962, s. 59; Oma, 1982, s. 79; Thrap (1892) beskriver den sterkttroende forkynnelsen 
på denne tiden som «en tør Ordforklaring av Teksten» og som «ikke vækkende eller opbyggelig» 
(8. 43). 

257 Grødeland & Oma, 1990, s. 24; Gundersen, 1962, s. 59; Myklebust, 2001, $. 52, 54, 81; Valand, 1974, 
8. 37. 

258 Se Webers (1971/2000, s. 91-93) beskrivelse av hvordan karisma rutiniseres. 

259 I Bibelgranskeren (1875-1878/2012) nevnes «levende vitner» én gang, mens dette senere ble et 
langt mer sentralt begrep i Lomelands teologi (se f.eks. Lomeland, 1895/1959). 

260 Handeland, 1936, s. 244-246; Oma, 1982, 8. 59-61. 

261 Agder, 6.10.1924; Seland, 2011, s. 189. 

262 Oma, 1982, s. 61, 63; Sinnes, 2002, S. 22. 

opp som forkynner i Indremisjonen i Flekkefjord.** De sterkttroendes 
motstandere kritiserte ham for å «lægge mer Magt paa at forstaa Guds 
ord med Forstanden end paa at drage næring deraf for Hjertet». Kritikk- 
en kom både fordi han ikke støttet avholdssaken og heller ikke mente 
det var synd for kristne å spille fele, noe mange pietister og haugianere på 
den tiden mente.** En annen sentral, gammel-luthersk høvding var Erik 
Andersen Gilje (1829-1926), som opprinnelig kom fra Høgsfjord. Han 
endte også opp som forkynner i Indremisjonen. Den sterkttroende vek- 
kelsen kom til Høgsfjord fra Stavanger og ikke fra Egersund, og beskrives 
av enkelte historikere som mindre radikal, og med en mer tradisjonell, 
luthersk teologi.*** Lokale kilder forteller uansett at både Svale Gjedrem 
og Torkild Hammersmark hadde besøkt de sterkttroende i Høgsfjord, og 
brevveksling fra 1880-årene tyder på at de hadde god kjennskap til Lome- 
lands publikasjoner fra denne perioden.*” 

En tredje, og mer særegen retning blant de sterkttroende var den 
såkalte separatistiske retningen i Egersund. Denne ble ledet av potteri- 
bestyrer Peter Olsen (1838-1904).** I hans nekrolog kan man lese at Olsen 
«var en af de mest udmerkede Repræsentanter for denne Retning [de 
sterkttroende]. Han var en Grubler og Gransker, lærte sig både græsk og 
hebraisk, gav ud 3 Hefter».*** Han var en sentral figur i det sterkttroende 
miljøet i byen, men hans skarpe kritikk av statskirkens presteskap gikk 
etter hvert over i et angrep på selve statskirken som institusjon.” Det for- 
telles at Hammersmark dro fra Kristiansand for å irettesette Olsen, men 
til ingen nytte.” «Hans Granskning af den hellige Skrift førte ham til den 
Opfatning, at Samfundslivet blandt Kristne maatte faa sit Udtryk i, at de 
kom sammen og brød Brødet».”* Han tok snart til orde for voksendåp, 
noe som ikke er så underlig hvis man tar Spødervolds ord om dåpens 


263 Sandø, 1990, 8. 127. 

264 Sinnes, 2002, 8. 22. 

265 Veka, 1952, S. 52. 

266 Egeland mfl., 1975, $. 148. 

267 Upublisert manuskript: «Kristenliv i bygder ved Høgsfjord og Lysefjorden». 

268 Grude, 1996, S. 347. 

269 Landsbladet, 10.06.1904. 

270 En institusjon bl.a. Lomeland var en ivrig tilhenger av (Lomeland, 2012, s. 117-118). 
271 Grude, 1996, S. 346. 

272 Landsbladet, 10.06.1904. 

manglende kraft til gjenfødelse til etterretning. Men da han gikk så langt 
som å samle sine etterfølgere til nattverd i sitt eget hjem i 1872, ble hele 
forsamlingen ekskludert fra statskirken.”? De fikk dermed tilnavnet «de 
egersundske separatister». Dette bruddet med statskirken, samt bruddet 
med tradisjonell, luthersk teologi, førte også til et totalt brudd med resten 
av de sterkttroende i byen.”* Peter Olsen drev den religiøse virksomheten 
videre frem til sin død i 1904, med en liten forsamling av i underkant av 
60 sjeler.” 

I Egersund fortsatte den gamle predikanten Svale Gjedrem å holde reli- 
giøse samlinger en stund etter bruddet med separatistene.”* Etter at kon- 
ventikkelplakaten ble fjernet, var det blitt vanlig å benytte skolehus som 
forsamlingslokaler på landet, som et supplement til mindre samlinger i 
private hjem. Her følger en skildring fra det som skal ha vært Gjedrems 
siste oppbyggelsestale, som ifølge denne kilden fant sted i 1872: 

Min bedstefar, lensmand Tollefsen, hadde hentet ham [Svale Gjedrem] på 

Geitreim. Han var da saa svakelig, at han maatte sidde paa en stol, mens han 

talte. Skolehuset var fuldt av folk. Som 6-7 aar gammel gut var jeg paa møtet, 


men kan ikke huske andet end at han sad paa en stol, var langtrukken og holdt 
op en tid mellem setningene.” 


En av tilhørerne var muligens bondesønnen Peder Olsen Gravdal fra 
øvrebygda i Bjerkreim. Han ble senere kjent som Per Nodland (1842- 
1909), siden han ble gårdbruker på gården Nodland i Heien utenfor Eger- 
sund. Et sted sier Per Nodland om seg selv: «I min barndom erholt jeg 
tarvelig undervisning, så jeg lærte kun lidet at regne og skrive, og etter 
min konfirmasjon har jeg ikke underkastet mig noen videregående skole- 
utdannelse.»”* Ikke gikk det godt første gang han ville konfirmeres hel- 
ler. Det fortelles at presten spurte ham om han hadde fått sin forstand fra 
kuer og får, før han ble bedt om å komme tilbake neste år.”” Han var med 
andre ord ingen utdannet mann, men bibelkunnskap må han ha hatt, for 


273 Sandstøl, 1874; Thrap, 1892, s. 38. 

274 Oma, 1982, S. 73; Thrap, 1892, S. 42. 

275 Stavanger Aftenblad, 27.01.1906; Grude, 1996, $. 350. 
276 Straume, 1957, S. 144. 

277 Austrumdal, 1986, s. 322. 

278 Nodland i Grødeland & Oma, 1990, s. 28. 

279 Grødeland & Oma, 1990, s. 28. 

snart begynte også han å tale i de sterkttroendes forsamlinger. Men mer 
enn kunnskap hadde Nodland karisma. Mange år senere skulle folk si at 
Nodland talte til hjertet der Lomeland talte til forstanden. 

Det er knyttet stor usikkerhet til hvor mange som var tilsluttet den 
sterkttroende bevegelsen. Det finnes ingen medlemsprotokoller eller opp- 
lagstall for Spødervolds bok. Dersom man tar i betraktning alle de sted- 
ene hvor det i ulike perioder fantes sterkttroende forsamlinger, kan man 
imidlertid anta at flere tusen må ha vært tilknyttet bevegelsen på ulike 
måter, særlig under vekkelsene på 1820- og 1850-tallet. I enkelte bygder 
virker det som et flertall av innbyggerne hadde sterkttroende sympatier, 
som for eksempel i Helleland.” Men dette antallet ble nok sterkt redu- 
sert gjennom avskallingene som fant sted i løpet av 1870- og 1880-årene. 
Når vi kommer frem til 1890, var det neppe mer enn 1000 sterkttroende 
igjen.*” De gammel-lutherske sterkttroende tok nok på mange måter med 
seg sterkttroende særtrekk inn i Indremisjonen, men de ble nok snart 
påvirket av andre impulser i de nye foreningene. Heller ikke alle sterkt- 
troende gikk inn i Indremisjonen eller Menigheten Samfundet, da dette 
kirkesamfunnet ble opprettet. Etter etableringen av Menigheten Samfun- 
det i 1890 ytret for eksempel enkelte sterkttroende seg i lokalpressen for å 
understreke at ikke alle var blitt med i det nyopprettede kirkesamfunnet. 
Splittelsene gjennom siste halvdel av 1800-tallet førte utvilsomt til en ens- 
retting av de sterkttroende og til en lavere toleranse for teologiske avvik 
innad i bevegelsen. 


Kampen for «den rette lære» 


I ettertid kan Rosenius-striden i Kristiansand bli sett på som svært viktig 
for å underbygge Bernt Lomelands innflytelse og autoritet blant de sterkt- 
troende i Kristiansand, og senere i resten av bevegelsen. Striden rundt 
Rosenius’ tekster virker også å ha vært et vendepunkt i de sterkttroendes 
historie, fordi Lomeland tilsynelatende trakk de sterkttroende i en 


280 Isaachsen, 1901; upublisert manuskript: «Kristenliv i bygder ved Høgsfjord og Lysefjorden». 

281 400 mennesker sluttet seg umiddelbart til Menigheten Samfundet i 1890, men flere sluttet seg til 
etter hvert. I 1900 var det dermed 800 medlemmer. I tillegg kommer de sterkttroende som valgte 
å forbli i statskirken. 


64 


FORHÆRDELSENS TID, 1860-1900 


mindre evangelisk retning, og i større grad betonet Guds krav til den tro- 
ende.”” En ny generasjon sterkttroende - en lomelandsk generasjon - tok 
sakte, men sikkert over den sterkttroende bevegelsen utover 1870-tallet. 
Denne generasjonen var nok i større grad enn de første sterkttroende 
preget av pietistiske holdninger, og ville i større grad vektlegge troens 
frukter, altså et hellig liv. 

I 1870 utga Lomeland sitt første religiøse skrift: De fire evangelier i har- 
moni. Noen få år senere begynte han å gi ut tidsskriftet Bibelgranskeren 
med flere nummer i året.” Lomeland begrunnet utgivelsen av tidsskrift- 
et med at de sanne kristne nå bodde så spredt. Det var utvilsomt dår- 
lige tider for de sterkttroende. Men gjennom sine publikasjoner nådde 
Lomeland ut til flere sterkttroende utover den lille forsamlingen i Kris- 
tiansand. Blant de andre bidragsyterne i bladet finner man både Torkild 
Valand (1842-1892) og Torkild Nesset (1825-1897), men det var Lomeland 
som forfattet de fleste artiklene. En av hans tilhengere fra de påfølgende 
årene beskrev Lomelands forkynnelse slik: «Hans tale var med myndig- 
het og ikke som den jeg var vant til at høre hos datidens skriftkloke og 
farisæere»””, og hans sønn beskrev mange år senere hvordan Lomeland 
«undertiden kunde synes noe hård og streng». Gjennom sin myndige 
og strenge analyse av statskirkens tilstand gjennom 1870- og 1880-årene 
ble det etter hvert tydelig at Lomeland var i ferd med å bryte med stats- 
kirken. I denne perioden markerte også personene som senere skulle bli 
fremtredende ledere i de sterkttroende kirkesamfunne seg, som lærerne 
Ommund Helgesen Slettebøe (1848-1928) fra Helleland og Jørgen Larsen 
(1847-1920) fra Søgne. Flere av lederne blant de sterkttroende i denne 


282 Hvis man f.eks. sammenligner Spødervolds utsagn om at «Sted for Satan findes ikke i Christen- 
heden» (1848/1890, s. 240) med hva Lomeland skriver i Bibelgranskeren, nr. 9, 1876, hvor han 
kritiserer dem som hevder at menneskers synder allerede er forlatt (Lomeland, 2012, s. 196), 
ser det ut til å være et mindre optimistisk syn som Lomeland presenterer sammenlignet med 
Spødervold. Lomeland hadde en positiv vurdering av pietismen som teologisk retning i Tiden, 
nr. 2, 1888. Ole Sannernes' artikkel i Tiden, nr. 10, 1886, kan derimot stå som et eksempel på den 
evangeliske forkynnelsen som preget de tidlige sterkttroende. 

283 Se f.eks. Lomelands oppfordring til å følge opp trosbekjennelsen «i tro og liv» (s. 32) og hans 
kritikk av fråtseri, drukkenskap, uanstendighet, dans og kortspill (s. 35). 

284 Lomeland, 2012, S$. 3. 

285 Hetland & Aanensen, 1925, S$. 19. 

286 Tiden, nr. 2, 1936, 8. 10. 

perioden hadde vokst opp i den sterkttroende bevegelsen og kan derfor 
beskrives som «vekkelsens barnebarn».*” 


Figur 4. Fotografi av Torkild Valand fra Erling T. Endresens samling. Ukjent fotograf, ca. 1890 


Gjennom sine mange publikasjoner i løpet av 1870- og 1880-årene 
videreutviklet Lomeland de sterkttroendes teologi. Særlig gjennom 
tidsskriftet Bibelgranskeren får vi innsikt i de sterkttroendes teologiske 
debatter på siste halvdel av 1870-tallet.” Lomelands lære ble senere 
bedømt på den første sterkttroende «kongressen» eller fellesmøtet i 


287 Seland & Aagedal, 2008, s. 104-105. 
288 I denne boken refereres det til 2012-utgaven av Bibelgranskeren, utgitt av Menigheten Samfun- 
det. De originale artiklene ble utgitt i perioden 1875-1878. 

Stavanger i 1887, og ble deretter lagt til grunn for de sterkttroendes fel- 
lesmøter på Slettebø utenfor Egersund i 1889 og 1890. Vi skal videre 
se nærmere på hvordan Lomeland og hans nærmeste medarbeidere 
videreutviklet den spødervoldske forståelsen av «troen alene», Jesu 
menneskelighet og dåpssyn. Det er nødvendig å se nærmere på disse 
lærepunktene for å forstå hvordan denne utviklingen førte de sterkt- 
troende på strak kurs mot det store skisma med statskirken i 1890. 

For det første var Lomeland opptatt av frelse gjennom troen alene. På 
samme måte som Spødervold proklamerte Lomeland menneskets full- 
stendig syndige natur som fortjente død og forbannelse fra Guds side.** 
Troen er alene redningen for menneskene.” Lomeland var derimot i 
større grad enn Spødervold opptatt av prosessen frem mot frelse. Her 
hadde ikke Spødervold vært særlig spesifikk, men Lomeland var ivrig 
opptatt av «saliggjørelsens orden». Pontoppidan hadde grundig beskrevet 
prosessen for et menneskes frelse, som involverte både anger over syn- 
den og en tro på Kristus, etterfulgt av gjenfødelsen, rettferdiggjørelsen 
og helliggjørelsen. Her hadde nyere utgaver av Pontoppidans forklaring 
rotet til rekkefølgen ved å nevne rettferdiggjørelsen før gjenfødelsen, 
ifølge Lomeland og hans medarbeidere.” Gjennom urett påvirkning fra 
grundtvigianismen mente Lomeland også at menneskenes fordervede 
natur ble underspilt i statskirkens forkynnelse. 

Lomeland og hans medarbeidere videreførte også Spødervolds forstå- 
else av forholdet mellom tro og kunnskap. Lomeland knyttet selv troen 
til en bevisst opplysning i mennesket.” I en preken uttalte Lomeland at: 
«De rene av hjertet er de som er renest i sine grunnbegreper. Troen grun- 
ner seg jo på sann kunnskap». Derfor understreket Lomeland viktig- 
heten av korrekt forståelse av sentrale teologiske begreper, og skisserte 
fatale konsekvenser for den som ikke hadde «de rette begrepene». Også 
Lomelands tidligere studiekamerat, svoger og nære medarbeider, Torkild 
Valand, var opptatt av dette forholdet. Han beskrev veien til frelse som en 


289 Lomeland, 2012, s. 210-219; Spødervold, 1848/1890, s. 58. 
290 Lomeland, 2012, s. 220; Spødervold, 1848/1890, s. 58-60. 
291 Lomeland, 2012, $. 221-231. 

292 Lomeland, 2012, s. 256-258. 

293 Lomeland, 2000, S$. 213. 

294 Lomeland, 2012, S$. 30. 

prosess hvor «Aanden ved Evangeliet forklarer [Kristus] for deres Hjerter 
(Joh. 16,14) og virker Troen i dem (1 Kor. 12,9—11) og saaledes fører dem til 
ret levende Kjendskab til Gud og deres Frelser».”> Valand beskrev altså 
troen som en levende kjennskap til Gud. 

For det andre holdt Lomeland og hans medarbeidere fast ved den spø- 
dervoldske forståelsen av Jesu menneskelighet.” De hevdet at Jesus var 
fullt underlagt menneskehetens falne natur og at Jesus derfor ble satt ved 
Faderens høyre hånd av nåde.*” Jørgen Larsen skrev f.eks. i 1884 følgende: 


Forsaavidt som [Jesus] er Adams og Evas Sæd har han Delaktighed i deres 
Uskyldighed, Syndefald, Fordærvelse, Dom og Død; thi hvis ikke, maatte han 
være udenom Menneskenaturen, hvilket desvære de fleste nuomstuder erklæ- 
rer ham at være [...] Kristi menneskelige Natur er sandelig efter Oprindelsen af 
vor faldne, besmittede, udtømte, arme, fortabte og fordømte Natur [....]-* 


Som vi ser hevdet Larsen, på samme måte som Spødervold før ham, at 
statskirken fornektet Jesu menneskelighet. De sterkttroende hevdet nem- 
lig at Jesus hadde tatt på seg den syndige menneskenaturen, selv om han 
ikke selv gjorde synd. Dette var et lærepunkt de sterkttroende hevdet var 
helt avgjørende for den kristne lære. For hvis statskirkens prester ikke 
kunne innrømme at Jesus hadde tatt på seg en fallen og syndig menneske- 
natur, mente Lomeland og hans medarbeidere at prestene også nektet for 
Jesu menneskelighet. Dermed ville hele menneskehetens frelse gjennom 
Jesu død og oppstandelse falle bort.” 

Lomeland videreutviklet denne teologien, og inkluderte Jesu stadige 
tilstedeværelse på Jorden gjennom andre mennesker som en del av Jesu 
menneskelighet” Som et resultat av at de sterkttroende tok avstand fra 
svermeri og følelseskristendom, avviste de også alle «overnaturlige» ånde- 
lige erfaringer. Derimot var Lomeland og hans medarbeidere opptatt av 
nærheten mellom Kristus og de kristne, og han mente at man gjennom 


295 Tiden, nr. 2, 1884. 

296 Lomeland, 2000, s. 45-51; Thrap, 1892, s. 45. Dette gjorde også den gammel-lutherske predikant- 
en, Torkild Nesset (se Nesset, 1876). 

297 Tiden, nr. 8, 1884; nr. 9, 1884; nr. 10, 1890. 

298 Larsen, 1884, s. 26. 

299 Lomeland, 2000, S$. 50, 212; Tiden, nr. 9, 1884, S. 36. 

300 Tiden, nr. 7, 1884. 

sanne kristne kunne møte Kristus på Jorden>3* De sterkttroende mente 
faktisk at det ikke fantes andre måter å møte Gud på enn gjennom andre 
troende: «Du treffer aldri Gud uten i kjød», uttalte Lomeland.>* Som en 
konsekvens av dette understrekte Lomeland at Guds Ord er ett, og at det 
som forkynnes av «levende vitner» på Jorden har samme verdi som Bibe- 
len?” Med tiden begynte Lomeland og hans medarbeidere å hevde at de 
kristne ikke kunne komme til tro gjennom Bibelen alene, men at den 
muntlige forkynnelse var en avgjørende forutsetning for tro.3* 

For det tredje modererte Lomeland og hans medarbeidere Spødervolds 
dåpssyn noe. Mens Spødervold hadde fremhevet dåpens utilstrekkelighet 
til frelse, hevdet Lomeland at små barn som ble døpt, fikk fullverdig del 
i frelsen?” Likevel var også Lomeland og hans medarbeidere enige i at 
det var avgjørende å høre Guds ord forkynt etter hvert som man vokser 
opp>3** Enkelte sterkttroende holdt imidlertid fast ved Spødervolds syn, 
noe som kom for dagen da Per Nodland i 1906 utga en revidert utgave av 
Pontoppidans forklaring, hvor han hevdet at små barn ikke kunne tro% 
Et flertall av de sterkttroende sluttet seg tilsynelatende til Lomelands 
utvikling av dette lærepunktet, hvor Ordet og forkynnelsen fremdeles ble 
tillagt stor vekt uten at dåpen ble helt virkningsløs frem til barnet kom til 
tro ved Ordet. 


301 Lomeland, 1895/1959, S. 13-14; 2000, S. 57-58; 2012, S$. 87, 138, 256; Tiden, nr. 4, 1890. I Tiden, nr. 
10, 1886, skriver også den sterkttroende predikanten Ole Sannernes at Gud barn har fått Guds 
bilde gjenopprettet i seg og «ere blevne ham deres Fader lige i Sind og Art. Alt er da blevet nyt i 
det indvortes og udvortes Liv» (s. 37). Dette er en teologi som minner om Den ortodokse kirkes 
lære om 0001; eller helliggjørelse. 

302 Lomeland, 2000, s. 57. Se også Lomeland 2000, s. 57-58. 

303 Med utgangspunkt i Spødervolds ord om at «da har man annammet det Hørelsens Ord som 
Guds Ord» (1848/1890, s. 11), videreutviklet Lomeland (2012, s. 283) dette lærepunktet i Bibel- 
granskeren (Enda tydeligere i den opprinnelige teksten i Bibelgranskeren, nr. 12, 1877). 

304 Tiden, nr. 4, 1890. Lomelands medarbeider, Jørgen Larsen, skal f.eks. ha uttalt: «Hvor den munt- 
lige forkynnelse er forstummet, der er troen og troens forplantelse gjort umulig» (Valand, 1974, 
s. 31). 

305 Lomeland, 2012, S. 158, 261, 259. 

306 Lomeland (2012) skriver: «Alle som blir døpt, får dåpens gave fullt ut, og er uten unntak også 
gjenstand for dåpens virkning. De får grunnlaget uten betingelser, og de får beholde det. Men 
om dette nedlagte gjenfødelsens frø, hvis det kan kalles så, får noen avgjørende betydning for 
barnets salighet, avhenger av barnets senere forhold til Guds nådevirkninger ved ordet» (s. 291). 
Torkild Valand betonet også dåpens begrensninger til frelse i Tiden, nr. 2, 1888. 

307 I den reviderte utgaven (1906) spørres det: «Kan de små barn vel ha troen?» Svaret lyder: «Det 
sies ikke så etter Pauli lærdom, thi han sier, at troen kommer av hørelsen, og hørelsen skjer ved 
Guds ord». 

Ettersom Lomeland og hans medarbeidere til stadighet klaget over 
manglene i statskirkens forkynnelse, hevdet enkelte sterkttroende at man 
heller burde holde seg til de gamle, lutherske postillene og andakts- 
bøkene. Lomeland var derimot svært uenig i at de troende kunne holde seg 
til gamle bøker, uten å organisere seg bedre. Lomeland hevdet tvert imot 
at troen ikke kunne overleve lenge uten offentlig forkynnelse og at «Guds 
ord bærer ikke frukt bare ved å bli lest»** Lomeland mente med andre 
ord at man ikke kunne slå seg til ro med at prestenes forkynnelse ikke 
hold mål selv om man hadde rette skrifter hjemme. Dette synet vakte en 
viss motstand blant sterkttroende i Stavanger og Høgsfjord. 

Utover 1880-årene eskalerte kritikken av statskirken. Det var særlig 
revisjoner av skriftemålsordningen og høymesseliturgien som provoserte 
de sterkttroende>* Lomeland og hans nærmeste medarbeidere hevdet at 
den nye høymesseliturgien, nye kirkebønner og ny alterbok gjorde prest- 
enes læremessige avvik til statskirkens offisielle lære.” Dette gjaldt blant 
annet påståtte avvik i læren om arvesynden, dåpen, gjenløsningen, hel- 
liggjørelsen, rettferdiggjørelsen, skriftemålet og treenigheten>” Denne 
kritikken kom særlig til uttrykk i tidsskriftet Tiden og gjennom flere 
skrifter med knallhard kritikk av den såkalte «store liturgirevisjonen»: 
Er den nye høymesseliturgi overensstemmende med den bibelske liturgi? 
Den nye skriftemålsordningen og Bedømmelse av vårt nye dåpsritual kom 
på løpende bånd i kjølvannet av at den nye høymesselitugien ble vedtatt i 
1886.” Det er et faktum at det på 1880-tallet foregikk omfattende revisjo- 
ner av liturgi og bønner. Nye salmebøker og annen religiøs litteratur ble 
også innført i denne perioden” Dette møtte motstand flere steder, men 
for Lomeland handlet det om mer enn overfladiske endringer. 

Særlig en endring i kollektbønnen for fjerde søndag i advent, hvor 
man i den nye versjonen takket Gud for å ha «gitt oss en herligere dåp 


308 Lomeland, 2012, s. 375. 

309 Sandø, 1990, s. 213-217; Valand, 1974, S. 22-26. 

310 Lomeland, 1890, s. 29-30; Tiden, nr. 4, 1891; Valand, 1974, 8. 15. 
311 Sandø, 1990, S. 202-222. 

312 Sandø, 1990, S. 215-217. 

313 Elstad & Halse, 2007, s. 163-168. 

en Johannes den døpers», ble møtt med stor motstand blant de sterkt- 
troende>* Lomeland mente at dåpen var innstiftet av Gud Fader da han 
befalte Johannes å begynne å døpe. Statskirken uttrykte derimot i den 
nye alterboken at dåpen ble innstiftet av Jesus like før sin himmelfart, og 
at Johannesdåpen bare var et forberedende ritual’ Om statskirkens dåp 
skriver Lomeland: «Den er tvert om utført i eget navn og i selvvalgt guds- 
dyrkelse. En slik dåp har ikke hjemmel i Guds ord, men menneskelære 
og menneskedåp hører sammen. Guds dåp finnes kun i hans eget legeme, 
Kristi legeme, som er menigheten». Statskirkens dåp manglet dermed 
legetimitet - og sannsynligvis kraft. 

Lomelands mange skrifter var utbredt lesning blant de sterkttroende, 
men de var heller ikke ukontroversielle. Det ble derfor kalt inn til en felles 
kongress for alle sterkttroende i Stavanger under pinsehøytiden 1887 for 
å drøfte Lomelands skrifter. Møtet er i de sterkttroendes historieskriving 
kjent som «Stavangermøtet»>3” Deltakere fra Søgne, Helleland, Høgsfjord 
og Stavanger deltok. Her var representanter fra de gammel-lutherske 
sterkttroende, som Erik Gilje, til stede. Under møtet drøftet man også 
den gammel-lutherske predikanten Torkild Nessets lære. Det virker som 
at Nesset ikke lenger var en del av de sterkttroendes forsamlinger på dette 
tidspunktet, men at han fremdeles hadde noen tilhengere. Når det gjaldt 
Lomelands lære, var delegasjonen fra Stavanger mest tilbakeholden, og 
heller ingen fra Høgsfjord ville signere en foreslått felles uttalelse til støtte 
for Lomeland.>* Delegatene fra Stavanger og Høgsfjord skal ha vært kri- 
tiske til Lomelands syn på dåpen, som beskrevet ovenfor. Det ser ut som 
om dette møtet, som innledet prosessen frem mot opprettelsen av et eget 
kirkesamfunn, ble et veiskille for den sterkttroende bevegelsen. 

På bakgrunn av den negative utviklingen innen statskirken tok Tor- 
kild Valand initaitv til et nytt fellesmøte i 1889. Det såkalte «Slettebø- 
møtet» ble holdt på gården Slettebø utenfor Egersund og var åpent for 


314 Lomeland, 1890; Ifølge Oma (1982, s. 101) hadde de sterkttroende kommet i konflikt med lokale, 
kirkelige myndigheter i Egersund om Johannesdåpen allerede på 1860-tallet. 

315 Sandø, 1990, s. 218-222; Valand, 1974, 8. 18-22. 

316 Tiden, nr. 6, 1892. Samme syn uttrykker forstander Sigmund A. Dean når han skriver at «all 
forkynnelse og bruk av sakramentene utenom den sanne, kristne kirke blir avgudsdyrkelse og 
handlinger i eget navn» (Dean 2003a, s. 60). 

317 Sandø, 1990, 8. 164-167. 

318 Sandø, 1990, s. 165-166. 

alle sterkttroende fra hele Sørvestlandet.* Dette var siste gang repre- 
sentanter fra den gammel-lutherske retningen er å finne i de sterkt- 
troendes historie. Selv om hensikten med møtet ikke var å etablere et 
eget kirkesamfunn, skulle møtet uansett vise seg å legge grunnlaget 
for opprettelsen av Menigheten Samfundet. Erik Gilje var til stede her, 
men han ble til slutt ikke med i kirkesamfunnet.” På møtet behandlet 
deltakerne teologiske spørsmål knyttet til dåpen og det muntlige Guds 
ord. Mens Per Nodland (1842-1909) støttet Lomelands forståelse av det 
muntlige Guds ord og det nære forholdet mellom Kristus og de krist- 
ne,” stilte Ommund Slettebøe spørsmål ved deres forståelse av disse 
teologiske spørsmålene. Lomeland hevdet på sin side at den som var 
strandet på en øde øy, ikke kunne oppnå frelse gjennom Bibelen ale- 
ne.*+ Man trengte tvert imot å være under rett forkynnelse. Den fant 
man ikke lenger i statskirken. Resultatet av møtet var dermed en dyster 
analyse av statskirkens tilstand og de kristnes kår i landet. Lomeland 
uttrykte det slik: «Vi befinder os på overgangen mellem de to tidsrum 
- Satans løsladelse af sit fængsel i afgrunden og hans udgående til det 
ganske jorderige som forførelsens ånd»3” Lomeland mente altså at 
djevelen var i ferd med å få kontroll over «den ganske hele verden».3* 
Dommens dag var etter møtedeltakernes mening nært forestående.” 
Det begynte dermed å bli klart for alle møtedeltakerne at man ikke 
lenger kunne forbli trofaste medlemmer av statskirken. Lomeland pro- 
klamerte i 1890 «at der i Kristi rige ingen plads gives for neutralite- 
ter; den, som ikke er med ham, er isandhed imod ham; den, som ikke 
er samler, er i virkeligheden en adspreder».>* De sterkttroende søkte 
gjentatte ganger til kirkemyndighetene om å kunne fortsette med det 


319 Sandø, 1990, s. 169-171; Valand, 1974, s. 26; Tiden, nr. 2, 1890. 

320 Tiden, nr. 3, 1890, 8. 11. 

321 Sandø, 1990, S. 173. 

322 Nodland uttalte bl.a. at man ikke er «hjulpen ved skriften alene», Tiden, nr. 4, 1890, $. 14. 
323 Tiden, nr. 4, 1890, S$. 16. 

324 Tiden, nr. 4, 1890, 8. 14-15. 

325 Tiden, nr. 2, 1890, s.7. 

326 Tiden, nr. 2, 1890, S. 8. 

327 Tiden, nr. 2, 1890. 

328 Tiden, nr. 3, 1890, S. 34. 

gamle kirkeritualet på enkelte søndager og døpe sine barn etter dette 
ritualet? Søknadene ble etter kort tid avslått av kirkemyndighetene.** 


Det store skisma 


På bakgrunn av kirkemyndighetenes avslag og den tiltagende bekymrin- 
gen kalte man inn til et nytt møte på Slettebø sommeren 1890 for å utrede 
mulighetene for å etablere et selvstendig kirkesamfunn. Blant deltakerne 
på det andre Slettebømøtet hersket det en oppriktig fortvilelse over utvik- 
lingen i statskirken og myndighetenes manglende evne til å ta hensyn til 
deres bekymringer. De som var satt til å passe på kirken, «Sions vektere», 
hadde åpenbart ikke gjort sin jobb: 


Zions vægter har i lang tid ligget i mørkhed og sovet, selv uafvidende: heller vil 
de ikke nu tro, at de sover [...] Derfor er tiden trang, vanskelig og sjæledræ- 
bende; den er en Rakels grædetid over de ihjælslagne. Hun (Guds menighed) 
vil ikke lade sig trøste; thi hendes børn er ikke mere. Men Gud ske lov, at her 
alligevel ogsaa, nutildags er åndelige mennesker iblant os, som kan fælde den 
rette dom om paven, at han er antikristen og raser afsindig mod ordet og den 
herres Kristi rige i vort land. 


På møtet ble Bernt Lomeland og Torkild Valand nærmest enstemmig 
valgt til forstandere for de fremtidige menighetene i Egersund og Kristian- 
sand, samtidig som man nedsatte en komite som skulle forberede 
opprettelsen av et eget kirkesamfunn. Lomeland argumenterte på denne 


måten: 


Nødvendige forandringer med hensyn til bibelord, sakramenter og ordning av 
gudstjenesten er alltid blitt gjort på rett tid og sted, og er blitt gjennomført av 
[...] rettroende sannhetsvitner. Alle slike endringer er dessuten foretatt for å få 
alt som vedrører soningsverket samlet i en hovedsum i Kristus. De endringene 
som derimot er gjort i vår tid, særlig de siste årene, når det gjelder rituelle be- 
stemmelser og religiøse skrifter som er beregnet for både hjem og skole, går i 
stikk motsatt retning. De river helheten i stykker både når det gjelder ånd og 
form.» 


329 Lomeland, 1890. 

For lutheranere som i utgangspunktet var tilhengere av statskirkeord- 
ningen, var det nødvendig for de sterkttroende å legitimere bruddet med 
statskirken teologisk” Utover høsten 1890 fulgte derfor en lengre artik- 
kelserie i tidsskriftet Tiden med tittelen «Om udtrædelse av Statkirken»,3* 
hvor Lomeland utviklet den teologiske begrunnelsen for den forestå- 
ende uttredelsen. I november 1890 publiserte Lomeland også artikkelen 
«Samfundsfolket som udtrådt og som udtrædende af, men derhos tillige 
bestandig og vedblivende som stående i og hørende til den norske stats- 
kirke»3 Selv om de sterkttroende i utgangspunktet ikke hadde ønsket 
et brudd med statskirken, førte den dystre analysen av situasjonen til at 
bruddet ble et faktum høsten 1890. Lomeland argumenterte med at det 
ikke var han som var blitt sekterisk, men statskirken. For, som han sa, 
det var ikke de sterkttroende som hadde forlatt den rette lære, det var 
statskirken. Derfor understreket Lomeland og hans medarbeidere at 
uttredelsen kun var en formalitet og ikke et egentlig brudd med Kirken, 
men heller en videreføring av Kirken - om enn uten et presteskap, som 
etter de sterkttroendes oppfatning hadde fart vill. 

Dermed meldte fra begynnelsen 400 trofaste kirkegjengere seg ut av 
statskirken over hele Sørvestlandet, med hovedvekt på Egersunds- og 
Kristiansands-området. Masseutmeldingen vakte oppsikt, og ble omtalt 
av avisene i distriktet, så vel som i hovedstaden.” I løpet av det påføl- 
gende tiåret ble medlemstallet mer enn fordoblet til over 900: Følgende 
erklæring ble oversendt myndighetene i forbindelse med masseutmeldel- 
sen fra statskirken senhøsten 1890: 


Undertegnede Medlemmer af Statskirken, Guds sande Menighed, som er alles 
vores Moder, av hvem vi, så mange som tror ret, er baade født og opfødt ved 
Ordet, samt betjent med Nadverden, vi maa herved bekjenne for Gud og Dem, 
at vi befinder os aldeles omringet og omspendt af den i vort Lands Kirkesamfund 
raadende og løsladte Forføreraand der - saavidt skjønnes - aabenbarer sig 


333 Lomeland, 2012, 102-130; Spødervold, 1848/1890, $. 243. 
334 Tiden, nr. 8-10, 1890. 

blant andet gjennem alle de i den senere Tid lovfæstede lithurgiske og rituelle 
Bestemmelser på det kirkelige Område. 


Det nyopprettede kirkesamfunnet fikk navnet «Samfundet», med en 
referanse til Hammersmarks forsamling og 1. Joh. 1,3. Etter Menigheten 
Samfundets opprettelse mente Lomeland at det ikke fantes noen kristne 
igjen i statskirken. De sterkttroende som ikke ble med i Menigheten Sam- 
fundet, hadde ikke sett alvoret i situasjonen. «Samfundsfolket» hevdet at 
den såkalte «lysestaken» hadde blitt flyttet fra statskirken til Menigheten 
Samfundet. Fra kirkesamfunnets opprettelse argumenterte Lomeland 
for at Menigheten Samfundet var «gudsriket» og at alle andre på samme 
måte som jødene 1800 år tidligere ble forkastet av Gud. Slik hevdet 
også Lomeland at det hadde vært under reformasjonen: «Han [Luther] 
godkjente den katolske dåp inntil skillet, men ikke lenger». Lomeland 
erkjente det dramatiske resultatet av en slik argumentasjon og skrev der- 
for: «På den siste dag vil det bli kjent hvor mangfoldige mennesker det 
er som på denne fiffige måten i århundrenes løp er blitt ført bort fra den 
rette sjelehyrde og gitt som mat til helveteulven»3* 

Begrepet «lysestaken» er et begrep de sterkttroende hentet fra Johannes” 
Åpenbaring>” Kort sagt beskriver begrepet Den hellige ånds opplysning 
og velsignelse, samt rett til å forkynne og forvalte sakramentene” Når et 
gitt kirkesamfunn har lysestaken hos seg, blir det veiledet av Den hellige 
ånd, og selv om det kan være noen feil i læren, så er Gud tålmodig med 
kirkens medlemmer og velsigner dem. Eksempler som trekkes frem i 
denne sammenhengen, er israelittene, som var ugudelige, men som like- 
vel hadde Guds velsignelse frem til Jesu korsfestelse, samt Den katolske 
kirke frem til reformasjonen** Når en kirke mister sin lysestake, slik 
som jødene etter Jesu korsfestelse og katolikkene etter reformasjonen, 
blir deres feil og mangler dømt av Gud, og de mister Den hellige ånds 


339 Referert i Samhold, nr. 2, 1930, s. 4; Valand, 1974, S. 27. 

veiledning. Det samme hadde altså skjedd ved opprettelsen av Menig- 
heten Samfundet. Statskirken hadde mistet retten til å forkynne Guds 
Ord og å forvalte sakramentene; dette var nå Menigheten Samfun- 
dets oppgave. Lomeland mente at de som avviste hans dåpssyn «tillige 
bortviser Kristus selv» og «gjør sig aldeles uberettiget til at forvalte Guds 
nådemidler»3* De første årene gikk det meste av kirkesamfunnets publi- 
kasjoner med på å underbygge Menigheten Samfundets legitimitet som 
Kirken3* Artikler som «Ny eller gammel lære» hadde som mål å overbe- 
vise leserne om at det i realiteten var Menigheten Samfundet som holdt 
seg til de gamle stier, mens statskirken var den avvikende part 3” 

Tidligere kirketjener Aanen Aanensen (1852-1945), en av Lomelands 
tilhengere beskrev siden hvordan han hadde opplevd å melde seg ut av 
statskirken og slutte seg til Samfundet: 


Jeg for min del fandt mig det let at forlate alt — livsstilling, familie og venner — 
forat følge Kristus. Denne grundige, saliggjørende lære gjorde mig det let at 
frasi mig mit gode levebrød som kirketjener ved Kristiansands domkirke og ta 
imot al den spot og forakt, der fulgte med baade det og andet.>* 


Etter å ha frasagt seg jobben som kirketjener tok Aanensen arbeid som 
skomaker og postbud. Ikke alle sterkttroende fulgte med i opprettelsen av 
Menigheten Samfundet. Torkild Nesset, som var en viktig lederskikkelse 
for de sterkttroende i Flekkefjord og de indre bygdene i Vest-Agder, ble 
værende i statskirken, sammen med de fleste av sine støttespillere>* Erik 
Gilje, som kom fra Høgsfjord, men var bosatt utenfor Stavanger, gjorde 
det samme, og ingen fra Høgsfjord ble heller med i Menigheten Samfun- 
det. Selv ikke etter at Torkild Valand besøkte dem for å forsøke å overtale 
dem til å bli med i Menigheten Samfundet, ville de bli med.” Valand 
og Nesset var gode venner fra Valands tid som kirkesanger og lærer i 
Sirdal, og Nesset hadde blant annet vært fadder for Valands to døtre. 
Kun noen få enkeltpersoner fra Stavanger ble til slutt med i Menigheten 
Samfundet. De sterkttroende sto likevel sterkt i Høgsfjord en stund til. 


345 Lomeland, 1890, s. 31. 

Men da det i 1897 ble opprettet misjonsforening i området, fortelles det 
at mange sterkttroende ble med i denne.” Opposisjonen mot nye utga- 
ver av Pontoppidans forklaring og nye lesebøker var fortsatt stor blant de 
gammel-lutherske sterkttroende i Høgsfjord til langt ut i 1890-årene. 

Det som først og fremst gjorde opprettelsen av Menigheten Samfundet 
mulig, var den gradvise ensrettingen av bevegelsen, særlig fra 1869 og 
fremover. Teologiske opposisjonelle trakk seg bort én etter én. De mode- 
rate strømningene i bevegelsen valgte heller å forlate de sterkttroende 
enn å utfordre bevegelsens lederskikkelser. For få stemmer utfordret de 
ledende mennene i den sterkttroende bevegelsen. Tidsskriftene Bibel- 
granskeren og Tiden fungerte derfor i større grad som ekkokammer enn 
som organer for teologisk debatt. Den gradvise ensrettingen av de sterkt- 
troende som hadde funnet sted frem mot 1890, skulle nå få omfattende 
konsekvenser for hvordan den nyopprettede kirkesamfunnenes teologi 
skulle utvikle seg de neste årene. Ettersom de moderate stemmene ble 
igjen i statskirken, utviklet det seg snart et dypt gap mellom de sterkt- 
troende og «verdens barn». For det andre ble de sterkttroendes bekymrin- 
ger i svært liten grad tatt på alvor av kirkelige myndigheter og presteskapet 
for øvrig. De kirkelige myndighetene kom ikke de sterkttroende i møte 
da de ba om å få benytte seg av det gamle ritualet enkelte søndager i året, 
og prestene latterliggjorde ofte de sære sterkttroende i stedet for å lytte til 
deres bekymringer og komme dem i møte. 

Men hvordan kan det ha seg at så mange av de sterkttroende brøt med 
statskirken, mens det overveldende flertallet av «det vakte lekfolk» for- 
ble medlemmer av statskirken? Som tidligere nevnt førte «den johnson- 
ske vekkelsen» fra 1850-tallet og fremover til at prestene i stadig større 
grad engasjerte seg i lekfolkets virksomhet, og deltok ved innvielser av 
bedehus og misjonslokaler. I 1888 fikk også lekmenn lov å forkynne i 
kirker.** På denne måten ble lekfolksopposisjonen organisert innen- 
for rammene av statskirken. Selv om det ofte var stor uenighet mellom 
lekfolk og presteskapet, og selv om lekfolket i 1880- og 1890-årene ble 
ytterligere radikalisert, forble de medlemmer av statskirken. Man bør 


351 Straume, 1957, $. 165; Upublisert manuskript: «Kristenliv i bygder ved Høgsfjord og Lysefjorden». 
352 Molland, 1979b, s. 110. Dette vedtaket ble strengt kritisert av Lomeland (Tiden, nr. 8, 1890, s. 32). 
353 Molland, 1979b, s. 133. 

merke seg at et betydelig antall sterkttroende i Stavanger, Høgsfjord og 
indre Agder forble medlemmer av statskirken, og mange ble i løpet av 
1880- og 1890-årene sentrale aktører innenfor misjonsarbeidet i disse 
områdene.” Det gjorde imidlertid ikke de lomelandske sterkttroende, 
som helt siden Spødervolds dager hadde hatt en grunnleggende mis- 
tenksomhet mot presteskapet og den teologiske utdanningen de fikk 
ved universitetet. De hadde heller aldri hatt noen interesse for hedninge- 
misjonen” I så måte er det heller mer oppsiktsvekkende hvor lenge de 
sterkttroende ble værende i statskirken, enn at de valgte å melde seg 
ut i 1890. Fra nå av ble de sterkttroende totalt isolert fra den teologiske 
debatten og utviklingen som foregikk internt i statskirken. 

Opprettelsen av Menigheten Samfundet fremstilles gjerne av de 
sterkttroende som et høydepunkt i kirkehistorien.>* Men ved nærmere 
undersøkelse ser det i stedet ut som at opprettelsen av kirkesamfunnet 
var et uttrykk for en dyp krise i den sterkttroende bevegelsen. Som 
nevnt gjennomgikk de sterkttroende flere splittelser i årene frem mot 
1890, den (foreløpig) siste splittelsen inntraff faktisk like før oppret- 
telsen av Menigheten Samfundet 3” Da kirkesamfunnet ble opprettet, 
fantes det heller ingen organisert og regelmessig forkynnelsesvirksom- 
het i regi av de sterkttroende andre steder enn i Kristiansand.: De 
sterkttroende var i oppløsning. Når en vekkelse er på retur, slik som 
den sterkttroende bevegelsen var på 1870- og 1880-tallet, kan ledelsen 
respondere på én av to måter: enten forsøke å tilpasse seg utviklingen 
for øvrig i samfunnet eller forskanse seg.» Bernt Lomeland og hans 
medarbeidere valgte det siste. Å etablere et sterkttroende kirkesam- 
funn var et grep som skulle vise seg å redde den sterkttroende bevegel- 
sen fra undergang. 

Menigheten Samfundet 


Den første gudstjenesten i Menigheten Samfundet ble avholdt i Kristian- 
sand første søndag i advent 1890. Våren 1891 ble det første fellesmøtet 
som selvstendig kirkesamfunn avholdt. Her ble sentrale organisatoriske 
spørsmål drøftet, men også kirkesamfunnets trosgrunnlag ble diskutert. 
Man vedtok blant annet grunnregler for kirkesamfunnet. $1 i grunnre- 
glene slo fast at: 


Samfundet tror, bekjender og lærer, at den hellige skrift, det gamle og nye tes- 
tamente, i uforandret form efter grundteksten, er Guds sande åbenbarede ord 
og derfor den eneste visse og fuldkomne regel for tro, lære og liv, ligesom det er 
aldeles nødvendig til salighed, at det skrevne Guds ord til enhver tid fremlægges 
i ren og ret forkyndelse af levende vidner, og at sakramenterne, den hellige daab 
og den hellige nadverd, i alle deler rettelig forvaltes.36 


I denne paragrafen kan man særlig merke seg hvordan Lomeland og hans 
medarbeidere la vekt på de «levende vidner» og den muntlige fokynnel- 
sen av Guds ord. Dette var en brådd mot de sterkttroende som mente 
man kunne holde seg til Bibelen og de gamle, anerkjente kirkelærerne, 
uten å organisere et eget kirkesamfunn” Samtidig var det en måte å 
slå fast at Menigheten Samfundet mente at Guds ord ikke kunne føre 
mennesker frem til frelse uten at man var under rett forkynnelse og rett 
sakramentsforvaltning3* Læren om «levende vitner» som Guds sen- 
debud til Jorden medførte at Lomeland forutsatte «blind og ubetinget 
lydighet» mot forstanderne i kirkesamfunnet.** Læren om levende vitner 
og deres muntlige forkynnelse skulle vise seg å bli kontroversiell. På det 
påfølgende fellesmøtet ble det uttalt at «det som støter mest mot panden, 
er det mundtlige ord»3% Så lenge Lomeland levde, ble likevel læren om 


360 Referert i Sandø, 1990, s. 277; Valand, 1974, 8. 36 

361 Lomeland skriver at «Den sørgelige undervurdering av Guds ord frembåret som munntlig 
vidnesbyrd har foranlediget at samfundsfolket i sine organisatoriske regler har uthevet som en 
ubetinget nødvendighet for Guds menighet, at der innen denne stedse må være i virksomhet 
”levende vidner” d.v.s. i live værende menn, der er lært av Gud, og som sådanne er i stand til å 
tolke den hellige skrift» (Tiden, nr. 3, 1895). 

362 Lomeland (2000) uttalte: «Vi må holde oss til Bibelen sier du, og det er sant. Så vil du altså tolke 
Bibelen selv? Vi gir til kjenne at vi selv står over sannhetsvitnene. Da er vi virkelig ‘høyt på strå» 
(s. 58). 

363 Lomeland, 1895/1959, S. 23—24; 2000, 8. 58. 

364 Tiden, nr. 8, 1892. 

den muntlige forkynnelsen av levende vitner stående uten betydelig mot- 
stand. Uenigheten skulle derimot vise seg å bli utgangspunktet for flere 
teologiske konflikter internt i Menigheten Samfundet etter Lomelands 
død. 

Blant de viktigste sakene som ble diskutert under kirkesamfunnets to 
første fellesmøter, var imidlertid hvilken status statskirkens sakramen- 
ter hadde etter opprettelsen av Menigheten Samfundet.“ Flere leder- 
skikkelser argumenterte for at Menigheten Samfundet måtte anerkjenne 
statskirkens sakramenter på samme måte som kirken tidligere hadde 
anerkjent kjetterdåp. Lomeland ageterte derimot heftig for at Menig- 
heten Samfundet måtte forkaste statskirkens sakramenter som falske og 
uten virkning Diskusjonene gikk hardt for seg, og senere forstander 
Tollef Hetland (1856-1901) uttalte at Samfundet ville «stå eller falde med 
denne sag»3% Ut ifra referatene fra møtene er det tydelig at forsamlingen 
ikke hadde innsikt i bakgrunnene for den historiske anerkjennelsen av 
kjetterdåp. Under fellesmøtet i 1891 stemte 38 møtedeltakere for at nye 
medlemmer som tidligere var døpt etter det nye ritualet, måtte døpes 
på nytt som en del av opptaket i Menigheten Samfundets. 22 møtedelta- 
kere «kunde ingen stemme afgive», mens 7 møtedeltakere stemte mot å 
døpe disse på nytt3% Det var prominente medlemmer på alle sider. For 
eksempel stemte lærer Jørgen Larsen mot gjendåp, mens Tollef Hetland 
«kunde ingen stemme afgive». Et flertall hadde likevel latt seg overbevise 
av Lomelands argumentasjon, inkludert Torkild Valand og Ommund 
Slettebøe. 

På fellesmøtet i 1892 fortsatte diskusjonene3* Det viste seg snart at de 
fleste kunne slutte seg til Lomelands syn på statskirkens sakramenter. 
Men man var uenige om når statskirkens sakramenter hadde mistet sin 
kraft. Samfundsfolk hadde forholdt seg ulikt til statskirkens sakramenter 
og ritualer i årene frem mot opprettelsen av Menigheten Samfundet. For 
eksempel hadde flere samfundsfolk holdt seg borte fra nattverden i flere 


365 Tiden, nr. 7-10, 1892. 
366 Tiden, nr. 9, 1891. 

367 Tiden, nr. 7, 1892, S. 26. 

år, ungdommer hadde nektet å stå som konfirmanter, brudepar hadde 
valgt å gifte seg borgerlig og foreldre hadde døpt barna sine hjemme, 
mens andre samfundsfolk hadde benyttet seg av statskirkens tilbud.”* 
Spørsmålet var altså: Når mistet statskirkens sakramenter og ritualer sin 
legitimitet og kraft? Igjen var diskusjonene lange, men det ble til slutt 
vedtatt at statskirken ikke hadde mistet disse funksjonene før opprettel- 
sen av Menigheten Samfundet. Et flertall mente dermed at statskirkens 
dåp, konfirmasjon og vigsel var gyldig frem til første søndag i advent 
1890, selv om det påståtte falske ritualet var innført i 1886. Etter oppret- 
telsen av Menigheten Samfundet var alt statskirken foretok seg, betraktet 
som ugyldig, eller «et hedenskab under Kristi navn», som en skribent 
beskrev det.” Grunnen var at så lenge samfundsfolkene hadde vært til- 
sluttet statskirken, hadde de arbeidet for den rette lære innad i kirken. 
Dermed hadde statskirken fremdeles hatt «lysestaken». Da Menigheten 
Samfundet ble etablert, ble dette kirkesamfunnet den egentlige Kirken, 
og dermed fulgte «lysestaken» dette kirkesamfunnet. Barn som var 
døpt i statskirken etter dette tidspunktet, måtte døpes på nytt og ekte- 
parene som var viet i statskirken, måtte gjenta sine løfter for Menigheten 
Samfundet.” 

Dermed brøt de sterkttroende med en lang luthersk og allmenn kristen 
tradisjon for å anerkjenne all dåp utført i Faderen, Sønnen og Den hellige 
ånds navn. Dette bruddet med allmenn kristen tradisjon kan virke som 
en detalj, men det viste seg å få fatale konsekvenser for de sterkttroende 
gjennom flere generasjoner, enda helt frem til i dag. Man bestemte at det 
utelukkende var de kirkesamfunnene som forkynte Ordet rett og rent, 
og som forvaltet sakramentene i henhold til sin innstiftelse, som hadde 
gyldige sakramenter og en forkynnelse som hadde virkning til å frelse et 
menneske. Som en konsekvens av dette synet definerte man seg selv som 
den eneste sanne Kirke og alle andre som kjettere. Dette er de sterkt- 
troendes syn den dag i dag. Vedtaket om dåpens gyldighet vakte såpass 

stor oppsikt at mange kirkegjengere med sympati for de sterkttroende 
valgte å bli værende i statskirken. 

I kjølvannet av vedtaket fulgte en aggressiv polemikk mot statskirken 
og de sterkttroende som ennå ikke hadde tatt steget og forlatt statskir- 
ken. I kirkesamfunnets egne publikasjoner formanet ledelsen medlem- 
mene om viktigheten av å tilhøre Menigheten Samfundet, og tordnet mot 
dem som med letthet meldte seg ut av kirkesamfunnet.”* Ledelsen gikk 
også kraftig i rette med medlemmer som deltok i barnedåp, bryllup eller 
begravelse hos sin nærmeste familie utenfor Menigheten Samfundet 33 
Små lokalsamfunn, som bygden Helleland, ble dermed revet i stykker, og 
sognepresten beskrev hvordan samfundsfolkene plutselig «var endog 
bange for at drikke en Kop Kaffe i et Hus, som ikke tilhørte Samfundet.» 

Selv om de sterkttroende hadde brutt med statskirken og ikke hadde 
noen utdannede teologer eller prester med seg, var de sterkttroende ingen 
lavkirkelig bevegelse i tradisjonell forstand. For eksempel bygde sam- 
fundsfolkene kirker, og ikke bedehus. Og selv om kirkesamfunnet ute- 
lukkende besto av lekfolk, verdsatte de kirkeinstitusjonen, sakramentene, 
ritualene og til og med presteembetet; de geistlige. Lomeland skrev i 1892: 
«Geistlighetens stilling og virksomhet er av uvurderlig verdi og er uunn- 
værlig for kristenheten» Som et luthersk kirkesamfunn, bundet av den 
evangelisk-luthersk bekjennelse, var det åpenbart utfordrende å skulle 
bryte med biskopen og presteskapet i statskirken. Under de nye forhol- 
dene var det derfor nødvendig å ha et læreembete og en geistlighet også 
i Menigheten Samfundet, men man var samtidig usikre på hvilke full- 
makter man som lekfolk kunne vise til da man «avsatte» prestene fra sitt 
embete. Man konkluderte med at statskirkens prester hadde mistet sitt 
embete da Menigheten Samfundet ble opprettet, og at de man nå kallet til 
forstandere, ville være salvet av Gud selv”* Dermed kunne menighetene 

velge forstandere, og senere hjelpeforstandere, også kalt forstanderas- 
sistenter eller assistenter. Forstanderne erstattet ikke direkte prester, 
men var pålitelige menn som ble valgt til å forkynne ordet og forvalte 
sakramentene i det samfundsfolkene oppfattet som en nødsituasjon. For- 
standerne skulle adlydes ikke på grunn av sine personlige kvalifikasjoner, 
men på bakgrunn av sitt embete. Opprettelsen av forstanderembetet var 
altså en del av institusjonaliseringen av karismatisk autoritet som Lome- 
land hadde initiert gjennom læren om «levende vitner»? 

Menigheten Samfundet forkastet det nye kirkeritualet som hadde blitt 
innført i statskirken på slutten av 1880-tallet og tok i stedet i bruk litur- 
gien fra 1685 og alterboken fra 1688, som de stort sett holder seg til den 
dag i dag. Nyere salmebøker ble forkastet, og Kingos salmebok fra 1699 
ble tatt i bruk. Uvisst hvorfor tok man i bruk de samme koralbøkene 
som man brukte i statskirken. Siden statskirkens koralbøker var tilpasset 
reviderte utgaver av Kingos salmetekster, stemte ikke melodiene overens 
med salmetekstene man brukte under gudstjenestene i Menigheten Sam- 
fundet. Resultatet ble at menigheten måtte legge til eller trekke fra noen 
stavelser her og der for å få det hele til å gå opp3* Det skulle med tiden 
vise seg at samfundsfolkene i Egersund og Kristiansand gjorde forskjel- 
lige tilpasninger, så salmesangen ble ikke helt samstemt når de møttes til 
felles gudstjenester3* 

Det ble lagt ned en enorm innsats de første årene etter 1890. Fire kirke- 
bygg ble reist i løpet av få år, og skoler og omgangsskoler ble organisert.3* 
Lomeland fortsatte å utgi tidsskriftet Tiden, holdt en lang rekke foredrag 
som senere ble publisert, og han skrev en egen bibelhistorie for skole- 
elevene. Lomeland ble den selvsagte lederen, forstanderen, for menigheten 
i Kristiansand. I Egersund var det Lomelands tidligere studiekamerat, 
trosfelle og svoger, Torkild Valand, som ble forstander. De hadde alle- 
rede blitt valgt på det andre Slettebømøtet sommeren 1890. Valand hadde 
vært en aktiv skribent i Lomelands ulike tidsskrifter gjennom 1870- og 
1880-årene og vært en sentral initiativtaker til møtene på Slettebø og til 

etableringen av Menigheten Samfundet. Da Valand døde i 1892, flyttet 
Lomeland til Egersund for å overta forstandervervet der. I Kristiansand 
overtok Lomelands nære medarbeider, Ommund Slettebøe. 

Slettebøe var født i Helleland i 1848 og vokste opp i et hjem dominert 
av en haugiansk far. Som ung utdannet han seg til lærer ved Egersund 
lærerskole i 1864. Han giftet seg senere med Bernt Lomelands kusine, 
og ble etter hvert en nær medarbeider til Lomeland. Han skrev artikler 
i Bibelgranskeren og senere i Tiden. Han deltok også på Stavanger- 
møtet i 1887. De første årene etter Menighetens Samfundets oppret- 
telse var Slettebøe blant en håndfull betrodde menn som Lomeland 
hadde utpekt som sine nærmeste medarbeidere. En annen av disse 
mennene var Per O. Nodland. I 1895 ble Nodland forfremmet da han 
ble valgt som menighetens hjelpeforstander og Lomelands nærmeste 
medarbeider3” Så lenge Lomeland levde, fungerte dette samarbei- 
det godt, og ifølge enkelte kilder skal Lomeland på dødsleiet ha pekt 
på Nodland som sin etterfølger og bedt ham prøve skriftene han 
etterlot seg.3* 

Menigheten Samfundet ble organisert i to menigheter: Den ene var 
på Sørlandet, med en forstander lokalisert i Kristiansand. Denne for- 
standeren hadde også ansvaret for de omkringliggende distriktene, sær- 
lig Søgne og Randesund, hvor det bodde mange samfundsfolk. I Søgne 
reiste man tidlig en egen kirke og skole, mens man i Randesund først fikk 
et kombinert skole- og forsamlingshus i 1947. Den andre menigheten lå på 
Vestlandet, med en forstander i Egersund. Denne hadde også ansvar for 
de omkringliggende distriktene, hvorav bygdene Helleland og Bjerkreim 
var de mest sentrale. I Helleland hadde man også et lokale som ble brukt 
som både kirke og skole. 

Hver menighet ble ledet av et menighetsstyre, og de to menighets- 
styrene utgjorde til sammen «Samfundsstyret». Dette styret hadde fra 
begynnelsen 10 medlemmer (i dag 12). Samfundsstyremedlemmene 
ble valgt av menighetenes mannlige medlemmer ved et årlig valg. Her 
kunne alle konfirmerte menn velges, og alle konfirmerte menn hadde 

stemmerett. Forstanderne ble alltid valgt inn i styret, men dette var i 
utgangspunktet ikke en selvfølge. Samfundsstyret var kirkesamfunnets 
høyeste organ i teologiske spørsmål og fattet vedtak i ulike spørsmål som 
ble drøftet på fellesmøtene. Fellesmøtene var den årlige samlingen av de 
to menighetene hvor man diskuterte teologiske spørsmål og andre saker 
av felles interesse. Slik er det fremdeles i Menigheten Samfundet i dag. 


Skolesaken 


Vi har nå sett hvordan de sterkttroende brøt med statskirken i 1890 
etter flere kirkelige reformer i løpet av 1880-årene. Men de sterkttro- 
ende kjempet også mot de offentlige myndigheter på en annen front, 
nemlig i skolen. Som vi har sett i forrige kapittel, ble kampen om skolen 
en viktig sak for de sterkttroende allerede i 1840-årene. Denne kam- 
pen ble intensivert når vi kommer inn på 1860-tallet. Før vi går videre i 
de sterkttroendes historie, er det derfor nødvendig å se nærmere på de 
sterkttroendes forhold til den offentlige skolen de siste tiårene før skis- 
maet i 1890, samt hvordan de etablerte egne privatskoler i tidsrommet 
før og etter bruddet. 

På siste halvdel av 1800-tallet var de fleste ledende skikkelsene 
innenfor den sterkttroende bevegelsen såkalte seminarister utdannet 
ved de forholdsvis nyopprettede lærerseminarene. Bernt Lomeland og 
Torkild Valand ble som nevnt uteksaminert fra Holt seminar i hen- 
holdsvis 1864 og 1865. Ommund Slettebøe og Tollef Hetland ble utek- 
saminert fra Egersund lærerskole i henholdsvis 1865 og 1874. Samtlige 
av disse seminaristene skulle med tiden bli innsatt som forstandere i 
Menigheten Samfundet. Seminaristene som ble uteksaminert fra de 
ulike lærerseminarene, utgjorde en intellektuell elite blant allmuen 
på midten av 1800-tallet, selv om de gjerne ble omtalt i nedsettende 
vendinger av borgerskapet. Ved siden av underoffiserskolen var lærer- 
seminarene nemlig den eneste utdanningen som var tilgjengelig for 
bygdegutter, og mange av seminaristene var derfor de første i sin slekt 
som forlot jordbruket>” Det fantes imidlertid fortsatt tradisjonelle 

skoleholdere uten noen formell utdanning blant de ledende sterkt- 
troende, som Erik Gilje i Høgsfjord og Karl Gustav Fardal (1858-1896) i 
Søgne. Jørgen Larsen hadde fullført en toårig utdanning ved Lister og 
Mandals høiere almueskole i 1863 og virket deretter som lærer i Søgne 
og Kristiansand før Menigheten Samfundet ble stiftet. Ettersom flere 
av de sterkttroende lederne fra midten av 1800-tallet var seminarister 
eller skoleholdere, er det ikke rart at skolen og barnas utdanning skulle 
bli svært viktig for de sterkttroende. Ikke bare var deres viktigste 
ledere lærere, men også deres intellektuelle tilnærming til trosspørsmål 
gjorde at en grundig kristendomsopplæring var nødvendig. Dermed 
så de sterkttroende med bekymring på utviklingen i den offentlige 
skolen, som gikk fra å være en kirkeskole til å bli en allmenndannende 
folkeskole. Alle disse faktorene gjorde at skolesaken ble helt sentral for 
de sterkttroende. 

Fra rundt 1860 var det flere endringer innen skoleverket som provo- 
serte de sterkttroende. For det første fikk skolens formålsparagraf en 
større vektlegging av allmenndannelsen** For å dekke lovens nye krav 
utarbeidet man en ny lesebok med ikke-religiøse tekster, kjent som «Jen- 
sens lesebok». Fra 1889 ble det etablert et tydelig skille mellom skole og 
kirke gjennom endringer av sammensetningen i skolestyrene og inn- 
føringen av flere verdslige skolefag?” Igjen gikk utviklingen i retning 
av en mer allmenndannende skole enn en konfirmasjonsforberedende 
skole. De sterkttroende i Kristiansand holdt seg stort sett til Bernt Lome- 
lands skole, men i Søgne og i Rogaland var de sterkttroende offentlig 
ansatte lærere. De offentlig ansatte, sterkttroende lærerne reagerte ved å 
nekte å ta den nye leseboken i bruk, og resultatet ble i mange tilfeller at de 
ble avsatt. Dette gjaldt blant annet Fardali Søgne, samt Hetland og Slette- 
bøe i Helleland. I Helleland tok foreldrene initiativ til å ansette Slettebøe 
som privatlærer for barna i 1886.3% I februar 1890 kom Torkild Valand 
til Egersund for å gi et skoletilbud til de sterkttroende der i byen også 3* 
Høsten 1890 ble Karl G. Fardal oppsagt, og han startet da privatskole i 

sitt eget hjem i Søgne” Dermed hadde de sterkttroende et skoletilbud i 
Helleland, Egersund, Søgne og Kristiansand lenge før kirkesamfunnet 
ble opprettet. De fleste lærerne hadde som nevnt en pedagogisk utdan- 
ning, og alle hadde erfaring fra å undervise i den offentlige skolen. De 
sterkttroendes skoler må derfor ha holdt en forholdsvis god standard.” 
Det ble for eksempel på midten av 1890-tallet undervist både i engelsk og 
tysk ved Menigheten Samfundets skoler, noe som ikke var vanlig i den 
offentlige skolen på den tiden.” 

Da Menigheten Samfundet ble organisert mot slutten av 1890, gikk 
man straks i gang med å bygge kirker. Som regel ble kirkene innredet 
slik at de også fikk en skolestue. På den måten fikk man i løpet av få år 
faste skolelokaler på samtlige steder hvor det var et større antall sterkt- 
troende. Man hadde også omgangsskole i de omkringliggende områdene, 
som på Eigerøy, i Bjerkreim utenfor Egersund og i Randesund utenfor 
Kristiansand” For å sikre kirkesamfunnet fremtidige lærerkandidater 
ble det også satt i gang et lærerkurs i 1892. Etter at det første toårige kurset 
var gjennomført i 1894, ble lærerskolen videre drevet som et ekstra skole- 
år for de mannlige elevene ved den nyetablerte «allmennskolen» som 
ønsket å utdanne seg til lærere. Allmennskolen var et ettårig videregå- 
ende skoletilbud, åpent for både mannlige og kvinnelige medlemmer av 
kirkesamfunnet. Skolen holdt til i Egersund og var under ledelse av Bernt 
Lomeland og lærer Jørgen Larsen. Allmennskolen bidro til at sterkt- 
troende ungdommer ble kjent med hverandre på tvers av menighetsav- 
delingene. Mange unge, sørlandske samfundsfolk dro i årene som fulgte 
til Egersund for å gå på allmennskolen, blant dem senere forstander i 
Kristiansand, Nicolay Fardal (1883-1960). 

På bildet på neste side vises det første lærerkullet, med forstander 
Bernt Lomeland foran til venstre. Lærer Jørgen Larsen sitter til høyre for 
Lomeland. Samtlige av disse elevene skulle på en eller annen måte prege 
de sterkttroendes historie de påfølgende 50 årene. Fra venstre: Mikal 

Slettebøe (Lærer i Menigheten Samfundet), Emanuel Valand (Lærer i 
Det Almindelige Samfund), Theodor Ege (Forstander i Det Almindelige 
Samfund 1909-1953), Mikal Klungland (Lærer i Menigheten Samfundet 
og senere en sentral figur i Samfundskolonien i USA 1906-1937), Johan 
Lund (Hjelpeforstander i Menigheten Samfundet i Egersund 1903-1939), 
Sebulon Hetland (Forstander i Det Gammel-LutherskeSamfund1925-1945) 
og Bernhard M. Lomeland (Forstander i Menigheten Samfundet i Eger- 
sund 1902-1942). Som vi forstår, var lærerskolen helt fra begynnelsen også 
tenkt som en forstanderskole. Lærerne ble benyttet som predikanter og 
kateketer for personer som søkte medlemskap i kirkesamfunnet. 

Kirkesamfunnets allmennskole ble holdt i drift frem til 1924. Da hadde 
skolen hatt over 250 elever” Innstillingen av skoledriften var først ment 
som et midlertidig tiltak, men viste seg senere å bli varig. 


Figur 5. Fotografi av Samfundets første lærerkull fra Erling T. Endresens samling. 
Fotograf: Erik Hadland Torjusen, ca. 1894 


395 Myklebust, 2001, s. 208. 

Skolen hadde helt siden begynnelsen utgjort en betydelig økonomisk 
belastning for det relativt lille kirkesamfunnet, og det var ikke blitt 
bedre etter splittelsen i 1901. Allmennskolen tok også lærerressurser fra 
de øvrige skolene. 

Å tilby både folkeskole og allmennskole til kirkesamfunnets unge 
var først og fremst et tiltak for å holde kirkesamfunnets unge borte fra 
«åndssmitte»,*” altså det man betraktet som negativ påvirkning fra 
omverdenen. Skolene hadde i så måte en viktig funksjon for å innprente i 
ungdommen det man betraktet som den rette lære, og sørge for at de ville 
holde seg til Menigheten Samfundet også når de vokste opp. Senere i de 
sterkttroendes historie har det også vist seg at de kirkesamfunnene som 
ikke har klart seg godt, har vært dem som ikke har klart å tilby kirke- 
samfunnets barn og unge et skoletilbud. 


Kvinnenes plass 


Det var utvilsomt menn som sto i spissen for den sterkttroende bevegelsen, 
og som inntok ledende posisjoner da Menigheten Samfundet ble etablert. 
Likevel er bildet av de sterkttroende kvinnenes plass innad i bevegelsen noe 
mer kompleks enn man først kunne anta. Selv om det fantes områder hvor 
de sterkttroende kvinnenes muligheter helt klart var mer begrenset enn 
kvinner ellers i samfunnet, var det også sider ved de sterkttroende kvinne- 
nes stilling som gjorde dem likestilte med andre kvinner. 

Selv om kvinnene i den sterkttroende bevegelsen ikke fikk opptre som 
predikanter, slik som kvinnene i den tidlige haugianske bevegelsen,’ ser 
det ut til at de sterkttroende kvinnene hadde gode muligheter til å delta i 
det religiøse ordskiftet innad i bevegelsen og senere i menighetene. Alle- 
rede på et tidlig tidspunkt i bevegelsens historie fikk de mest sannsynlig 
delta i de religiøse samtalene som ofte var hovedinnholdet i de sterkt- 
troende samlingene. Basert på de eldste referatene fra de sterkttroendes 
møter på slutten av 1880-tallet og i begynnelsen av 1890-årene?” kan man 
anta at kvinnene også tidligere fikk komme til orde på møtene. Etter at 


396 Myklebust, 2001, s. 198-199. 

397 Menighetsblad, nr. 4, 2013, s. 61; Sandø, 1990, $. 424. 

398 Dørum & Sødal, 2017, s. 22; Norderval, 1982, s. 27; Seland, 2009, s. 86. 
399 Tiden, nr. 2, 1890; nr. 7, 1892. 


89 


KAPITTEL 3 


Menigheten Samfundet fikk reist kirkebygg, foregikk disse samtalene i 
kirkene. Mens kvinnene i statskirken ikke hadde lov til å ytre ett eneste 
ord offentlig i kirken på den tiden,*** kunne kvinnene i Menigheten Sam- 
fundet delta på like fot med mennene i religiøse samtaler.** Så mens 
man i mange andre kristne organisasjoner opplevde at kvinnens plass 
ble begrenset i overgangen fra samlinger i hjemmene til offentlige loka- 
ler,” inntraff ikke det samme hos de sterkttroende. Blant de kvinnene 
som deltok flittig i samtalene på møtene på slutten av 1800-tallet, kan vi 
nevne Berthe Marie Puntervold (1858-1945), Berthe Helgesdatter Slettebø 
(1855-1912) og Olevine Kristine Lomeland (1843-1929). 

Berthe Puntervold deltok flittig på ulike samtalemøter, og var blant de 
kvinnene som oftest uttalte seg. Hun siterte ofte Bibelen og andre kirke- 
lærer, og ser derfor ut til å ha vært svært belest. Hun kom opprinnelig 
fra gården Efteland i Bjerkreim, men flyttet sammen med mannen sin til 
gården Puntervold utenfor Egersund. I senere år ble hun betraktet som 
en representant for «den gamle skole», som var «kritisk til mye, for ikke 
å si alt, som var nytt». En annen prominent kvinne i samme periode, 
Berthe Slettebø, var søster til senere forstander Ommund Slettebøe i 
Kristiansand. Hun giftet seg i 1891 med den fremtredende kjøpmannen 
og sentrale medlemmet av Menigheten Samfundet, Hans M. Slettebøe 
i Egersund. Hun hadde med andre ord et nært forhold til to av de mest 
sentrale mennene i Menigheten Samfundet på slutten av 1800-tallet. 
Dette var også en posisjon flere hevder at hun utnyttet for å få sin vilje 
igjennom i ulike saker. Hun deltok aktivt i diskusjonene i kirke- 
samfunnet, blant annet i debatten omkring dåpspraksis like etter oppret- 
telsen av Menigheten Samfundet og under Nodlandsstriden i 1900-1901. 
Da dåpsspørsmålet ble behandlet under fellesmøtet i 1891, valgte Berthe 
Slettebøe å ikke stemme for å døpe ny medlemmer om igjen, på tross av 
at hennes ektemann både argumenterte for en slik praksis og stemte for 
det samme.+* 


400 Norderval, 1982, s. 20. 

401 På Slettebø-møtet i 1889 deltok en rekke kvinner aktivt i samtalene (Tiden, nr. 2, 1890). 
402 Seland, 2009, s. 83. 

403 Sandø, 2018, S. 41. 

404 Tiden, nr. 10, 1891. 

Olevine Lomeland kom opprinnelig fra Harkmark utenfor Mandal. 
Familien hennes var tilknyttet miljøet rundt Torkilds bedehus på midten 
av 1800-tallet, og fire av søstrene hennes giftet seg med sentrale menn 
innen den sterkttroende bevegelsen. Selv giftet hun seg med Bernt Lome- 
land i 1872. «Madam Lomeland», som hun ofte ble omtalt som, tok gjerne 
ordet under ulike menighetsmøter, særlig etter sin manns død. Hun 
uttalte seg ofte i saker som angikk skoledriften, som ser ut til å ha vært 
en sak hun hadde et stort engasjement for. Hun nøt stor respekt blant 
menighetslemmene, og folk ville nok nødig motsi henne. Etter forstander 
Lomelands død skal Per Nodland ha konferert med henne før han traff 
ulike beslutninger.** Sånn sett fikk Olevine Lomeland en posisjon som 
ligner den flere kvinner gift med fremtredende predikanter på 1800- og 
tidlig på 1900-tallet fikk. 

Blant kirkesamfunnets yngre kvinnelige medlemmer som utmerket 
seg i menighetslivet etter århundreskiftet, kan vi særlig trekke frem Kris- 
tiane Aamodt (1870-1938), Alethe Slettebø (1882-1975) og Anna Kristine 
Dybing (1886-1978). Kristiane Aamodt var datter av forstander Torkild 
Valand. Hun etablerte seg først med mann og barn i Helleland, men flyt- 
tet senere til Kristiansand.*” Her utmerket hun seg på samtalemøtene 
med grundig bibelkunnskap og ble et høyt respektert menighetsmed- 
lem. Under konfliktene som skulle utspille seg i Menigheten Samfundet i 
1924-1925, var hun en lojal støttespiller til forstander Ommund Slettebøe 
og den øvrige ledelsen av kirkesamfunnet.** I ettertid fremstår Kristiane 
Aamodt som et eksempel på en av de mange tydelige kvinnestemmene 
i Menigheten Samfundets historie. Blant Aamodts etterkommere finner 
man hele fire forstandere.** 


405 Myklebust, 2001, s. 80. 

406 Seland, 2009. 

407 Sandø, 2018, $. 405. 

408 Lomeland & Fardal, 1926. 

409 Hennes sønn Martin Aamodt (1911-2000), barnebarn Leiv Kristian Aamodt (f. 1939), oldebarn 
Sigmund Aamodt (f. 1967) og Tormod Aamodt (f. 1984). 


91 


KAPITTEL 3 


Figur 6. Fotografi av Olivine Lomeland sammen med sin mann og fire barn (f.v. Oscar, Tonning, 
Bernhard og Arthur) fra Erling T. Endresens samling. Fotograf: Carl N. A. Forsberg, ca. 1890 


Den noe yngre Alethe Slettebø skrev flere artikler i ungdomsforenin- 
gens blad Samhold,** holdt innlegg på ungdomsmøtene og underviste ved 
menighetens omgangsskole på Eigerøy rundt 1908, mens Anna Dybing 


410 Se f.eks. Samhold, nr. 7, 1904. 

arbeidet som lærer ved menighetens skole i Helleland i to år fra 1908. 
Begge to underviste tilsynelatende i alle fag, inkludert kristendom. Blant 
de sterkttroende ble det å undervise i kristendom på skolen sett på som 
nærmest likestilt med å forkynne i kirken. Det er derfor verdt å merke 
seg at disse to kvinnene fikk et så stort ansvar i kirkesamfunnet på denne 
tiden. Dybing tok senere Samfundets allmennskole og var svært enga- 
sjert i kirkesamfunnets ungdomsarbeid i årene etter 1900.” Hun giftet 
seg i 1913 med en enkemann fra statskirken som sluttet seg til Menigheten 
Samfundet, men de gikk senere ut av kirkesamfunnet. Også Alethe Slette- 
bøe forlot kirkesamfunnet kort tid etter at hun hadde giftet seg. 

I tillegg til å kunne uttrykke sine religiøse synspunkter i åpne samtaler 
i kirkene hadde kvinnene også tilgang til å gi uttrykk for sin mening gjen- 
nom valg. Da Menigheten Samfundet ble stiftet, var det i begynnelsen 
en viss usikkerhet omkring hvorvidt kvinner burde ha stemmerett i valg 
av samfundsstyre og forstander. Kvinner hadde tidligere skrevet under 
kallsbrevet som kalte Bernt Lomeland til forkynner for de sterkttroende 
i Kristiansand før Menigheten Samfundet ble etablert.” De hadde på 
denne måten vært med på å utpeke forkynnere i de sterkttroende for- 
samlingene. Da det så skulle gjennomføres valg i menighetene, mente en 
usedvanlig fremsynt Bernt Lomeland at kvinnene «slapp for lett» dersom 
de ikke skulle delta i valget på lik linje som menn.** Lomelands ord ble 
ikke fulgt. Derimot gikk de sterkttroende i Menigheten Samfundet inn 
for å skille mellom manns- og kvinnestemmer, slik at kvinnenes stem- 
mer kun ble utslagsgivende for valget ved eventuell stemmelikhet. Denne 
inkonsekvente praksisen omkring kvinners stemmerett var det mange 
som reagerte på, og det ble debattert under Menigheten Samfundets 
fellesmøter i 1904, 1911 og 1919."'* Her argumenterte bl.a. hjelpeforstander 
Sebulon Hetland ivrig for kvinners stemmerett, mens lærer Nicolay Far- 
dal sa at han var «ganske imot, at kvinderne skulle ha stemmeret».** Man 
fikk til slutt ikke endret vedtaket. Heller ikke innen de fleste andre kristne 


411 Myklebust, 2001. 

412 Sandø, 1990, S. 156. 

413 Tiden. Ekstrablad, nr. 7, 1911, 8. 25. 
414 Leidland, 1998, $. 53. 

415 Tiden. Ekstrablad, nr. 7, 1911, 8. 25. 

organisasjoner hadde kvinner stemmerett på det tidspunktet Menigheten 
Samfundet ble opprettet. Derimot fikk kvinner stemmerett i stadig flere 
kristne organisasjoner etter 1900.*'* Ironisk nok ble nettopp dette et viktig 
argument mot å gi kvinner stemmerett i Menigheten Samfundet. Flere så 
nemlig på arbeidet for kvinners stemmerett internt i Menigheten Sam- 
fundet som et resultat av urett påvirkning fra storsamfunnet, som blant 
annet innførte allmenn stemmerett for kvinner i 1913. Dette argumentet 
ble igjen brukt da temaet ble debattert på 1950-tallet.+” 

Jentene i Menigheten Samfundet hadde lik tilgang til kirkesamfunnets 
skoler, og da man også etablerte en allmennskole - eller videregående 
skole — hadde jenter lik tilgang som gutter. Jenters rett til videre opplæring 
etter folkeskolen hadde vært heftig debattert i Norge på 1870- og 1880- 
tallet, ** så det var ingen selvfølge at en såpass konservativ gruppering som 
Menigheten Samfundet ville tillate jentene å gå på allmennskolen. Men 
det fikk de altså lov til, og fra 1896 ble de til og med undervist sammen 
med sine mannlige medelever." Enkelte år utgjorde jentene det absolutte 
flertallet av elevene som ble uteksaminert. Bernt Lomeland var i utgangs- 
punktet skeptisk til kvinnebevegelsen, men mente likevel at mange av 
kravene bevegelsen fremsatte, var velbegrunnet. Han fremhevet særlig 
den dårlige lønnen mange kvinner fikk på den tiden, samt tjenestepike- 
nes harde arbeidsvilkår som særlig problematisk. Han var i det hele tatt 
opptatt av kvinnenes ve og vel, og mente at de ofte hadde blitt utsatt for 
urettferdighet.” Det fantes dermed enkelte muligheter til å engasjere seg 
i menighetslivet for unge kvinner på denne tiden, selv om det med dagens 
øyne kan fremstå begrenset. 

På ett punkt var derimot Menigheten Samfundet svært konservativt 
sammenlignet med storsamfunnet: Man ansatte i utgangspunktet ikke 
kvinnelige lærere. Å ansette kvinnelige lærere var bare et unntak, og noe 
som var svært omdiskutert. Samfundsstyret uttalte i 1909 at «kvindens 
egentlige plads var i hjemmet, og at hun under normale forhold ikke bør 


416 Norderval, 1982, s. 20. 

beklæde lærerstillinger». Samtidig skrev de at «når man ingen mænd 
kunde opdrive, vilde det ikke være galt at la en kvinde overta sådant 
verv». Dermed mistet de få kvinnene som unntaksvis ble ansatt lærer- 
jobbene så fort det var unge gutter tilgjengelig til å erstatte dem. Selv om 
kvinner fikk adgang til de offentlige lærerseminariene i 1890, fikk kvin- 
nene i Menigheten Samfundet ikke tilgang til «Samfundets lærerutdan- 
ning» før i 1995. Kanskje var disse omstendighetene medvirkende til 
at sterke kvinneskikkelser som Alethe Slettebø og Anna Dybing valgte å 
forlate Menigheten Samfundet i voksen alder. 

På tross av slike begrensninger tok kvinnene i Menigheten Samfundet 
aktiv del i ungdomsarbeidet. Kvinner holdt foredrag på ungdomsmøtene, 
skrev i ungdomsforeningens blad Samhold og fikk til og med sentrale 
verv i foreningen. I 1904 besto faktisk hele styret i ungdomsforeningen 
i Kristiansand av kvinner. Dette inkluderte ungdomsforeningens første 
kvinnelige president, Anne Slettebøe (1878-1954).*** Anne Slettebøe var 
datter av den daværende forstanderen for menigheten i Kristiansand. 
Hun giftet seg senere og tok navnet Rabbersvik. Som vi skal se i de 
kommende kapitlene, fikk de sterkttroende kvinnene i liten grad ta del 
i de seirene som kvinnebevegelsen ellers kunne feire i årene som skulle 
komme. Det ser heller ut som at kvinnenes frigjøring førte til mer restrik- 
tive holdninger til kvinnenes plass i menigheten fordi man var redd for 
en urett påvirkning fra storsamfunnet.** 


421 Tiden. Ekstrabald, nr. 6, 1909, S. 23. 
422 Leidland, 1995. 

Trettiårskrigen, 1900-1930 


Sentrale sterkttroende 1900-1930 


Ommund H. Slettebøe (1848-1928): 
En nær støttespiller av Lomeland, sen- 
trali opprettelsen av Menigheten Sam- 
fundet, samt forstander i menigheten 
i Kristiansand 1892-1928. Etter Lome- 
lands død utkjempet han to store «lære- 
strider» i Menigheten Samfundet, først 
mot forstander Nodland i Egersund og 
deretter mot hjelpeforstander Hetland 
i Kristiansand. Det ble derfor sagt at 
Slettebøe hadde utkjempet en trettiår- 
skrig da han døde. 


Sebulon Hetland (1874-1957): Utdan- 
net lærer i Menighetens Samfundets 
første tid, og senere hjelpeforstander 
i Menigheten Samfundet i Kristi- 
ansand. En ivrig leser av Lomelands 
skrifter, og han påpekte viktigheten 
av kirkens fortolkning av Bibelen 
som en del av Guds ord. Han ble til 
slutt avsatt som hjelpeforstander og 
etablerte Det 
Samfund. Der satt han formelt som 


Gammel-Lutherske 


forstander frem til 1945, men i prak- 
sis virket han frem til 1951. 


Peder (Per) O. Nodland (1842- 
1909): En nær støttespiller av 
Lomeland og sentral i opprettelsen 
av Menigheten Samfundet. Selv om 
han ikke ble valgt til ny forstander 
etter Lomelands bortgang i 1900, 
ble han til slutt utpekt til embetet 
av Samfundsstyret. Men bl.a. fordi 
han kritiserte enkelte av Lome- 
lands skrifter, ble han snart avsatt 
og utmeldt. Sammen med sine 
støttespillere dannet han da Det 
Almindelige Samfund. 


Aanen Aanensen (1852-1945): En 
ivrig tilhenger av Lomeland helt 
tilbake til tiden i Torkilds bedehus. 
I 1890 ble han oppsagt som kir- 
ketjener i Kristiansand Domkirke 
da han ble med i Menigheten Sam- 
fundet. Etter Lomelands død var 
Aanensen kritisk til forkynnelsen i 
Menigheten Samfundet. I 1925 ble 
Aanensen utmeldt sammen med 
Hetland. Etter en konflikt med Het- 
land ble Aanensen forstander for 
Lomelands Menighet i 1932. 

P. O. Nodland ble utsatt for mye urettferdighet, og det så 
åpenbart at selv folk utenfor menigheten forsto at det nær- 
met seg helgentilbedelse av Lomeland.* 


1. mars 1900 gikk Bernt Lomeland plutselig bort etter kort tids sykdom. 
Etter å ha ledet de sterkttroende siden begynnelsen av 1870-årene etter- 
lot han seg et stort tomrom blant sine tilhengere. Fra samtidens kilder 
forstår vi at det rådet en dyp motløshet blant mange samfundsfolk da 
deres sterke leder og grunnlegger gikk bort.** Som sitatet over indikerer, 
opplevde andre samfundsfolk at det straks oppsto en «helgentilbedelse 
av Lomeland». Dermed oppsto det i kjølvannet av Lomelands bort- 
gang intense konflikter som i ettertid ble omtalt som en «trettiårskrig». 
På samme måte som den opprinnelige trettiårskrigen (1618-1648) varte 
denne teologiske striden i omtrent 30 år, fra Bernt Lomelands død i 1900 
til den foreløpig siste kirkesplittelsen i 1932. 


Trettiårskrigens kjerne 


Trettiårskrigens konfliktlinjer fremstår i dag som svært komplekse og til 
dels uoversiktelige. Administrative, teologiske og personlige spørsmål 
ble ofte blandet sammen i opphetede debatter. Det er derfor nødvendig å 
klargjøre de mest sentrale konfliktlinjene. Utgangspunktet for de avgjø- 
rende konfliktspørsmålene var Menigheten Samfundets grunnregler fra 
1891. Disse slo fast at «det er aldeles nødvendig til salighed, at det skrevne 
Guds ord til enhver tid fremlægges i ren og ret forkyndelse af levende 
vidner».*7 Denne formuleringen førte til at to spørsmål ble stilt blant 
samfundsfolkene: 


425 Valand, 1974, $. 35 (Ifølge DAS-medlem Kjell Ivar Dversnes er Valand-boken (1974) ikke lenger i 
bruk som lærebok i DAS, og kapittelet om lærestriden i 1900-1901 kan derfor ikke betraktes som 
DAS' offisielle syn i dag). 

426 Myklebust, 2001, s. 17. 

427 Referert i Sandø, 1990, s. 277; Valand, 1974, $. 36. 

1. Hvilken rolle skal det levende vitnet Lomeland og hans etterlatte 
tekster ha nå som forfatteren er død? 
2. Hva er forholdet mellom «levende vitner» og Bibelen? 


De oppsto raskt en konflikt om i hvilken grad Menigheten Samfundet 
i fremtiden burde utvikle teologien basert Lomelands tekster, eller om 
Lomeland først og fremst hadde vært en autoritet for sin tid, men ikke 
nødvendigvis for etterslekten.** Senere viste det seg at samfundsfolkene 
også var svært uenige om forholdet mellom «levende vitner» generelt og 
deres muntlige forkynnelse på den ene siden og Bibelen på den andre 
siden. Enkelte mente levende vitner og deres forkynnelse burde tillegges 
samme eller større autoritet enn Bibelen, mens andre hevdet at Bibelen 
måtte være siste instans i alle lærespørsmål.*» 

I trettiårskrigens første akt kjempet man om hvilken rolle levende vit- 
ners etterlatte skrifter skulle ha i kirkesamfunnet. Helt konkret diskuterte 
man hvilken rolle Lomelands skrifter skulle ha i Menigheten Samfundet. 
Den ene siden hevdet at betegnelsen «levende vitne» var knyttet til for- 
standerembetet og at den til enhver tid sittende forstanderen måtte stå 
fritt til å bedømme tidligere vitners forkynnelse. Motstanderne hevdet at 
levende vitners muntlige forkynnelse og etterlatte skrifter var Guds ord, 
og at forstandere ikke kunne behandle denne forkynnelsen som en hvil- 
ken som helst tekst. Da Menigheten Samfundet hadde slått fast at Lome- 
lands skrifter var Guds ord, startet konflikten om hva forholdet skulle 
være mellom levende vitners muntlige forkynnelse og Bibelen. Dette 
kan beskrives som trettiårskrigens andre akt. Da hevdet noen at levende 
vitners forkynnelse var Guds ord såfremt det var i overensstemmelse 
med Bibelen, mens andre argumenterte for at levende vitners forkyn- 
nelse var Guds ord fordi den per definisjon var i overensstemmelse med 
Bibelen. 


428 Menighetsblad, nr. 1, 2005, s. 20; Valand, 1974, S$. 37. 
429 Bl.a. med støtte i Spødervold, 1848/1890, s. 238. 

Figur 7. Fotografi av Ommund H. Slettebøe fra Erling T. Endresens samling. 
Fotograf: Carl N. A. Forsberg, ca. 1895 


Dersom man ikke også er oppmerksom på at forstander Slettebøe i 
Kristiansand hadde synspunkter som på flere områder ikke samsvarte 
med Lomeland, vil trettiårskrigen fremstå «underlig» og «uklar», slik 
den har blitt fremstilt i Menigheten Samfundets egne kilder.** Derfor 
må man først se nærmere på Slettebøes teologiske standpunkter, som i 
en sterkttroende kontekst fremstår ganske særegne.” Etter Lomelands 


430 Myklebust, 2001, s. 15, 99. Bernt Lomelands sønn, Oscar Lomeland, beskrev splittelsen i 1925 
som «noe dunkelt, noe uforklarlig» (Sandø, 2018, s. 54). 

431 Flere av hans synspunkter har senere i praksis blitt erklært som avvikende av Menigheten 
Samfundet (Andersen, 1936; Dversnes, 1981), uten at dette har blitt tillagt noen vekt i kirke- 
samfunnets egen historieskriving. 

død var Ommund Slettebøe den mest erfarne forstanderen i Menigheten 
Samfundet. Han hadde vært forstander for menigheten i Kristiansand 
siden 1892. Han var imidlertid ikke ukontroversiell blant samfunds- 
folkene. Mistroen mot ham hadde begynt allerede da han først kom til 
menigheten. Da hadde nemlig flere vært kritiske til Lomelands erstatter. 
Kunne man stole på forstander Slettebøe i læren? Slettebøe beskrives der- 
imot i Menigheten Samfundets egne kilder som en «lærd teolog», som 
«streng og ubøyelig i lærespørsmål»** og han var på ingen måte villig til 
å inngå noen form for kompromiss med gjenstridige medlemmer. Hans 
motstandere omtalte ham derfor som en «diktator». 

Slettebøe understreket Bibelens betydning som siste instants i lære- 
spørsmål, på bekostning av levende vitner.” Han mente for eksempel det 
var mulig å bli frelst så lenge man hadde tilgang til Bibelen, selv uten noen 
levende vitner til å veilede. Dette var en holdning som Slettebøe ser ut til 
å ha hevdet helt siden det første Slettebømøtet i 1889." For å underbygge 
sitt standpunkt viste Slettebøe til den sterkttroende forkynneren Svale 
Gjedrem, som skulle ha sagt «Jeg vil se den, som tør negte én saligheden, 
om han sidder på en ø, når han har bibelen».** Dette kom i direkte kon- 
flikt med Lomelands uttalelse om at den som er strandet på en øde øy 
ikke kan bli frelst ved hjelp av Bibelen alene,*” noe som har blitt bekreftet 
av Samfundsstyret gjentatte ganger de siste årene, når de slår fast at Bibe- 
len ikke kan være kraftig i seg selv. Man må gå gjennom levende vitner 
for å bli frelst. 

På bakgrunn av sitt syn på levende vitner hevdet Slettebøe at Lomelands 
tekster bare var Guds Ord såfremt de var i overnesstemmelse med Bibe- 
len, samtidig som han understreket at «enten det er Lomeland eller nogen 
anden, saa har jeg ikke kunnet stanse ved noget menneske, men maatte 


432 Myklebust, 2001, s. 487, 494 

433 Muntlig kommunikasjon med tidligere medlem av DGLS. 

434 Hetland & Aanensen, 1925, s. 9. Slettebøes syn virker derimot å samsvare med Spødervold 
(1848/1890, s. 238). 

435 Tiden, nr. 4, 1890, S. 16. 

436 Tiden. Ekstrablad, nr. 11, 1906, S. 41. 

437 Tiden, nr. 4, 1890, s. 14-15, samt Lomeland (2012, s. 375): «Guds ord bærer ikke fukt bare ved å 
bli lest». Dette samsvarer med Tobiassen mfl. (1925), som skriver «Bibelordet er i sin opfatning 
og anvendelse kun frelsende og saliggjørende der, da, hvor og naar det fremkommer som avlagt 
mundtlig vidnesbyrd» (s. 3). 

438 Samfundsstyret, 2014, S. 14; 2020, S. 3. 

ha det stadfæstet med Bibelen».*” På bakgrunn av denne mer avmålte 
holdningen til Lomelands skrifter tok Menigheten Samfundet i praksis 
avstand fra flere av Lomelands lærepunkter, som Kristi menneskelighet 
fra evighet,+** hvorvidt sanne troende kunne falle i fortapelsent*" og om 
nærheten mellom Kristus og de kristne.**” Slettebøe var samtidig ytterst 
varsom med å kritisere Lomeland og fremstilte seg heller som en forsva- 
rer av Lomelands lære.+* 

Særlig Slettebøes vektlegging av Bibelen på bekostning av «levende 
vitner» førte snart til murring i medlemsmassen. Murringen kom fra 
ulike kanter. Skomakerne Axel Axelsen (1841-1925) og Aanen Aanensen 
(1852-1945) mente at «når nogen sannhetsvidner efter apostlernes dage 
har talt i menigheten ved den Helligånd, så mener vi at det er Guds ord 
fullt ut. Det de har skrevet likeså.»+** Det kan dermed se ut til at denne 
fraksjonen mente at levende vitner var tilnærmet ufeilbarlige.+* Som 
en konsekvens av deres syn på levende vitner mente de at Lomelands 
tekster kunne sidestilles med Bibelen fordi de var i overensstemmelse 
med Bibelen og bidro til å fortolke og utdype denne.+** Under trettiårs- 
krigen hevdet denne fraksjonen å merke at Lomelands «skrifters indhold 


439 Fardal, 1915, 8. 23. 

440 Etter fellesmøtet i 1909 konkluderte Samfundsstyret med at Kristus ble menneske idet han ble 
født av en kvinne (Tiden. Ekstrablad, 1909, nr. 3), mens Lomeland hevdet at Kristus er Gud og 
menneske fra evighet av, og at dette var «et kjernepunkt i den bibelske sannhet» (Samfunds- 
styret, 2015, $. 31). Lomelands syn ble også stadfestet i samfundsstyrebeslutningen fra fellesmøtet 
i1936 (Andersen, 1936, s. 49-50). 

441 Etter fellesmøtene i 1928 (sak 12) og 1931 (sak 10) viste Samfundsstyret at de ikke lenger kunne 
slutte seg til læren om at sanne troende aldri kunne falle i fortapelse, slik Lomeland og andre tid- 
ligere sterkttroende hadde ment (se Sandø, 1990, s. 107-113; Tiden, nr. 10, 1886). Samfundsstyret 
stadfestet igjen Lomelands standpunkt etter fellesmøtet i 1947 (Dvergsnes, 1947, 8. 46). 

442 Etter fellesmøtene i 1908 og 1909 viste Samfundsstyret at de ikke lenger mente at de sanne tro- 
ende hadde «guddomsnaturen», som Lomeland beskrev. Dette ble langt på vei imøtegått etter 
fellesmøtet i 1936 (Andersen, 1936, s. 50). At Samfundsstyret var avvikende i 1908 og 1909, ble 
senere bekreftet under fellesmøtet i 1981 (Dversnes, 1981, s. 62-75). 

443 Myklebust, 2001, $. 55-56, 93. 

444 Vidnesbyrdet, 1927, nr. 1, s. 8. Aanensen hadde hevdet det samme standpunktet helt siden 
Slettebø-møtet i 1889 (se Tiden, nr. 4, 1890, s. 14). Se også Tobiassen mfl., 1925, 8. 2. 

445 Tobiassen mfl., 1925, S. 10-11. 

446 Hetland & Aanensen, 1925, S$. 9, 22-24; Tiden. Ekstrablad, nr. 11, 1906; Tobiassen mfl., 1925, s. 
2. Dette ble også begrunnet med Slettebø-møtet i 1889, hvor sannhetsvitners forkynnelse ble 
beskrevet som en åpning, utvikling og vekst i Bibelens fullkomne sannhet (se Tiden, nr. 4, 1890, 
s. 13-16). 

var ukjendt for mange, og hos enkelte sporedes en likefrem uvilje mot at 
citere Lomeland».+” 

Hjelpeforstanderen i Egersund, Per Nodland (1842-1909), og hans til- 
hengere, mente også at levende vitner var helt avgjørende for å bli frelst.+** 
Likevel knyttet Nodland ikke begrepet «levende vitner» så nært opp til 
Lomeland, som Axelsen og hans meningsfeller. Derimot mente Nodland 
og hans tilhengere at det var den personen som til enhver tid hadde embe- 
tet som forstander, som måtte betraktes som et levende vitne.* Levende 
vitner hadde etter Nodlands syn rett og plikt til å bedømme tidligere 
kirkelæreres skrifter. Lomelands tekster måtte dermed behandles på lik 
linje med andre kirkelærere, og måtte fortolkes og bedømmes av levende 
vitner.” Nodland ser ut til å ha ment at Lomeland på samme måte som 
alle mennesker var feilbarlig og hadde uttrykt seg uklart eller direkte feil 
ved enkelte anledninger, uten at han av den grunn var noen falsklærer. 

De ulike oppfatningene kunne ikke leve side om side i Menigheten 
Samfundet. Alt lå til rette for splittelser. I løpet av trettiårskrigen bekjem- 
pet forstander Slettebøe først Per Nodlands syn om at Lomelands tekster 
inneholdt feil og mangler, og deretter Axel Axelsen, som hevdet at Lome- 
lands skrifter kunne sidestilles med Bibelen. 


Første akt: Nodlandsstriden 


Etter at Lomeland var begravet i mars 1900, brøt uenighetene først ut i 
forbindelse med valg av etterfølger til forstander Lomeland. Da Menig- 
heten Samfundet ble etablert, hadde det blitt lagt klare retningslinjer for 
hvordan kirkesamfunnet skulle rekruttere forstandere. Fremtidige for- 
standere skulle velges av kirkesamfunnets mannlige medlemmer, og man 
mente at Gud ville styre valget slik at menigheten fikk den forstanderen 


447 Hetland & Aanensen, 1925, s. 5. Hetland hevdet også at lærere i Menigheten Samfundet skulle 
ha uttalt at «der var meget i Lomelands skrifter som ikke burde ha stått» og at «man må lese 
Lomeland med forbehold», samt at det var bedre å lese Luther enn Lomeland og Spødervold 
(Vidnesbyrdet, nr. 3, 1927, S. 49). 

448 Valand, 1974, S. 36. 

449 Selærer Emanuel Valands redgjørelse til Menigheten Samfundets skolestyre i Egersund 8.12.1900 
gjengitt i Menighetsblad, nr. 1, 2005, s. 20-22; H. M. Slettebøe, 1914, S. 42. 

450 Nodland, 1905, s. 3-4; Valand, 1974, S. 35-37. 

Gud ønsket. Så etter at Lomeland var gravlagt, ble det avholdt valg. Et 
flertall av menighetens mannlige medlemmer pekte på lærer Jørgen Lar- 
sen (1847-1920). Kvinnene fikk også stemme, men deres stemmer telte 
ikke. Hadde man regnet med kvinnestemmene, hadde derimot hjelpe- 
forstanderen i Egersund, Per Nodland, blitt valgt med stor margin.** 
Larsen følte seg derimot ikke kallet til å være forstander, så han pekte 
i stedet på Nodland.** Et rådvilt Samfundsstyre utpekte til slutt Nod- 
land som forstander, etter stor strid internt i styret. Nodland hadde tross 
alt vært Lomelands nærmeste medarbeider gjennom flere år, og Jørgen 
Larsen ønsket jo ikke selv å bli forstander. I tillegg hevdet flere at 
Lomeland selv hadde pekt på Nodland som sin etterfølger.” Andre 
var langt mer skeptiske overfor Nodland og mente valgreglene burde 
følges. Nodland ble likevel ordinert til forstander i august 1900 — over fem 
måneder etter Lomelands bortgang. 


Figur 8. Fotografi av Per O. Nodland fra Erling T. Endresens samling. Ukjent fotograf, ca. 1895 


451 Menighetsblad, nr. 4, 2013, s. 63; Myklebust, 2001, s. 22. 
452 Myklebust, 2001, s. 26; Valand, 1974, $. 32. 
453 Grødeland & Oma, 1990, S. 29-30. 

I kjølvannet av valget av Nodland som forstander skulle striden snart 
eskalere. Konflikten hadde tilsynelatende sitt utspring i spørsmålet om 
levende vitner. Men spørsmålet handlet også i aller høyeste grad om hvil- 
ken rolle Lomelands etterlatte skrifter skulle ha i kirkesamfunnet. Noen 
måneder etter Lomelands død kom nemlig noen av Nodlands varmeste 
tilhengere til å trekke frem en gammel «Pinsehilsen» forfattet av Lome- 
land i 1894 og trykt i Tiden i 1900. I denne artikkele skrev Lomeland at 
han overlot til Gud å være hjertekjenner og dermed utpeke og utnevne 
hvem som er de sanne kristne. Nodland mente at Lomeland dermed 
viste til «Gud i det blå», altså at Gud var å finne i himmelen, fordi Lome- 
land i dette skriftet ikke anerkjente at levende vitner kunne være hjerte- 
kjennere.” Men Menigheten Samfundet lærte jo at Gud var å finne på 
Jorden, gjennom levende vitner.” Å hevde at Lomeland viste til «Gud i det 
blå» var derfor det samme som å påpeke vranglære eller selvmotsigelser i 
Lomelands egen tekst. En så åpenbar kritikk av et skrift Lomeland hadde 
forfattet, gikk selvsagt ikke upåaktet hen, særlig ikke når kritikeren kom 
fra Lomelands arvtaker.” At Nodland også betvilte hvilken skjebne som 
ventet både døpte og udøpte spedbarn som døde, vekket også reaksjo- 
ner blant mange i menigheten i Egersund. Mens forstander Slettebøe i 
Kristiansand hevdet at disse barna ble frelst, mente Nodland at ingen 
«kan komme i Guds Rige» uten dåp og betvilte at små barn kunne ha 
troen og bli frelst — selv etter de var døpt.** 

Nodlands kritikk av Lomelands «Pinsehilsen»*” og hans påståtte teo- 
logiske avvik kom snart forstander Slettebøe i Kristiansand for øre, og 
han nølte ikke med å gripe inn. I november - mindre enn tre måneder 
etter ordinasjonen - ble det kalt inn til flere menighetsmøter, hvor Nod- 
land måtte svare for påstander om teologisk avvik og kritikk av Lome- 
lands lære. Nodland gjorde sitt beste for å forsvare seg, og avviste at han 


454 Myklebust, 2001, s. 38; Valand, 1974, $. 35. 

455 Valand, 1974, S. 35. 

456 Lomeland, 1895/1959, 8. 13-14; 2000, S. 57-58; 2016, S. 409-410; Tiden, nr. 10, 1892, S$. 38. 

457 Myklebust, 2001, s. 46-50. 

458 Sandhed til Gudfrygtighed, spm. 663 og s. 144, Det Almindelige Samfund, 1906. Nodlands syn 
sammenfaller med hva Spødervold skrev: «Saaledes er man i Satans Rige fra Daaben (...) til 
Troen» (1848/1890, s. 405). 

459 Nodland, 1905, 8. 3-4. 

kritiserte Lomeland.** Men ikke alle av Nodlands tilhengere var like 
nådige i sine angrep på Lomeland. Noen av Nodlands tilhengere hevdet 
for eksempel at Lomelands forkynnelse aldri hadde omvendt et men- 
neske, siden Lomeland hadde vært for intellektuell, mens Nodlands for- 
kynnelse derimot grep hjertet." Dette bidro til å hisse opp Lomelands 
mest iherdige forsvarere. Denne kritikken mot Lomeland fortoner seg 
i ettertid ganske atypisk for hvordan de sterkttroende hadde vært frem 
til da, idet man tidligere aldri hadde verdsatt en forkynnelse som appel- 
lerte til følelseslivet. Det er derfor ikke så underlig at Nodlands tilhengere 
under striden snakket om «en ny og annerledes husholdningsmåte» for å 
beskrive Nodlands måte å forkynne og lede menigheten på.**” 

Som en konsekvens av sin forståelse av det nære forholdet mellom 
Kristus og de kristne mente Nodland at «levende vitner» måtte fortolke 
og bedømme om etterlatte skrifter var sanne gudsord. Dermed hadde 
Nodland både rett og plikt til å påpeke svakheter i Lomelands etterlatte 
skrifter. Når Slettebøe avviste Nodlands spørsmål knyttet til «Pinsehil- 
sen», mente Nodland og hans tilhengere at Slettebøe forkynte en «tro på 
Kirken» og en «tro på Lomeland». Nodland følte seg misforstått og svært 
urettferdig behandlet under menighetsmøtene. I sin bok, Guds Naades 
Orden, skrev Nodland: 


Og saaledes forsøktes der Strid, og Ondhed kom frem, der holdtes Møder, 
Aftenmøder, og der gik ut paa Skjelleri, fordi jeg havde gaaet ind paa ligesom at 
kritisere Lomeland, og dette var virkelig ikke min mening.** 


I Det Almindelige Samfunds kirkehistorie skriver Petrus Valand at «Det 
ble fordret som betingelse for å stå i Samfundet at man måtte gå inn på 
Lomelands lære som om han var ufeilbar».*5 Dette kunne ikke Nodland 


460 Myklebust, 2001, s. 55; Nodland, 1905, s. 4. Det samme uttrykte flere av Nodlands tilhengere, 
se lærer Emanuel Valands redgjørelse til Samfundets skolestyre i Egersund 8.12.1900 gjengitt i 
Menighetsblad, nr. 1, 2005, $. 20-22. 

461 Grødeland & Oma, 1990, s. 24; Myklebust, 2001, $. 52, 54, 81; Valand, 1974, $. 37. 

462 Myklebust, 2001, s. 37-38; Valand, 1974, 8. 37. 

463 Menighetsblad, nr. 1, 1998, s. 10; Valand, 1974, S. 35. 

464 Nodland, 1905, 8. 4. 

465 Valand, 1974, S. 37. 

og hans tilhengere gå med på. De mente det måtte være rom for å disku- 
tere og kritisk vurdere Lomelands etterlatte skrifter.+% 

Etter at flere åpne menighetsmøter i løpet av november og desember 
1900 ikke hadde ledet frem, ble det til slutt kalt inn til et ekstraordinært 
fellesmøte i januar 1901. Forstander Nodland og hans tilhengere fastholdt 
under dette møtet sitt syn på levende vitner, mens forstander Slettebøe 
advarte mot å blande Kristus og de kristne.*” Nodland og hans tilhengere 
mente på sin side at Slettebøe fornektet Kristi vedvarende tilstedeværelse 
på Jorden gjennom levende vitner.** Paradoksalt nok ser det ut til at det 
var Nodland og hans tilhengere som var mest lojale til Lomelands lære, 
siden Lomeland hadde skrevet at «Hvis vi altså vil høre Gud, må vi høre 
ham i mennesket. Vil vi se ham, må vi se et menneske. Vil vi se Guds gjer- 
ning, må vi se det i et menneske. Vi må ikke skille det.»** Slettebøe frem- 
hevet på sin side Bibelens autoritet over levende vitner, og mente Nodland 
presenterte falsk lære og en svikefull kritikk av Lomeland.”* 

Flertallet i Samfundsstyret sluttet seg til Slettebøes fortolkning og 
bestemte dermed at forstander Nodland skulle avsettes fra sitt embete 
og ekskluderes fra Menigheten Samfundet. Kort tid etterpå ble også tre 
lærere som hadde stått på Nodlands side under striden, avsatt og eksklu- 
dert.”* Egersunds samfundsfolk ble splittet på midten; de som holdt seg 
til Ommund Slettebøe, av utenforstående omtalt som «lomelendingane», 
og de som støttet Per Nodland, omtalt som «perane». Forstander Nodland 
og tilhengerne hans etablerte kort tid etter Det Almindelige Samfund. 
Navnet ble valgt for å understreke at kirkesamfunnet var den almin- 
nelige eller allmenne kirke, som ikke var knyttet til én bestemt person, 


466 Valand, 1974, S. 38. 

467 Myklebust, 2001, s. 88-90; Valand, 1974, s. 36. Se også Nodlands beskrivelse av forholdet mellom 
Kristus og de kristne i Nodland (1905, s. 27). 

468 Myklebust, 2001, s. 88; Valand, 1974, S. 35-36. 

469 Lomeland, 2000, s. 58. Se også Dversnes (1981, s. 62-75), samt Samfundets tro og bekjennelse 
(2015), som slår fast at «Kristus og de sanne kristne utgjør en uatskillelig enhet» (s. 16), og hvor 
Lomeland siteres på at «liv og livsvirksomhet er fullt ut felles for Kristus og de troende» (s. 36). 
Ole Sannernes' artikkel i Tiden, nr. 10, 1886 går også langt i å antyde at de sanne troende får 
Kristus-lignende egenskaper. Det samme gjør skildringen av «levende vitner» i Tiden, nr. 10, 
1892: «De er selv Guds ord, åpenbaring, lys, etc. med alt hvad de er, gjør, taler, skriver og på 
anden måde ter sig» (s. 38). (Se også Lomeland, 2016, s. 409-410). 

470 Myklebust, 2001, s. 90; Valand, 1974, $. 36. 

471 Myklebust, 2001, s. 93-94; Valand, 1974, $. 38. 

slik man oppfattet at de lomelandstro i Menigheten Samfundet var.” I 
denne sammenheng har altså ordet «almindelig» samme betydning som 
«katolsk» i Den katolske kirke; det viser til at man oppfatter seg selv som 
den opprinnelige og allmenne Kirke. I kjølvannet av Nodlands eksklu- 
dering, ble Tollef Hetland (1856-1901) valgt til forstander for Menigheten 
Samfundets i Egersund. Da han døde kort tid etter ordinasjonen, mente 
man i Det Almindelige Samfund at dette var en straff fra Gud.” 

Som et resultat av tidligere vedtak i Menigheten Samfundet om hvor 
Guds Ord hadde virkning og hvor sakramentene var gyldige, falt Det 
Almindelige Samfund inn under kategorien kirkesamfunn som Menig- 
heten Samfundet ikke kunne anerkjenne. En kirke som ikke anerkjente 
Lomeland til fulle, kunne ikke sies å ha en rett forkynnelse av Guds 
Ord. For dem som hadde forlatt Menigheten Samfundet, fantes det 
ingen mulighet til frelse. Medlemmene av Det Almindelige Samfund 
mente på sin side at Menigheten Samfundet hadde handlet ugudelig 
og foraktet en Guds profet, altså Per Nodland, og utelukket derfor på 
samme måte medlemmene i Menigheten Samfundet fra Guds frelse. 
Splittelsen førte til at en rekke familier ble delt i to, hvor mannen ble 
igjen i Menigheten Samfundet, mens konen ble med i Det Almindelige 
Samfund, og det fortelles om foreldre som kastet ut barn hjemmefra 
etter at de valgte å bli igjen i Menigheten Samfundet. Splittelsene var 
smertefulle og historiene hjerteskjærende. Splittelsen innledet en total 
adskillelse og brudd på kontakt som mer eller mindre skulle vise seg å 
vedvare frem til våre dager. 

Historien om den såkalte «Nodlandsstriden» er karakteristisk for 
situasjonen blant de sterkttroende i årene som fulgte etter Lomelands 
død. Nodland ser ut til å ha blitt offer for to konkurrerende retninger 
innen Menigheten Samfundet. På den ene siden utfordret han dem som 
hevdet at Lomelands skrifter kan sidestilles med Bibelen, og dermed er 
uangripelig. På den andre siden utfordret han dem som nedvurderte 
Lomelands lære om «levende vitner» eller nærheten mellom Kristus 


472 Menighetsblad, nr. 1, 2005, $. 20; nr. 1, 2014, S. 14. 
473 Valand, 2001, S. 52. 

og de kristne.” I ettertid holdt Det Almindelige Samfund offisielt fast 
ved læren om nærheten mellom Kristus og de kristne, ”> samtidig som 
de betraktet Lomeland som en viktig kirkefar, selv om han ikke var 
ufeilbarlig.”* Under selve striden ser det ikke ut til at man skilte tyde- 
lig mellom de ulike retningene internt i Menigheten Samfundet, og 
anklagene ble dermed springende og de faktiske skillelinjene utyde- 
lige.” Selv om enkelte kilder fra Det Almindelige Samfund har hev- 


det at Slettebøe var avvikende under «Nodlandsstriden»,”* mener Det 


Almindelige Samfund i dag at hele striden var en personstrid, hvor 
målet var å få avsatt Nodland.”? Samfundsstyret i Det Almindelige 
Samfund skrev i 2005: 


Det er tydelig at Nodland ikke har hatt den kapasitet og posisjon som Lomeland 
hadde. Nodland kan ha gjort uheldige valg, uttrykt seg uklart og usikkert i pres- 
sede situasjoner, endog kan han ha uttrykt seg feil (...) Å dømme Nodland som 
falsklærer, avvikende fra Skriftens saliggjørende sannhet, etter så kort saksbe- 
handling, kan vi ikke se det var dokumentert grunnlag for.** 


Dette er Menigheten Samfundet ikke enig i, idet de fastholder at Nodland 
var avvikende og uklar i sentrale lærespørsmål og på den måten skapte 
tvil og usikkerhet i menigheten. Dermed mener Menigheten Samfundet 
at avsettelsen av forstander Nodland var nødvendig.*” 


Det Almindelige Samfund 


Vi undertegnede medlemmer over 15 år inngår herved på at fastholde våre tid- 
ligere valg på P. O. Nodland som forstander, og for så vidt nogen af os har valgt 
på nogen anden, så slutter vi os herved enstemmig om at velge ham for sådan 


474 Under fellesmøtet i 1908 avviste for eksempel Slettebøe at de rettroende hadde «guddomsna- 
turen» (Tiden. Ekstrablad, nr. 9, 1908, s. 35). Dette standpunktet ble senere erklært som av- 


vikende (Dversnes, 1981). 


475 Menighetsblad, nr. 1, 2003, s. 10, selv om denne læren etter hvert ble mindre fremtredende i 


forkynnelsen. 
476 Menighetsblad, nr. 1, 2020, s. 5; Valand, 1974, S$. 38. 
477 Myklebust, 2001, s. 15. 
478 Valand, 1974, 8. 36. 


479 Menighetsblad, nr. 4, 2013; I Det Gammel-Lutherske Samfunds tidsskrift Vidnesbyrdet, nr. 2, 


1928, s. 20 blir striden også omtalt som «en maktkamp». 


480 Samfundsstyets (DAS) redgjørelse av 2. februar 2005 publisert i Menighetsblad, nr. 1, 2005, s. 18. 


481 Samfundsstyrevedtak (MS) av 5. august 2002 referert i Menighetsblad, nr. 1, 2003, S$. 10. 

plads inden den menighed som vi blir nødsagen til at danne, eftersom han og 
derved også vi er blevet udstødt af Samfundet. Egersund 23. januar 1901. 


Slik begynner historien om de utstøtte i Det Almindelige Samfund. På 
samme måte som i 1890 mente Nodland og hans tilhengere at det var 
Menigheten Samfundet, og ikke Det Almindelige Samfund, som var den 
uttredende part og at «Det Almindelige Samfund lærer den rette tro og 
bekjennelse som kan følges tilbake til Apostlenes skrifter.»** Det nye 
kirkesamfunnet sto fast ved de gamle grunnreglene og den samme læren 
de hadde holdt seg til helt fra opprettelsen av Menigheten Samfundet 
i 1890. Det Almindelige Samfund mente nødvendigvis ikke at Bernt 
Lomeland hadde vært en falsklærer, og de holder ham fremdeles for å ha 
vært et såkalt «sannhetsvitne». Ved opprettelsen var det 233 medlemmer 
av kirkesamfunnet.** 

Som sitatet over viser, ble Nodland enstemmig utpekt til forstander for 
det nyopprettede kirkesamfunnet. Som enerådende forstander utviklet 
Nodland flere særtrekk. En prest i distriktet skildrer det slik i 1916: 


Sidan han var gamal og skral og preika varte lenge, måtte han styrkjast med 
vin. Ho Kristine hadde eit staup av sylv som ho gav han. Det hende ogso at 
han åt medan han preika. Når han ville ha ein sup, kremta han. Då puffa ho til 
armen hans og flidde han staupet som han så tømte. Det var eit syn å sjå han 
Per når han sat i kyrkja med den heimestrikka topphuva på hovudet og Kristine 
ved sida med gullkjeda om halsen og guldarmband om handledet og ringar på 
fingrane.*% 


Og på første rad satt først Jørgen Larsen, og senere Theodor Ege 
(1873-1955), og skrev ned prekenene, ord for ord. Det sies at det ikke alltid 
var like lett å høre hva den gamle forstanderen sa, men for tilhørerne 
hadde Nodlands røst samme virkning uansett, for de visste at alt han sa 
var godt.” Ettersom man ikke vet om den unge referenten Ege hadde 
lært å stenografere, kan man stille spørsmål ved hvor nøyaktig denne refe- 
reringen ble. Nodland rakk å lese gjennom manuskriptene og godkjenne 


482 Valand, 1974, S. 39. 

483 Valand, 1974, S$. 39. 

484 Menighetesblad, nr. 1, 2014, $. 14; Valand, 1974, 8. 39. 
485 Valand, 1974, S. 41. 

486 Grødeland & Oma, 1990, S. 25. 

487 Grødeland & Oma, 1990, S. 25. 

utgivelsen av prekensamlingen som ble utgitt i 1905, så Nodland må ha 
ment at referatene reflekterte innholdet i talene hans godt. 

Det nye kirkesamfunnets styre ble etter medlemmenes anbefaling 
utpekt av Nodland, uten avstemming. På samme måte som antallet men- 
nesker i Noas ark skulle styret bestå av åtte personer; åtte menn, samt to 
varamenn. Læreren Jørgen Larsen ble hjelpeforstander. Han virket også 
som lærer sammen med Emanuel Torkildsen Valand (1869-1937) for de 
få skolepliktige medlemmene på Sørlandet som hadde gått over til Det 
Almindelige Samfund. Emanuel Valand var tidligere forstander Torkild 
Valands sønn, og han var dessuten svoger til forstander Ommund Slette- 
bøe i Menigheten Samfundet i Kristiansand. Familiene på Sørlandet 
flyttet imidlertid snart til Egersund og sluttet seg til Det Almindelige 
Samfund der.** Dette skulle ikke bli siste gang at sterkttroende flyttet til 
en ny by for å følge sin samvittighet og det de oppfattet som den rette lære. 

Som nevnt bestemte man seg for å skrive ned alle Nodlands prekener, 
også bryllupsprekener, siden Nodland selv ikke kunne skrive. Theodor 
Ege ble som nevnt utpekt til referent, og han skrev ned samtlige preke- 
ner fra 1901 og frem til Nodlands død i 1909. Få år før sin død, i 1905, 
utga Nodland prekensamlingen En Fremsættelse af Guds Naadens Orden 
udi Prædikener indeholdende en Forklaring om Synd og Naade, Fald og 
Opreisning. Det er et omfattende verk på nærmere 650 sider.** Det var 
denne boken som Nodlands etterfølger kom til å lese fra bortimot hver 
søndag, i stedet for å holde egne prekener. Selv om man i Det Almindelige 
Samfund fremdeles oppfattet Lomeland som en rett lærer og hans skrifter 
som gode, ble det i ettertid Nodlands prekener som fikk den viktigste 
posisjonen. 

Fra begynnelsen ble lærer Emanuel Valands hjem ved jernbanesta- 
sjonen på Klungland i Helleland brukt som skolelokale og midlertidig 
kirke.*** Det Almindelige Samfund anla i 1902 egen privat kirkegård ved 
siden av Menigheten Samfundets kirkegård på Krossmoen i Helleland. 
I 1906 sto eget kirkebygg med skolestue ferdig på samme eiendom som 


488 Valand, 1974, S. 41. 
489 Nodland, 1905. 
490 Valand, 1974, S. 41. 

kirkegården. Kirkebygget ble brukt som skolestue frem til 1952.*” Her var 
det Ola Hetland (1891-1954) som var lærer. I tillegg hadde kirkesamfunnet 
et kombinert forsamlingslokale og skolestue i Mosbekkveien i sentrum 
av Egersund. Læreren her var Jørgen Larsen. Dette kjellerlokalet hadde 
en dårlig standard, og et nytt skolebygg ble derfor oppført på Gamleveien 
i 1932. Det Almindelige Samfunds skole holder fremdeles til på denne 
eiendommen.** Skolebygget på Gamleveien blir i dag også brukt til 
ungdomsarbeid, og på enkelte ukedager brukes den til oppbyggelsesmø- 
ter. I tillegg til skolen i byen og i Helleland drev man også omgangsskole 
i Gravdal i Bjerkreim til utpå 1940-tallet. Per Nodland og Jørgen Larsen 
ga også en slags lærerutdanning for tre potensielle lærerkandidater rundt 
1903. Blant dem var Ola Hetland og Abraham Larssen (1887-1970). De to 
guttene fikk opplæring i kristendomskunnskap av Nodland, mens Jørgen 
Larsen foresto den øvrige undervisningen.*” Før krigen forsøkte man seg 
igjen på en lignende lærerskolering, men dette ble det ikke noe videre av.** 

Nodland ser ut til å ha hatt særlig tiltrekning på de sterkttroende 
kvinnene. Det var nemlig blant kvinnene han hadde størst støtte, og 
som nevnt ville Nodland utvilsomt blitt valgt til forstander like etter 
Lomelands død hadde deres stemmer telt like mye som mennenes. 
Det var også et klart flertall av kvinner som fulgte med ham inn i Det 
Almindelige Samfund. Mange av disse var enker fra Nodlands hjem- 
bygd, Bjerkreim. Flere gifte kvinner valgte uansett å trosse sine menn 
for å følge sin forstander — selv i en tid hvor Norge ellers var preget av et 
strengt patriarkat. En av de mest markante skikkelsene i Det Alminde- 
lige Samfund var også en kvinne: Skredderen Kristine Skipstad (1872- 
1946). Ingen beretning om Det Almindelige Samfunds begynnelse 
er komplett uten en mer inngående omtale av denne myteomspunne 
kvinnen. 


491 Det Alm. Samfunds skolehistorie 1901-1989. 

492 Egersund byhistoriske leksikon. 

493 Det Alm. Samfunds skolehistorie 1901-1989. 

494 Det Alm. Samfunds skolehistorie 1901-1989. 

495 Menighetsblad, nr. 4, 2013, s. 62; Myklebust, 2001, s. 22. 

Figur 9. Fotografi av Kristine Skipstad fra Erling T. Endresens samling. 
Fotograf: Johan W. Eskildsen, ca. 1905 


Skipstad ble født på gården med samme navn i 1872 og ble konfirmert i 
Helleland kirke i 1887. Hun ble altså ikke konfirmert av Per Nodland, som 
enkelte i Menigheten Samfundet har hevdet. Sammen med foreldrene og 
de fleste søsknene ble hun med i Menigheten Samfundet kort tid etter 
at dette kirkesamfunnet ble etablert. I Menigheten Samfundets regi fikk 
hun også allmennskoleutdanning på midten av 1890-tallet, før hun eta- 
blerte seg som skredder i Egersund sentrum. Etter at Nodland ble valgt 
til hjelpeforstander for Menigheten Samfundet i Egersund, flyttet han fra 
den avsidesliggende gården sin til Skipstad, som bodde i nærheten av kir- 
ken i Egersund sentrum. Denne ordningen skapte stor forargelse blant 
flere i menigheten i Egersund,** men det finnes ingen konkrete bevis for 
at de skal ha hatt et forhold av direkte usømmelig art. Det var derimot 
nettopp dette onde tunger ville ha det til under den opprivende striden 
i Menigheten Samfundet i 1900. Hans Mikalsen Slettebøe (1850-1916), 


496 Myklebust, 2001, s. 44-45 (her omtales Kristine Skipstad ved en feil som «Ingeborg»). 

kjøpmann og sentralt medlem i Samfundsstyret rundt 1900, skrev føl- 
gende om saken i sine egne notater: 
Hos sypiken Kristine Skibstad kunne manden sette sig til enda aftener når der 
var møter i kirken uden at besøge samme, som ansåes at være forstanderens 
plikt når ikke gyldig årsag hindrede. Den gode tro til manden som så at sige 
alle samfundsfolk har til ham gjorde at man tok alt både i lære og liv i god, ja 
i altfor god mening og ikke i lighed med de beroenser prøvede om disse ting 
havde sig således.“ 


Da Det Almindelige Samfund ble stiftet i 1901, ble Skipstad med, som 
de fleste i familien hennes. Hun organiserte faktisk utmeldingslistene i 
forbindelse med uttreldelsen.*** Skipstad bygde seg senere et hus på Vatta- 
kleiva, like i nærheten av kirkesamfunnets nye kirke på Helleland. I 1908 
flyttet hun og Per Nodland inn i huset, og konen til Nodland fulgte også 
med. Huset på Vattakleiva ble ganske snart en institusjon i Det Alminde- 
lige Samfund. Huset fungerte som prestegård for kirkesamfunnet frem 
til begynnelsen av 1950-tallet. Frem til sitt ekteskap i 1921 hadde også den 
ugifte læreren Ola Hetland tilhold her. Da Per Nodland døde, flyttet den 
nye forstanderen, Theodor Ege, fra kone og barn og inn på Vattakleiva. 
Her delte han soverom med Skipstad.**? Nodlands enke flyttet da til søn- 
nen sin, og både enken og sønnen til Per Nodland døde som medlemmer 
av Det Almindelige Samfund. 

Kristine Skipstad hadde en unik stilling i Det Almindelige Samfund 
og i de sterkttroendes historie, som den eneste kvinnen som har innehatt 
noe som ligner en ledende posisjon i et sterkttroende kirkesamfunn. Hun 
var både forstanderens og kirkesamfunnets «tjenerinne»3** Muligens var 
det Nodland som utpekte henne til medhjelper eller tjenerinne for Det 
Almindelige Samfund, på samme måte som han utpekte de øvrige styre- 
medlemmene. Hennes plass i kirkesamfunnet kan antakelig sammenlig- 
nes med en diakonisses rolle, men det ser også ut til at hun hadde ansvar 
for «menighetens kasse» og diverse papirarbeid 3” I Menighetsblad, utgitt 


497 Slettebøe, 1914, S. 43. 

498 Upublisert notat ført i pennen av K. Valand, fra Erling T. Endresens samling. 

499 Selv om Det Almindelige Samfund vedgår at denne ordningen ikke bare ble «godt omtalt blant 
folk», hevder kirkesamfunnet at det handlet om «knappe ressurser» (Menighetsblad, nr. 2, 1997, 
s. 24-25). Oma (1982, s. 127-128) omtaler Skipstad som Nodlands «medkone». 

500 Menighetsblad, 2014, nr. 3; Valand, 2001, s. 72. 

501 Upubliserte manuskripter, Erling T. Endresen. 

av Det Almindelige Samfund, sies det at hun ble ansatt for «å bistå med 
oppdrag for menigheten»>* Da Nodland døde, kan det virke som om 
Skipstad representerte en slags åndelig legitimitet for den neste for- 
standeren. Hun hadde kjent Nodland godt og kjente også hans tanker 
og meninger om ulike saker. På den måten representerte Skipstad kon- 
tinuiteten fra Nodland videre inn i den nye forstanderens tid. Hva hun i 
virkeligheten bidro med i åndelig henseende, er noe uklart. Men hun var 
flittig brukt som gudmor, noe andre ugifte kvinner ikke fikk være. Hun 
var den eneste kvinnen som ved flere anledninger var forlover ved ekte- 
skap. Hun deltok ved barnefødsler og satt ved sykesenger og hos døende, 
sammen med forstanderen. Hun ba for de syke, skrev sjelesørgeriske brev 
og trøstet ved sykdom. Hun skal ha hatt et godt lag med syke, og hun var 
til hjelp for Nodland i hans sykdom. 

For sin tjeneste for kirkesamfunnet mottok hun ofringer fra menighets- 
medlemmene på lik linje med forstander og klokker på de faste ofrings- 
dagene. Hun signerte også flere styrevedtak, til tross for at hun som 
kvinne ikke kunne være medlem av Samfundsstyret og i utgangspunk- 
tet ikke hadde møterett der. En mulig begrunnelse for dette kan være at 
hun fungerte som referent for styret. Hennes signatur på protokollene er 
uansett verd å legge merke til. Da Skipstad skulle gravlegges, ble kisten 
hennes plassert inne i kirkerommet, en ære vanligvis kun forstandere 
og hjelpeforstandere i Det Almindelige Samfund ble vist. Ellers var det 
vanlig å plassere kisten i skolestuen i tilknytning til kirken under bi- 
settelsen, for deretter å bære kisten ut på kirkegården. Denne usedvanlige 
hedersbevisningen vakte såpass stor oppsikt i Det Almindelige Samfund 
at enkelte medlemmer valgte å stå utenfor kirkerommet under bisettelsen 
i protest mot at Skipstads kiste sto plassert der” Sogneprest Tande mente 
på sin side at Skipstad «var mest som jomfru Maria. For det fall mykje 
glans paa hende fraa han Per» 

Fra 1908 og frem til sin død i 1946 delte hun soverom med henholds- 
vis forstander Nodland og forstander Ege på Vattakleiva, vel å merke i 
separate senger >” Hvorvidt forholdet mellom Skipstad og Nodland var av 


502 Menighetsblad, 2014, nr. 3, 8. 42. 

503 Muntlig kommunikasjon med Erling T. Endresen. 

504 Tande, 1916, 8. 5. 

505 Muntlig kommunikasjon med Erling T. Endresen; Tande, 1916, 8. 5. 

mer intim art, slik mange har påstått, er uvisst. Sognepresten i Helleland 
mellom 1906 og 1911, Johan D. Tande, antydet i hvert fall det. Han uttalte 
at Skipstad var «til opvartning» for Nodland. Eldre medlemmer av Det 
Almindelige Samfund har fortalt at læreren Jørgen Larsen skal ha ment 
at forholdet mellom forstanderen og Skipstad var så utilbørlig at han ikke 
ville komme til gudstjeneste en periode. Dette måtte han senere bekjenne 
som en synd og få tilgivelse for. Det fortelles også at Skipstad noen år 
før sin død sto frem for menigheten og offentlig «ba for seg»3” Det kan 
tenkes at hun på dette tidspunktet måtte bekjenne at hun hadde latt folks 
hengivenhet til seg gå for langt, ikke minst gjennom den særegne oppkal- 
lingstradisjonen på denne tiden. 

Barn skulle nemlig helst ha navn som begynte med P og K, etter Per og 
Kristine. Denne noe underlige oppkallingstradisjonen begynte allerede i 
1903, da Peder Kristian ble døpt. Deretter fulgte to andre Peder Kristian 
i 1904, samt én Karl Peder. Året etter fulgte Kristine Petra og Pauline 
Kristine, og derfra eskalerte trenden. Nærmere hvert tredje barn født 
mellom 1903 og 1942 ble oppkalt etter «Per og Kristine». Til sammen 16 
guttebarn fikk navnet Karl Peder, 15 jentebarn fikk navnet Kristine Petra 
og fem jenter fikk navnet Petra Kristine>* I tillegg kom en lang rekke 
finurlige navnekombinasjoner. Senere fremtredende personer blant de 
«almindelige» sterkttroende, som Karl Peder Ege, Kristofer Paul Endre- 
sen og Konrad Palmer Ramsland, var alle oppkalt etter Per Nodland og 
Kristine Skipstad. Det var også populært å ha oppsiktsvekkende store 
portretter av Per Nodland og Kristine Skipstad hengende på stueveggen. 
Navnetrenden ebbet ut fra midten av 1930-tallet, og de fleste portrettene 
var fjernet når vi kommer ut på 1980-tallet. Flere hadde da begynt å få 
et mer kritisk blikk på den tidligere personkulten rundt den første for- 
standeren og hans husholderske. 

Kristine Skipstad er med sin prominente rolle interessant som en 
av få kvinner som har hatt en sentral rolle i de sterkttroendes historie. 
Hun bidro utvilsomt til å gi kvinner en mer betydningsfull stilling i Det 


506 Tande, 1916, s. 5. 

507 Muntlig kommunikasjon med Erling T. Endresen: Det er i ettertid uklart hva som ligger i dette 
uttrykket, men det er sannsynlig at det handler om en offentlig bekjennelse i kirken. 

Almindelige Samfund enn i Menigheten Samfundet. Hennes fremtre- 
dende rolle medførte nok at kvinner både kunne delta i kirkesamfun- 
nets valg og at flere kvinner fikk arbeide som lærere ved skolene tidlig på 
1900-tallet. Blant de første kvinnelige lærerne som underviste i alle fag, 
inklusive kristendom, var Klara Petrea Valand (1917-1957), som arbeidet 
som lærer ved kirkesamfunnets skoler i nærmere 20 år. Hun var ikke 
alene. Også søsteren Kirsten Prisilla Endresen (1923-2019) og Marie Erik- 
sen (1922-2011) underviste ved Det Almindelige Samfunds skoler i årene 
rundt krigen. Klara Valand fortsatte som lærer for barna i småskolen 
frem til hun ble syk i 19563”? Senere har en rekke kvinner arbeidet ved 
kirkesamfunnets skoler på lik linje med de mannlige lærerne. Kvinner 
fikk også plass i skolestyret da dette ble opprettet på 1970-tallet. Blant 
de mest fremtredende kvinnene i Det Almindelige Samfund de senere 
årene er læreren Gunn Olava Ramsland Afradi (f. 1951). Kvinnelige lærere 
var utenkelig i Menigheten Samfundet helt frem til 1990-tallet, bortsett 
fra i fag som heimkunnskap, håndarbeid og kroppsøving, og skolestyret 
i Menigheten Samfundet var forbeholdt menn frem til helt nylig. Kun 
unntaksvis måtte man i Menigheten Samfundet hyre inn kvinnelige 
vikarlærere når man ikke hadde nok mannlige lærere til å dekke behovet. 

Det Almindelige Samfunds grunnregler slo også fast at kvinner 
skulle ha stemmerett på lik linje med menn: «Stemmeberettiget er alle 
de nadverdsnydende så vel av kvinder som av de mandlige medlemmer 
når det gjælder valg av sjælesørger eller menighedsforstander»>*, mens 
Menigheten Samfundet ikke innførte dette før i 20013" Det er med andre 
ord kanskje ikke så underlig at Stavanger Aftenblad i 2001 skrev at Det 
Almindelige Samfund den dag i dag er «kjent for sine sterke kvinner» 


Samfundet i Amerika 


På 1800-tallet emigrerte flere hundre tusen nordmenn til Nord- 
Amerika. Som beskrevet tidligere fantes det også sterkttroende blant 


509 Det Alm. Samfunds skolehistorie 1901-1989. 

510 Grundregler for Det Almindelige Samfunds kirkeorden og gudstjeneste, vedtatt 09.08.1931. 

disse. I mangel på en statskirke dannet nordmenn og andre skandina- 
ver ofte egne kirker og menigheter i Amerika. Særlig mange haugianske 
menigheter ble etablert. Som tidligere nevnt var det allerede på midten av 
1800-tallet sterkttroende som forkynte blant nordmenn og andre skan- 
dinaver i Nord-Amerika, men menigheten som ble etablert i New York, 
ble snart påvirket av andre lutheranere og mistet med tiden sitt sterkt- 
troende særpreg. Etter at Menigheten Samfundet ble etablert i Norge i 
1890, medførte emigrasjonen store vansker og samvittighetskvaler for de 
utvandrede samfundsfolkene.” For selv om de færreste mente det var 
galt å forlate Norge for å søke lykken i Amerika når situasjonen krevde 
det, fikk emigrantene verken døpt sine barn eller mottatt sakramentet, 
ettersom de norske kirkene i Amerika ikke var blant dem som hadde den 
rette lære. Samfundsfolkene hadde så langt bosatt seg på svært ulike ste- 
der i Nord-Amerika, så det var vanskelig å få etablert én felles menighet 
for alle. Men etter hvert som menighetene i Norge hadde fått reist skoler 
og kirker, mente flere at man måtte få til det samme for samfundsfolkene 
i Amerika." 

På bakgrunn av det forholdsvis store antallet samfundsfolk i Amerika 
på begynnelsen av 1900-tallet ble det i 1903 vedtatt å nedsette en komite 
som skulle finne et egnet sted for å etablere en «Samfundskoloni», for 
om mulig å etablere seg i Amerika. Komiteen sendte en ekspedisjon for 
å finne et passende sted, og på bakgrunn av komiteens rapporter ble det 
i 1906 vedtatt å opprette en koloni i Snohomish County i staten Was- 
hington.* I første omgang bosatte fire familier seg i kolonien, blant dem 
lærer Mikal Klungland (1876-1949) med familie. Etter hvert kom flere til 
kolonien, og det ble også kjøpt såkalt «lærerjord» for å få etablert skole og 
kirke i koloniens Mikal Klungland, som var utdannet lærer ved Sam- 
fundets lærerutdanning, drev med kristendomsundervisning av koloni- 
ens barn, mens de ellers gikk på offentlig skole.” Klungland holdt også 
oppbyggelsesmøter på gården sin hver søndag. Eldstesønnen ble sendt til 


513 Dermed ble situasjonen for samfundsfolkene i Amerika diskutert allerede på fellesmøtet i 1896 
(se Tiden, nr. 4, 1897, 8. 19). 

Norge for å konfirmeres, og han utdannet seg deretter til lærer i Menig- 
heten Samfundets regi, før han vendte tilbake til Washington.» 

I 1912 ble det med Samfundsstyrets velsignelse avholdt et forstander- 
valg blant samfundsfolkene i Washington. Kjøpmann og lærer Hans 
M. Slettebø (1850-1916) fra Menigheten Samfundet i Egersund ble valgt 
med åtte stemmer. Valget ble deretter godkjent av Samfundsstyret, og 
forberedelser for etablering av kirke og skole i Washington ble påbegynt. 
Hans M. Slettebø ble imidlertid syk kort tid etter valget og døde i 1916. 
Man oppfattet dette som et klart tegn fra Gud om at det likevel ikke var 
Guds vilje å etablere en menighet i Washington, så ingen forstander ble 
sendt. Uansett ble kolonien et samlingssted for utvandrede samfundsfolk 
i mange år fremover, og menighetsbladet Samhold ble sendt til kolonien. 
Et årsabonnement kostet én dollar. I 1930 ble 50 eksemplarer av bladet 
sendt til Amerika. Særlig til høytidene kom folk fra omkringliggende 
områder til kolonien for å feire sammen. I 1927 ba kolonien om å få en ny 
lærer for å kunne opprette en egen skole. Menighetene i Norge hadde ikke 
ressurser til dette, og man henviste til den svenske kirkelæreren Henric 
Schartau (1757-1825), som sa at det ikke var rett å sette seg til på et åndelig 
mørkt sted for «timelig vinnings skyld». Dermed ble koloniens mulighe- 
ter for videre utvikling sterkt begrenset, og i 1937 vendte Mikal Klungland 
og hans familie tilbake til Norge.” Det siste medlemmet av Menigheten 
Samfundet i kolonien døde i Snohomish County i 1954 og ble fraktet til 
Norge og gravlagt på Menigheten Samfundets kirkegård i Helleland >” 

Snohomish County huset et stort antall skandinaviske nybyggere og 
en rekke lutherske menigheter på begynnelsen av 1900-tallet. En under- 
søkelse i kirkebøkene til Zion Lutheran Church, Salem Lutheran Church 
og Faith Lutheran Church viser at samfundsfolkene i området verken 
benyttet de lutherske menighetene til dåp, konfirmasjon, vielse eller 
begravelse i løpet av de drøyt 30 årene de bodde i området. Samfunds- 
familienes navn er overhodet ikke å finne i noen av kirkebøkene, noe 

som gjenspeiler den totale isolasjonen familiene opprettholdt mot det 
de oppfattet som falske kirker. Dette uttrykte samfundsfolkene selv, for 
eksempel i en artikkel om «Norsk juli Amerika» fra 1937, hvor forfatteren 
skriver at «De forskjellige kirkesamfund hadde alltid juletrefester, men 
disse og andre kirkelige forretninger kjenner jeg svært lite til, for vi deltok 
ikke i noget av den slags».** Mikal Klungland omtales derimot som en 
ivrig forkjemper for gode skolefasiliteter for barna i Smohomish County i 
en lokalhistorie fra 1926.5% 

I løpet av koloniens levetid kom mange av emigrantene i stedet til Norge 
for å inngå ekteskap og konfirmeres i mangel på egnede kirker i Amerika. 
Det er også talende at det siste gjenlevende medlemmet i kolonien ble 
sendte halve Jorden rundt for å gravlegges i Menigheten Samfundets vigs- 
lede jord utenfor Egersund. Datteren til Tollef Hetland, som ble valgt til 
forstander i Egersund i 1901, emigrerte til Montana i 1908 og giftet seg i 
Salt Lake City, Utah, i 1917. Selv om hun hadde latt seg vie utenfor Menig- 
heten Samfundet, valgte hun å ikke døpe barna sine fordi hun håpet å få 
gjort det «the Norwegian way», som hennes slektninger omtalte det.” 
Hun hadde nok ønsket å få barna døpt i Menigheten Samfundet, men det 
skjedde aldri. Én av sønnene hennes, Orwin Fjare (1917-2011), valgte i ste- 
det å døpe og konfirmere seg luthersk før han dro i militæret i 1940. Han 
giftet seg senere i en episkopal kirke og ble senere kongressrepresentant 
for staten Montana. Orwin Fjares mor ble gravlagt luthersk, men utenfor 
Menigheten Samfundet i 1963. Forstander Tollef Hetlands kone emigrerte 
også til USA. Hun ble gravlagt ved Melville Lutheran Church i Montana 
i 1934. Ifølge slektninger holdt hun fast ved sin gamle lære hele livet.” 
Samfundsfolkene som bodde langt fra kolonien i Snohomish County, for- 
holdt seg derfor noe ulikt til sitt gamle kirkesamfunn, og mange hadde 
nok store kvaler forbundet med å være så langt borte fra kirkesamfunnet 
de hadde vokst opp i. 

Andre akt: Lærestriden 


Etter Nodlandsstriden var Menigheten Samfundet tappet for lærer- og 
forstanderkrefter. Etter at Tollef Hetland døde kort tid etter ordinasjonen 
som forstander i Egersund, ble Bernt Lomelands sønn, den 25 år gamle 
Bernhard Martin Lomeland (1876-1947), valgt til ny forstander for menig- 
heten i Egersund. Med den unge og uerfarne Lomeland som forstander i 
Egersund ble Ommund Slettebøe den ubestridte lederen av Menigheten 
Samfundet. Menighetsmedlemmene håpte at man endelig skulle få noen 
rolige år i Menigheten Samfundet. Slik ble det ikke. De påfølgende årene 
ble av senere forstander Nicolay Fardal (1883-1960) kalt for hungersårene, 
mens forstander Ommund Slettebøe (1848-1928) betraktet de påfølgende 
årene som en trettiårskrig>* Det tilbakevendende spørsmålet hadde 
fremdeles utgangspunkt i begrepet «levende vitner» og hvordan man 
skulle forholde seg til Lomelands skrifter. 

Forstander Nodland og hans tilhengere hadde blitt utmeldt etter å ha 
stilt spørsmål ved Lomelands skrifter. De gjenværende medlemmene i 
Menigheten Samfundet hadde på sin side holdt fast ved at Lomelands 
lære var bibelsk. Men hva innebar egentlig det? Forstander Slettebøe 
argumenterte for at Lomelands tekster var Guds Ord såfremt de var i 
overensstemmelse med Bibelen.” Som en reaksjon på Slettebøes lære 
mente enkelte at Lomelands tekster ikke fikk den plassen de fortjente 
etter Lomelands død. De mente at Lomelands tekster måtte betrakte som 
Guds Ord fordi de var i overensstemmelse med Bibelen, og fordi de for- 
tolket og utdypet bibelske sannheter.”* Allerede i 1903 kom spørsmålet 
om forholdet mellom «det talte Guds Ord» eller «Kirkens fortolkning» 
og Bibelen opp til debatt under fellesmøtet. Med «det talte Guds Ord» 
og «Kirkens fortolkning» mente man ofte Bernt Lomelands forkynnelse 
og skrifter Skomakerne Axel Axelsen og Aanen Aanensen var blant 
dem som mente man kunne sidestille Lomelands forkynnelse og skrifter 
med Bibelen, fordi de inneholdt Guds Ord. Axelsen ble i 1903 utmeldt, 
før han ble gjenopptatt i 1904 etter å ha bekjent sine synder offentlig for 

menigheten. Bortsett fra dette tilfellet fikk Axelsen og hans menings- 
feller forbli i kirkesamfunnet, men irritasjonen over opposisjonen økte på 
fra ledelsens side. Under samtalemøter hevdet Axelsen og hans venner til 
stadighet at det ikke var noen forskjell mellom de meninger de hadde, og 
det Lomeland hadde forkynt, men Samfundsstyret beskyldte dem likevel 
for falsklære. Dette førte til at Axelsen og hans venner flere ganger måtte 
bekjenne sine feil offentlig, og de erklærte gjentatte ganger sin lojalitet til 
Menigheten Samfundets lære og Bibelens autoritet, mens ledelsen fort- 
satte å snakke om partier og ulike åndsretninger i kirkesamfunnet.’ 

I Egersund reagerte Viljen Lomeland (1862-1941), Bernt Lomelands 
nevø, på den nye læren som ble forkynt i Menigheten Samfundet. Han 
hevdet at læren ikke lenger ble lagt rett frem i kirken under den unge for- 
standeren, Bernhard M. Lomeland. Viljen Lomeland hevdet at den unge 
forstanderen og de yngre lærerne lærte rett ut falskt! Viljen Lomeland 
hadde en sentral posisjon i kirkesamfunnet, med plass i Samfundsstyret 
og som jevnlig oppbyggelsestaler. Under et menighetsmøte i 1906 uttalte 
han: 

For så vidt jeg har kunnet skjønne så har tidsåndens lette og løse kristendoms- 

vesen hatt sine virkninger på dem [de unge lærerne og forstanderen]. Den gam- 

le, gode bekjennelse, som kommer frem der sannhetens ånd er boende, kan jeg 

ikke skjønne har vært forfektet, men derimot er det kommet frem så at det går 


an med en lettere vei enn som f.eks. har vært lært av gamle Lomeland eller som 
Bibelen fremholder. 


Kritikken gikk med andre ord på hvordan ledelsen i Menigheten Samfun- 
det forholdt seg til Lomelands tekster. En slik kritikk gikk ikke upåaktet 
hen, og snart brøt det ut nye disputter i menighetene både i Kristiansand 
og Egersund. Viljen Lomeland og hans likesinnede ble beskyldt for å 
holde seg til Nodlands lære ved å fremheve viktigheten av de «levende 
vitner» på bekostning av Bibelen. Kritikken fra Viljen Lomeland ble blant 
annet besvart med at «det må pyntes på så lenge man vil, så er det samme 
trekk som kom frem i Per Nodland». Man hevdet at på samme måte 

som Per Nodland hadde skapt en kult omkring sin egen person, ønsket 
Viljen Lomeland og hans likesinnede å skape en kult omkring Bernt 
Lomeland. Viljen Lomeland ble likevel ikke utmeldt, men han var tydelig 
mislikt av flere. 

Til slutt ble den vedvarende lærestriden sak på fellesmøtet i 1924. 
Aanensen og hans likesinnede uttrykte gjentatte ganger at de ikke var 
uenige i Samfundets lære.” Like fullt hevdet forstanderen i Egersund, 
Bernhard M. Lomeland: «Vi må visst være enige om at det i Samfundet 
for tiden er to åndsretninger»>3” Hjelpeforstander Johan Lund (1872-1939), 
en av forstander Slettebøes støttespillere, uttalte rett ut at «når en tør stå 
imot vår eldste forstander, imot Bibelen og symbolene, da hører han ikke 
til vår menighet». Han stemplet denne retningen som «åndelig hovmo- 
dige». Etter fellesmøtet ble Axel Axelsen, Gunhild Johnsen (1868-1954) 
og Aanen Aanensens sønn, Philip S. Aanensen (1882-1932), utmeldt fra 
menigheten i Kristiansand, mens en rekke andre ble satt i «det lille bann», 
og dermed nektet nattverd. Axelsen døde kort tid etter utmeldelsen. Fra 
Egersund ble Viljen Lomeland utmeldt og hans tilhengere bannsatt. 
Hjelpeforstander i Kristiansand, Sebulon Hetland (1874-1957), ble kort tid 
etter årsmøtet innvilget permisjon fra sitt embete ettersom han ikke var 
klar nok i sin fordømmelse av de utstøtte og bannsatte. 

Sebulon Hetland var en yngre bror av tidligere forstander Tollef Het- 
land. Han hadde vært hjelpeforstander i Kristiansand siden 1902 og hadde 
på det tidspunktet arbeidet som lærer i flere år, etter å ha fullført Menig- 
heten Samfundets lærerutdanning og mottatt undervisning i gresk, latin 
og tysk av forstander Slettebøe. Fordi Slettebøe var mye syk, falt de fleste 
arbeidsoppgavene på Hetland etter at han ble hjelpeforstander. Han holdt 
de fleste gudstjenestene, drev konfirmasjonsundervisning og var i mange 
år engasjert i Samfundets ungdomsforening (SUF). Han var i det hele tatt 
en populær hjelpeforstander og lærer, med stor kunnskap om språk og 
teologi.” Nå avkrevde Samfundsstyret en klar og tydelig fordømmelse av 
de utmeldte og bannsatte medlemmene etter fellesmøtet i 1924. Det kunne 

ikke Hetland komme med. Hetland antydet senere at enkeltpersoner 
forsøkte å skape splid mellom forstander Slettebøe og ham selv3* 
Hetlands nølende holdning under fellesmøtet i 1924 la grunnlag for ny 
sak under fellesmøtet i 1925. Her kunne man ikke være lunken; enten sto 
man på Slettebøes side eller på Axelsens side. Flere hevdet nå at Hetland 
satte Bernt Lomeland for høyt, og de hevdet at Hetland egentlig mente 
at Lomelands tekster sto over Bibelen >" Flere lurte også på om Hetland 
egentlig holdt seg til den «enfoldige læren» i Samfundet, eller om han ikke 
var blitt litt avvikende i det siste>* Hetland må ha følt seg sterkt presset, 
og han skrev senere at han under fellesmøtet i 1925 var så «nedbrutt og 
febersyk» at han ikke husket hvordan han besvarte anklagene >” Resul- 
tatet av fellesmøtet i 1925 var uansett gitt på forhånd: Siden Hetland ikke 
kunne se at de utmeldte og bannsatte hadde presentert noen falsk lære, 
og på grunn av hans nære forhold til den utmeldte enken Gunhild John- 
sen, ble Hetland sagt opp og utmeldt fra Menigheten Samfundet sammen 
med Aanen Aanensen og en rekke andre som denne gangen avviste å be 
om tilgivelse for sine påståtte avvikende meninger. I stedet valgte flere å 
skrive under på en erklæring til Samfundsstyret: 
Vi undertegnede, som i dåpen ble lemmer på Kristi menighetslegeme, og da 
forpliktet til Jesu Kristi tro, fastholder Samfundets opprinnelige bekjennelse slik 
som denne er vedtatt i 1890 [...] og slik den er fremlagt gjennom anerkjen- 


te lutherske kirkelæreres skrifter — for vår tid særlig av K. Spødervold og B. 
Lomeland.5* 


De undertegnede uttrykte videre at de hadde blitt utstøtt fordi de hadde 
fastholdt den rette lære og avviste derfor Samfundsstyrets utmeldelser 
som ugyldige, idet det nå var dem - de undertegnede - som utgjorde 
Menigheten. Videre skrev de: 

I henhold til dette er vi, som utgjør menigheten, nødsaget og forpliktet til å la 


vårt eget anbetrodde embete bli forvaltet i menigheten. Da vi tidligere har kalt 
S. Hetland til assistent og fungerende forstander, og da han også er innviet til 

dette embete, fastholder vi dette kall og innvielse, og anerkjenner ham som vår 
menighetsforstander.3* 


Til sammen ble over 70 personer utmeldt av Menigheten Samfundet 
eller meldte selv overgang til det nyopprettede kirkesamfunnet >” Som 
erklæringen viser, følte de utstøtte at eksklusjonen var svært urettferdig. 
Man oppfattet seg selv som lojale mot Menigheten Samfundets tro og 
bekjennelse, ja, til og med i enda større grad enn flere ledende skikkelser 
i Menigheten Samfundet, som Ommund Slettebøe og Bernhard Lome- 
land. Ettersom utmeldelsen ble kjent ugyldig av de utstøtte, gikk de raskt 
i gang med å organisere kirkesamfunnet de kalte «Samfundet av 1890». 
Den avsatte hjelpeforstanderen Sebulon Hetland ble samlingspunktet for 
de utstøtte i Kristiansand. I Egersund sluttet Viljen Lomeland og bygg- 
mester Arnt Ege (1894-1969) med familier seg til det nystiftede kirkesam- 
funnet i Kristiansand. 

Navnet «Samfundet av 1890» ble til slutt kjent ugyldig av offentlige 
myndigheter etter protester fra Menigheten Samfundet. Da forsøkte kirke- 
samfunnet i stedet å ta navnet «Lomelands Evangelisk-Lutherske Menig- 
het» — nok et forsøk på å understreke sin lomelandske tilknytning. Men 
også dette navnet ble kjent ugyldig etter at Menigheten Samfundet klaget 5 
Man tok til slutt navnet «Det Gammel-Lutherske Samfund», i dagligtalen 
bare omtalt som «Samfundet». Selv omtalte de seg også ganske enkelt 
som «samfundsfolk».3* Blant de gjenværende medlemmene i Menigheten 
Samfundet gikk det nye kirkesamfunnet bare under navnet «Hetlands 
menighet». I Det Gammel-Lutherske Samfund omtalte man på sin side 
Menigheten Samfundet og medlemmene der som «våre motstandere». 


Hetlands og Lomelands menigheter 


Det nyetablerte kirkesamfunnet ble ledet av et «syvmannsstyre», hvor 
blant annet forstander Hetland og nyvalgte hjelpeforstander Aanen 

Aanensen (1852-1945) satt. Aanen Aanensen var tidligere kirketjener i 
Kristiansand Domkirke, før Menigheten Samfundet ble etablert. Han 
hadde vært tilhenger av Bernt Lomeland siden tiden i Torkilds bedehus.» 
Etter at Menigheten Samfundet ble stiftet, hadde han virket som opp- 
byggelsestaler i menigheten i Kristiansand. Styremedlemmene i Det 
Gammel-Lutherske Samfund ble valgt på livstid, med mindre de selv 
ønsket å fratre Man var fortsatt opptatt av at hele menigheten skulle 
være med på å ta ulike beslutninger. Man oppfattet forstander Slettebøe 
som en diktator og Menigheten Samfundet som en udemokratisk insti- 
tusjon, og man ville gå langt for å forhindre lignende tendenser i sitt eget 
kirkesamfunn. Derfor var det menigheten som gjennom avstemming 
hadde siste ordet. 

Mens de fleste medlemmene i Menigheten Samfundet i Kristiansand 
var knyttet til ulike håndverkeryrker, hadde Det Gammel-Lutherske 
Samfund et sterkere innslag av middelklasseyrker, som «kontorister», 
«handlende» og til og med en «løitnant».5* Helt fra kirkesamfunnets 
grunnleggelse ser det ut til at medlemmene hadde en mer akademisk 
legning enn de fleste sterkttroende. Sammenlignet med de utstøtte 
i Det Almindelige Samfund fremstår den skriftlige produksjonen 
til Det Gammel-Lutherske Samfund svært imponerende. Til tross for 
en begrenset medlemsmasse etablerte kirkesamfunnet et menighets- 
blad og publiserte en rekke andre skrifter i årene som fulgte bruddet i 
1925. 

Striden i 1924-1925 hadde vært et traume for de fleste av medlem- 
mene av det nyopprettede kirkesamfunnet. I deres utgivelser i årene 
som fulgte, var dette traumet et gjennomgående motiv i flere - om ikke 
de fleste — av tekstene. I menighetsbladet Vidnesbyrdet kunne man for 
eksempel lese at de utstøtte hadde gjennomlevd «sådanne storme som 
utentvil vilde ha avlivet os, dersom Herren ikke hadde sat en frelse 
for de elendige» På samme måte som samfundsfolkene i etterkant 

TE 

Vidnesbyrdet 
Organ for „Det gammel-lutherske Samfund* ; 
Utgitt av forstander S. Hetland. : 


Samfundet, dl 
Det ,gammel-lutherske Samfund“ 
Av forstander S. Hetland. 


Hvad er Samfundet? Hvorfor står vi i Samfundet? H 
er Samfundets lære sammenlignet med Statskirken og and 
Samfund? 3 

Slike spørsmål dukker der op av og til, og enkelte 
lemmer har uttalt ønske om å få en kort og koneiss utre 
av disse og lignende spørsmål. Ja, man har endog li 
opfordret mig til å forsøke å redegjøre for dette skriftl; 
eks. gjennem «Vidnesbyrdet», i den tanke at det kunde k 
forståelsen, især for de yngre som ikke har fulgt med fra 
gynnelsen, og for senere tilkomne medlemmer. 

Den tanke som ligger til grunn for en sådan o] 
må sies å være god; men handlingen er meget v 
ikke å si uoverkommelig. For hvem kan vel m; 
få blader å gi en fullstendig og klar redegje 
har krevet et halvt århundre eller mer for å 
Y efter mn mening så V ØK: 

inn IL n ofret n 


aneder 


Figur 10. Forsiden på Det Gammel-Lutherske Samfunds organ, «Vidnesbyrdet», viser at 
medlemmene ganske enkelt omtalte seg selv om «Samfundet». Fotograf: Jonas Yassin Iversen 
(2020) 


av skismaet med statkirken i 1890 forsøkte å legitimere seg selv, 
forsøkte man i Det Gammel-Lutherske Samfund gjennom to hele 
årganger av menighetsbladet sitt å bevise at det var Det Gammel- 
Lutherske Samfund som hadde rett, mens Menigheten Samfundet 
hadde tatt feil. Hetland skrev: 

Jeg antar at enhver upartisk leser vil av den foran gjengivne av Lomelands 
skrifter klart kunne innse, at det er vi, som holder fast ved [Bernt Lomelands] 
utvikling av læren, og ikke våre motstandere.” 


Artikkelen hadde nøyaktig samme tittel som en artikkel publisert kort 
tid etter opprettelsen av Menigheten Samfundet i 1890 av daværende for- 
stander i Egersund, Torkild Valand, nemlig «Ny eller gammel lære». 

I tillegg til å vise at det var de som hadde hatt rett under striden i 1924- 
1925, brukte Sebulon Hetland mye tid og krefter på å vise at det var Det 
Gammel-Lutherske Samfund som var den legitime arvtakeren av Lome- 
lands lære. Ikke bare utgivelsene To breve Redgjørelse,> Protest og Ved 
avsked tok opp dette. Også i Vidnesbyrdet kunne man lese om hvorfor 
det var Det Gammel-Lutherske Samfund som var Lomelands rette arvta- 
kere. Hetland skrev for eksempel at Det Gammel-Lutherske Samfund 
aldri hadde ønsket annet «enn å fastholde og opretholde Lomelands lære, 
således som han selv lærte og har etterlatt den til os i sine skrifter»3* 
I flere utgivelser henvendte man seg direkte til de gjenværende medlem- 
mene i Menigheten Samfundet og forsøkte å overtale dem til å bli med i 
det nyopprettede kirkesamfunnet" Ifølge menighetsprotokollen fra de 
første årene, kan man se at kun 11 personer meldte overgang fra Menig- 
heten Samfundet til det nye kirkesamfunnet etter bruddet i 1925. Ved 
inngangen til 1930 hadde kirkesamfunnets medlemstall passert 90 med- 
lemmer” Selv om få personer meldte overgang til Det Gammel-Lutherske 
Samfunds, skapte distribusjonen av litteratur stor uro og usikkerhet 
blant medlemmene av Menigheten Samfundet. I 1927 førte rykter om at 
hjelpeforstander Johan Lund skulle mene at Bernt Lomeland hadde lært 
falskt til en opphetet debatt under fellesmøtet. Lund hevdet sin uskyld og 


556  Vidnesbyrdet, nr. 3, 1927, s. 1. Hetland skrev også: «Hadde styrene og de ledende virkelig vært 
inne i læren og søkt å oprettholde den, så vilde aldrig sådant være sket som vi har været gjen- 
stand for» (Vidnesbyrdet, nr. 1, 1927, s. 6). 

mente at ryktene hadde sitt utspring i Det Gammel-Lutherske Samfunds 
skrifter 3 

Blant de sentrale medlemmene av kirkesamfunnet var Sebulon 
Hetland med familie, samt Aanen Aanensen med familie. Menigheten i 
Kristiansand opprettet straks etter utmeldelsen sin egen skole, på folke- 
munne omtalt som «Hetlands skole», samt egen kirke. Begge deler i 
Hetlands hjem.5% I 1930 bygde man et eget kirkebygg på Grim i Kristian- 
sand, «Kirken på Artillerivollen», takket være kirkesamfunnets velstå- 
ende medlemmer. I Egersund holdt medlemmene gudstjeneste og skole 
i hjemmet til byggmester Arnt Ege. Viljen Lomeland tilhørte som nevnt 
også denne beskjedne forsamlingen. Denne lille gruppen flyttet til 
Kristiansand samme år som kirken på Artillerivollen sto ferdig. 

Selv om forstander Slettebøes trettiårskrig fikk en ende med bruddet 
i 1925, var krigen bare så vidt begynt innad i Det Gammel-Lutherske 
Samfund. I motsetning til Per Nodlands tilhengere manglet de utstøtte 
i Kristiansand en samlende lederskikkelse og et felles prosjekt. Det viste 
seg snart at det i virkeligheten fantes ulike fraksjoner blant de utstøtte. 
Allerede året etter opprettelsen skal det ha oppstått uenigheter blant 
medlemmene. Én grunn var nok at Hetland tidlig begynte å henvise til 
andre skrifter og teologer enn dem man tradisjonelt hadde ansett som 
rette, som for eksempel salmer fra Landstads salmebok og den danske 
teologen Grundtvig. Hetland la større vekt på evangeliet og ble mindre 
lovisk, ifølge flere“ En annen grunn til misnøye var den innflytelsen 
flere kvinner hadde fått i kirkesamfunnet. Aanensen snakket nedset- 
tende om «røykende og manipulerende kvinner» som heller burde vært 
hjemme, i stedet for å blande seg opp i kirkesamfunnets ledelse3% 

Det kan se ut til at kvinnene hadde langt større innflytelse over hvor- 
dan Det Gammel-Lutherske Samfund ble styrt enn hva som tidligere 
hadde vært vanlig i Menigheten Samfundet. Dette skyldtes ikke minst 
prinsippet om at hele menigheten skulle involveres når viktige beslut- 
ninger skulle tas, og at kvinner hadde stemmerett på lik linje med menn 


563 Aanensen, 1927, $. 28-30; Mulig henvisning til Vidnesbyrdet, nr. 1, 1927, 8. 8. 
564 Olsen, 2019, S$. 234. 

ved valg av forstander og styre>7 Denne praksisen hadde Hetland argu- 
mentert for under fellesmøtet i Menigheten Samfundet så tidlig som i 
19113* På grunn av den nye ordningen fikk ikke minst forstanderens 
nye kone, Gunhild Johnsen, større innflytelse enn hun ellers ville hatt 
i Menigheten Samfundet. Hjelpeforstander Aanen Aanensen var blant 
dem som kritiserte forstander Hetland for at han giftet seg med Johnsen 
et par år etter at Det Gammel-Lutherske Samfund var opprettet. Hetland 
var enkemann og Johnsen var enke, men deres nære forhold hadde uvisst 
hvorfor vekket en viss forargelse blant enkelte medlemmer. Johnsen var 
utvilsomt en sterk kvinne, noe flere av kirkesamfunnets eldre menn ikke 
satte pris på 56 

Men også andre kvinner, som Sophie Tobiassen (1890-1984) og Olava 
Odd (1886-1970), fikk stor innflytelse. Tobiassen hadde vært en sentral 
aktør under lærestriden i 1924-1925 og var en av forfatterne bak en teo- 
logisk redegjørelse som ble publisert i kjølvannet av konflikten.”* Denne 
redegjørelsen ble senere inkludert i Det Gammel-Lutherske Samfunds 
grunnregler. Odd hadde vervet som kasserer for kirkesamfunnet gjen- 
nom en årrekke og hadde nok gjennom dette vervet en viss makt i 
kirkesamfunnet. Hun var født i Grimstad og datter av en lærer ved den 
private middelskolen Dahlske skole. Selv tok hun middelskoleeksamen 
ved samme skole i 1901 og flyttet etter hvert til Østlandet. På Østlandet 
virket hun en stund som løytnant i Frelsesarmeen. Hennes tante giftet 
seg imidlertid med en mann i Menigheten Samfundet i Kristiansand, og 
i 1912 fulgte også Olava Odd og hennes bestemor med inn i kirkesam- 
funnet. Hun ble utmeldt fra Menigheten Samfundet i 1925 og ble da med 
i opprettelsen av Det Gammel-Lutherske Samfund. Her fikk hun altså 
vervet som kasserer, noe som vakte harme blant kirkesamfunnets mest 
konservative fløy. De ugifte og yrkesaktive kvinnene, Tobiassen og Odd, 
delte for øvrig bopel gjennom store deler av sitt voksne liv — helt frem til 
Odds død i 1970. 


567 Vidnesbyrdet, nr. 1, 1935, S. 2. 

I løpet av få år oppsto det med andre ord to tydelige leirer i Det 
Gammel-Lutherske Samfund: En gruppering støttet Hetland og hans 
«evangeliske» forkynnelse, mens den andre gruppen var langt mer kon- 
servativ og lomelandsk. Igjen kan det se ut som at Lomelands skrifter 
sto sentralt i uroen. Snart begynte konflikten å eskalere. En artikkel i 
bladet Vidnesbyrdet av Philip Aanensen førte for eksempel til at bladet 
ble midlertidig innstilt i 1928. Sebulon Hetland omtalte senere artikke- 
len som en «skamplett» på grunn av tekstens svært aggressive tone, hvor 
for eksempel senere forstander Nicolay Fardal i Menigheten Samfundet 
ble omtalt som en Judas.” Den konservative fløyen svarte med å hevde 
at man under Hetlands ledelse bedrev «en overfladisk og fordømmelig 
verdensgudstjeneste» som «brakte fremmed ild på Herrens alter». Situ- 
asjonen var uholdbar. 

Den mangeårige uenigheten i Det Gammel-Lutherske Samfund måtte 
til slutt ende i et klart brudd. Den «lomelandske» retningen, ledet av den 
da 80 år gamle hjelpeforstander Aanensen og den 70 år gamle Viljen 
Lomeland, gikk ut og dannet 1. påskedag 1932 en husmenighet som de 
kalte «Lomelands Menighet».”* Husmenigheten hadde rundt 25 medlem- 
mer, men ble aldri formelt registrert som eget kirkesamfunn.” Én grunn 
kan ha vært at man ikke ønsket nye konflikter med Menigheten Samfun- 
det om husmenighetens navn, slik man hadde hatt i 1925 da det foreslåtte 
navnet «Lomelands Evangelisk-Lutherske Menighet» skapte protester. 
Lomelands Menighet holdt gudstjenester i ulike hjem og holdt seg strengt 
til de gamle stier; kirkelærerne Spødervold og Lomeland. 

Dette bruddet hadde på mange måter blitt forutsagt av Philip Aanen- 
sen i den omstridte artikkelen fra 1928. Her ble det først vist hvordan 
kretsen av de sanne kristne var blitt snevret inn gjennom skismaet med 
statskirken i 1890 og igjen i 1925. Deretter ble følgende spådom om frem- 
tiden fremsatt: «Den samme sammentrækningsprocess vil fortsætte 
og cirklerne vil bli mindre efterhvert — helt indtil evangeliet vil ende i 

husene, og at der fra den tid ikke mer vil prædikes rent fra nogen 
prædikenstol.»”* Gjennom bruddet i 1932 ble altså nå evangeliet bare å 
finne i den lille husmenigheten «Lomelands Menighet». En person som 
etter hvert ble en sentral skikkelse i den lille husmenigheten, var Carl 
Aanon Falkum (1909-1996). Han var barnebarn til Aanen Aanensen 
og 23 år på dette tidspunktet, men allerede da ytterst konservativ. Han 
hadde gått på Menigheten Samfundets allmennskole fra 1923 til 1924.77 

Det kan se ut til at forstander Hetland fikk større frihet til å lede kirke- 
samfunnet i den retningen han selv ønsket etter splittelsen i 1932.”7? Han 
omtalte i hvert fall splittelsen i 1932 som en Guds styrelse for å fjerne dem 
«som ikke hørte hjemme hos oss» I etterkant av splittelsen ble Arnt 
Ege valgt og ordinert til hjelpeforstander, mens lærer Ludvig Ingemann 
Carlsen (1899-1979) steg frem som en annen sentral aktør i Det Gammel- 
Lutherske Samfund. Han virket både som lærer ved kirkesamfun- 
nets skole og som en nær støttespiller til gamle forstander Hetland.5* 
Carlsen var utdannet lærer ved Samfundets lærerutdanning (1916-1918) 
og hadde hatt en sentral posisjon i Menigheten Samfundets Ungdoms- 
forening. Han hadde også sittet i redaksjonen til menighetsbladet 
Samhold før lærestriden og bruddet i 19253" I tillegg til gudstjenester 
og ukemøter hadde kirkesamfunnet også en ungdomsforening, hvor 
Carlsen lenge hadde en nøkkelrolle” 

Splittelsen i Det Gammel-Lutherske Samfund ble lagt merke til i 
Menigheten Samfundet. I 1935 tok derfor Bernt Lomelands sønn, og 
bror til Menigheten Samfundets forstander i Egersund, Oscar Lome- 
land (1879-1959), initiativ til at Det Gammel-Lutherske Samfund og 
Menigheten Samfundet burde gjenforenes. Det hadde i årene etter split- 
telsen vært uttrykt stor misnøye med måten ledelsen i Menigheten Sam- 
fundet hadde håndtert striden i 19255% I et brev til forstander Nicolay 


576 Vidnesbyrdet, nr. 2, 1928, S. 35. 

577 Myklebust, 2001, s. 212. 

578 Hetland beskriver en begrenset myndighet internt i DGLS de første årene i Vidnesbyrdet, nr. 1, 
1936, S. 13. 

579 Sandø, 2018, S. 55. 

580 Olsen, 2019, S. 235. 

581 Myklebust, 2001, s. 404 

582 Muntlig kommunikasjon med tidligere medlem av DGLS. 

583 Se Aanensen (1927). 


132 


TRETTIÅRSKRIGEN, 1900-1930 


Fardal i Menigheten Samfundet i Kristiansand skrev Oscar Lomeland 
at man under lærestriden i 1925 hadde tillagt Sebulon Hetland meninger 
han ikke hadde hatt og at «nu er jo forholdet at hine urostiftere enten 
er døde eller har skilt seg fra Hetlands flokk»3* Med «hine urostiftere» 
referte Oscar Lomeland sannsynligvis til Philip Aanensen, som hadde 
dødd i 1932, og de andre personene tilknyttet Lomelands Menighet. Både 
Sebulon Hetland og forstander Nicolay Fardal i Menigheten Samfun- 
det i Kristiansand var i utgangspunktet positive til initativet. Det viste 
seg derimot snart at Samfundsstyret i Menigheten Samfundet satte som 
forutsetning for en «gjenforening» at Sebulon Hetland og medlemmene 
av Det Gammel-Lutherske Samfund måtte offentlig bekjenne sine feil- 
trinn under lærestriden og dernest be om å bli gjenopptatt i Menigheten 
Samfundet 3” Noe slikt kunne ikke Hetland eller medlemmene av Det 
Gammel-Lutherske Samfund gå med på, og Oscar Lomelands initiativ 
strandet dermed før en reell dialog hadde blitt opprettet. Begge sider 
uttrykte likevel at man ikke kunne finne falsk lære hos hverandre. 

Lomelands Menighet støtte på vansker på et tidlig tidspunkt. Samme 
år som husmenigheten ble opprettet, døde som nevnt Philip Aanensen — 
en av de ledende skikkelsene i forsamlingen. I 1937 søkte derfor for- 
stander i Lomelands Menighet, Aanen Aanensen - på vegne av et 
ukjent antall personer - om å bli gjenopptatt i Det Gammel-Lutherske 
Samfund. I brevvekslingen mellom Aanensen og menighetsrådet i Det 
Gammel-Lutherske Samfund kom forskjellen mellom de to kirkesam- 
funnene tydelig frem. Menighetsrådet i Det Gammel-Lutherske Samfund 
skrev følgende til Aanensen og de andre som søkte om opptak: 


I Deres skrivelse fastholder og forsvarer Dere fremdeles den oppfatning, at de 
kristnes lidelse er av forsonende art, og at de kristnes lidelser er nødvendige 
og hører med til at tilfredsstille Guds retferdighets krav. Og så føyer Dere til, 
at dette er Eders ufravikelige mening. Hvis Dere er oppmerksom på, hva det- 
te innebærer og hvor det fører hen dersom man skulde lære således i menig- 
heten, og uvegerlig holde ved den anskuelse og tolkning av Skriftens mange 
og klare sprog, så vet jeg ikke om Dere kan være tjent med og ønsker noen 

gjenoptagelse, for sådan lære finnes ikke i skriften, konfessionene eller i kirke- 
lærernes efterlatte skrifter. 

For vi benekter fremdeles, at de kristne lidelse er forsonende eller av for- 
sonende art. Og vi benekter at de kristnes lidelse hører med til at tilfredsstille 
Guds rettferdige krav til slekten. Vi tror og bekjenner at Guds rettferdighet er 
fuldkommen stillet tilfreds ved Jesu Kristi offer den ene gang — som Skriften 
mange steder viser.” 


Siden Aanensen tilsynelatende ikke ble enig med menighetsrådet i flere 
teologiske spørsmål, ble verken han eller noen andre av medlemmene i 
Lomelands Menighet opptatt i Det Gammel-Lutherske Samfund igjen. I 
stedet fortsatte Aanensen som forstander i Lomelands Menighet frem til 
sin død i 1945 — i en alder av 93 år. Også hans barnebarn, Carl Falkum, 
søkte om gjenopptagelse i 1937, men heller ikke han kunne imøtekomme 
Samfundsstyrets krav: Han måtte trekke tilbake beskyldningene han 
hadde fremført da han forlot kirkesamfunnet fem år tidligere 3* Hjelpe- 
forstanderen, Viljen Lomeland, ble derimot gjenopptatt i Det Gammel- 
Lutherske Samfund i 19403 Året etter gikk han bort. Ved krigens slutt 
var det dermed lite igjen av Lomelands Menighet. 

Som et resultat av trettiårskrigens utrenskninger hadde den sterkt- 
troende bevegelsen blitt ytterligere splittet. I 1932 fantes det fire sterkt- 
troende kirkesamfunn: Menigheten Samfundet, Det Almindelige 
Samfund, Det Gammel-Lutherske Samfund og Lomelands Menighet. 
Hver især utviklet de en omfattende indre justis hvor ethvert avvik i 
liv og lære ble slått hardt ned på og potensielt straffet. Kirkesamfunne- 
nes ledelse kunne blande seg opp i hvilken frisyre man skulle ha, hvilke 
klær man burde gå med, hvor man skulle bosette seg og hvilke yrker 
man burde velge. Men fremfor alt var det viktigste å ikke avvike i læren. 
Utrenskningene gjennom trettiårskrigen hadde vist at ledelsen ikke ville 
være nådig mot teologisk avvik. Dette la alt til rette for autoritære leder- 
skikkelser, som Nicolay Fardal (1883-1960) i Menigheten Samfundet og 
Theodor Ege (1873-1955) i Det Almindelige Samfund. 

Trettiårskrigen førte også til å klargjøre forholdet til Lomelands etter- 
latte tekster. Mens Lomelands Menighet gikk ut av trettiårskrigen som de 

varmeste tilhengerne av Lomelands tekster som et likeverdig uttrykk for 
Guds Ord som Bibelen, var Menigheten Samfundet noe mer moderate og 
hevdet at Lomelands tekster kun var Guds Ords såfremt det var i overens- 
stemmelse med Bibelen. Det Almindelige Samfund holdt Lomeland som 
en rett kirkelære, men ingen avgjørende skikkelse for kirkesamfunnets 
teologiske utvikling. Det Gammel-Lutherske Samfund skulle med tiden 
ta avstand fra deler av Lomelands teologi, og etter hvert åpent kritisere 
innholdet i flere av hans skrifter. 


590 Se Hetland (1953). 

Arven, 1930-1970 


Sentrale sterkttroende 1930-1970 


Nicolay Fardal (1883-1960): Utdan- 
net lærer ved Menigheten Samfundets 
lærerskole og en varm tilhenger av 
Bernt Lomeland. Forstander i Menig- 
heten Samfundet i Kristiansand 1928- 
1960. I hans periode som forstander 
opplevde menigheten stor medlems- 
vekst og en konsolidering av Bernt 
Lomelands teologi. Fardal ble oppfat- 
tet som en autoritær leder som styrte 
menigheten med streng disiplin. Flere 
av hans prekener har senere blitt samlet 
og utgitt av Menigheten Samfundet. 


Martin Aamodt (1911-2000): En 
prominent forstander i Menigheten 
Samfundet i Egersund fra 1942 til 
1986. Særlig etter forstander Fardals 
død i 1960, ble Aamodt hele Menig- 
heten Samfundets mest fremtredende 
lederskikkelse på 1960-, 1970- og 
1980-tallet. Under hans ledelse opp- 
levde menigheten i Egersund stor 
medlemsvekst. Flere av hans preke- 
ner har senere blitt samlet og utgitt av 
Menigheten Samfundet. Dattersønn 
av forstander Torkild Valand. 


Theodor Ege (1873-1955): Utdan- 
net lærer i Menigheten Samfundets 
første tid og en nær alliert av Per 
Nodland under Nodlandsstriden 
i 1900. Da Det Almindelige Sam- 
fund ble etablert, ble Ege utpekt til 
Nodlands referent. Han skulle da 
skrive ned alle Nodlands prekener, 
ettersom Nodland selv ikke kunne 
skrive. Etter Nodlands død ble Ege 
valgt til forstander, en posisjon han 
besatt frem til 1953. Onkel til for- 
stander Arnt Ege i DGLS. 


Ola Hetland (1891-1954): Man- 
geårig lærer og hjelpeforstander i 
Det Almindelige Samfund under 
Theodor Ege. Som hjelpeforstander 
frontet han på mange måter en mer 
liberal linje og sto ofte i opposi- 
sjon til forstander Ege. I 1952 førte 
striden til at han ble utmeldt, og 
sammen med sine tilhengere opp- 
rettet han Det Almindelige Luth- 
erske Samfund. Hetland døde bare 
to år etter opprettelsen av dette 

Hensikten fra Fardals side var å bevare den rette læres arv, 
så den ikke skulle forminskes innen kirken.” 


Etter 30 års uro hadde lederskapet i de sterkttroende kirkesamfunnene 
behov for å konsollidere teologi og medlemsmassen. Hver især definerte 
de «den rette lære» og gikk langt i å beskytte denne fra ytre og indre 
trussler. Som det innledende sitatet illustrerer, opplevde medlemmer 
flest at det handlet om å bevare den samme arven som Bernt Lomeland 
hadde etterlatt dem. Likevel preget de forskjellige forstanderne «den 
rette læres arv» på hver sin måte. I Menigheten Samfundet forsøkte 
Nicolay Fardal (1883-1960) å fortolke Ommund Slettebøe på en måte 
som stemte overens med Bernt Lomelands lære. Fardal videreutviklet 
også den akademiske arven som Lomeland hadde etterlatt seg, med vekt 
på teologiske drøftinger, publiseringsvirksomhet og en solid utdanning 
for den oppvoksende generasjonen. I tråd med Lomelands akademiske 
arv søkte Sebulon Hetland i Det Gammel-Lutherske Samfund seg etter 
hvert langt tilbake på de gamle stier, til tiden før Lomelands virke, i jak- 
ten på den rette lære. I Lomelands Menighet holdt Carl Falkum fast ved 
Spødervold og Lomelands tekster. I Det Almindelige Samfund holdt 
forstander Theodor Ege (1873-1955) seg så strengt til Per Nodlands arv 
at han stort sett leste høyt fra Nodlands prekensamling under guds- 
tjenestene i stedet for å preke selv. Dermed ble dette kirkesamfunnet 
karakterisert av en mer folkelig tradisjon, hvor gudstjenestelivet var 
viktigere enn teologiske spissfindigheter. Til tross for sterke ledere som 
styrte kirkesamfunnene med hard hånd, skulle også denne perioden 
føre med seg splittelser og strid, for ikke alle kunne støtte måten arven 
ble forvaltet. 


Nicolay Fardals tid 


I kjølvannet av trettiårskrigen trådte Nicolay Fardal frem som den 
mest markante lederskikkelsen i Menigheten Samfundet. Han satt som 

forstander for menigheten i Kristiansand og leder av Samfundsstyret fra 
1928 og frem til sin død i 1960. Som forstander beskrives han som en 
svært autoritær lederskikkelse. Han gikk langt i å opprettholde kirke- 
tukten blant menighetens medlemmer. På tross av, eller kanskje på grunn 
av, sin strenge fremgangsmåte og autoritære lederstil nøt han stor respekt 
blant samfundsfolk. Det sies at enkelte kunne omtale ekteparet Fardal 
som «Gud og fru Fardal» Under Nicolay Fardals myndige ledelse økte 
medlemstallet i menigheten i Kristiansand, slik at man på tross av split- 
telsen i 1925 snart ble større enn menigheten i Egersund.5> 

Nicolay Fardal var sønn av lærer Karl G. Fardal fra Søgne, utenfor 
Kristiansand. Karl G. Fardal hadde vært en sentral aktør i opprettelsen av 
Menigheten Samfundet, og det var derfor ikke unaturlig at også sønnen 
fikk en sentral rolle i kirkesamfunnet, selv om hans mor og søsken ble 
med i Det Almindelige Samfund i 19013 Kun 17 år gammel begynte han 
som lærer i Menigheten Samfundet fordi kirkesamfunnet mistet flere 
lærere under Nodlandsstriden. Fardal hadde fullført lærerutdanningen 
i 1899 under Bernt Lomelands myndige ledelse. Fardal utviklet i denne 
perioden en sterk hengivenhet overfor sin læremester. Dette kommer 
blant annet til uttrykk når Fardal skildrer sin opplevelse av å motta bud- 
skapet om at Lomeland hadde gått bort i 1900: 


Lomelands dødsdag og begravelsesdag står i mitt minne som ganske uutslette- 
lig. Jeg var 17 år da han døde, og da jeg få minutter etter kl. 11 fikk høre at han 
var død, fylte dette budskapet mitt unge hjerte med usigelig sorg. Jeg hadde 
jo hatt Lomeland som lærer i lærerskoleårene, og når Lomeland talte, var det 
for mig som jeg hørte Gud selv [...] Samme dag som Lomeland døde gikk jeg 
utenfor hjemmet hans og bare gråt. 


Vi får her et sterkt innblikk i Fardals hengivenhet overfor Lomeland. Det 
kan imidlertid virke som om Fardal hadde problemer med å ta stilling til 
Lomelands lære under den påfølgende trettiårskrigen. I 1908 støttet han 


592 Menighetsblad, nr. 1, 2005, $. 15. 
593 Samhold, nr. 2, 1931; nr. 2, 1935. 
594 Sandø, 2018, S. 410. 
595 Sandø, 1990, S. 483. 

forstander Slettebøes avvisning av Lomelands uttrykk om at «guddoms- 
naturen også findes i Forløserens legemslemmer, d.e. hans rettroende 
barn». Under samme fellesmøte ble Fardal beskyldt for å ha uttalt at 
det lukter ille når noen holdt seg til Lomelands skrifter” Senere vokste 
tilsynelatende Fardals hengivenhet overfor Lomeland, og han sam- 
menlignet Lomeland med en profet av bibelske proposjoner. Én kilde 
i Det Gammel-Lutherske Samfund hevdet at Fardal «med taarer» skal 
ha beklaget at han hadde vært uenig med Sebulon Hetlands fortolkning 
av Lomelands lære.” Fardals hengivenhet overfor Lomeland fikk deri- 
mot forstander Slettebøe til å reagere, og i 1922 beskyldte han Fardal for 
å heve Lomelands tekster opp ved siden av Bibelen.%* Disse beskyldnin- 
gene førte til at Fardal beklaget. Som en følge av Fardals nye lojalitet til 
Slettebøe bidro han aktivt til å avsette og utstøte sin nære venn, hjelpe- 
forstander Hetland i 1925. Dermed ble han selv valgt til forstander da 
Slettebøe gikk bort i 1928. 

Men allerede før Slettebøe gikk bort og han selv ble valgt til forstander, 
arbeidet Fardal for å gjenreise Lomelands lære om «levende vitner». Under 
fellesmøtet i 1927 tok for eksempel Fardal utgangspunkt i Slettebøes lære 
om «skriften alene», samtidig som han la til at «vi holder oss ikke til Bibe- 
len alene hvis vi stryker ut veiledningen av mennesker». Dermed bidro 
Fardal til å fremheve betydningen av levende vitner, en holdning som 
hadde ført til skisma i 1925. Resten av livet skulle Fardal fastholde sin 
lojalitet til Lomelands lære. Senere tok han enda tydeligere avstand fra 
Slettebøes fortolkninger, som for eksempel da han snudde i spørsmålet 


596 Tiden. Ekstrablad, nr. 9, 1908, S$. 35. 

597 Tiden. Ekstrablad, nr. 5, 1908, s. 18. 

598 Fardal, 1915, S. 24. 

599 Vidnesbyrdet, nr. 2, 1928, s. 40. Selv om ikke Fardal nevnes ved navn, er det ut ifra sammenhen- 
gen tydelig at det nettopp er Fardal det her pekes på. 

600 Myklebust, 2001, s. 308. 

601 Det er nok denne handlemåten som gjør at han i Vidnesbyrdet (nr. 2, 1928, s. 39-40) omtales i 
hatske ordelag som en «Judas». 

602 Aanensen, 1927, $. 11. Senere uttalte Fardal: «På den ene side kan en ikke unnvære personen, 
men så må en også kunne stå alene. Prøv å få de to ting sammen, ikke gjøre personen til Gud og 
heller ikke forakte ham» (Andersen, 1935, s. 13). En samfundsstyrebeslutning fra 1936 går i samme 
retning: «Kun den som går denne av Gud selv gjennom Skriften anviste vei, kan sies å bekjenne 
Jesus Kristus å være ‘kommet i kjød» (Andersen, 1936, s. 50). Dette viser hvordan Fardal forsøkte 
å bygge bro mellom Slettebøe og Lomelands ulike ståsteder. 

om «guddomsnaturen også findes i Forløserens legemslemmer, d.e. hans 
rettroende barn». Under fellesmøtet i 1936 hadde nemlig Fardal snudd, og 
mente da at guddomsnaturen er å finne i de rettroende.** Likevel uttalte 
han seg aldri direkte kritisk mot Slettebøe, og han var opptatt av at det 
ikke måtte «settes den minste flekk på avdøde forstander Slettebøe».9+ 
Under Fardals ledelse ble Lomelands skrifter nøye gransket og hyppig 
samtalet om under fellesmøtene. Dermed stadfestet Samfundsstyret i 
denne perioden flere av Lomelands standpunkter som hadde blitt avvist 
under Slettebøe.‘ En samling av Lomelands prekener kom også ut etter 
et samfundsstyrevedtak i 1938, og i 1944 ble et nytt opplag av Bibelgranske- 
ren utgitt. Fardals verdsetting av Lomelands skrifter har fått varig påvirk- 
ning på Menigheten Samfundet: Mens Luthers prekener har vært oppe til 
samtale i fellesmøtene to ganger, har man diskutert Lomelands prekener 
fem ganger. I tillegg har man hatt Lomelands foredrag over Davids sal- 
mer oppe til samtale over 40 ganger. Mens forstander Slettebøe refererte 
til Lomeland ved navn 10 ganger i sin prekensamling, henviste senere 
forstander Martin Aamodt til Lomeland ved navn hele 50 ganger. Disse 
eksemplene illustrerer den stilling Lomeland fikk etter Fardals tid som 
forstander. Under Fardal - og i ettertid - har man i Menigheten Samfun- 
det lest, fortolket og forstått alle andre kirkelærere gjennom Lomelands 
øyne. I en kirkehistorie utgitt i Menigheten Samfundet i 1971 kan vi lese at 
«Lomeland i et kirkehistorisk perspektiv (...) raget over alle i sin samtid 
på det religiøse området. Da det åndelige mørket senket seg over stats- 
kirken, ble Lomeland et av Gud utvalgt redskap som skulle føre nytt lys 
inn i kirken».*” Dermed har de nye fortolkningene av Lomelands lære 
som ble foretatt under Slettebøes tid som forstander, i etterkant i stor grad 


603 Fardal uttalte bl.a.: «Og når Gud da åpenbarer sig i Kristi person, og de andre lar sig føde av ham, 
så er de av samme vesen» og «Ja, det er Gud selv vi har for oss her» (Andersen, 1936, s. 48). 

604 Sandø, 2018, s. 57. Fardal påsto også: «Samtidig har vi antatt Slettebøes utvikling av læren, som er 
i full harmoni med Lomelands» (Sandø, 2018, s. 59). 

605 Sandø, 2018, s. 115-117; Register over behandlede saker i årsmøtene og fellesmøtene fra 1889 og frem 
til i dag, 2017. 

606 Under Fardal stadfestet Samfundsstyret Lomelands syn på forholdet mellom Kristus og de 
kristne (Andersen, 1936, sak 6), Kristus som Gud og menneske fra evighet (Andersen, 1936, sak 
6) og hvorvidt sanne kristne kan gå evig fortapt (Dvergsnes, 1947, sak 9). 

607 Kortfattet kirkehistorie til bruk i skolen, 1971. 

blitt tilsidesatt av Fardal til fordel for en mer konservativ fortolkning av 
Lomelands teologi.*** 

Fardal representerte en generasjon som hadde vært med helt fra 
kirkesamfunnets stiftelse, men som ikke selv hadde deltatt aktivt i dette 
arbeidet. Derfor tilhørte han også en generasjon som la stor vekt på vik- 
tigheten av å ta vare på det den foregående generasjonen hadde bygget 
opp og tatt vare på, nemlig «den rette lære». Fardal var brennende opp- 
tatt av at samfundsfolkene skulle ha «de rette begreper» om teologiske 
spørsmål.**? Tema som «Å bevare læren», «Å bli i den rette lære» og «Å 
ha læren rett for seg» var alle fellesmøtesaker i henholdsvis 1944, 1951 og 
1953, altså under Fardals periode som forstander. Det kan med andre 
ord se ut som om det under Fardals ledelse ble økt oppmerksomhet om 
nettopp denne kampen mot falsk lære. Frykten gikk så langt at man 
mente at dersom man ikke helligholdt tredjedagen til jul, påske og pinse, 
rokket man ved den rette lære. Fardal mente det var «Djævelen som tok 
vekk»6" tredjedagene da de ble fjernet i statskirken. Fardals iver for den 
rette lære har gitt ham en særskilt plass i samfundsfolkets historie, og i 
1981 ble det utgitt en samling av Fardals prekener. Blant samfundsfolk er 
uttrykk som «det var noe annet i Fardals tid» eller «hva ville Fardal sagt?» 
utbredt, som et (noen ganger sarkastisk) uttrykk for en nostalgisk lengsel 
etter den strenge og konservative perioden da han styrte menigheten i 
Kristiansand. 

Det kan hende det var Fardals iver som etter hvert førte til at han 
utviklet klare autoritære trekk. To opprivende lærestrider og forsøkene 
på å undergrave Lomelands lære hadde muligens vist Fardal at falsklære 
var en alvorlig trussel mot kirkesamfunnets eksistens. I 1947 uttalte også 
Samfundsstyret at man på dette tidspunktet hadde «rukket fram til det 
tidspunkt da Satan er løslatt av sin arrest i avgrunnen, og går ut for å 


608 For eksempel holder Samfundets tro og bekjennelse (2015) fast på Lomelands forståelse av Kristus 
som menneske fra evighet (s. 17) (i motsetning til samfundsstyrevedtaket fra 1909). Utgivelsen 
holder også fast på betydningen av «levende vitner» (s. 7) (i motsetning til i lærestriden 1924- 
1925). 

609 Eigestad, 1934, S. 49-51. 

610 Register over behandlede saker i årsmøtene og fellesmøtene fra 1889 og frem til i dag, 2017 

611 Aanensen, 1928, s. 16. Fardal uttalte i samme fellesmøte at helligholdelse av tredjedagene «hørte 
til det hovedsagelige» (s. 17) - altså at det ikke kunne betraktes som et spørsmål kirken har frihet 
til å ordne som den vil. 

forføre det ganske jorderike».”* Derfor ble det uhyre viktig for ham å 
unngå at samfundsfolkene ble forført gjennom negativ påvirkning. Han 
advarte derfor mot å ha «unødvendig omgang» med «utenforstående» 
og mot å lese litteratur fra ikke anerkjente forfattere. Et kort eksempel 
på hvordan forholdet til utenforstående utviklet seg under Fardal, kan 
illustrers med en kort ordveksling fra et ungdomsårsmøte på slutten av 
1940-tallet: 
I. R.: Jeg spurte en gang Fardal om det var galt å kondolere [utenforstående], og 


han sa at det var galt. 
H. Å.: Etter den uttalelsen synes jeg tvilen faller bort med en gang.” 


Sitatet ovenfor illustrerer to ting: For det første hvordan Menigheten 
Samfundet på denne tiden oppfattet at Fardal hadde den hele og fulle 
sannhet, og hvilken blind lydighet som ble vist mot det han sa. Det var 
det samme enten det gjaldt omfattende og dype teologiske spørsmål eller, 
som i dette tilfellet, mindre trivielle saker. For det andre illustrerer dette 
sitatet hvordan forholdet mellom de «innenfor» og de «utenfor» hadde 
utviklet seg. Samtalen som dette sitatet er hentet fra, viser at Fardal 
advarte mot å kondolere når noen «utenforstående» hadde gått bort.*+ 
Spørsmålet om omgang med utenforstående ble første gang tatt opp på 
fellesmøtet i 1894, da det ble diskutert hvordan man skulle forholde seg til 
å arbeide hos utenforstående.” Videre ble omgang med utenforstående et 
tilbakevendende tema på fellesmøtene helt frem til vår egen tid, og saken 
har blitt diskutert med ulike innfallsvinkler 18 ganger. Siste gang i 2019." 
Da Fardals mor, som da var medlem av Det Almindelige Samfund, gikk 
bort, var han til stede frem til moren var lagt i kisten. Deretter skal han ha 
sagt: «Nå har jeg ikke noe mer her å gjøre», før han forlot slektningene 
sine og unnlot å delta i morens gravferd. 

Frykten for å tråkke feil førte til en forholdsvis omfattende isolasjon av 
samfundsfolk fra omverden. Menighetens medlemmer ble frarådet å ta 


612 Dvergsnes, 1947, S. 14. 

613 Samhold, nr. 4, 1948, s. 19 [Referat fra ungdomsårsmøtet i Menigheten Samfundet, 1948]. 
614 Igland, 2008a, s. 471; Dversnes, 1986, s. 96. 

615 Tiden, nr. 11, 1894, S. 42. 

616 Andersen, 2017; 2019, S. 9. 

617 Korsmo, 2000, S. 45. 

høyere utdanning.“ Det ble sterkt advart mot å gå på kino eller teater.* 
Man ble advart mot å delta på aktiviteter utenom kirkesamfunnets regi, 
og det ble ettertrykkelig forbudt å delta i kirkelige handlinger utenom 
Menigheten Samfundet. Dette omfattet dåp, bryllup og begravelser, til 
og med når det gjaldt nær familie.” Man ble oppfordret til å bryte all 
kontakt med medlemmer som forlot kirkesamfunnet, og da radio og TV 
kom til landet, var dette selvsagt ikke tillatte anskaffelser for en sam- 
fundsfamilie. Så sent som i 1971 skrev Samfundsstyret at de ville «alvor- 
lig advare mot å innlede seg selv i fristelse ved utilbørlig bruk av disse 
oppfinnelser».* I etterkrigstiden diskuterte man bl.a. hårklipp, hode- 
bedekning, antrekk og klesdrakt på fellesmøtene. På denne måten gikk 
man langt i å detaljstyre folks hverdagsliv. Barn skulle heller ikke leke 
med barn som ikke var med i Menigheten Samfundet, og de måtte i hvert 
fall ikke gå inn til andre barn.” Dermed utviklet det seg etter hvert små 
kolonier hvor samfundsfamilier slo seg ned.** Slik kunne barna leke med 
hverandre og trengte ikke å omgås andre barn. Målet var hele tiden å 
verne om den rette lære. 

Under Nicolay Fardals ledelse kunne små, liturgiske eller språklige 
endringer bli møtt med massiv motstand. Det kan se ut til at det med 
tiden utviklet seg en oppfatning om at det lå en kraft i det gammelmodige 
språket som moderne norsk ikke kunne erstatte. Fardal uttalte for 
eksempel at «vi må søke å bevare det høytidelige språket (...) Dette er en 
av de store saker i Samfundet».* Dermed ble språket i liturgien, Bibelen 
og salmebøkene stadig mer malplasserte, selv innenfor samfundsfolkets 
egne forsamlinger. Under gudstjenestene kunne for eksempel en bønn 
høres slik ut: 


618 Samhold, nr. 1, 1948, 8. 3-4. 

619 Samhold, nr. 3, 1952, s. 14; Fædrelandsvennen, 21.04.1990, 8. 31 

620 Samhold, nr. 3, 1952, s. 14; Forstander Martin Aamodt uttalte f.eks.: «Hvis vi i det naturlige er 
inne i et rom med så usunn luft at vi ikke kan puste, må vi ut. Har vi det rette åndssyn, vil det bli 
slik i det åndelige også» (Tveida, 1971, $. 57). 

621 Man ble til og med advart mot å gi gaver til ektepar som giftet seg utenfor Menigheten Samfun- 
det (Dversnes, 1986, s. 92; Tveida, 1971, $. 58). Slike forbud hadde det på begynnelsen av 1890- 
tallet vært stor uenighet om i Menigheten Samfundet (se Tiden, nr. 1, 1894, 8. 4). 

622 Tveida, 1971, $. 59. 

623 Tveida, 1971, s. 55; Vabo, 2000, s. 46. 

Lader os alle bede: Herre Gud, himmelske Fader! vi bede dig, at du vil forme- 
delst din Helligaand saa styre og regjere os, at vi kunne altid holde os i din Frygt 
og ikke hoffærdige, men med ganske Hjerte høre og annamme dit Ord og rett- 
ligen helliggjøre Sabattsdagen, paadet vi kunne ogsaa formedelst dit Ord blive 
helliggjorte; først, at vi sætte al vor Fortrøstning og Haab paa din Søn Jesum 
Christum, at han alene vor Retfærdighed og Gjenløser; og dernæst, at vi rette og 
bedre vort Levnet efter dit Ords Lydelse, og at vi tage os vare for al Forargelse, 
indtil vi bliver evindelig salige ved din Naade i Christo, som med dig lever og re- 
gjerer i Helligaands Enighed, een sand Gud fra Evighed og til Evighed, Amen.%* 


Til tross for at språket virket fremmed for stadig flere av medlemmene, 
vegret man seg for å gjøre endringer, for historien hadde ikke vært nådig 
mot dem som hadde tråkket feil. Først hadde Per Nodland blitt utmeldt, 
så hadde Sebulon Hetland fulgt etter, og i 1942 skulle forstander Bern- 
hard M. Lomeland bli permittert fra sin forstanderstilling. Senere skulle 
forstander Theodor Eigestad (1892-1984) i Kristiansand bli utsatt for 
sterkt press under fellesmøtene i 1964 og 1965.67 Hans lederstil var av en 
helt annen karakter enn Fardals, noe som skulle skape stor skepsis blant 
samfundsfolk. I tillegg kom flere til å mene at han hadde en «uvant og 
fremmed» oppførsel. 

Det var ikke bare de religiøse tekstene som ble beholdt i sin gammel- 
modige form. Også gudstjenestelivet ble bevart i sin opprinnelige form. 
Gudstjenestene kunne være lange på denne tiden, og Fardal ble av og til 
kritisert for å holde for lange prekener. Den samme kritikken skal også 
den tidligere forstanderen, Ommund Slettebøe, ha fått. Han hadde enkelt 
svart at «Svale [Gjedrem] talte til midnatt - Paulus hele natten - jeg kan 
ikke alltid passe tiden».”* Fardal var nok heller ikke dårligere enn sin for- 
gjenger. Det var ikke bare talene som kunne være lange, de gamle salmene 
kunne også ha flere titalls vers. På konfirmasjonssøndagen skulle endatil 
konfirmantene gjennomgå hele Pontoppidans forklaring, med over 700 
spørsmål og svar, i påhør av hele menigheten. De unge konfirmantene 
ville da stå oppstilt langs midtgangen i kirken; de lyseste hodene fremst 
og de mindre begavede bakerst. Så ville forstanderen stille spørsmål, og 


626 Kingo, 1972, S. 490. 

konfirmantene måtte kunne Pontoppidans svar utenat. I tillegg til den 
såkalte katekisasjonen kom også forstanderens preken, den lange konfir- 
masjonsbønnen og selve konfirmasjonshandlingen. Det hele kunne vare 
i timevis, og det hendte ikke sjeldent at en konfirmant eller to svimte av 
under påkjenningen. 

Til tross for Fardals strenge ledelse opplevde Menigheten Samfundet 
stor vekst og fremgang under hans ledelse. Fellesmøtene var det store 
høydepunktet i løpet av året for samfundsfolk. Her kom medlemmene 
fra Vestlandet og Sørlandet sammen og hadde møter. Her møttes mange 
ektepar for første gang, så utenforstående egersundere kalte gjerne humo- 
ristisk fellesmøtet for parringsmøtet.* Sakene som ble diskutert på 
fellesmøtene var av ulik art. Noen dreide seg om rent praktiske spørsmål 
som hadde relevans for begge menighetsavdelingene, andre handlet om 
teologiske spørsmål. Møtene ble innledet med et foredrag holdt av en for- 
stander eller en annen betrodd mann. Her ble sakens innhold gjort rede 
for, før det ble åpnet opp for debatt. Nær sagt alle fellesmøter siden 1889 
har blitt nøye referert og utgitt i etterkant av møtet. Basert på det som kom 
frem i debatten, ville Samfundsstyret komme med et vedtak. Slike vedtak 
var, og er ennå, bindende for medlemmene. Men fellesmøtene handlet 
ikke bare om å fastsette grenser for medlemmenes liv. Dype teologiske 
spørsmål som gjenløsningen, gjenfødelsen, rettferdiggjørelsen, Kristi 
kjødspåtagelse, Kristi fødsel fra evighet og Kristi sete ved Guds høyre 
hånd ble også diskutert. Når det gjaldt den teologiske debatten som fore- 
gikk utenfor kirkesamfunnet, forholdt man seg helt taus. Selv om man 
potensielt hadde en viss sympati med statskirkens konservative menn, 
var de uansett å betrakte som vantro så lenge de sto utenfor Kirken — 
forstått som Menigheten Samfundet. 

I 1931 fikk man igjen startet opp et lærerskolekurs i Menigheten Sam- 
fundet.* Etter at allmennskolen var blitt lagt ned i 1924, hadde ikke 
kirkesamfunnet utdannet nye lærere. Forstander Fardal tok derfor initi- 
ativ til å starte opp en opplæring av potensielle lærerkandidater i Kristi- 
ansand. Fra 1936 begynte man å tilby «fortsettelsesklasser» etter 7. trinn 


630 Muntlig kommunikasjon med Erling T. Endresen. 

i egen regi med påfølgende offentlig realskoleeksamen ved Kristiansand 
Katedralskole.” Aktuelle lærerkandidater med realskoleeksamen fikk 
deretter videre opplæring i Menigheten Samfundets regi og kunne 
avlegge artium som privatister, noe som la et viktig grunnlag for den 
videre utviklingen av Samfundets skoler i etterkrigstiden. 


De sterkttroende under krigsårene 


I utgangspunktet hadde de sterkttroende hatt et nært forhold til fedre- 
landet og var engasjerte samfunnsborgere. Knud Spødervold var svært 
engasjert i politiske spørsmål i sin samtid,* og så lenge Bernt Lomeland 
levde, var han politisk interessert, og skrev både om partipolitiske saker, 
så vel som tekster om «kvindeemancipationen» og «unionsspørsmålet» i 
bladet Tiden.” Senere forstander Ommund Slettebøe ble også valgt som 
partiuavhengig ordfører i Helleland fra 1888 til 1891. Og selv om de sterkt- 
troendes barn ikke deltok i 17. mai-parader etter at Menigheten Samfun- 
det ble opprettet i 1890, var det likevel utbredt å markere grunnlovsdagen 
i private sammenhenger. 

Da Menigheten Samfundet ble opprettet, ble derimot de sterkttroende 
merinnadvendte enn tidligere, og man frarådet fra begynnelsen deltakelse 
i offentlige valg.” Etter århundreskiftet utviklet imidlertid Menigheten 
Samfundet og Det Almindelige Samfund seg i ulike retninger med hen- 
syn til det politiske liv. Mens medlemmene i Det Almindelige Samfund 
begynte å stemme ved kommune- og stortingsvalg, og ved et par tilfeller 
også hadde representanter for partiet Høyre i Egersunds kommunestyre, 
ble Menigheten Samfundets medlemmer fortsatt oppfordret til å avstå fra 
å stemme i partipolitiske valg.%* De sterkttroende deltok derimot under 
valget vedrørende unionsoppløsningen i 1905. Ifølge Stavanger Aftenblad 
stemte hver og én for oppløsning av unionen. De sterkttroende hadde 
stor respekt for kongehuset og den norske regjeringen, ba jevnlig for dem 

under gudstjenestene og avtjente også førstegangstjeneste. Samtidig var 
forholdet til storsamfunnet distansert, og man unngikk i det lengste å 
ha unødvendig omgang med utenforstående. Under den tyske okkupas- 
jonen ble deres lojalitet til fedrelandet satt på prøve. 

I løpet av okkupasjonsårenene ytte Den norske kirke, samt en rekke 
misjonsorganisasjoner og dissentermenigheter i Norge, stor motstand 
mot tyskernes forsøk på å øke sin innflytelse over kirkene. Dette mot- 
standsarbeidet ble organisert gjennom organisasjoner som Kristent sam- 
råd (stiftet i 1940)” og Evangeliske samfunns fellesråd (stiftet i 1944).% 
Disse organisasjonenes motstand har i ettertid blitt beskrevet som en del 
av den såkalte kirkekampen. En milepæl i kirkekampen var biskopenes 
hyrdebrev fra 1940, hvor man tok et oppgjør med okkupasjonsmaktens 
forsøk på å nazifisere kirken. Hyrdebrevet, som i utgangspunktet ble 
sendt ut til statskirkens menigheter, fikk også støtte fra en lang rekke 
misjonsforeninger, Frelsesarmeen og pinsemenigheten Filadelia i Oslo.% 
De sterkttroende kirkesamfunnene var imidlertid ikke involvert i noen 
av disse initiativene. De sterkttroende kirkesamfunnene gjorde i det store 
og hele sitt ytterste for ikke å komme i konflikt med okkupasjonsmakten. 

Mens statskirken ble forsøkt nazifisert av okkupasjonsmakten og 
Nasjonal Samling, ble de fleste dissentermenighetene i stor grad skjer- 
met for slike fremstøt. Flere kirkesamfunn opplevde likevel at lokalene 
deres ble rekvirert av okkupasjonsmakten. Dette gjaldt også de sterkt- 
troendes kirke- og skolelokaler. Menigheten Samfundets kirke i Eger- 
sund ble for eksempel i flere perioder i løpet av okkupasjonen beslaglagt 
av tyskerne, og blant annet benyttet som mellager. Dermed måtte man 
i stedet bruke kirken i Helleland til gudstjenester, og man holdt ellers 
skole og oppbyggelser i private hjem.*" Det Almindelige Samfunds skole 
i Egersund ble også rekvirert av tyskerne.‘ Det Almindelige Samfund 
måtte derfor drive skole rundt omkring i medlemmenes hjem, samt i de 
gamle skolelokalene de hadde benyttet på Mosbekk frem til 1932. Det 

Gammel-Lutherske Samfund innstilte skoledriften i 1940, muligens på 
grunn av okkupasjonen. En periode høsten 1940 ble skolelokalet i kirken 
i stedet leid ut til den offentlige skolen på grunn av mangelen på trygge 
skolelokaler i Kristiansand. Dette lokalet ble igjen utleid fra nyttår 1945.6% 
Når det gjaldt skriftlige publikasjoner, valgte Menigheten Samfundet 
selv å innstille den ordinære distribusjonen av menighetsbladet Samhold 
for å unngå å tiltrekke seg tyskernes oppmerksomhet.** Det Gammel- 
Lutherske Samfund utga kun én publikasjon i løpet av hele krigen; en 
preken holdt av Sebulon Hetland på nyttårsdag 1941. Denne hadde et rent 
religiøst innhold som ikke på noen måte kunne virke provoserende på 
okkupasjonsmakten.*% De sterkttroende måtte også akseptere at tyske 
utsendinger iblant overvar deres gudstjenester for å påse at ingen tysk- 
fiendtlige budskap ble spredt fra prekestolene. Det fortelles likevel at for- 
standerne i både Menigheten Samfundet og Det Almindelige Samfund 
enkelte ganger ba for konge og fedreland når de så at det ikke var noen 
tyske utsendinger eller sympatisører blant tilhørerne. 

Det mest dramatiske som utspilte seg internt i Menigheten Samfun- 
det under okkupasjonen, hadde derimot lite sammenheng med verdens- 
krigen. I stedet var mange samfundsfolk i denne perioden nærmest like 
opptatt av den oppsiktsvekkende permitteringen av forstander Bernhard 
Lomeland i Egersund under fellesmøtet i 1942. Lomeland og hans hus- 
tru hadde angivelig i en lengre tid inntatt et forhold til menighetsstyret 
og menigheten i Egersund som medførte at begge to ble satt i «det lille 
bann» og dermed utelukket fra å motta nattverden.%* På det påfølgende 
årsmøtet i 1943 ble Bernhard Lomeland avsatt som forstander. Lomeland 
hadde helt siden innsettelsen i 1901 slitt med å vinne samfundsfolkets til- 
lit, og flere hadde vært direkte kritiske til hans forkynnelse og ledelse av 
menigheten. I begynnelsen av 1940-årene fikk Lomeland angivelig prob- 
lemer med å skjøtte embetet i tilfredsstillende grad, og forholdet til sty- 
rene i menigheten ble derfor dårligere. Kirkesøkningen og medlemstallet 
i menigheten falt. Selv om ekteparet Lomeland senere offentlig bekjente 

at det var dem selv som hadde tatt feil og innrømmet at Samfundsstyret 
og menigheten hadde handlet i overensstemmelse med Guds ord og 
vilje,” ble Lomeland aldri gjeninnsatt i embetet. Han døde i 1947. I ettertid 
har enkelte spekulert i om Lomeland kan ha lidd av demens, og at det var 
dette som påvirket evnen til å skjøtte embetet i tiden før avskjedigelsen. 
Avsettelsen vakte uansett stor oppsikt i Menigheten Samfundet på denne 
tiden. 

Tross alt var likevel de sterkttroende like mye berørt av okkupasjonen 
som andre innbyggere, og det var først og fremst krigen som opptok dem. 
Men siden medlemmene av Menigheten Samfundet tradisjonelt oppfor- 
dret medlemmene til å holde seg borte fra all slags politikk,‘ kan det se 
ut til at det var forholdsvis få som engasjerte seg i illegalt arbeid under 
krigen. Selv om det ikke finnes noen sikre tall, fantes det enkelte medlem- 
mer som ble arrestert og sendt til Grini eller Sachsenhausen for ulovlig 
sjåførvirksomhet, distribusjon av aviser og for å ha radio. Hvorvidt dette 
i sin samtid ble sett på som synd er uvisst, men etter krigen ble mot- 
standsfolkene også internt i Menigheten Samfundet betraktet som helter 
fra krigens dager.“ Derimot ble samarbeid med tyskerne definitivt sett 
på som en synd og et opprør mot landets reelle myndigheter, altså kongen 
og den demokratisk valgte norske regjeringen i London. I Det Alminde- 
lige Samfund måtte for eksempel et medlem av Samfundsstyret offentlig 
bekjenne sin synd for menigheten etter at han hadde blitt dømt i lands- 
svikoppgjøret for økonomisk samarbeid med tyskerne. I Det Almindelige 
Samfund betraktet man samarbeid med tyskerne som en måte å «sette 
seg opp mot øvrigheten» på.65° 

Det var imidlertid i Det Gammel-Lutherske Samfund i Kristiansand 
at krigen skulle få de største interne konsekvensene. Etter splittelsen i 
Det Gammel-Lutherske Samfund i 1932 hadde kirkesamfunnet blitt 
sterkt svekket. Mens Det Gammel-Lutherske Samfund de første årene 
etter opprettelsen hadde publisert en rekke skrifter som agiterte mot 
Menigheten Samfundet og distribuerte tekstene blant medlemmene av 

Menigheten Samfundet i håp om å overbevise flere, resignerte ledelsen 
i Det Gammel-Lutherske Samfund etter hvert. Utgivelsene av Vidnes- 
byrdet ble sjeldnere, og økonomien ble snart strammere. Man klarte 
likevel å fortsette skoledriften en stund til. Skoleåret 1935-1936 hadde man 
for eksempel 16 elever. Men i 1940 ble skoledriften innstilt - muligens på 
grunn av okkupasjonen. En annen årsak kan ha vært dårlig økonomi. I 
kirken var det stort sett gudstjeneste hver søndag, og i 1935 hadde man for 
eksempel fem konfirmanter og én vielse. I tillegg var det ukentlige etter- 
middagsmøter, hvor forstander Hetland holdt foredrag eller man leste fra 
Luthers foredrag over Galaterbrevet.*> 

Det ser ut til at Sebulon Hetland signaliserte at han ønsket å tre tilbake 
da han i1944 fylte 70 år. Kort tid etterpå, senvinteren 1945, tok Carl Falkum 
initiativ til at Lomelands Menighet og Det Gammel-Lutherske Samfund 
skulle gjenforenes. Kanskje var det Hetlands fratreldelse som forstander, 
eller kanskje det var det faktum at Lomelands Menighet nærmest hadde 
gått i oppløsning, som førte til dette initiativet fra Falkums side.** Med- 
lemmene av Lomelands Menighet ble uansett gjenopptatt i Det Gammel- 
Lutherske Samfund, og det gjenforente kirkesamfunnet hadde da 116 
medlemmer.%+ Det kan hende at den ambisiøse Falkum så en mulighet 
til å bli forstander for et samlet kirkesamfunn på dette tidspunktet.*5 
Men hvis dette var Falkums mål, må han ha blitt skuffet. Medlemmene 
valgte nemlig hjelpeforstander i Det Gammel-Lutherske Samfund og 
byggmester Arnt Ege til ny forstander. 

Arnt Ege var utdannet byggmester og hadde hatt en sentral posisjon i 
Menigheten Samfundet i Egersund på 1920-tallet.” Han var også nevø 
til forstander Theodor Ege i Det Almindelige Samfund, men født og 
døpt i Amerika. Da hans mor døde, ble han som barn sendt til Norge 
og gjendøpt i Menigheten Samfundet i Egersund, da den amerikanske 

dåpen ikke kunne godkjennes. Han vokste dermed opp som en «lille- 
bror» til Theodor Ege, i sine besteforeldres hjem.%* Senere fikk han en 
sentral posisjon i Menigheten Samfundet, og fra 1925 også i Det Gammel- 
Lutherske Samfund. Etter gjenforeningen med Lomelands Menighet i 
1945, forsøkte man å få skoledriften og ungdomsforeningen i gang igjen. 
Den nyvalgte hjelpeforstanderen, Ludvig Carlsen, og Carl Falkum ble satt 
på saken. Men landssvikoppgjøret skulle snart kaste lange skygger over 
det gjenforente kirkesamfunnet. 

Under krigen hadde flere medlemmer av Det Gammel-Lutherske Sam- 
fund tatt aktivt del i motstandsarbeidet, og flere hadde sittet fengslet på 
Grini eller på andre måter vært i okkupasjonsmaktens søkelys. Dette 
gjaldt for eksempel den nyvalgte hjelpeforstanderen, Ludvig Carlsen, som 
satt fengslet på Statsarkivet i Kristiansand våren 1942.% Blant dem som nå 
sluttet seg til kirkesamfunnet, var det nemlig enkelte tidligere medlem- 
mer av Nasjonal Samling og Hirden. På toppen av det hele kom snart den 
nyvalgte forstander Ege i myndighetenes søkelys for å ha bygget både veier, 
brakker og ammunisjonslager for tyskerne under krigen. Han ble til slutt 
idømt en bot på kr 5000 og inndragning av kr 20 000.% Én kilde oppgir at 
dommen mot forstander Arnt Ege skapte betydelige interne konflikter,” 
men kombinasjonen av tidligere hirdmenn og motstandsmenn i samme 
kirkebenker må også ha skapt store indre spenninger i den første tiden 
etter krigen. Da Arnt Ege ble tvunget til å fratre sin stilling som forstander, 
håpte nok Carl Falkum igjen på å få muligheten til å bli forstander, men 
menighetsrådet ba i stedet den gamle Sebulon Hetland om å overta mid- 
lertidig.** Hetland påtok seg oppgaven, tross skrantende helse. Resultatet 
av de indre stridighetene ble at 18 av de tidligere medlemmene av Lome- 
lands Menighet på ny forlot Det Gammel-Lutherske Samfund i 1947. Den 
helt sentrale figuren i denne grupperingen var igjen Carl Falkum. 

Med en forstander dømt for økonomisk landssvik, en aldrende for- 
standervikar og en ny splittelse lot det seg ikke gjøre å få skoledriften 

i Det Gammel-Lutherske Samfund i gang igjen. Dermed fikk medlem- 
menes barn kristendomsundervisning på ettermiddagene av Ludvig 
Carlsen, og etter hvert også av Arnt Ege. Ifølge menighetsprotokollen ser 
det ikke ut til at Arnt Ege begynte å utføre sine plikter som forstander 
før i 1951. Hetland, som hadde utgjort den teologiske tyngden i kirke- 
samfunnet, begynte å bli svært gammel. Det samme gjaldt flertallet av 
kirkesamfunnets ledelse, og det utpekte seg ingen til å overta ledelsen 
av kirkesamfunnet blant de yngre medlemmene. Den nye forstanderen, 
Arnt Ege, manglet også teologisk kompetanse, var etter sigende en dårlig 
taler og begynte selv å bli gammel. I tillegg til å skjøtte det ulønnede 
arbeidet som forstander drev han til daglig som byggmester. Arbeids- 
presset og den økonomiske belastningen på Ege ble derfor stort. Én kilde 
forteller at grunnlaget for kirkesamfunnet i realiteten var borte allerede 
ved splittelsen i 1947.464 

Da freden kom til Norge i mai 1945, ringte det fra kirkeklokkene i 
alle landets kirker, til og med ifra Det Almindelige Samfunds kirke. 
Forstander Fardal i Menigheten Samfundet i Kristiansand skrev 
derimot følgende til samfundsfolkene i første nummer av menighetsbladet 
Samhold etter krigen: 


La oss utbe oss nåde til: ikke å la oss føre med av den ville rus, som har gått 
som en sjeledrepende farsott over land og folk siden fredsbudskapet kom. Her 
er noe som er langt viktigere og nødvendigere for oss enn å delta i verdslige 
prosesjoner med hurrarop og overfladisk benyttelse av den kostbare tid vi ennå 
beskjæres. 

La ikke tiden løpe fra deg. Betenk Herrens hensikt med krig og med fred. Be 
om å bli ført inn i den åndelige og evige fred, og forarbeid din egen saliggjørelse — 
med frykt og beven.6 


Fardal anså altså feiringen av fredsbudskapet som en verdslig og over- 
fladisk tidsbruk, og helt unødvendig for medlemmer av Menigheten 
Samfundet å delta i. Dette vitner om den tilbaketrekningen Menigheten 
Samfundet hadde gjennomgått de siste 50 årene. Fra en tid da Lomeland 
kunne diskutere unionsspørsmålet i sine egne spalter, til en tid hvor selv 

freden i 1945 var nærmest irrelevant for de sanne troende. Det var vik- 
tigere saker på agendaen: den åndelige og evige fred, og medlemmenes 
saliggjørelse. 


Theodor Eges tid 


Mens trettiårskrigen herjet videre i Menigheten Samfundet, døde Per 
Nodland i 1909. Da ble hans tidligere referent og Torkild Valands sviger- 
sønn, Theodor Ege (1873-1955), valgt som forstander i Det Almindelige 
Samfund og innsatt i embetet av læreren og hjelpeforstanderen Jørgen 
Larsen. Med dette ble en 75 år lang periode med Ege-forstandere i Det 
Almindelige Samfund innledet. For som vi skal se ble det Eges sønn 
som kom til å overta som forstander etter sin far. Som hjelpeforstander 
etter at Larsen trakk seg i 1910, fikk Theodor Ege med seg Samuel Thengs 
(1864-1940), bror til forstander Ommund Slettebøe i Menigheten 
Samfundet i Kristiansand. Da Thengs døde i 1940, overtok læreren Ola 
Hetland (1891-1954) vervet som hjelpeforstander i kirkesamfunnet. 
Theodor Ege hadde tatt lærerutdanning i regi av Menigheten Sam- 
fundet i 1890-årene og giftet seg med forstander Valands datter, Anna 
Olivia Valand (1872-1945) i 1899. Frem til Nodlandsstriden og bruddet 
i 1901 arbeidet han i flere år som omgangsskolelærer i kirkesamfunnet. 


Figur 11. Fotografi av Theodor og Anna Olivia Ege fra Erling T. Endresens samling. 
Fotograf: Johan W. Eskildsen, ca. 1920 

Han blir husket som en streng og lovisk forstander. Som nyvalgt for- 
stander flyttet han fra sin kone og barn og inn i «forstanderboligen» på 
Vattakleiva. Denne boligen delte han med kirkesamfunnets «tjenerinne», 
Kristine Skipstad. Dermed fortsatte Skipstad også etter forstanderbyttet 
å dele soverom med kirkesamfunnet forstander, om enn i separate senger. 
Det viste seg snart at Theodor Ege ikke var en særlig begavet taler. Det 
var nok ikke bare at Ege selv som ikke ønsket å tale, men det ble faktisk 
uttrykt misnøye med talene hans.” Det ble derfor vanlig at Ege stort sett 
leste fra Nodlands prekensamling under gudstjenesten i stedet for å holde 
sin egen preken. Dermed ble gudstjenesten i Det Almindelige Samfund 
noe avvikende fra det opprinnelige kirkeritualet fra 1688, som også ble 
fulgt i Menigheten Samfundet og Det Gammel-Lutherske Samfund. Når 
Ege leste Nodlands prekener, satt han i en lenestol foran alteret, i stedet 
for å lese fra prekestolen. Prekestolen ble bare brukt i de sjeldne tilfellene 
når Ege faktisk preket selv. Når det gjaldt hvordan kirken var utformet, 
lignet den også på dem man fant i Menigheten Samfundet. Midtskipet 
var delt i to med en bred midtgang. Mennene satt på høyre side, mens 
kvinnene satt på venstre side. Kvinnene måtte også dekke hodet med et 
skaut eller hatt, mens mennene ikke måtte bære hatt eller lue i kirken. 
Høytlesningstradisjonen som utviklet seg under forstander Ege, kan 
tolkes som et uttrykk for en mindre intellektuell tradisjon enn den Bernt 
Lomeland og Menigheten Samfundet sto for. Mens Lomeland hadde vekt- 
lagt akademisk utdannelse, teologiske utgreiinger og diskusjoner, repre- 
senterte Nodland en mer folkelig tradisjon. I Det Almindelige Samfund 
hadde ikke Nodland holdt foredrag og publisert teologiske avhandlinger. 
Han hadde begrenset seg til å preke i gudstjenesten og utgi en preken- 
samling. På samme måte tok ikke forstander Ege noe initiativ til fore- 
drag, samtalemøter eller ytterligere publikasjoner. Han må ha betraktet 
Nodlands prekensamling som tilstrekkelig for menigheten, og han så 
tilsynelatende ikke noen grunn til å legge noe til det som allerede var 
preket av hans forgjenger. Dermed vokste de påfølgende generasjonene 
i Det Almindelige Samfund nærmest bare opp med Luthers katekisme, 
Pontoppidans forklaring og Nodlands prekensamling. På den måten ble 

intrikate lærespørsmål, som forholdet mellom Kristus og de kristne og 
forholdet mellom Bibelen og den muntlige forkynnelsen, ikke tematisert 
og diskutert på samme måte som i Menigheten Samfundet. Det kan se ut 
til at enkelte sterkttroende særtrekk med tiden ble mindre fremtredende i 
undervisningen og forkynnelsen i Det Almindelige Samfund. 

Det er åpenbart at Per Nodland hadde en uvanlig høy stilling i kirke- 
samfunnet — også etter sin død. Theodor Ege, som hadde vært en av Nod- 
lands sterkeste forkjempere under striden i 1900, hadde nok et særlig nært 
forhold til sin læremester, noe som neppe bidro til å dempe personkulten 
som må sies å ha utviklet seg rundt Nodland. I tråd med tradisjonen på 
den tiden fikk sønnen hans navnet Karl Peder, mens Karl Peders kone var 
Konstanse Pauline - begge oppkalt etter Per Nodland og Kristine Skip- 
stad. Dette var ikke den eneste særegne tradisjonen som hadde oppstått 
under Per Nodlands ledelse. Nodland hadde for eksempel også nedlagt 
forbud mot gravsteiner og blomster på kirkegården. Dette forbudet skal 
ha kommet etter at en fattig familie som hadde mistet sin sønn i vatersott, 
fikk en overflod av blomster til begravelsen i stedet for den økonomiske 
hjelpen de sårt trengte. Da Nodland lå på dødsleiet, skal han ha sagt at 
de fattige medlemmene av Det Almindelige Samfund ikke burde bruke 
penger på bårekranser, gravstein og blomster. Dermed ble gravene i ste- 
det liggende som små gravhauger. Dessuten utviklet det seg en tradisjon 
for at intet uinnviet skulle bringes inn på eller fjernes fra den innviede 
kirkegården. Denne tradisjonen ble videreført under de nye forstanderne 
helt frem til slutten av 1960-tallet. Av denne årsak ble vielser foretatt uten 
brudebuketter i kirken, nedblåst takstein fra kirken ble jevnlig samlet 
sammen og gravd ned inne på kirkegården, og gressfrø fra kirkegården 
ble samlet sammen for å brukes til å så på gravene etter begravelser.** 

Theodor Ege styrte kirkesamfunnet med hard hånd, og Kirkens ren- 
het ble snart svært viktig for ham, på samme måte som det ble viktig for 


668 Dette ble illustrert da representantene for DAS ble overrasket over hvor viktig lærepunktet 
om nærheten mellom Kristus og de kristne var for representantene fra MS på begynnelsen av 
2000-tallet (Menighetsblad, nr. 1, 2002, s. 10). 

669 Muntlig kommunikasjon med Erling T. Endresen; en lignende utfordring ble diskutert i 
Menigheten Samfundet (Tiden, nr. 3, 1924, $. 12). Her konkluderte man med at man ikke kunne 
sette bestemte regler. 

670 Muntlig kommunikasjon med Erling T. Endresen. 

Nicolay Fardal i Menigheten Samfundet. I alle de sterkttroende kirke- 
samfunnene praktiserte man to typer disiplin mot medlemmer som på 
en aller annen måte forbrøt seg mot ledelsens retningslinjer. For mindre 
overtredelser ventet det lille bann, det vil si at man ble utelukket fra natt- 
verden og at man ikke kunne være faddere i dåp eller forlover i bryllup. 
Denne straffen rammet kvinner som klippet håret for kort, kvinner som 
ble gravide utenfor ekteskapet, eller menn som gjorde kvinner gravide 
utenfor ekteskapet. Den kunne også brukes som en advarsel mot personer 
som viste en egenrådig oppførsel mot Samfundsstyret. Det store bann 
betydde utelukkelse fra Kirken og ble stort sett brukt mot teologisk avvik. 
For å bli løst fra bannet måtte man oppsøke forstanderen eller kontakte 
Samfundsstyret og be om tilgivelse. Forstanderen ville da komme frem 
for menigheten etter gudstjenesten på søndagen og lese opp synderens 
bekjennelse, for så å si at forstanderen for sin del hadde tilgitt. Når for- 
standeren deretter ba menigheten om å tilgi, var det vanlig i Det Almin- 
delige Samfund at hver enkelt i kirken svarte «eg au» («jeg også») når 
forstanderen sa at han hadde tilgitt synderen.” Praksisen med det lille og 
store bann er stadig i bruk i Menigheten Samfundet og Det Almindelige 
Samfund i dag, om enn i mindre grad enn før. I begge kirkesamfunnene 
ble den offentlige fremføringen av bekjennelsen sløyfet rundt 2010. 

I sin iver for Kirkens renhet vedtok Samfundsstyret i Det Almin- 
delige Samfund i 1919 en uttalelse som la vekt på viktigheten av rette 
motiver når noen ønsket å bli opptatt i kirkesamfunnet. Man ønsket 
med dette vedtaket å motvirke at «utenforstående» skulle komme inn 
i Kirken kun for å kunne gifte seg med medlemmer. Samfundsstyret 
skrev: 


Så er det vort råd at man vogter sig for alt, hvad der kan give anledning til 
ovennævnte blanding. Thi ingen person kan fra nu av optages i menigheten ved 
dåp eller konfirmation, når sådan begjæring fremkommer alene for en persons 
skyld eller timelig vindings skyld. Derimot blir det en anden sag, når en eller 
anden måtte begjære sådant av hensyn til sjælens frelse og salighet. Thi den 
hellige stads porte skal altid stå åben for den som ville gå ind.”? 


671 Muntlig kommunikasjon med Erling T. Endresen. 
672 Bekjendtgjørelse til Det Almindelige Samfunds menighet i februar 1919 [upublisert] 


157 


KAPITTEL 5 


Dette omstridte vedtaket bidro til å konsolidere to fløyer som hadde 
begynt å ta form i kirkesamfunnet; en konservativ og en mer reformvil- 
lig retning. Den konservative fløyen støttet vedtaket og førte generelt en 
svært steil linje i de fleste spørsmål, mens den motsatte fløyen ønsket en 
mer liberal praksis i flere saker. Det var derimot den konservative fløyen 
som utgjorde flertallet i Samfundsstyret. Dette viste seg igjen i 1931, da 
uttalelsen om opptak også ble innlemmet i kirkesamfunnets grunnregler, 
og man forbød på det strengeste ekteskap med utenforstående og advarte 
mot omgang med slike: 
$ 14. Når nogen av et andet samfund begjærer at blive medlem av Det 
Almindelige Samfund, skal bevæggrunden for sådan begjæring så nøye som 
mulig undersøges grundig, og forstanderen i samråd med det øvrige styret, 
skal i tvilsomme tilfælder stille skarpe betingelser, for ekspl. flere års un- 


dervisnings- og prøvetid. Undervisningen skal vedkommende selv bekoste. 


Viser det sig under prøvetiden nogen utilbørlig opførsel, kan vedkommende 


bortvises.”3 


Man gjorde det med andre ord svært vanskelig for noen å bli medlem av 
Det Almindelige Samfund, noe som med tiden skapte en utbredt frustra- 
sjon blant dem som fant seg en kjæreste utenfor kirkesamfunnet. Grunn- 
reglene sto uforandret frem til 1985. 


Oppgjøret med Theodor Ege 


Mannen som til slutt skulle utfordre forstander Ege i Det Almindelige 
Samfund, var kirkesanger, lærer og mangeårig medlem av Samfunds- 
styret, hjelpeforstander Ola Hetland (1891-1954). Hetland var nevø til 
Per Nodland og var blant dem som ble gjendøpt da familien sluttet seg 
til Menigheten Samfundet i 1896. I 1901 fulgte Hetland og familien Per 
Nodland og ble med i Det Almindelige Samfund. Etter å ha fullført sin 
egen sparsomme skolegang i regi av Det Almindelige Samfund fikk han 
noe opplæring av Per Nodland og Jørgen Larsen. Deretter ble han som 
15-åring lærer ved kirkesamfunnets skole. Som lærer var han kjent for å 
være hardhendt mot dem som ikke hadde gjort leksen sin skikkelig.”* I 


673 Grundregler for Det Almindelige Samfunds kirkeorden og gudstjeneste, vedtatt 09.08.1931. 
674 Muntlig kommunikasjon med Erling T. Endresen. 

1940 ble han så valgt til hjelpeforstander, og han fikk tidlig en tilhenger- 
skare bestående av de mer reformvillige medlemmer. Han var for øvrig 
gift med søsteren til forstander Fardal i Menigheten Samfundet. 

På begynnelsen av 1950-tallet var forstander Theodor Ege blitt en 
eldre mann; han nærmet seg 80 år. Hjelpeforstander Ola Hetland, som 
representerte den reformvillige fløyen, mente derfor det var på tide for 
Ege å trekke seg som forstander.” Men siden Hetland representerte den 
reformvillige fløyen, var dette noe både Ege og hans støttespillere i Sam- 
fundsstyret ikke kunne akseptere. Likevel måtte Hetland utføre stadig 
mer av forstanderens arbeidsoppgaver på grunn av Eges høye alder. Dette 
inkluderte blant annet konfirmasjonsundervisningen.”* I 1950 nektet 
Hetland derimot å gjennomføre denne, i håp om at Ege ville trekke seg. 
Men fortsatt avviste Ege å gå av. I stedet bestemte Samfundsstyret at det 
skulle velges en hjelpeforstander nummer to, en kandidat begge fløyene 
kunne akseptere. Slik ble det likevel ikke: De konservatives kandidat ble 
forstander Eges sønn, Karl Peder Ege (1908-1990).”7 Karl Ege arbeidet 
egentlig som bilmekaniker og metalldreier, men kunne neppe si nei da 
hans far — kirkesamfunnets forstander — ønsket at han skulle bli hjelpe- 
forstander. De reformvilliges kandidat var slakter og lærer Abraham Jør- 
gen Larssen (1887-1970). Han hadde tidligere gått ut av kirkesamfunnet 
for å gifte seg borgerlig, men kom tilbake til Det Almindelige Samfund 
i 1921 som fraskilt tobarnsfar fra statskirken, og ble samme år gift i Det 
Almindelige Samfund. Hans ekteskap utenfor Det Almindelige Samfund 
ble den gang ikke regnet som et ekteskap i Det Almindelige Samfund. 
Det ble til slutt de konservatives kandidat, Karl Ege, som gikk av med 
seieren og ble hjelpeforstander. 

Én av Ola Hetlands døtre hadde på denne tiden fått en kjæreste utenfor 
Det Almindelige Samfund, og Hetland hadde fått Samfundsstyret til å 
godta at Hetland kunne stå for opplæringen av denne kjæresten for at han 
kunne døpes og komme inn i kirkesamfunnet.” Etter hvert som dette ble 
kjent, begynte flere å henvende seg for å få opplæring i Det Almindelige 


675 Menighetsblad, nr. 2, 1998, S. 25; nr. 3, 2014, S. 42-43. 
676 Valand, 2001, s. 60. 
677 Valand, 2001, s. 60. 
678 Valand, 2001, s. 62 

Samfunds lære, for på den måten å kunne gifte seg med medlemmer av 
kirkesamfunnet. Hetland begynte å gi opplæring til 3-4 personer, men 
uten at dette hadde blitt avklart med Samfundsstyret. I tillegg underviste 
han i 1952 halve konfirmantkullet, mens de holdt seg borte fra den ordi- 
nære undervisningen som ble holdt av den nyvalgte hjelpeforstanderen 
Karl Ege.”? Resultatet ble en rekke opprivende menighetsmøter, før Het- 
land ble bansatt og avsatt som hjelpeforstander. Da Hetland og hans 
tilhengere fremdeles ikke ville bøye seg, ble de til slutt utmeldt av Det 
Almindelige Samfund.** Hetland hadde i forstander Eges øyne fortsatt 
å «understøtte egensindige foreldres tross, ved å gi ekstra undervisning 
for deres konfirmanter, og likeledes tilslutt, ved forblommede talemåter 
fremdeles spotter og fordømmer alle forstanderens formaninger».*” Den 
samme skjebne fikk alle dem som hadde sendt barna sine for å motta 
konfirmasjonsundervisning hos Hetland. Sammen med rundt 70 per- 
soner som da valgte å forlate Det Almindelige Samfund, etablerte de 
Det Almindelige Lutherske Samfund.*> Til daglig kalte de seg uansett 
bare «Samfundet» - akkurat som alle de andre sterkttroende kirke- 
samfunnene på denne tiden. 

Splittelsen gikk i enkelte tilfeller på tvers av familier, og fiendtligheten 
mellom de to «almindelige» samfundene fikk til tider absurde konse- 
kvenser. Det fortelles eksempelvis om flere ektepar som havnet i hver sitt 
kirkesamfunn etter splittelsen. De holdt likevel sammen som ektefolk, 
men da ektefellen døde, kunne ikke den gjenlevende delta i begravelsen. 
Denne foregikk jo i en falsk kirke og begravelsen ble derfor en avguds- 
dyrkelse. Resultatet var for én enkemann at samværet etter bisettelsen 
ble avholdt i første etasje av ekteparets bolig med de familiemedlemmene 
som tilhørte konens kirke, mens mannen satt i andre etasje sammen med 
de av sine barn som var i hans kirke.* Til tross for slike hjerteskjærende 
beretninger blir splittelsen i dag omtalt som en strid med bakgrunn 
i organisatoriske spørsmål, ikke læremessige. Like viktig var nok 


679 Menighetsblad, nr. 2, 1998, s. 25; Valand, 2001, s. 62. 

680 Menighetsblad, nr. 2, 1998, s. 25. 

681 Utmeldelsesbrevet (datert 2. august 1952), referert i Valand (2001, s. 62). 
682 Menighetsblad, nr. 3, 2014, 8. 43. 

683 Valand, 2001, S. 74. 

684 Menighetsblad, nr. 3, 2014, $. 43. 


160 


ARVEN, 1930-1970 


personkonflikten mellom forstander Ege og hjelpeforstander Hetland. 
Selv om mange familier opplevde smertefulle brudd som et resultat av 
splittelsen, var det primært familiære bånd som holdt de utstøtte sammen. 
Organisatoriske eller teologiske spørsmål kom i andre rekke. 


Figur 12. Fotografi av Ola Hetland fra Erling T. Endresens samling. Ukjent fotograf, 1941 


Ola Hetland ble valgt som forstander i det nye kirkesamfunnet, og slak- 
ter og lærer Abraham Larssen ble hjelpeforstander for «dei olske», som 
de først ble kalt av andre. Kallenavnet var selvsagt ikke særlig treffende, 
ettersom «dei olske» var minst like hengivne tilhengere av Per Nodland 
som de såkalte «perane» i Det Almindelige Samfund. Det nyopprettede 
kirkesamfunnet etablerte også et samfundsstyre bestående av åtte med- 
lemmer, etter samme modell som man hadde hatt i Det Almindelige 
Samfund. Nok en gang var parallellen til de åtte personene om bord i Noas 

ark sikkert åpenbar for de involverte. Selv om Hetland og hans støtte- 
spillere i utgangspunktet hadde representert den «reformvillige» fløyen 
i Det Almindelige Samfund, var de ikke særlig reformvillige sett utenfra. 
Selv om Hetland fra begynnelsen hadde ambisjoner om å tale selv, ble det 
stort sett til at han leste fra Nodlands prekener under gudstjenestene, i 
stedet for å tale selv.‘ Utover gudstjenestene og skoledriften var det ikke 
mange andre aktiviteter i kirkesamfunnets regi. De fleste medlemmene 
møttes nok uansett i ulike familiesammenhenger fordi medlemmene 
stort sett tilhørte et begrenset antall familier som pleiet nær omgang med 
hverandre. 

Da Hetland gikk bort kun to år etter opprettelsen, overtok Abra- 
ham Larssen forstanderembetet. Abraham Larssen kom opprinnelig fra 
Søgne, utenfor Kristiansand, men hadde flyttet til Egersund etter at fam- 
ilien meldte seg inn i Det Almindelige Samfund i 1901. Larssen hadde 
senere gått på den provisoriske lærerutdanningen som Per Nodland og 
Jørgen Larsen hadde stått for i 1902. Han hadde deretter utdannet seg til 
slakter, men arbeidet også som lærer i Det Almindelige Samfund frem til 
splittelsen i 1952. Etter etableringen av Det Almindelige Lutherske Sam- 
fund hadde Larssen blitt ordinert til hjelpeforstander av Ola Hetland. 
Da han overtok etter Hetland, videreførte han tradisjonen med å lese 
Nodlands prekener. På samme måte som i Det Almindelige Samfund ble 
opplesningen foretatt fra en lenestol foran alterringen i kirken. Kirke- 
samfunnets kirke- og skolebygg sto nemlig klart i 1959. Larssen ordinerte 
sin sønn Arne Thor Larssen (1936-2017) til hjelpeforstander for Det 
Almindelige Lutherske Samfund. Arne Thor Larssen var på dette 
tidspunktet 18 år og ble ifølge én kilde kalt hjem fra førstegangstjenesten 
for å ordineres til hjelpeforstander.* Unge Larssen virket også som 
kirkesanger i kirkesamfunnet. Han skulle bli den lengstsittende av alle 
de sterkttroende forstanderne og hjelpeforstanderne gjennom historien: 
Arne Thor Larssen ble sittende i embetet i 63 år — først som hjelpefor- 
stander, deretter som forstander, og de siste årene som hjelpeforstander 
igjen — frem til han gikk bort i 2017. Med far og sønn Larssen i ledelsen 
fikk kirkesamfunnets medlemmer på folkemunne betegnelsen «larsane». 


685 Muntlig kommunikasjon med medlem av DALS. 
686 Muntlig kommunikasjon med medlem av DALS. 

Det Almindelige Lutherske Samfunds barn ble først undervist av 
Abraham Larssen i de samme lokalene hvor Det Almindelige Samfund 
hadde drevet sin byskole frem til 1932 - og senere under krigen.*” Men 
da deres nye kirkebygg sto ferdig, besto dette også av en skolestue. Den 
nye kirken var en liten bygning, men bygd etter samme mønster som Det 
Almindelige Samfunds kirke på Helleland. Kirken ble bygd på forstander 
Larssens eiendom i Kvelluren, på en liten høyde i nærheten av Egersund 
sentrum. På den lille kollen hvor kirken ble reist, bygde også flere sentrale 
familier i kirkesamfunnet seg hus. Den dag i dag bor mange av kirke- 
samfunnets medlemmer på den samme kollen, og den omtales derfor 
på folkemunne som «larsa-haugen». Man etablerte også egen kirkegård i 
Helleland, i tilknytning til Menigheten Samfundets og Det Almindelige 
Samfunds kirkegårder. Man kunne altså ikke lenger dele kirkegård med 
sine tidligere trosfeller, og uansett ville nok ikke deres gamle trosfeller i 
Det Almindelige Samfund latt de utstøtte gravlegge sine døde på deres 
innviede kirkegård. 

Etter det bitre bruddet måtte Det Almindelige Samfund samle sine 
lærerressurser, og man la derfor ned skolen i Helleland. Alle elevene ble 
samlet på skolen i Egersund. Her ble Kristofer Paul Endresen (1925-1988) 
hovedlærer. Endresen var både svoger og nevø til den nye forstanderen i 
Det Almindelige Samfund, Karl Ege. Endresen ble etter hvert også hjelpe- 
forstander i Det Almindelige Samfund. Menigheten var svekket, men den 
konservative Ege-fløyen hadde også fått fjernet den interne opposisjonen, 
og man kunne derfor holde fast på den strenge praksisen med hensyn til 
medlemskap. 


Oppløsningen av Det Gammel-Lutherske 
Samfund 


Tross svekkelsen etter bruddet i 1947 hadde Det Gammel-Lutherske Sam- 
fund i Kristiansand nærmere 120 medlemmer i 1950. Kirkesamfunnet 
hadde ukentlige gudstjenester og møter, samt vielser, konfirmasjon, dåp 
og årlige fellesmøter. I tillegg drev man kristendomsundervisning for 


687 Det Alm. Samfunds skolehistorie 1901-1989. 

kirkesamfunnets barn. Det var altså ikke fallende medlemstall eller liten 
aktivitet som som skulle vise seg å undergrave kirkesamfunnets videre 
eksistens. Det var i stedet den teologiske utviklingen som til slutt skulle 
føre til oppløsning. 

I tiden etter bruddet med Menigheten Samfundet hadde som nevnt 
forstander Sebulon Hetland tatt en noe mer liberal retning. Hetland 
hadde allerede på siste halvdel av 1930-tallet hevdet at de kirkelige forhold 
slettes ikke hadde vært så ille i Norge på begynnelsen av 1800-tallet som 
Bernt Lomeland hadde hevdet, og han anbefalte til og med flere bøker av 
de tidligere professorene Johnson og Caspari ved Universitetet i Christi- 
ania til medlemmene.** Hetland mente faktisk opprettelsen av Universi- 
tetet i Christiania hadde ført til at «den positive retning atter kom i ære», 
og at denne retningen gikk «i ren luthersk ånd». Professorene Johnson 
og Caspari «synes å ha virket for den lutherske lære», ifølge Hetland.‘ 
Dette sto tvert imot det som hadde vært Bernt Lomelands vurdering av 
de samme professorene.” Etter bruddet i Det Gammel-Lutherske Sam- 
fund i 1932 hadde Hetland også fjernet Bernt Lomelands bibelhistorie fra 
konfirmantenes pensum, og erstattet den med salmer skrevet av Kingo, 
Brorson og Pontoppidan.” 

Videre begynte enkelte medlemmer å stille spørsmål ved Bernt Lome- 
lands dåpslære, og synet på Johannesdåpen ble undersøkt. Sebulon Het- 
land forsvarte først Lomelands syn på Johannesdåpen i en artikkel i 
1937, men etter videre studier konkluderte han til slutt med at denne 
læren ikke kunne være rett. Hetland viste til hvordan Luther, Pontop- 
pidan og Kingo hadde behandlet dåpsspørsmålet og konkluderte med at 
«dersom vi alltid tidligere hadde vært klar over dette, så kunne vi ha unn- 
gått mange unyttige tvistemål med hensyn til dåpen».%* På bakgrunn av 
hva de lutherske kirkefedrene hadde skrevet om saken, mente Hetland at 


688 Vidnesbyrdet, nr. 1, 1937, 8. 3. 

689 Vidnesbyrdet, nr. 1, 1937, 8. 2. 

690 Lomeland, 1895/1959, s. 36-41. 

691 Menighetsprotokoll for «Det Gammel-Lutherske Samfunds» menighet i Kristiansand, 1927-1958. 
692 Vidnesbyrdet, nr. 1, 1937, $. 9. 

693 Hetland, 1953, særlig tydelig på s. 4-7 og s. 15-16. 

694 Hetland, 1953, s. 11. 

det var forbeholdt Jesus å utforme dåpen, i motsetning til i Menigheten 
Samfundet, hvor man mente at dåpen ble utformet og innstiftet av Gud 
Fader. Hetland betvilte også nødvendigheten av skriftemål før nattverd, 
slik Menigheten Samfundet hadde hevdet siden 1890. Hetland skrev i ste- 
det: «Jeg mener at vi ikke må stirre oss blind på og stivne til i et formve- 
sen eller m.a.o. legge formeget i formene og ordningene. Det kan med 
tiden bringe med sig den skadelige tillid på 'opus operato*».5%% Selv om 
Hetland fortsatt kunne sitere Lomeland i sine tekster, forholdt han seg 
samtidig kritisk til mye av Lomelands skrifter og stilte også spørsmål ved 
Lomelands teologiske kunnskaper.” Den teologiske utviklingen førte til 
at kirkesamfunnet etter hvert lå nokså nært de såkalte gammel-lutherske 
sterkttroende, som hadde hatt sitt tyngdepunkt i Stavanger og Høgsfjord 
frem til 1890-årene. Denne teologiske utviklingen i Det Gammel- 
Lutherske Samfund fikk heller en blandet mottakelse av medlemmene. 

De teologiske diskusjonene fortsatte derfor også etter at Arnt Ege ende- 
lig overtok som forstander i 1951. Ege skal i begynnelsen ikke ha vært en 
tilhenger av å endre ståsted i dåpsspørsmålet, men mange medlemmer 
støttet avgåtte forstander Hetland iherdig.** Teologisk sett hadde flere 
nøkkelpersoner etter hvert nærmet seg Den norske kirke. En gruppe- 
ring rundt hjelpeforstander Carlsen tok til orde for å oppløse kirkesam- 
funnet og gå inn i Den norske kirke. I 1953 ble det avholdt en avstemning 
om kirkesamfunnets fremtid: 8 stemte for å oppløse kirkesamfunnet, 36 
stemte for å beholde kirkesamfunnet og 15 avga blank stemme./** Det var 
altså på dette tidspunktet et betydelig mindretall som ønsket å oppløse 
kirkesamfunnet eller stilte seg nølende til videre opprettholdelse. Sebulon 
Hetland var på dette tidspunktet syk og deltok ikke under avstemmingen. 
Flere valgte i etterkant av avstemmingen å forlate kirkesamfunnet til for- 
del for både Den norske kirke og Lomelands Menighet (7 i 1953, 12 i 1954, 
411956, 13 i 1957 Og 12 i 1958) 7" 


695 Gundersen, 1962, s. 65; Hetland, 1953, 8. 10. 

Å vende tilbake til Menigheten Samfundet var utenkelig for de fleste 
siden det knapt hadde vært kontakt mellom medlemmene av de to kirke- 
samfunnene på flere tiår. Det Gammel-Lutherske Samfund hadde også 
siden opprettelsen hevdet at Menigheten Samfundet hadde forlatt de 
gamle stier og den rette lære etter Lomelands død.” De som valgte å gå 
inn i Den norske kirke, sto også teologisk langt fra Menigheten Samfun- 
det. Men debatten fortsatte i Det Gammel-Lutherske Samfund, og etter 
hvert som flere eldre medlemmer døde, unge forlot kirkesamfunnet og 
fornyelsen uteble, forsto de gjenværende at kirkesamfunnet holdt på å gå 
i oppløsning. Ungdomsforeningen var nedlagt i 1951, og gudstjenestene 
ble sjeldnere. Forstander Ege begynte å innse at Det Gammel-Lutherske 
Samfund teologisk lå svært nær Den norske kirke. 

Etter Sebulon Hetlands død i 1957 fikk grupperingen rundt hjelpe- 
forstander Carlsen flertallet med seg på å avvikle kirkesamfunnet og 
skjenke alle eiendeler til Den norske kirke. Én kilde forteller at forstander 
Ege skal ha vært lettet da kirkesamfunnet til slutt ble oppløst.” Flertallet 
gikk i 1958 inn i Den norske kirke, inkludert forstander Ege/* Andre 
opplevde «dette som et svik mot alt de var opplært til å holde for sant»7* 
Men i Den norske kirke var det allerede flere tidligere medlemmer av Det 
Gammel-Lutherske Samfund som tok dem godt imot. Enkelte ble med 
i Lomelands Menighet, mens én familie vendte tilbake til Menigheten 
Samfundet/** Motsetningene mellom de ulike grupperingene var store, 
og bruddet var bittert. Medlemmene av Lomelands Menighet sluttet å 
hilse på og besøke tidligere menighetsfeller som meldte seg inn i Den 
norske kirke/” Domprost Sigurd Gundersen skrev i 1962 disse linjene om 
hvordan de tidligere medlemmene i Det Gammel-Lutherske Samfund 
tilpasset seg livet i Den norske kirke: 


702 Vidnesbyrdet, nr. 2, 1928. 

703 Muntlig kommunikasjon med tidligere medlem av DGLS. 

704 Menighetsprotokoll for «Det Gammel-Lutherske Samfunds» menighet i Kristiansand, 1927-1958; 
Olsen, 2019. 

705 Olsen, 2010, s. 7. 

706 Barna som var døpt i Det Gammel-Lutherske Samfund, ble gjendøpt ved opptaket i Menigheten 
Samfundet. 

707 Muntlig kommunikasjon med tidligere medlem av Lomelands Menighet. 

I Domkirken menighet ble innmeldt 40 menn og kvinner. En kunne være eng- 
stelig for at disse som i all sin dag hadde stått i et eksklusivt samfunn ikke ville 
trives i statskirken med alt det uvante der. Det gjør de imidlertid, og de er meget 
kirkelige og har tilført menigheten åndelig kraft. De kritiserer oss for at vi stadig 
ber til Jesus. De mener at det er rett å be til Gud i Jesu navn.”* 


Lomelands Menighet var siden 1947 ledet av Carl Aanon Falkum (1909- 
1996), og forsamlingen ble derfor gjerne omtalt som «Carlsflokken». Etter 
oppløsningen av Det Gammel-Lutherske Samfund i 1958 økte medlem- 
stallet i denne husmenigheten til omkring 35 sjeler. Gudstjenestene ble 
avholdt i Falkums hjem, og her utførte man også de første årene dåp, 
konfirmasjoner og velsignelser av borgerlige vielser.”* I stuen hadde Fal- 
kum et lite trøorgel, og han plasserte ut stoler i stuen hver søndag.” Slik 
preket Falkum til sin lille menighet så lenge han hadde helse til det. Hus- 
menigheten ble aldri registrert i noe offentlig register og døde sakte, men 
sikkert ut ettersom de unge i forsamlingen viste liten evne eller vilje til å 
opprettholde menighetslivet. Én kilde oppgir at Falkums siste kirkelige 
handling - en begravelse — fant sted i 19867” Men det er mulig at Falkum 
fortsatte å holde gudstjenester frem til begynnelsen av 1990-tallet. Falkum 
skal ha vært svekket de siste årene, så det er tvilsomt om han virket som 
forstander sine siste leveår” Med denne lille kretsen endte altså historien 
om de utstøtte fra 1920-tallets lærestrid i Menigheten Samfundet - mer 
enn sytti år etter utstøtelsen. 

Hvorfor fantes det ikke den samme overlevelseskraften i Det Gammel- 
Lutherske Samfund og Lomelands Menighet som i Det Almindelige 
Samfund og Det Almindelige Lutherske Samfund? For det første var 
medlemstallet fra begynnelsen langt lavere i Det Gammel-Lutherske 
Samfund enn i Det Almindelige Samfund. For det andre manglet de 
utstøtte etter striden i 1925 det samholdet Nodlands tilhengere hadde.” 


708 Gundersen, 1962, s. 66. 

709 Dermed gikk Philip Aanensens spådom om at «evangeliet vil ende i husene» i oppfyllelse (se 
Vidnesbyrdet nr. 2, 1928, s. 35). 

710 Muntlig kommunikasjon med tidligere medlem av Lomelands Menighet. 

Det samholdet som ble smidd gjennom skjebnefellesskapet som utstøtte 
fra Menigheten Samfundet, slo tidlig sprekker og endte i interne stridig- 
heter om grunnleggende teologiske spørsmål. For det tredje hadde man 
etter få år ingen skoledrift og etter hvert ingen ungdomsforening hel- 
ler. Det eksisterte altså ingen tilbud til den oppvoksende generasjon, og 
mange forlot kirkesamfunnet da de ble voksne. Man hadde i det hele tatt 
et langt mer åpent forhold til storsamfunnet, og medlemmer deltok aktivt 
i samfunnslivet.”* Enkelte hadde politiske verv, og flere deltok i idretts- 
foreninger utenfor kirkesamfunnet. Når medlemmer valgte å gifte seg 
med «utenforstående» i andre kirker, fikk dette ingen konsekvenser for 
medlemskapet Medlemmene i Det Gammel-Lutherske Samfund hadde 
med andre ord en større kontakt med omverdenen og færre begrensinger 
i hvordan de kunne leve sine liv enn medlemmene av Menigheten Sam- 
fundet og Det Almindelige Samfund.”* Som ett tidligere medlem av Det 
Gammel-Lutherske Samfund sa: «Ingen ble utmeldt av [Det Gammel- 
Lutherske] Samfundet»7” 


Kirkesamfunn på stø kurs 


Da Menigheten Samfundet ble etablert, var det en kuriositet som vekket 
en viss oppsikt i lokalsamfunnet for øvrig. Menigheten Samfundet frem- 
sto som et konservativt kirkesamfunn, men det var til å begynne med lite 
som skilte dem fra folk som vanket i bedehus eller fra andre konservative 
medlemmer av statskirken på det tiden. Som tidligere nevnt endret dette 
seg etter hvert som tiden gikk. Særlig under Nicolay Fardal i Menigheten 
Samfundet og Theodor Ege i Det Almindelige Samfund ble kirkesam- 
funnene mer lukket og opptatt av å beskytte seg mot uønsket påvirk- 
ning." Da det på 1930-tallet blåste en økumenisk vind over kristenfolket 
i Kristiansand, og de ulike kirkesamfunnene begynte å arrangere 

fellesmøter, valgte Menigheten Samfundet å stå utenfor” Dette var ikke 
unaturlig, for de sterkttroende hadde allerede på 1800-tallet kritisert den 
«falske union» mellom rettlærende og falsklærende kirkesamfunn.” Det 
taler likevel som et godt eksempel på hvordan de sterkttroende i denne 
perioden konsekvent valgte å isolere seg fra omverden. I en lengre repor- 
tasje i 1960 skildret Dagbladet det de omtalte som «Lomelendersamfun- 
net». Artikkelen formidler på en syrlig måte hvor isolert utenforstående 
oppfatter at kirkesamfunnet og medlemmene var fra omverden. Den gir 
oss samtidig en forståelse av den utviklingen som fant sted under for- 
stander Fardal, fra å være en konservativ lekmannsbevegelse til å bli et 
enda mer lukket og innesluttet kirkesamfunn: 


Denne ytterst eiendommelige sekten isolerer seg nemlig både religiøst og sosi- 
alt, omtrent som en hemmelig munkeorden. Fra fødsel til død holder medlem- 
mene seg utenfor alt vanlig samfunnsliv, og for utenforstående er det nesten 
umulig å trenge inn i den lukkede sirkelen. På tross av at det angivelig bare 
skal være denne håndfull kristiansandere og egersundere som har sjansen til å 
møtes i himmelen, gjør de ikke noe for å gi oss andre oppskriften på sin tro.” 


Etter Fardals død i 1960 ble den eldre og mangeårige læreren Theodor 
Eigestad (1892-1984) valgt til forstander for Menigheten Samfundet i 
Kristiansand. Han hadde gjennom et helt liv vist klar lojalitet til Fardal 
og hans linje. På tross av sin livslange lojalitet ble han møtt med krass 
kritikk fordi han ikke var like tydelig som den gamle forstanderen. 
Fellesmøtene i 1964 og 1965 var gjenstand for harde angrep på den nye 
forstanderen, som uttalte at han følte seg som et jaget dyr” Forstanderen 
måtte derfor beklage sin oppførsel, og de påfølgende årene ble tilsynela- 
tende preget av ro og orden i rekkene, særlig på grunn av forstanderen i 
Egersunds stødige ledelse. 

En parallell til forstander Fardal i Menigheten Samfundet i Kristian- 
sand og Theodor Ege i Det Almindelige Samfund, var den noe yngre 
Martin Aamodt (1911-2002) i Menigheten Samfundet i Egersund. Aamodt 
var dattersønn av tidligere forstander Torkild Valand, og da hans mor ble 


719 Sandvik, 1999, 8. 263. 

720 Lomeland, 1890, s. 18. 

721 Gjengitt i Samfundets historie: Årsskrift, nr. 13, 2010. 
722 Gunvaldsen, 1964, 8. 50. 

døpt var predikanten Torkild Nesset en av fadderne. Aamodt ble valgt til 
forstander i kjølvannet av permitteringen av Bernhard Lomeland i 1942. 
Han var kun 30 år gammel på dette tidspunktet. Menigheten Samfundet 
i Egersund hadde frem til da hatt en turbulent periode og en svak ledelse 
siden Nodlandsstriden. Medlemstallet var derfor kun på knapt 280 med- 
lemmer - færre enn Det Almindelige Samfund. Aamodt tok fatt på sin 
forstandergjerning med myndig hånd. Han fikk snudd trenden, slik at 
medlemstallet var på over 420 da han gikk av etter 44 år i embetet. Dette 
skyldtes primært store barneflokker og lave utmeldelsestall. I denne peri- 
oden hadde menigheten også fått en ny og større kirke. 

Etter Fardals bortgang i 1960 var det Aamodt som var Menigheten 
Samfundets overhode gjennom posisjonen som formann av Samfunds- 
styret. Aamodt var også en bestemt leder som vandret på de gamle stier. 
Han holdt seg lojalt til Fardals fortolkning av Lomelands skrifter, for 
eksempel i spørsmålet om levende vitner” I tråd med sitt konservative 
ståsted advarte han mot TV, radio og aviser,/** og på samme måte som 
Fardal oppfordret han samfundsfolk til å følge strenge regler vedrørende 
kondolanser av utenforstående. Så sent som i 1986 uttalte han: 


Når det gjelder kondolanser ved dødsfall, er der tilfeller der folk har spurt meg 
når en i Samfundet var død og har familie utenfor. Da har jeg sagt at de kunne 
kondolere. Men derimot skal en ikke kondolere hvis det er en utenfor som er 
død og har familie i Samfundet.” 


Martin Aamodt mente altså at samfundsfolk bare skulle kondolere når 
den avdøde selv hadde vært medlem av Menigheten Samfundet. Han 
advarte også mot å gi gaver til ektepar som giftet seg utenfor Menigheten 
Samfundet.” Martin Aamodt nøt stor respekt blant samfundsfolk så 
lenge han satt som forstander og i 1995 utga kirkesamfunnet en samling 
av hans prekener. 

Mens storsamfunnet gjennomgikk en rivende utvikling i etterkrigs- 
tiden, hvor TV ble vanlig i de fleste hjem, kvinner flest tok på seg bukser, 
klippet håret kort og gikk ut i arbeidslivet, ble de sterkttroende sterkt 


723 Aamodt, 1995, 8. 690. 
724 Tveida, 1980, S$. 31. 

advart mot alle disse utviklingstrekkene. Prevensjonsmidler, som ble 
utbredt på denne tiden, var også strengt forbudt. Dette var kanskje en 
av de viktigste grunnene til at kirkesamfunnene opplevde en stor vekst i 
medlemstallet på denne tiden. Fra 1950 til 1990 doblet medlemstallet seg 
i Menigheten Samfundet, fra rundt 800 til rundt 1600. I Det Almindelige 
Samfund var veksten noe mer moderat, både fordi kirkesamfunnet opp- 
levde en splittelse i 1952, men også fordi det i denne perioden var svært 
vanskelig å bli medlem og gifte seg med medlemmer av kirkesamfunnet. 
Likevel hadde Det Almindelige Samfund 305 medlemmer i 1980, en vekst 
på over 70 medlemmer siden kirkesamfunnet ble opprettet i 1901. Det 
Almindelige Lutherske Samfund opplevde også vekst etter opprettelsen, 
fra rundt 70 til over 100 medlemmer på rundt 25 år. Etter opprettelsen 
hadde man i Det Almindelige Lutherske Samfund praktisert en mer libe- 
ral praksis vedrørende opptak av nye medlemmer. Dermed kom vielsene 
tett i kirkesamfunnet og høye fødselstall sto for det meste av medlems- 
veksten. Som et resultat av den liberale praksisen tillot kirkesamfunnet 
også at en søskenflokk født utenfor Det Almindelige Lutherske Samfund 
ble døpt og senere konfirmert i kirkesamfunnet, selv om ikke foreldrene 
selv var medlemmer.” 

1 1966 kunne man lese en artikkeli Rogalands Avis, hvor forstanderne 
i Menigheten Samfundet, Det Almindelige Samfund og Det Almin- 
delige Lutherske Samfund ble spurt om nettopp deres kirkesamfunn 
var den eneste sanne kirke på jord. Ifølge Rogalands Avis skal samtlige 
forstandere ha svart at deres kirke var den eneste sanne kirke de kjente 
til- Dette gir oss et lite innblikk i hvordan de sterkttroende kirke- 
samfunnene betraktet hverandre på denne tiden. Selv ikke mellom 
Det Almindelige Samfund og Det Almindelige Lutherske Samfund ser 
det ut til å ha vært noen forsonende tone mellom etter nesten 15 års 
adskillelse. 

På 1970-tallet gikk det mot slutten for den eldre generasjonen av ledere 
i Menigheten Samfundet, de som i sin tid hadde overtatt ledelsen etter 
kirkesamfunnets grunnleggere. Theodor Eigestad, som hadde vært 


727 Muntlig kommunikasjon med Erling T. Endresen. 

hjelpeforstander siden 1931, ble som nevnt valgt til forstander etter Fardal 
i 1960, men han gikk av allerede i 1973. Læreren Erik Efteland (1922-1996) 
hadde blitt valgt til hjelpeforstander etter Eigestad, men han måtte søke 
avskjed på grunn av sykdom i 1974, året etter at Eigestad gikk av som 
forstander. Med andre ord forsøkte menigheten først å holde seg til de 
gamle stiene gjennom å velge eldre menn, men det ble snart åpenbart at 
yngre krefter måtte til. Hjelpeforstanderen i Egersund, Amund R. Helle- 
land (1893-1985), gikk også av på begynnelsen av 1970-tallet — etter 29 år 
i embetet. Da også forstander Martin Aamodt ble pensjonert i 1986, lå alt 
til rette for større reformer. 

I Det Almindelige Samfund satt fortsatt Karl Peder Ege som for- 
stander ved utgangen av 1960-årene, og i Det Almindelige Lutherske 
Samfund satt fremdeles en av grunnleggerne, Abraham Larssen, som 
forstander. Arven som var overlatt denne generasjonen ledere var 
tilsynelatende forvaltet med ærefrykt og uten den minste endring. 
Slik skildret en journalist i 1963 åpningen av en gudstjeneste i Det 
Almindelige Samfund: 


Ti minutter går uten at noe skjer, det er stille i kirken, ingen skraping mot tregul- 
vet, ikke et nikk til sidemannen. Kirken er tarvelig utstyrt, veggene skittenrosa, ta- 
ket gråhvitt, altertavlen trehvit med gullramme, og med et forgylt kors som eneste 
utsmykning. Brune trebenker. Midt på golvet står en svart vedovn med røyr opp 
gjennom taket. Talerstolen er nedafor koret, like utover benkene på karsida. 

Om lag 140 av Per'ane er samlet, cirka 25 menn, resten er kvinner og barn. 
Klokkeren kommer fram i kordøra og leser «Fadervår». Det blades opp i loslitte 
Kingobøker med gotisk skrift, og menigheten stemmer i: «Salig, forvist ere alle 
de, der med en stadig Tro vandre, i Herrens Love alene... Thi hvor Guds lydige 
Børn blive, de ingen Onskab bedrive, men i Hans Veie vandre, O, Herre, Gud i 
Himmerig, du bød, vi skulde flittelig holde dine Ord over andre.» 

Det er gripende å høre hvor fulltonende menigheten synger ut. Her er intet 
orgel, men det synes heller ikke være bruk for den slags verdslighet. Kirken er 
fylt av Kingo, vi her inne er hundre år tilbake i tiden. Utafor soper bilene på 
søndagstid.”> 


De fleste gudstjenestene i Det Almindelige Samfund ville så fortsatt med 
en opplest preken forfattet av Per Nodland på begynnelsen av 1900-tallet. 
I både Det Almindelige Samfund og Det Almindelige Lutherske Samfund 

leste man fremdeles stort sett Nodlands prekener under gudstjenestene, 
og i Menigheten Samfundet gransket man Lomelands tekster med stor 
iver. Alt var ved det samme, gamle blant de sterkttroende ved inngangen 
til 1970-tallet. 


DEN FORORDNEDE 


KIRKE- 
SALMEBOG 


til 
Gudstjeneste paa Søndagene, Festerne, Bede- 
dagene, og til anden gudelig Brug i Kirken og 
Husandagt, af gamlé aandrige Sange; 


tilligemed 


{Kollekter Epistler og Evangelier, Lidelseshi- 
= storien, Kirke- samt andre Bønner. 


Figur 13. Tittelsiden på salmebok utgitt av Det Almindelige Samfund i 1950. 
Fotograf: Jonas Yassin Iversen (2020) 

Omveltningstid, 1970-2010 


Sentrale sterkttroende 1970-2010 


Leiv K. Aamodt (f. 1939): Ble valgt 
som forstander i Menigheten Sam- 
fundet i Kristiansand i relativt ung 
alder i 1973. Som forstander bidro han 
til en rekke reformer, bl.a. reform av 
liturgi og lærebøker, og han var med 
på å åpne opp for at kvinner kunne 
gå med bukser og ta lærerutdanning 
Aamodt 
var kjennetegnet av hans kompro- 


i kirkesamfunnets regi. 


missvilje og ønske om å holde kir- 
kesamfunnet samlet i utfordrende 
diskusjoner. Nevø av forstander Mar- 
tin Aamodt. 


Sigmund A. Dean (f. 1948): Hjelpe- 
forstander 1986-2008 og forstander 
2008-2014 i Menigheten Samfundet i 
Kristiansand. Fra å ha vært svært kon- 
servativ, kom Dean til å bli talsperson 
for moderate reformer og et tydeligere 
skille mellom «frie ting» og sentrale 
lærepunkter. Samtidig holdt han fast 
ved Lomelands teologi om kirke og 
dåp. Under den nye lærestriden agi- 
terte han for en lomelandsk linje og 


avviste revisjoner av læregrunnlaget. 


Ottar Endresen (f. 1955): Ung og 
reformvillig forstander i Det Almin- 
delige Samfund, som på slutten av 
1980-tallet stilte spørsmål ved kirke- 
samfunnets læregrunnlag. Endre- 
sen fikk hjelpeforstanderen og et 
flertall av medlemmene mot seg, og 
trakk seg deretter som forstander. 
Sammen med flere av sine støtte- 
spillere etablerte han en menighet 
tilsluttet Det evangelisk-lutherske 
kirkesamfunn (DELK) i Egersund. 
Barnebarn av forstander Theodor 
Ege. 


Arne Thor Larssen (1936-2017): 
Overtok forstanderembetet i Det 
Almindelige Lutherske Samfund i 
1970, etter å ha vært hjelpeforstander 
siden han var 18 år gammel. Larssen 
sto i spissen for en liberalisering på 
flere fronter, samtidig som kirke- 
lige ritualer forble tilnærmet uen- 
dret. For eksempel fortsatte Larssen 
å lese Nodlands prekener under 
gudstjenestene helt til han gikk av 


som forstander i 2011. 

Jeg tror at ledelsen så at menigheten var inne i en omvelt- 
ningstid. At vi da kunne klare å snakke sammen om dype og 
sentrale ting i menighetens eksistensgrunnlag, er så fint.” 


I år 2000 skrev Grete Vabo at Menigheten Samfundet var inne i en 
omveltningstid. Men en gryende omveltning hadde allerede begynt flere 
tiår tidligere. Sakte, men sikkert, nesten umerkelig, begynte ting å skje 
på 1970-tallet. En ny generasjon ledere kom til; en generasjon som ikke 
var formet av indre stridigheter og splittelser. De nye lederne hadde tvert 
imot vokst opp i en tradisjon som hadde holdt stø kurs gjennom hele 
deres oppvekst, knapt uten noen form for utvikling eller endring overho- 
det. Disse mennene var i større grad enn sine forgjengere åpne for å gå nye 
veier, med den hensikt å bevare og videreutvikle arven etter Spødervold, 
Hammersmark, Lomeland og Nodland - hver i sin gruppering. Dermed 
opplevde alle de sterkttroende kirkesamfunnene sakte, men sikkert en 
demokratisering og oppmykning av den interne justisen og teologiske 
ensrettingen som hadde funnet sted de siste hundre årene. Denne proses- 
sen utgjorde utvilsomt de største omveltningene blant de sterkttroende 
siden bruddet med statskirken i 1890. 


Skolereform og nyorientering 


Startskuddet for nyorienteringen innen de sterkttroende kirkesamfun- 
nene kom med den nasjonale skolereformen fra 1969, som utvidet den 
sjuårige folkeskolen til en niårig grunnskole/” Reformen medførte ikke 
bare to ekstra år med obligatorisk skolegang, men også strengere krav 
til skolelokaler og undervisningspersonalets kompetanse. Dermed skulle 
denne reformen føre til omfattende endringer for de sterkttroende kirke- 
samfunnene, hvor skoledriften helt siden begynnelsen hadde utgjort en 
essensiell del av deres virksomhet. 

Menigheten Samfundet hadde i en årrekke organisert videre 
undervisning etter sjuende klasse, slik at de som ønsket det, kunne ta 


730 Vabo, 2000, S. 145. 

731 Seland & Aagedal (2008) beskriver en lignende prosses i den offentlige skolen, hvor skolesen- 
tralisering på 1970-tallet førte til at gamle «vekkelsesbygder» mistet grendeskolene sine og hvor- 
dan dette bidro til sekularisering. 

realskoleeksamen som privatister I kirkesamfunnet ble dette ekstra 
skoleåret ofte omtalt som «allmennskolen» med henvisning til skolen 
Bernt Lomeland hadde etablert i Egersund i 1892, men som hadde blitt 
innstilt i 19247 Med utgangspunkt i denne undervisningen hadde 
Menigheten Samfundet gode forutsetninger da den niårige grunnskolen 
ble obligatorisk fra 1969. De nye kravene til skolelokaler medførte der- 
imot at man måtte investere betydelige summer i å forbedre de gamle 
skolestuene. Både i Helleland og Søgne ble skolene fremdeles drevet i de 
små skolestuene tilknyttet kirkene som hadde blitt reist på første halv- 
del av 1890-tallet. Kirkesamfunnet vedtok derfor å avvikle skoledriften i 
Helleland, hvor de siste elevene gikk skoleåret 1970-1971. Skolene i Eger- 
sund, Søgne og Kristiansand fikk derimot nye og moderne skolelokaler i 
løpet av skoleåret 1975—1976.73* Det ble dessuten nødvendig å utvikle lokale 
fagplaner i kristendom, hvor man tidligere bare hadde tatt utgangspunkt i 
Luthers katekisme og Pontoppidans forklaring som skolenes fagplaner./3 
De lokale skolemyndighetene vurderte i første omgang Menigheten Sam- 
fundets private lærerutdanning som tilfredsstillende til å undervise ved 
kirkesamfunnets skoler. 

De omfattende reformene av de sterkttroendes skoler sammenfalt mer 
eller mindre med en større utskiftning av ledelsen i de ulike kirkesamfun- 
nene. I Menigheten Samfundet i Kristiansand ble den 34 år gamle læreren 
Leiv Kristian Aamodt (f. 1939) valgt til forstander i 1973. Selv om Aamodt 
hadde bred støtte blant kirkesamfunnets unge, ble valget i første omgang 
ikke sett på som et skritt i en ny retning. Unge Aamodt var tidligere for- 
stander Torkild Valands oldebarn og nevø til forstander Martin Aamodt i 
Egersund, og han ble ansett for å være en representant for en konservativ 
linje, i Fardals fotspor. Likevel var det et historisk øyeblikk da Leiv K. 
Aamodt ble valgt. Han var nemlig den første forstanderen i kirkesamfun- 
net som ikke var involvert i opprettelsen av Menigheten Samfundet eller 
sønn av en av grunnleggerne. Unge Aamodt representerte dermed en ny 
generasjon; den tredje generasjonen i Menigheten Samfundet. Ettersom 


732 Gunvaldsen, 2017. 

733 Prestvold, 2002. 

734 Dean, 2016; Samhold, nr. 5, 2018. 
735 Tønnessen, 2007, 8. 67. 

han ikke hadde noen direkte forbindelse til opprettelsen av Menigheten 
Samfundet, hadde han muligens et annet syn på de mange tradisjonene 
og dogmene som hadde utviklet seg siden 1890. 

Etterkrigstidens enorme samfunnsutvikling begynte på denne tiden å 
utfordre Menigheten Samfundet. Det skulle etter hvert vise seg at unge 
Aamodt var mer reformvillig enn man først hadde forventet. For første 
gang ble forbudet mot bukser for kvinner diskutert under et fellesmøte. 
Til tross for at de som argumenterte for å myke opp, ikke fikk gjennom- 
slag i denne omgang, var det et stort skritt å ta saken opp til diskusjon. 
Enda viktigere var det at man for alvor begynte å gripe fatt i det store 
problemet forbundet med at det meste av den religiøse litteraturen var 
tilnærmet uforståelig for den oppvoksende generasjonen. Ikke bare var 
mange av tekstene skrevet på 1800-talls dansk, de var også trykt med 
gotiske bokstaver. For å håndtere denne utfordringen ble vielsesritualet 
lett justert etter vedtak på fellesmøtene i 1971, 1972 og 1973, slik at en ny 
alterbok forelå i 1975. 

På fellesmøtet i 1979 ble omskriving av den religiøse litteraturen et helt 
sentralt samtaleemne. De eldre medlemmene ytret stor skepsis mot dette 
arbeidet i frykt for at tekstene skulle miste sitt «innhold og ånd»/” mens 
særlig de yngre lærerne var ivrige etter å komme i gang med arbeidet. 
Blant dem var den unge forstander Leiv Kristian Aamodt og senere for- 
stander Atle Torbjørn Dversnes (f. 1946). Unge forstander Aamodt uttalte: 
«Vi holder igjen på en måte som jeg ikke tror er forsvarlig» og «Jeg kan 
ikke se at det er noe galt i å arbeide denne veien når vi har skrifttegn 
som er gått ut av vanlig norsk språkbruk for mange år siden. Ja, jeg ser 
det som galt å ikke arbeide denne veien. Jeg mener vi har plikt til å gjøre 
noe»/3 Møtet endte i gjennomslag for de reformvillige, og man satte i 
gang med revisjon av Kingos salmebok fra 16997 Dette arbeidet var 
radikalt med tanke på at kampen for å beholde denne salmeboken var 
en av de sterkttroendes fanesaker på 1800-tallet. Samtidig var det på 
høy tid at salmetekstene ble tilpasset melodiene menigheten sang etter 


736 Igland, 2008, s. 482; Tveida, 1972. 
737 Tveida, 1979, S. 50. 

738 Tveida, 1979, 8. 54. 

739 Leidland, 1997, s. 40. 


178 


OMVELTNINGSTID, 1970-2010 


under gudstjenestene?” Det samme gjaldt revisjonen av Pontoppidans 
forklaring. Denne hadde blitt utgitt i lett omskrevet form i 1957, men 
revisjonene hadde vært så forsiktige at man allerede i 1983 betraktet 
boken som «gammeldags og svært fremmed for mange»/*" De yngre 
lærerne fikk igjen gjennomslag for modernisering. 

Figur 14. Tittelside fra bibelutgaven utgitt av Menigheten Samfundet i 1968. 
Fotograf: Jonas Yassin Iversen (2020) 


740 Tveit, 1996; 1999. 
741 Dversnes, 1983, S. 42. 


179 


KAPITTEL 6 


Enda mer radikalt var kanskje samfundsstyrevedtaket om å trykkes 
opp Det nye testamente i moderne skrifttyper”* Menigheten Samfundet 
inviterte overraskende nok Det Almindelige Samfund med i arbeidet med 
å få utgitt en språklig oppdatert utgave av Det nye testamente” Man tok 
først utgangspunkt i en utgave utgitt av Det evangelisk-lutherske kirke- 
samfunn (DELK) og «Hauges venner» fra 1960. Dette nyetestamentet 
var en språklig lett modernisert utgave av Waisenhusutgaven av Bibelen 
fra 1744.7 Etter hvert som prosjektet skred frem, så man seg nødt til å 
gjøre flere endringer i denne utgaven for å «få teksten mer i samsvar med 
dagens språk og de bibelutgaver vi benytter»”” I revisjonen av DELK og 
Hauges venners utgave tok man hensyn til hva man i Menigheten Sam- 
fundet og Det Almindelige Samfund oppfattet som «anerkjente bibelut- 
gaver», som Det Britiske og Udenlandske Bibelselskabs utgave fra 1834 
og Martin Luthers tyske bibeloversettelse. Arbeidet ble fullført i 1989, og 
i 1990 kom Det nye testamente ut i moderne skrifttyper og med et lett 
modernisert språk. 

Revisjonene av den religiøse litteraturen de sterkttroende kirkesam- 
funnene benyttet, var både nødvendig og fremtidsrettet. Samtidig bidro 
denne prossessen til at særtrekk ved de sterkttroendes teologi ble vevet 
inni liturgi og salmer gjennom små, nesten umerkelige endringer i tek- 
stenes nyanser. For eksempel ble bønnen «formedelst en fast Tro til ham 
til evig Tid blive salige ved den samme din elskelige søn Jesum Chrisum» 
endret til «opphold oss i den sanne tro så vi oppnår evig salighet ved din 
kjære Sønn» Mens den første bønnen fremhevet frelse gjennom en fast 
tro på Jesus Kristus, fremhevet den reviderte bønnen at det er den sanne 
tro som frelser. Et annet eksempel er bønn på nyttårsdag, som ble endret 
fra «giv os din Naade, at vi kunne vorde delagtige i samme Forløsning» til 
«gi oss din nåde så vi ved troen kan få del i Kristi gjerning»7” I tråd med 


742 Leidland, 1996, s. 69. 

743 Menighetsblad, nr. 4, 2014, $. 58. 

744 Rønningen, 1972, 8. 29. 

745 Det nye testamente og Salmenes bok, 1989. 

746 Ses. 522 i Kingos salmebok (2008) og s. 487 i Den forordnede kirkesalmebog (1972), begge utgitt 
av Menigheten Samfundet. 

747 Ses.528i Kingos salmebok (2008) og s. 500 i Den forordnede kirkesalmebog (1972), begge utgitt 
av Menigheten Samfundet. 

de sterkttroendes lære fremhever også denne omskrivingen troens betyd- 
ning for frelse, samtidig som nådens betydning ble tonet ned. Et siste 
eksempel kan være salmestrofen «Al Christenhed på Jorden Et Samfund 
gjorde med sine Orde». Denne strofen ble skrevet om til «Samler her en 
hellig kirke, vil ved ordet ett sinn virke» Gjennom denne omskrivingen 
ble kristenheten redusert fra å være et verdensvidt samfunn til å bli en 
stedbundet kirke, itråd med de sterkttroendes forståelse. Gjennomgående 
førte diskre nyanseforskjeller til en større vektlegging av betydningen av 
å høre ordet og utvikle en sann tro (i sterkttroende teologi forstått som 
korrekt kunnskap) i de sterkttroendes salmer og liturgi. 

Endringer var også i emning i Det Almindelige Samfund. Kirke- 
samfunnets skole hadde i 1968 46 elever fordelt på fire klasser og to 
hovedlærere. Elevene gikk på skolen annenhver dag. Som vi skjønner, 
var situasjonen med tanke på lærerressurser og skolelokaler noe helt 
annet enn i Menigheten Samfundet. Da grunnskolen ble utvidet til ni år, 
skapte dette derfor vansker for Det Almindelige Samfund, og man så seg 
tvunget til å sende barna i offentlig skole fra 7. trinn” Deretter fikk elev- 
ene kristendomsundervisning på ettermiddagstid/” Dette var ikke en 
tilfredsstillende ordning, og etter store anstrengelser klarte man fra 1985 
å tilby et grunnskoletilbud fra 1. til 9. trinn/> Offentlige myndigheter 
påla også Det Almindelige Samfund å heve de ansattes kompetanse, idet 
man før 1970 kun hadde lærere uten pedagogisk utdanning, eller «pri- 
vat utdannede lærere», som en offentlig rapport uttrykte det» Denne 
såkalte «lærerutdanningen» var langt ifra så velorganisert og regelmessig 


748 Ses. 17 i Kingos salmebok (2008) og s. 11 i Den forordnede kirkesalmebog (1972), begge utgitt av 
Menigheten Samfundet. Andre eksempler kan være hvordan salmetekster om Guds «lærdom» 
og falsk «lærdom» ble endret til å handle om å holde «læren» (bestemt form) ren og sann (sam- 
menligne s. 8 og s. 181 i 1972-utgaven med s. 15 og s. 179 i 2008-utgaven). Se ellers Leidland (1997), 
hvor flere talere kritiserte endringer i innholdet av salmene i den reviderte salmeboken. 

749 Stortingsforhandlinger 1967/68. Vol. 112, nr. 2. 

750 Brev fra skolesjef Skaalnes til Skoledirektøren i Rogaland, 4. april 1972. Riksarkivet, Oslo. 

751 Også elever på videregående skole fikk kristendomsundervisning på ettermiddagstid (fra ca. 
1980 og fremover). Disse hadde fra begynnelsen fritak fra religionsundervisningen ved de offen- 
tlige skolene (Menighetsblad, nr. 1, 2001, $. 3). 

752 Bøckman, 1993, s. 50; Det Alm. Samfunds skolehistorie 1901-1989. 

753 Stortingsforhandlinger 1967/68. Vol. 112, nr. 2. 

som Menigheten Samfundets lærerutdanning, så de lokale myndighe- 
tene mente at denne utdanningen ikke var tilstrekkelig. 

Frem til krigen hadde det ved et par anledninger vært forsøkt å holde 
egne lærerkurs, men etter krigen hadde ikke dette blitt forsøkt gjennom- 
ført. Den nye reformen krevde også at hver skole skulle ha en rektor, og 
denne måtte også ha godkjent lærerutdanning. Det Almindelige Sam- 
fund begynte derfor å utdanne menighetsmedlemmer ved offentlige 
lærerhøgskoler.>* I praksis ville Samfundsstyret kalle aktuelle kandi- 
dater til lærergjerningen, og det ble ansett som en synd å avvise et slikt 
kall” Slik er det ennå i Det Almindelige Samfund. Den første offentlig 
utdannede læreren, Thom Ernst Sagland (f. 1947), kom i 1971. Han ble 
snart også rektor ved skolen. En viktig lærerressurs i Det Almindelige 
Samfund fra 1970-tallet og fremover var Gunn Olava Ramsland Afradi 
(f. 1953). Afradi tok etter hvert også universitetsutdanning og ble en viktig 
støttespiller for rektor Sagland. Hun var en populær lærer, et respektert 
medlem av kirkesamfunnet og satt i skolestyret i flere år. Det Almindelige 
Samfund fikk også bedre skolelokaler med et moderne nybygg i 197375 

Da Det Almindelige Samfunds skole fikk sin første offentlig utdannede 
lærer og nye lokaler, skulle dette føre til store forandringer. For første gang 
fikk den nyansatte rektoren, Thom E. Sagland, startet opp et ungdoms- 
arbeid i kirkesamfunnet. Dette skapte mye diskusjon siden flere eldre 
var motstandere av å blande verdslig moro med åndelig alvor. Ungdoms- 
samlingene ble derfor organisert slik at man først hadde andakt, før man 
hadde andre aktiviteter. Samme ordning ble det også på juleavslutnin- 
gene, hvor eldre og yngre medlemmer over konfirmasjonsalder annet- 
hvert år ble invitert til felles samvær på skolen. På denne måten kunne de 
som ville, dra hjem etter andakten så man ikke blandet det verdslige og 
det åndelige. 

Man begynte også med religiøse ettermiddagsmøter i skolens lokaler. 
Her pleide hjelpeforstander og lærer Kristofer Paul Endresen (1925-1988) 


754 Det Alm. Samfunds skolehistorie 1901-1989. 
755 Muntlig kommunikasjon med Erling T. Endresen. 
756 Bøckman, 1993, S. 50. 

å holde egne taler, noe man sjeldent hørte i kirken. Der var det ennå helst 
Nodlands prekener som ble lest, bortsett fra når Endresen holdt guds- 
tjenesten. Kun unntaksvis var Karl Peder Ege på prekestolen med en 
egenprodusert preken som gjerne lignet mistenkelig på Nodlands. Rek- 
tor Sagland innførte nyere undervisningsmateriell som flanellograf og 
bibliotek med verdslige lesebøker, og han arrangerte også leirskoleturer. 
Gymnastikkhallen med dusj førte til en religiøst vinklet diskusjon for og 
imot dusjing med eller uten undertøy” I denne perioden ble det også til- 
latt for jentene å bruke bukser i gymtimene så lenge aktiviteten foregikk 
i gymsalen Alle endringene kan for mange virke små, men for enkelte 
skapte alt dette nye en uro for hvilken retning skole og kirkesamfunnet 
var i ferd med å ta. 

På Det Almindelige Lutherske Samfunds skole var det primært for- 
stander Abraham Larssen som arbeidet som lærer frem til 1960-tallet. 
Larssen var en streng mann av den gamle skolen. Han hadde fått sin 
opplæring av gamle forstander Per Nodland og hadde en lang karriere 
bak seg som lærer i Det Almindelige Samfund før bruddet i 1952. Men 
sønnen, hjelpeforstander Arne Thor Larssen, overtok hovedansva- 
ret for undervisningen en gang på 1960-tallet. Kirkesamfunnets skole 
hadde i denne perioden opptil 14 elever i året, fordelt på to klasser. En 
offentlig rapport fra 1968 forteller at 1. klasse hadde hele 9 timer i uken 
viet til kristendom og religiøs lesning, mens hele skoleuken var på 15 
timer» Forholdene var med andre ord ikke i samsvar med myn- 
dighetenes forventninger! og de samme kravene til skoledrift som 
skapte problemer for Det Almindelige Samfund, gjorde at Det Almin- 
delige Lutherske Samfunds skoledrift gradvis ble avviklet fra 1969 og 
fremover. Kirkesamfunnet hadde verken lærere eller lokaler som møtte 
kravene til moderne skoledrift, og man så det som en umulig oppgave å 
skulle finne kvalifiserte lærere og tilfredsstillende lokaler. Først fikk elev- 
ene undervisning i enkelte obligatoriske fag ved en offentlig grunnskole 


757 Muntlig kommunikasjon med Erling T. Endresen. 

758 E-postkommunikasjon med tidligere medlem av DAS. 

759 Stortingsforhandlinger 1967/68. Vol. 112, nr. 2. 

760 Brev fra skoledirektør Salvesen til Eigersund skolestyre, 8. juni 1972. Riksarkivet, Oslo. 

i nærheten, før hele skolen ble innstilt sommeren 1973. Elevene ble imid- 
lertid fritatt kristendomsundervisningen.” 

Da Det Almindelige Lutherske Samfund ble opprettet i 1952, kom dette 
som følge av et ønske om en mer liberal praksis vedrørende opptak av nye 
medlemmer. Bortsett fra dette holdt kirkesamfunnet seg strengt til Per 
Nodlands gamle lære. Under forstander Abraham Larssen ble kirketuk- 
ten fortsatt strengt anvendt mot dem som deltok i kirkelige handlinger 
utenfor Kirken, som for eksempel i bryllup og begravelse, og overfor 
kvinner som gikk i bukser. På 1960-tallet førte dette ved flere anledninger 
til interne konflikter, og ved et par tilfellet også til utmeldelser. Akkurat 
som praksisen var i Det Almindelige Samfund under forstanderne The- 
odor og Karl Ege, var Nodlands prekener fortsatt fast innslag under de 
aller fleste gudstjenester i overgangen til 1970-tallet. 

Etter at Abraham Larssen gikk av som forstander i Det Almindelige 
Lutherske Samfund i 1970, overtok sønnen Arne Thor Larssen. Også han 
fortsatte praksisen med nærmest utelukkende å lese Per Nodlands prek- 
ener under gudstjenestene hver søndag, i stedet for å holde sine egne pre- 
kener. Til tross for at mye var ved det gamle med Arne Thor Larssen som 
forstander, skulle også Det Almindelige Lutherske Samfund oppleve store 
endringer i løpet av de kommende tiårene. Forstander Larssen ordinerte 
Konrad Palmer Ramsland (1925-2012) til ny hjelpeforstander. Denne nye 
lederduoen skulle etter hvert føre kirkesamfunnet i en ny retning, og 
skulle med tiden bli det mest liberale av de sterkttroende kirkesamfun- 
nene. Den nye forstanderen lempet bl.a. på kravene til skjørt og langt hår 
for kvinner. Larssen uttalte at han ikke ville advare medlemmene mot å 
lytte til radiooverførte andakter eller lese andakter i avisen”*, og han skal 
videre ha anerkjent dåp utført i de andre «samfundene»”% Slike uttalelser 
kunne aldri kommet fra en forstander i Det Almindelige Samfund eller 
Menigheten Samfundet på dette tidspunktet. Kanskje disse endringene 
var uttrykk for Larssens åpne holdning, eller kanskje det var nødvendige 
grep for å holde kirkesamfunnet samlet. 


761 Dalane Tidende, 08.09.1969; 23.10.1970; 07.05.1971; 15.06.1973. 
762 Kasbo, 1997, $. 125. 
763 Kasbo, 1997, s. 125; Valand, 2001, s. 63. 

Videre fikk Det Almindelige Lutherske Samfund et elektronisk orgel 
på slutten av 1980-tallet. Kirkesamfunnet hadde på samme måte som 
Det Almindelige Samfund ikke hatt orgel tidligere. Kirkesangerne som 
ledet salmesangen under gudstjenestene, hadde i løpet av årene uten 
orgel utviklet salmemelodiene bort fra sin opprinnelige form. Da organ- 
isten så skulle spille etter koralbokens versjon, viste det seg at salmesan- 
gen i kirkesamfunnet på enkelte punkter var kommet helt på avveier./* 
Dermed måtte menigheten lære seg melodiene på nytt. I et kirkesamfunn 
hvor så å si alt hadde vært gjort på samme måte i flere tiår, betydde det 
nye orgelet en vesentlig forandring i gudstjenestelivet. Etter at skolen ble 
nedlagt, ble det arrangert kveldsundervisning i kristendom for kirke- 
samfunnets barn av forstanderen. Da skoleuken i den offentlige skolen 
ble forkortet med én dag samme år som Det Almindelige Lutherske Sam- 
funds skole ble innstilt, gjennomførte man kristendomsundervisningen 
på lørdager. Deltakerne på kurset måtte også delta i en årlig katekisasjon 
i forbindelse med en gudstjeneste. Da skulle kirkesamfunnets barn vise 
for menigheten hva de hadde lært i undervisningen” 


Ottar Endresens kamp 


Da Theodor Ege i Det Almindelige Samfund gikk av som forstander i 
1953, var det som nevnt hans sønn og kirkesamfunnets hjelpeforstander, 
Karl Peder Ege, som hadde overtatt. Karl P. Ege var født året før Nodland 
døde og hans far overtok forstanderembetet i Det Almindelige Samfund. 
I hele sin oppvekst var faren, Theodor Ege, forstander i kirkesamfunnet. 
De voksne fortalte nok ofte om sviket de var blitt utsatt for under stri- 
den i 1900. Dette formet nok den unge Ege. Under striden som raste i 
Det Almindelige Samfund på begynnelsen av 1950-tallet, fikk Karl P. Ege 
direkte erfaring med teologisk strid og intern maktkamp. Det sies at da 
han ble valgt til forstander, var ikke dette noe han selv ønsket, men et 
verv han motvillig var nødt å påta seg da han først var valgt Hans 
periode som forstander var tilsynelatende preget av ro og orden, og kun 


764 Tveit, 1999. 

svært få nye medlemmer ble i begynnelsen tatt opp i kirkesamfunnet. 
Først på slutten av 1960-tallet ble det igjen opptatt et medlem utenfra, og 
etter hvert fulgte det flere — langt på vei etter den praksisen Ola Hetland 
hadde ønsket, og som Det Almindelige Lutherske Samfund praktiserte. 
Ege styrte kirkesamfunnet med hard hånd, og bestemte selv hvem som 
skulle sitte i Samfundsstyret. Da han begynte å bli eldre, ville han ikke 
trekke seg - akkurat som hans far ikke hadde ønsket det. Men i 1969 
hadde «Lov om trudomssamfunn og ymist anna» satt en grense på 75 år 
for forstandere i frimenigheter. I 1983 ble Karl Ege 75 år, og man trengte 
altså en ny forstander. 

Valget falt på den 28 år gamle læreren Ottar Endresen. Unge Endre- 
sen var både Torkild Valands og Theodor Eges oldebarn, samt nevø av 
hjelpeforstanderen, Kristofer Endresen, som hadde signalisert at han ikke 
ønsket å overta forstandervervet. Ottar Endresen kan på mange måter 
sammenlignes med Leiv Kristian Aamodt i Menigheten Samfundet. 
Begge to var unge, representerte en generasjon som ikke hadde en direkte 
forbindelse med opprettelsen av kirkesamfunnet, men hadde familiær 
tilknytning til andre i ledelsen. Som forstander gikk Endresen straks over 
fra å lese Per Nodlands prekener til å holde sine egne prekener, skjønt han 
ikke avviste verdien av Nodlands prekensamling og gjerne siterte Nod- 
land i sine egne prekener” 

Da kirkesamfunnet skulle utgi Pontoppidans forklaring i moderne 
språkdrakt i 1984, var det særlig ett punkt man kunne legge merke til. 
Et sentralt stridstema under Nodlandsstriden i 1900-1901 hadde nem- 
lig vært spørsmålet om hva som skjer med udøpte spedbarn som dør. 
Menigheten Samfundet holdt seg til den lutherske tradisjonen som tilsa 
at udøpte spedbarn som dør, kommer til himmelen. Nodland betvilte 
dette og endret til og med ordlyden i dette spørsmålet i Det Almindelige 
Samfunds utgave av «Forklaringa» fra 1906: Der man tidligere kunne lese 
at «Thi de [spedbarn] foragter ei, men mister et Naademiddel [dåpen], 
som Gud vel har bundet os, men ikke sig selv til, da han ogsaa uden Daab 
kan gjøre salig»,/* hadde Nodland nå endret svaret til «Efter Christi egne 

Ord i Joh. 3,5 siger han, at uden saa er, at nogen bliver født av Vand og 
Aanden, da kan han ikke komme i Guds Rige»7/* Den nye utgivelsen gikk 
tilbake på dette, og man kunne nå lese: «De forakter ikke Guds nådemid- 
del, men mister det. Til dette nådemiddel har Gud bundet oss, men ikke 
seg selv, for han kan frelse uten dåp»”7* Dette vitnet om et nytt stand- 
punkt i dette lærepunktet og åpnet også opp for en konstruktiv kritikk av 
Per Nodlands lære, som tidligere ikke hadde vært mulig” 

I 1984 fikk man også orgel i kirken for første gang. Det sies at Kristine 
Skipstad hadde uttalt at om kirken fikk orgel, var det en fare for at folk 
bare ville komme for å høre musikken.” En alternativ forklaring på det 
manglende orgelet er at man av økonomiske grunner måtte velge mel- 
lom kirkeklokke eller orgel den gang man bygde kirken. Da falt valget på 
kirkeklokker, noe som er uvanlig for en frimenighet. Av nevnte grunner 
hadde ikke kirken hatt orgel frem til Endresen fikk vedtatt å anskaffe et 
elektronisk orgel. Året etter reviderte man også grunnreglene. Fremdeles 
slo man fast at det ikke var mulig å søke medlemskap i Det Almindelige 
Samfund kun for å inngå ekteskap.” I 1986 åpnet Samfundsstyret opp 
for at fraskilte kunne gifte seg på nytt, så lenge den aktuelle kandidaten 
hadde vært den uskyldige parten i skilsmissen.” Etter initiativ fra Endre- 
sen begynte man også å utgi Menighetsblad. Videre ble det på denne tiden 
enda mer vanlig med mer varierte gravsteiner og blomster på gravene, 
noe Per Nodland jo i sin tid hadde advart mot. 

Videre fikk et par kvinner i kirkesamfunnet i oppgave å modernisere 
språket i Kingos salmebok. Et viktig mål for arbeidet var å harmonisere sal- 
metekstene med melodiene i koralboken7” Det er uansett bemerkelsesver- 
dig at man valgte å gi to kvinner en slik oppgave, ettersom salmetekstene 
i aller høyeste grad var å betrakte som teologiske tekster i Det Alminde- 
lige Samfund. Dette hang nok sammen med kirkesamfunnets mer åpne 
syn på kvinnenes plass i menigheten, sammenlignet med Menigheten 

Samfundet. På toppen av alle disse initiativene bestemte Samfundsstyret 
at alle kister fra nå av skulle plasseres i kirkerommet under bisettelsen, 
noe som tidligere hadde vært forbeholdt forstandere, hjelpeforstandere — 
og Kristine Skipstad. Den unge forstanderens «radikale» initiativ måtte 
nødvendigvis skape en viss uro i kirkesamfunnet. Den gamle, konserva- 
tive Ege-fløyen våknet til live igjen. De mente Endresen måtte søke mer 
råd hos den gamle forstanderen og ikke være så egenrådig. 

På slutten av 1980-årene oppsto det i tillegg en teologisk strid i Det Almin- 
delige Samfund. Enkeltpersoner hevdet at Lomeland hadde tatt feil i sitt 
syn på dåpen.‘ De mente at Det Almindelige Samfund burde anerkjenne 
all dåp utført i den treenige guds navn. En lederskikkelse for de oppo- 
sisjonelle var Emanuel Valand (1953-2017)/77 Flere og flere ble etter hvert 
overbevist av Valand og hans meningsfeller, blant dem forstander Endresen. 
Dåpsspørsmålet ble diskutert, men forstander Endresen og hjelpeforstander 
Lars Martin Ramsland (f. 1957), forstander Endresens svoger, sto på hver 
sin side. Dåpsspørsmålet rørte ved kirkesamfunnets fundament. På samme 
måte som under «trettiårskrigen» sto striden i virkeligheten om Bernt 
Lomelands autoritet. I Menighetsblad kunne man i 2014 lese om denne stri- 
den og hvor viktige lærepunkter den berørte, slik Ramsland så det: 

Skillet i 1890 ville vært meningsløst dersom man nå skulle anerkjenne stats- 

kirkens nye dåpspraksis fra samme år (...) Dersom vernet om dåpen falt, da 


falt også mye annet av det forsvaret mot falsk lære som var forsøkt ivaretatt ved 
bruddet med statskirken i 1890.77* 


Det var på denne måten hjelpeforstander Ramsland også argumenterte 
på slutten av 1980-tallet. 

Spørsmålet skulle til slutt avgjøres gjennom en avstemming. Flertallet 
i kirkesamfunnet, inklusive progressive skikkelser som rektor Thom E. 
Sagland og lærer Gunn Olava Ramsland Afradi, støttet Lomelands teo- 
logi og hjelpeforstander Ramsland. Men kirkesamfunnet var omtrent 
delt på midten. Da menigheten skulle stemme over hvilket dåpssyn de 
støttet, fikk Endresen og Valands posisjon 99 stemmer, mens Ramsland 

og kirkesamfunnets tradisjonelle dåpssyn fikk 110 stemmer.” På bak- 
grunn av dette resultatet valgte Endresen å trekke seg som forstander. I 
tiden som fulgte, meldte mange seg ut av kirkesamfunnet, men ikke fullt 
så mange som dem som hadde støttet Endresen i debatten om dåpssyn.* 
De som gikk ut, opprettet en menighet tilsluttet Det evangelisk-lutherske 
kirkesamfunn (DELK), og de etablerte også en egen skole, Dalane Kristne 
Skole. Denne ble imidlertid lagt ned i 2013 grunnet sviktende elevgrunn- 
lag, men menigheten eksisterer ennå. Mens Ottar Endresen fikk rollen 
som eldste i den nye menigheten,” fikk Emanuel Valand en politisk kar- 
riere som kommunestyrerepresentant for Kristelig Folkeparti, deretter 
som generalsekretær i Kristelig Samlingsparti, før han ble fylkesleder for 
Demokratene, og deretter partileder for Norgespartiet. Det er interessant 
å merke seg at en gruppe fra den sterkttroende bevegelsen sluttet seg til 
et kirkesamfunn med røtter i den haugianske vekkelsen” Disse var i sin 
tid bitre fiender, men for utbryterne fra Det Almindelige Samfund var det 
altså her de følte seg mest hjemme. 

Splittelsen skapte åpenbart nok en krise i Det Almindelige Samfund - 
ikke bare i de splittede familiene. Det lille kirkesamfunnet mistet mange 
medlemmer, skolen mistet flere ansatte, og selv forstanderen hadde valgt 
å gå /% I ettertid ble årene som fulgte, beskrevet som en «unntakstilstand» 
i kirkesamfunnets egne tekster/** men moderniseringen av gudstjenes- 
telivet var ikke over: Den nye forstanderen fulgte opp Endresens praksis 
med å holde egne prekener, og han fortsatte å bruke det nye orgelet. Des- 
suten tok man snart enda flere instrumenter og koropptredener i bruk 
under gudstjenestene”” 1990-årene førte med andre ord ikke med seg et 
brudd med alle sider av fornyelsen Endresen hadde initiert i sin periode 
som forstander. I stedet fortsatte reformene av gudstjenestelivet ved at 
bededag ble flyttet til en søndag;/* tredjedagene i jul, påske og pinse ble 

fjernet”, og arbeidet med å oppdatere språket i Kingos salmebok fort- 
satte/* Kirkesamfunnet lå likevel svekket tilbake etter at flere sentrale 
ressurspersoner hadde forsvunnet i splittelsen. 


Samfundets skoler i brytningstid 


Utdanningshistoriker Liv Kari B. Tønnessen påpeker at skoledriften har 
vært så viktig for Menigheten Samfundet at man kan lure på «om det er 
menigheten som driver skolen eller skolen som driver menigheten»* På 
grunn av de tette båndene mellom de sterkttroende kirkesamfunnene og 
deres skoler fikk endringer i skoledriften også konsekvenser for kirke- 
samfunnene generelt. Tidligere i kapittelet kunne vi lese om hvordan 
Det Almindelige Samfunds skole gjennomgikk omfattende endringer i 
løpet av 1970-årene. De fikk også sine første offentlig lærerskoleutdan- 
nede lærere på flere tiår i denne perioden. Det Almindelige Lutherske 
Samfund måtte derimot innstille sin skoledrift i 1973. Også ved Menig- 
heten Samfundets skoler skjedde det mye i denne perioden, ikke minst 
på grunn av en stadig større innflytelse fra offentlige myndigheter og 
offentlige lærerutdanningsinstitusjoner. Dette gikk imidlertid ikke helt 
smertefritt for seg. 

Skoledriften sto sentralt i 1980-tallets mest opphetede debatt i Menig- 
heten Samfundet. Som en konsekvens av skolereformen fra 1969 utviklet 
den såkalte «tilskuddssaken» seg til å bli en svært betent konflikt i kirke- 
samfunnet. Siden innføringen av denne reformen hadde Samfundets 
skoler som en prøveordning mottatt statstilskudd til å drifte skolene. 
Den gangen hadde enkelte av myndighetenes vilkår skapt betydelig mot- 
stand i kirkesamfunnet. Dette gjaldt særlig myndighetenes retningslinjer 
for skolestyret og krav om elevråd.” Ft flertall i Samfundsstyret hadde 
likevel åpnet opp for å ta imot statstilskuddet. Som en midlertidig løsning 

valgte elevene ved Samfundets skole i Kristiansand tillitsmenn, men uten 
å konstituere noe elevråd” 

Under fellesmøtet i 1980 skulle prøveordningen tas opp til vurdering, og 
igjen møtte ordningen stor motstand. Enkelte hevdet at Samfundsstyret 
under prøveordningen var umyndiggjort av de offentlige myndighetene, 
og særlig elevråd vakte harme blant mange. Flere talere mente denne ord- 
ningen bekreftet Bernt Lomelands spådom om at «kvinner og barn» ville 
ta makten i de siste dager. Som en respons på motstanden mot ordningen 
ble det nedsatt en komite som skulle arbeide videre med saken.” Men 
til samfundsfolkenes lettelse ble lovverket revidert på første halvdel av 
1980-tallet da den nye privatskoleloven ble innført” Dermed kunne man 
søke dispensasjon fra kravet om elevråd. Dermed kunne et stort flertall 
av deltakerne på fellesmøtet i 1986 slutte seg til en permanent ordning 
med statstilskudd** Det er uansett hevet over enhver tvil at denne ord- 
ningen medførte at de offentlige myndighetene fikk en betydelig større 
kontroll over og innsyn i Menigheten Samfundets skoledrift/* 

Den nye privatskoleloven spesifiserte for eksempel at skolene måtte 
være åpne for alle elever som kvalifiserte for opptak i den offentlige sko- 
len. Samfundets skoler la lenge ulike hindre for at andre elever skulle få 
reell tilgang til å søke” De offentlige myndighetene har derfor sørget for 
at skoleplassene skal bli lettere tilgjengelige for «utenforstående», men de 
sterkttroende gir fortsatt ikke fritak fra kristendomsundervisningen.” 
På tross av obligatorisk kristendomsundervisning har både Menigheten 
Samfundets og Det Almindelige Samfundets skoler med ujevne mellom- 
rom hatt enkelte elever som ikke er medlemmer av kirkesamfunnene. 
I Egersund har de sterkttroendes skoler vært de eneste alternativene til 
den offentlige skolen. Foreldre som av ulike grunner ikke har ønsket at 

barna deres skal gå på den offentlige nærskolen, har i noen tilfeller valgt 
å sende barna på en av de sterkttroendes skoler.7*3 

Også kirkesamfunnets lærerutdanning kom til å gi offentlige insti- 
tusjoner større innflytelse i denne perioden. Menigheten Samfundets 
allmenn- og lærerutdanning ble som tidligere nevnt innstilt i 1924, men 
helt siden 1931 hadde det med jevne mellomrom vært holdt lærerskole i 
kirkesamfunnets regi”? Her var det selvsagt kristendomsfaget som sto i 
sentrum. Forstanderen underviste som regel i kristendom, mens andre 
lærere tok ansvar for de øvrige fagene. På grunn av høyere krav til lærere i 
grunnskolen ble det i løpet av 1970-tallet nødvendig å inngå et samarbeid 
med daværende Kristiansand Lærerhøgskole om å utarbeide fagplaner 
og gjennomføre eksaminering av kandidatene.** De kommunale tilsyns- 
myndighetene godkjente dermed Samfundets lærerutdanning (SLU) som 
tilfredsstillende til å undervise ved Samfundets skoler. Lærerne fikk der- 
imot ikke en offentlig godkjent lærerutdanning som kvalifiserte dem for 
arbeid ved offentlige skoler. Samarbeidet med Kristiansand Lærerhøg- 
skole var kontroversielt, ettersom bakgrunnen for å opprette egen lærer- 
utdanning nettopp var å unngå uønsket «åndssmitte» fra de offentlige 
høgskolene. De ansvarlige så derimot behovet for dette samarbeidet.** 

På 1980-tallet overtok den progressive og teologisk moderate læreren 
Svein Halvard Torkildsen (f. 1947) ledelsen av SLU. Under hans ledelse fikk 
lærerkandidatene i Menigheten Samfundet stadig større del av sin utdan- 
ning fra den offentlige lærerhøgskolen.** Selv om det var forstander Leiv 
K. Aamodt og hjelpeforstander Sigmund Arvid Dean (f. 1948) som sto 
for kristendomsundervisningen, var flere langt mer moderate skikkelser 
i Menigheten Samfundet involvert i ledelse og intern undervisning ved 
SLU. Etter hvert var det bare pedagogikk og kristendom som ble under- 
vist ved SLU, mens øvrige fag ble undervist ved daværende Høgskolen i 
Agder. På midten av 1990-tallet ble lærerutdanningen for første gang også 
åpnet for kvinnelige kandidater «i det omfang som er nødvendig for å 

dekke skolens behov».* Den første kvinnelige læreren med full lærer- 
kompetanse ble ansatt ved Samfundets skoler i 2003.5+ Med dette mistet 
SLU det meste av sitt preg som en forstanderskole. Det var et langt mer 
åpent og progressivt miljø ved SLU enn ellers i kirkesamfunnet på denne 
tiden. Flere av lærerne som ble utdannet i denne perioden, skulle senere 
komme til å utfordre kirkesamfunnets ledelse i sentrale lærespørsmål. 

I 1997 ble den åpne og fremtidsrettede Steinar Andersen ansatt som 
rektor ved Samfundets skole i Kristiansand. Andersen hadde tidligere 
også undervist ved SLU. Sammen med det progressive miljøet ved SLU 
utviklet Samfundets skoler seg i løpet av 1990-tallet til å bli en drivkraft i 
moderniseringsarbeidet innad i Menigheten Samfundet.’ Det var ikke 
sjeldent at skolene sto i spissen for utviklingen i kirkesamfunnet. Dette 
skapte ofte motstand fra den konservative fløyen av kirkesamfunnet. For 
eksempel skapte det stor debatt da skolen begynte å begrense hvor mye 
skolebarna måtte lære utenat av Pontoppidans forklaring. Det var også 
i skolen at 1990-årenes største konflikt i Menigheten Samfundet skulle 
begynne, nemlig den store «buksestriden». 


Den store buksestriden 


I løpet av 1970- og 1980-årene hadde man sett en gradvis oppmykning 
av et foreldet gudstjenesteliv og til dels rigid kontroll med medlem- 
mene av Menigheten Samfundet. Det er imidlertid verdt å merke seg at 
det ikke var ledelsen som initierte de fleste endringene. Tvert imot kom 
endringene fra medlemmene, og som regel fra en helt spesifikk fraksjon 
av medlemmene. Ved å studere endringene som utspilte seg i Menigheten 
Samfundet i denne perioden, ser man at det hadde utviklet seg to klare 
fraksjoner innenfor kirkesamfunnet: én reformvillig og én konservativ.** 
De to fraksjonene hadde ulike ønsker og mål for utviklingen, og lenge 
balanserte ledelsen de motstridende ønskene på en svært vellykket 

måte. Når vi kommer frem til 1990-tallet, ser det ut til at modnings- 
prosessen i Menigheten Samfundet hadde kommet såpass langt, at flere 
medlemmer assosiert med den reformvillige fraksjonen ønsket å initiere 
mer gjennomgripende reformer. Grete Vabo (f. 1956) var blant de mest 
frittalende og profilerte representantene for den reformvillige fraksjonen 
i denne perioden. 

Det mest konkrete utslaget av reformiveren i Menigheten Samfundet 
var den såkalte «buksesaken». Bukser ble i Norge ikke et utbredt klesplagg 
for kvinner før en stund etter krigen. Særlig fra 1960-tallet ble bukser en 
naturlig del av de fleste kvinners garderobe. Blant konservative kristne 
var det derimot lenge en viss skepsis mot at kvinner skulle gå i bukser, 
men også her ble dette etter hvert allment akseptert.** Dette gjaldt til og 
med i Det Almindelige Lutherske Samfund. I Det Almindelige Samfund 
og Menigheten Samfundet ble man imidlertid ikke enige om hvorvidt 
kvinner kunne gå med bukser eller ikke. Ledelsen i disse kirkesam- 
funnene viste til 5. Mosebok 22,5: «Det skal intet mannstøy være på en 
kvinne, og en mann skal ikke iføre seg kvinneklær. For hver den som 
gjør disse ting, er en vederstyggelighet for Herren din Gud». De fleste 
sterkttroende definerte bukser som mannstøy. I utgangspunktet fantes 
det ingen unntak fra forbudet mot mannstøy på kvinner: Når man skulle 
ut på ski, jobbe i åkeren eller ha gymnastikk på skolen, var kvinner pålagt 
å bære skjørt eller kjole. Dermed ble nødvendigvis de sterkttroende 
kvinnene stadig mer påfallende i det ellers svært homogene bybildet på 
1980- og 1990-tallet. De var gjenkjennelige på gaten, på skolen og på jobb, 
selv om bare de færreste kvinnene tok seg arbeid utenfor hjemmet etter 
at de hadde fått barn. Den påfallende klesdrakten førte til og med til at 
enkelte fikk negative tilrop når de gikk på gaten. 

Flere foreldre mente det var urimelig at jentene måtte ha på seg skjørt i 
gymtimene, og noen utfordret forbudet mot bukser generelt. I 1985 rådet 
forstander Martin Aamodt til at man skulle unngå aktiviteter i skoletiden 

som kunne utfordre bukseforbudet, som for eksempel bestemte aktivi- 
teter i gymtimene.” I Det Almindelige Samfund hadde dette allerede 
blitt løst på slutten av 1970-tallet ved at jentene fikk lov å ha på seg gym- 
bukser i gymsalen.” I Menigheten Samfundet fastholdt man derimot at 
kvinner ikke under noen omstendigheter kunne gå i mannsklær, noe som 
møtte stadig større motstand blant medlemmene. Høsten 1992 sendte 
Grete Vabo og flere andre foreldre et brev til Samfundsstyret og stilte 
spørsmål ved ledelsens forståelse av 5. Mosebok 22,5. Etter en brevveksling 
hvor Samfundsstyret fastholdt sin fortolkning av det aktuelle verset, 
ble foreldrene bedt om å forholde seg lydige til den vedtatte fortolknin- 
gen.” Flere lærere var svært skeptiske til å undervise jenter i bukser og 
vurderte å si opp sin stilling hvis jenter skulle få tillatelse til å gå i bukser 
på skolen.” Likevel fortsatte flere foreldre å sende jentene sine på skolen 
i bukser. Etter flere foreldremøter i 1994 snudde Samfundsstyret i saken 
og offentliggjorde et overraskende vedtak som slo fast at jenter kunne 
benytte vanlig gymtøy i gymsalen, men ikke utendørs.”* Samfundsstyret 
mente også at man generelt kunne bruke bukser når dette var hensikts- 
messig med tanke på vær og aktivitet,” men de var ellers pålagt å bruke 
skjørt eller kjole på skolen. 

Men dette vedtaket ble møtt med kraftig kritikk både fra dem som 
mente man gikk for langt i liberal retning, og fra dem som syntes man 
gikk for langt i konservativ retning. Saken ble derfor tatt opp til oriente- 
ring på fellesmøtet i 1995. Da sa forstander Leiv K. Aamodt at: 


En del mener f.eks. at det ikke bør være tillatt for en kvinne å ta på seg regnbuk- 
se. Den som mener det, skal heller ikke gjøre det. Du skal ikke gjøre det som 
du får dårlig samvittighet av eller det du er i tvil om, for da gjør du en synd." 


Men han holdt likevel fast ved Samfundsstyrets vedtak. Målet var å blid- 
gjøre begge fløyene.*” Men uroen i kirkesamfunnet var ikke over. Saken 


810 Muntlig kommunikasjon med Kjell Ivar Dversnes. 

811  E-postkommunikasjon med tidligere medlem av DAS. 
812 Vabo, 2000, s. 100. 

813 Muntlig kommunikasjon med Kjell Ivar Dversnes. 

814 Olsen, 2010, $. 51. 

815 Leidland, 1994. 

816 Leidland, 1995, 8. 123. 

817 Olsen, 2010, $. 52. 

ble tatt opp på flere møter i menighetene, og stadig flere jenter begynte å 
gå med bukser på skolen - også utenom gymtimene. Vabo skildrer hvor- 
dan de reformvillige på dette tidspunktet ble beskyldt for å «dyrke kjø- 
det» og møtt med karakteristikker som «selvkloke» og «ukjærlige».”* På 
grunn av den tiltagende konflikten mellom konservative og reformvillige 
kom Samfundsstyret med en ny uttalelse i 1997. Denne gangen henstilte 
styret alle om å følge skolens orden og praksis, som innebar at gutter 
skulle bruke bukser og jenter bruke skjørt. Samtidig skrev man at «Sam- 
fundsstyret mener at det er den enkeltes ansvar å kle seg i overensstem- 
melse med Guds ord, og styret kan ikke sette bestemte regler for hva som 
er mannsklær og kvinneklær».”? Dette vedtaket skapte stor forvirring, 
og det hjalp heller lite at hjelpeforstander Sigmund A. Dean hadde en 
protokolltilførsel sammen med læreren Jørgen Dversnes, som uttrykte at 
uttalelsen ikke var tydelig nok på at Bibelen forbyr kvinner å kle seg i 
mannsklær.”* Forvirringen og konflikten i menighetene førte til at saken 
ble tatt opp igjen på fellesmøtet i 1998. 

Referatet fra fellesmøtet i 1998 viser at de reformvillige følte at de hadde 
seiret,” men det var de konservative som var på offensiven i debatten. 
Selv om 1997-vedtaket hadde henstilt foreldre om å være lojale mot sko- 
lens praksis, ble vedtaket kraftig kritisert for å være for åpent, og flere 
mente det var uholdbart at jenter gikk i bukser på skolen.” I det påføl- 
gende vedtaket fra Samfundsstyret viste ledelsen i det store og hele til 
1997-uttalelsen. Denne gangen krevde Sigmund A. Dean og Jørgen 
Dversnes, sammen med lærer Arne Sandø, protokolltilførsel, og mente 
styret fremdeles ikke var tydelige nok på at Bibelen uttrykkelig forbyr 
kvinner å gå i mannsklær.”* I ettertid viste det seg derimot klart og tyde- 
lig at de reformvillige hadde fått fullt gjennomslag. Ved å si at det var den 
enkeltes ansvar å kle seg i overensstemmelse med Guds ord, kunne de 
reformvillige fortsatt sende jentene sine til skolen i bukser, og etter få år 
fulgte det store flertallet etter. I 1999 kom Samfundsstyret med et endelig 


818 Vabo, 2000, 8. 101. 

819 Leidland, 1997. 

820 Leidland, 1997. 

821 Igland, 2008a, s. 486. 

822 Muntlig kommunikasjon med Kjell Ivar Dversnes. 
823 Leidland, 1998. 

vedtak som formaliserte det som hadde blitt utbredt praksis i Menigheten 
Samfundet; kvinner kunne nå gå i bukser.”* Også Sigmund A. Dean 
hadde til slutt snudd i spørsmålet. 

Mens de reformvillige betraktet dette som et «Murens fall», var de 
konservative skuffet. Under fellesmøtet i 2001 henviste en taler til verset: 
«På den tiden var det ingen konge i Israel. Hver mann gjorde som han 
selv fant for godt» (Dom. 17,6), og kommenterte at han syntes dette ver- 
set ga «en god beskrivelse av vår tid og av forholdene i menigheten».” 
Taleren var senere blant en liten gruppe som valgte å forlate Menigheten 
Samfundet til fordel for Det Almindelige Samfund. Her var skjørt fre- 
mådeles hovedregelen for kvinner. 15 år etter vedtaket hadde menighets- 
bladet Samhold buksestriden som tema. Da ble saken nærmest behandlet 
som en kuriositet, og de fleste uttrykte tilfredshet med resultatet.*” 

Etter buksesaken fikk de reformvillige vind i seilene, og utover 
2000-tallet kom flere endringer: Man fjernet antikvariske kirkeskikker 
som den offentlige bekjennelsen, ofringer til forstanderne, gifte mødres 
kirkegang,”* tradisjonell katekisasjon av skolebarna og tredjedagene 
i tilknytning til jul, påske og pinse.”* Det ble også en oppmykning av 
reaksjoner mot kvinner som klippet håret kort,” og det ble stadig mer 
akseptert å ha TV og å dra på teater og kino. Kvinner fikk også stemme- 
rett på lik linje som menn i kirkesamfunnets valg.” På begynnelsen av 
2000-tallet kunne de reformvillige åpent referere utenforstående teo- 
loger, som Carl Fredrik Wisløff (1908-2004), uten at det ble kritisert av 
motparten.” På et visitasmøte i Egersund i 2004 ble biskop Ernst Oddvar 
Baasland (f. 1945) invitert til å besøke Menigheten Samfundet og samtale 
med forstander Atle T. Dversnes. Besøket ble omtalt som et «kirkehistorisk 


824 Vabo, 2000, 8. 105. 

825 Vabo, 2000, 8. 105. 

826 Korsmo, 2001, S$. 81. 

827 Så tidlig som i 2007 kunne Tønnessen (2007) rapportere om at det ikke var «et eneste skjørt eller 
flette å se i skolegården» (s. 69). 

828 «Gifte mødres kirkegang» var en ordning i kirkeritualet fra 1685 som påla gifte barselkvinner 
å holde seg borte fra gudstjenesten en viss periode etter fødsel, før de kunne vende tilbake til 
menigheten som «inngangskoner». 

829 Hanssen, 2004; Igland 2008a; Korsmo, 2000, s. 66. 

830 Andersen, 2015, S. 47-51, 56. 

831 Korsmo, 2001, s. 68. 

832 Korsmo, 2000, S. 14; 2001, S. 33. 

besøk» av statskirkens representanter.” Det er derfor ikke uten grunn at 
den reformvillige fløyen i Menigheten Samfundet struttet av selvtillit og 
fremtidsoptimisme på begynnelsen av 2000-tallet. Mange så kanskje for 
seg at Menigheten Samfundet nå var klare for å gå i dialog med andre 
kirkesamfunn og delta i samarbeidet som foregår på tvers av kirkesam- 
funn i Norge. 


«Enighet så langt det lar seg gjøre» 


Enkelte har omtalt perioden i Menigheten Samfundet hvor først 
Martin Aamodt var forstander i Egersund (1943-1986) og deretter Leiv K. 
Aamodt i Kristiansand (1973-2009) som «Aamodt-epoken» i Menigheten 
Samfundet.” Dette er imidlertid et upresist begrep, fordi forskjellene 
mellom Martin Aamodt og Leiv K. Aamodts perioder som forstandere 
neppe kunne vært større. For mens Martin Aamodt styrte et kirkesam- 
funn preget av kontinuitet og stabilitet, gikk Leiv K. Aamodt inn for for- 
nyelse og reformer gjennom hele sin embetstid. Selv om unge Aamodt 
forholdt seg respektfullt og lydig til den eldre og mer erfarne forstander 
Martin Aamodt så lenge sistnevnte var forstander,” viste unge Aamodt 
tidlig tegn til større åpenhet. 

Under den såkalte tilskuddssaken som ble omtalt tidligere, inviterte 
han på demokratisk vis til debatt og uttalte: «Når Samfudsstyret legger 
en sak frem for menigheten, er det for å få høre flest mulig uttalelser». 
Når kirkesamfunnet skulle konkludere i saken, mante unge Aamodt til 
«enighet så langt det lar seg gjøre».”* På nytt, denne gangen under bukse- 
striden, utviste Leiv K. Aamodt stor pragamtisme og ønsket å finne en 
middelvei som begge fløyer kunne akseptere.” Da kirkesamfunnet dis- 
kuterte kvinners adgang til lærerutdanningen, var unge Aamodt igjen 


833 Dalane Tidende, 15.03.2004. 

834 Jf. Olsen, 2010, s. 80. 

835 Grødeland & Oma, 1990, S. 37. 

836 Se f.eks. Leiv K. Aamodts kommentar «Når det gjelder kondolanse, har jeg praktisert det som 
forstander Aamodt sa, selv om jeg ikke heller har skjønt helt hvorfor» (Dversnes, 1986, s. 101). 

837 Tveida, 1980, s. 60. 

838 Dversnes, 1986, s. 58. 

839 Igland, 2008a; Leidland, 1997, $. 37. 

svært diplomatisk i sine uttalelser.*** En slik fremgangsmåte sto langt 
fra Lomelands krav om «blind og ubetinget lydighet».*" Dette ble et 
kjennemerke på hele hans embetstid. I møte med stadig tydeligere krav 
om reformer, og like kraftige motrøster, navigerte Aamodt mellom ytter- 
punktene på jakt etter kompromisser. Dermed fremsto han muligens som 
en grå administrator av kirkesamfunnet, men han holdt fløyene samlet. 

Leiv K. Aamodt var ikke bare opptatt av større åpenhet og enighet i 
kirkesamfunnet. Han hevdet også at det var en form for avgudsdyrkelse 
å lene seg på skikker og tradisjoner.”” Han var samtidig en sterk kritiker 
av vanekristendom og gjerningsvesen «uten å ha gått den rette omven- 
delsens vei».** I løpet av etterkrigstiden hadde Menigheten Samfundet 
opplevd en eksplosiv medlemsvekst som et resultat av store barneflokker 
og lave utmeldingstall. Ikke alle i etterkrigsgenerasjonen var like ivrige 
kirkegjengere og aktive i menighetslivet, selv om de kviet seg for å melde 
seg ut av kirkesamfunnet. Ledelsen hadde derfor en stor oppgave med 
å understreke at medlemskap i Menigheten Samfundet og solid kris- 
tendomskunnskap ikke var nok for å bli frelst. Ut ifra referatene fra 
kirkesamfunnets fellesmøter kan det virke som om unge Aamodt var 
særlig opptatt av å bekjempe død «hodekunnskap», som en kontrast til 
en levende kunnskap som kunne innta hjertet.** I løpet av 1980-tallet eta- 
blerte begrepet «hodekunnskap» seg som en integrert del av samfunds- 
folkets teologiske forståelse. Ikke minst bidro hjelpeforstander Sigmund 
A. Dean til at dette begrepet fikk stor utbredelse.35 

Sigmund A. Dean begynte først å delta aktivt i den offentlige samtalen 
i Menigheten Samfundet på midten av 1970-tallet. Da fremsto han som 
en representant for en tradisjonell linje, som for eksempel da han retorisk 
spurte om ikke «den mangfoldighet av lettlest litteratur som finnes 
i vår tid, gjør oss så sløve og dovne at vi blir ganske uimottakelige for 


840 Leidland, 1995, s. 62-63. 

841 Lomeland, 1895/1959, 8. 23—24; 2000, 8. 58. 

842 Hanssen, 2004, 8. 24. 

843 Tveida, 1980, s. 22. 

844 Se Aamodts uttalelser i Tveida (1971; 1975). 

845 Se f.eks. Deans flittige bruk av begrepet «hodekunnskap» i Dean (2020, s. 121, 128), Dversnes 
(1982, s. 78; 1983, s. 67) og Karlsen (1990, s. 33). 

religiøst stoff?».3** Han uttalte seg kritisk til å motta offentlige tilskudd til 
skolen,*” mot kvinners stemmerett i kirkesamfunnet’! og mot å kaste 
bort ressurser på å utdanne kvinnelige lærere." Samtidig utviste han 
stor bibel- og språkkunnskap og inngående kjennskap til Lomelands 
skrifter.” I 1986 ble han valgt til hjelpeforstander for Leiv K. Aamodt. 
Mens forstander Leiv K. Aamodt gjerne kunne fremstå som både innad- 
vendt og alvorstung, fremsto hjelpeforstander Dean som både utadvendt 
og karismatisk. Og der hvor Aamodt kunne virke praktisk orientert i 
teologiske spørsmål, var Dean prinsipiell. Hans hovedbudskap var i likhet 
med Aamodt at folk måtte komme ut av en vanekristendom og inn i en 
levende tro. Som nevnt omfavnet han tidlig begrepet «hodekunnskap», 
som han hevdet «oppblåser og gjør stolt» og fører til «hovmod og store 
tanker om oss selv».*> 

Muligens som en konsekvens av hans kritikk av hykleri og gjernings- 
vesen ser det ut til at Dean på slutten av 1990-tallet gjennomgikk det som 
kan beskrives som en slags teologisk oppvåkning. Han uttalte i 2004 at 
«Hos meg har det vært mange skygger når det gjelder forskjellige skikker 
som vi har hatt. Men jeg har blitt opplyst om hva Guds ord sier. Det med- 
fører at en må tenke noe annerledes enn en gjorde tidligere». Han gikk 
dermed fra å være en opponent mot flere endringer i kirkesamfunnet til 
å argumentere på en teologisk velbegrunnet måte for endringene som ble 
gjennomført. Dean tok konsekvent til orde for et tydelig skille mellom 
«frie ting» og lærespørsmål. I 2015 skrev han dette om endringene som 
hadde blitt gjennomført i løpet av hans tid i ledelsen: «Hvis vi ser tilbake 
på utviklingen de siste 15—20 årene, merker vi at flere ytre skikker er blitt 
endret i pakt med tiden. Jeg tenker da på saker som gjelder såkalte adia- 
fora eller frie ting». Dean skilte derfor klart mellom endringer i læren 


846 Tveida, 1975, 8. 95. 

og endringer i det han omtalte som «frie ting» eller «skikker». Dette var 
en tilnærming som brøt med kirkesamfunnets tradisjon, noe også Dean 
vedgikk, da han skrev: 


Når vi som menighet er opptatt av å bevare læren ren og uforfalsket, er det en 
fare for at vi også kan bli for konservative og holde for mye igjen i andre, mer 
praktiske saker. Erfaringen har lært oss at det dessverre også har skjedd i noen 
tilfeller. 


I en tid hvor forstanderne i Menigheten Samfundet begynte å skille mel- 
lom skikker og lærespørsmål, var det kanskje ikke unaturlig for ledelsen 
å vurdere hvorvidt man kunne komme til enighet med de gamle erkefien- 
dene i Det Almindelige Samfund. I 1998 førte i hvert fall en henvendelse 
fra Menigheten Samfundet til Det Almindelige Samfund til at man de 
påfølgende sju årene gjennomførte hele 40 møter for å avklare «læremes- 
sige forhold» mellom de to kirkesamfunnene.*” Det var imidlertid helt 
fra begynnelsen ulike oppfatninger om hvor man burde begynne for å 
avklare «læremessige forhold». Mens representantene fra Det Alminde- 
lige Samfund primært ønsket å samtale om læremessige forskjeller på 
daværende tidspunkt, mente Menigheten Samfundet det var nødvendig 
å begynne med splittelsen i 1901. Representantene fra Det Almindelige 
Samfund gikk med på dette og gikk i dialog med Menigheten Samfundet 
om de sentrale spørsmålene som ble diskutert i forbindelse med denne 
splittelsen. 

I løpet av samtalene ble representantene fra Det Almindelige Samfund 
overrasket over hvor sentralt spørsmålet om nærheten mellom Kristus 
og de kristne var for representantene fra Menigheten Samfundet, etter- 
som dette ikke hadde vært et sentralt lærespørsmål i Det Almindelige 
Samfund så lenge de hadde levd.’ Gjennom de årlige menighetsmøtene 
i 2000, 2001, 2002 og 2003 diskuterte medlemmene av Det Almindelige 


855 Olsen (2010) dokumenterer hvordan spørsmål som tidligere hadde blitt definert som «lære- 
spørsmål» ble omdefinert til «skikker». På denne måten ble endringene bagatellisert av ledelsen 
(Olsen, 2010, s. 99). 

856 Samhold, nr. 1, 2015. 

857 Menighetsblad, nr. 1, 2005; nr. 4, 2014, S$. 57. Ifølge DAS-medlem Kjell Ivar Dversnes hadde den 
første henvendelsen til Det Almindelige Samfund utspring i spørsmål fra Menigheten Samfun- 
dets ungdomsforening i Egersund om hva som skilte de to kirkesamfunnene. 

858 Menighetsblad, nr. 1, 2002, S. 10. 

Samfund lærepunktene hvor Menigheten Samfundet hevdet at Nodland 
hadde vært avvikende.” Det Almindelige Samfund kunne slutte seg til 
Menigheten Samfundets fortolkning av samtlige lærepunkter som ble 
diskutert. Samtidig stilte man seg til dels uforstående til beskyldnin- 
gene om tidligere avvik i disse spørsmålene?" 

Samfundsstyret i Det Almindelige Samfund innrømmet at Nodland 
hadde vært «uklar og uryddig»** under striden, men fant «det ikke doku- 
mentert at det virkelig var en lærestrid som var grunnlaget for bruddet 
i 1901». Siden Samfundsstyret i Det Almindelige Samfund heller ikke 
hadde funnet noen teologiske forskjeller mellom de to kirkesamfunnene, 
vedtok man å anerkjenne dåp utført i Menigheten Samfundet. Samtidig 
påpekte Samfundsstyret i Det Almindelige Samfund at man i samtalene 
ikke hadde fått tilstrekkelig innsikt i hvordan Menigheten Samfundet 
forholdt seg til det felles læregrunnlaget som hadde vært utgangspunktet 
for bruddet med statskirken i 1890." Menigheten Samfundet fastholdt på 
sin side vedtaket fra 1901 om at Nodland hadde presentert falsk lære, og 
så ikke behov for å diskutere læremessige forskjeller mellom de to kirke- 
samfunnene utover splittelsen. Det Almindelige Samfund stilte seg i etter- 
kant spørrende til Menigheten Samfundets invitasjon til samtaler, hvis 
Menigheten Samfundet hele tiden hadde ment at fasiten for konflikten 
var å finne i vedtakene fra 1901.5% Det ble derfor fra Menigheten Samfun- 
dets side ingen endring i forholdet til Det Almindelige Samfund. 

Mens Menigheten Samfundet liberaliserte kravene til kvinners kles- 
drakt på slutten av 1990-tallet og tok i bruk Det norske bibelselskaps 
bibelutgave i 2006, holdt Det Almindelige Samfund offisielt fast ved 
kravet om skjørt og langt hår, samt egne bibelutgaver. Det Almindelige 


859 Menighetsblad, nr. 1, 2000; nr. 1, 2001; nr. 1, 2002; nr. 1, 2003. 

860 Menighetsblad, nr. 1, 2003, s. 9-10. 

861 Menighetsblad, nr. 1, 2003, $. 8. 

862 Menighetsblad, nr. 1, 2005, s. 20. 

863 Menighetsblad, nr. 1, 2005, 8. 22. 

864 Samfundsstyret (DAS) begrunnet sin avgjørelse med artikkel 7 i Den augsburgske konfesjon, 
som sier: «Til kirkens sanne enhet er det nok at man stemmer overens om evangeliets lære og 
sakramentenes forvaltning» (Menighetsblad, nr. 1, 2005, s. 23). DAS-medlem Kjell Ivar Dversnes 
oppgir at DAS i dag på prinsipielt grunnlag anerkjenner Johannesdåpen uavhengig av hvilket 
kirkesamfunn som utfører dåpshandlingen. 

Samfund kunne derfor på begynnelsen av 2000-tallet betraktes som mer 
konservativt enn Menigheten Samfundet, på tross av at Det Almindelige 
Samfund da anerkjente dåp utført i Menigheten Samfundet. 


Den nye lærestriden 


I 2008, året før Sigmund A. Dean overtok som fortander etter Leiv K. 
Aamodt for Menigheten Samfundet i Kristiansand, ble det offentlig- 
gjort at en gruppe på seks lærere ansatt ved Menigheten Samfundets 
skoler mente at Bernt Lomeland hadde tatt feil i sin teologiske forståelse 
av begrepet «kirke» og om dåpens gyldighet utenfor Kirken.’ Lærerne 
Kolbjørn Andersen (1957-2018), Kristian Andersen (f. 1969), Erik Daland 
(f. 1963), Leif Jensen (f. 1969), Philip Kaspersen (f. 1970) og Gjermund 
Torkildsen (f. 1973) gikk uoffisielt under betegnelsen «de seks lærerne». 
I virkeligheten besto opposisjonen av flere medlemmer som siden slutten 
av 1990-tallet hadde gransket Lomelands lære i lys av lutherske kilder.*%* 
I denne kretsen var også Grete Vabo, men den mest profilerte skikkelsen 
var likevel den nye SLU-lederen, Kristian Andersen. Flertallet av lærerne 
som fremmet saken, var utdannet ved Samfundets lærerutdanning på 
slutten av 1980-tallet og begynnelsen av 1990-tallet, en periode preget av 
nytenkning og nyorientering i Samfundets lærerutdanning. 

De seks lærerne og andre medlemmer av Menigheten Samfundet 
hadde i en årrekke arbeidet med spørsmål knyttet til kirkesamfunnets 
læregrunnlag og med uro oppdaget flere brudd med tradisjonell, luthersk 
teologi.** Samfundsstyret hadde drøftet saken med enkeltmedlemmer 
og lærerne internt, men bedt dem om å forholde seg til kirkesamfunnets 
lære i egen undervisning.”* De ble advart mot å sette elever eller øvrige 
medlemmer i tvil, noe lærerne opplevde som en munnkurv.” Tidlig på 


867 Olsen, 2010, s. 58-59; Ulland et al., 2016, s. 59. Argumentasjonen til de seks lærerne lignet både 
den Hetland (1953) hadde presentert i Det Gammel-Lutherske Samfund og den Valand (2001) 
hadde presentert i Det Almindelige Samfund. 

868 Vabo, 2000, s. 139. Ulland et al. (2016) beskriver de to fløyene som henholdsvis «traditionalis- 
tic-theocratics» og «challenger-hermeneutics». 

869 Vabo, 2000, S. 139-149. 

870 Muntlig kommunikasjon med én av «de seks lærerne»; Vabo, 2000, 8. 145. 

871 Ulland et al., 2016, s. 61. 

2000-tallet begynte kirkesamfunnets ledelse å ta opp spørsmålene til 
samtale i menighetene, med utgangspunkt i Bernt Lomelands forståelse 
og Menigheten Samfundets offisielle lære. Hjelpeforstander Sigmund 
Dean skrev og utga et hefte om kirken og et om dåpen.” I disse heft- 
ene og i samtalemøtene som ble arrangert, opplevde flere av lærerne at 
ledelsen holdt tilbake viktige kilder som var relevante for en grundig og 
balansert drøfting av sakene.” Det var fremdeles ikke offentlig at det fan- 
tes en betydelig opposisjon mot Lomelands ståsted i disse spørsmålene i 
kirkesamfunnets lærerkollegium. 

Lærerne mente situasjonen var uholdbar og ba om at saken skulle tas 
opp til offentlig debatt i menighetene.”* Motvillig satte man i gang en 
prosess som skulle ta sikte på å vurdere hvorvidt Bernt Lomelands teologi 
rundt kirke og dåp var rett. Saken ble nøye debattert i fellesmøtene i 2010, 
2011 og 2012. Det ble etter hvert klart for de fleste i Menigheten Sam- 
fundet at de lutherske teologene ikke støttet det lomelandske ståstedet.” 
Luther hadde nemlig lært at kirkesamfunn som ikke lærer rett i alle lære- 
spørsmål, likevel kan ha gyldige sakramenter. Fra den lutherske fløyen 
ble det også hevdet at Lomelands teologi rent logisk ikke kunne stemme: 
For hvis en kirke må lære rett i ett og alt, da kunne jo ikke Menigheten 
Samfundet være en sann kirke, for Menigheten Samfundet hadde visselig 
gjennomgått store endringer de siste tiårene. Det ble også klart at de luth- 
erske teologene heller ikke mente det var nødvendig med såkalte «lev- 
ende vitner», slik de var beskrevet i Samfundets grunnregler. Ledelsen i 
Menigheten Samfundet fastholdt imidlertid at det var nødvendig å være 
under rett forkynnelse for å bli frelst.”* Forstanderne brukte prekesto- 
len som en mulighet til å argumentere mot «de seks lærerne» og stemple 
den påståtte falsklæren fra dem som støttet seg på tradisjonelle, lutherske 
kilder.” 

Resultatet av diskusjonen ble derfor skuffende for den lutherske fløyen. 
I 2012 stilte Samfundsstyret seg på Lomelands side og opprettholdt 


872 Dean, 2003a; 2003b. 

873 Muntlig kommunikasjon med én av «de seks lærerne». 
874 Muntlig kommunikasjon med én av «de seks lærerne». 
875 Jf. Thorkildsen, 2012; Ulland et al., 2016. 

876 Thorkildsen, 2012; Samfundsstyret, 2012. 

vedtaket fra kirkesamfunnets første tid: En sann kirke lærer rett og 
rent i ett og alt og forvalter sakramentene etter deres innstiftelse.”* Det 
hører også med at det kun er sanne kirker som kan forkynne Guds 
Ord slik at det har virkning til omvendelse, samt tilby en gyldig dåp og 
nattverd.”” Samfundsstyret presiserte imidlertid at Menigheten Sam- 
fundet aldri har lært at de er den eneste sanne kirke på jord, bare at de 
er den eneste kjente, sanne kirke på jord. Bernt Lomelands syn hadde 
nok en gang trumfet andre lutherske teologer blant de sterkttroende. Da 
Samfundsstyret presenterte sin konklusjon i 2012, ble medlemmene bedt 
om å akseptere resultatet eller gjennom bønn innse at Samfundsstyret 
hadde rett. I motsetning til konfliktene i 1901 og 1925 valgte Samfunds- 
styret ikke å ekskludere illojale medlemmer i kjølvannet av konflikten, 
men de understreket at saken var ferdig behandlet i kirkesamfunnet, 
og menighetsbladet Samhold sluttet å publisere artikler og leserbrev 
om saken. Kirkesamfunnets ledelse oppfordret ingen til å melde seg ut, 
men mente heller ikke at man kunne leve med to ulike syn i all fremtid. 
Beskjeden var derfor at man enten måtte akseptere konklusjonen eller tie 
hvis man skulle ha en fremtid i kirkesamfunnet. 

Mens Vabo i 2000 uttrykte at hun kjente på optimisme når hun tenkte 
på fremtiden,” uttrykte hun dyp skuffelse over vedtakene i etterkant 
av den nye lærestriden.** Mange tok konsekvensene av sitt syn og forlot 
kirkesamfunnet, noe uvanlig høye utmeldingstall fra 2011-2019 vitner 
om: 361 personer meldte seg ut.** I samme periode sank medlemstallet 
med 158 medlemmer. Denne tilbakegangen gikk desidert hardest ut over 
menigheten i Egersund, hvor hvert femte medlem forsvant i perioden 
2009-2019 (fra 518 til 414 medlemmer). Blant medlemmene som forlot 
kirkesamfunnet, var Kristian Andersen og Grete Vabo. De moderate 
medlemmene som valgte å bli igjen, stemte på moderate kandidater til 
Samfundsstyret, for på den måten å få en gradvis endring. Likevel, den 
reformvillige fløyen gikk svært svekket ut av denne konflikten, idet en 


878 Ulland et al., 2016, s. 63. 

879 Thorkildsen, 2012, s. 81; Ulland et al., 2016, s. 63. 

880 Vabo, 2000, 8. 149. 

881 Fædrelandsvennen, 16.01.2015; Ulland et al., 2016, s. 63. 

882 Samhold, nr. 2, 2015; nr. 2, 2017; nr. 2, 2018; nr. 2, 2019; NI. 2, 2020. 

så stor andel valgte å forlate kirkesamfunnet. Dermed besto Samfunds- 
styret de første årene etter lærestriden utelukkende av representanter for 
den lomelandske og konservative fløyen. 

Det er naturlig å tenke at den nye lærestriden i Menigheten Samfun- 
det var et resultat av den foregående striden i Det Almindelige Samfund 
rundt 1990. Begge konfliktene hadde utspring i Lomelands lære rundt 
kirke og dåp. Dette var faktisk ikke tilfellet. Lærerne som begynte å stud- 
ere denne saken på egen hånd på midten av 1990-tallet, hadde fra begyn- 
nelsen ikke inngående kjennskap til innholdet i de interne stridighetene i 
Det Almindelige Samfund.”* Avstanden mellom de to kirkesamfunnene 
var fremdeles så stor at man i liten grad hadde kunnskap om interne 
forhold i hverandres kirkesamfunn. Derimot hadde forstander Atle T. 
Dversnes i Menigheten Samfundet i Egersund full innsikt i situasjonen 
i Det Almindelige Samfund." Det er derfor ikke unaturlig å tenke at 
ledelsen i Menigheten Samfundet var forberedt på at det kunne bryte ut 
en lignende konflikt i deres egne menigheter, og frykten for splittelse var 
nok stor da man til slutt følte seg tvunget til å ta saken opp til debatt. 

Det ble likevel ikke dannet noe nytt kirkesamfunn etter denne lære- 
striden. For det første motvirket Samfundsstyrets strategi dannelsen av 
et nytt kirkesamfunn, som resultatet av 1901- og 1925-konfliktene hadde 
ført med seg. Ettersom man valgte å ikke formelt melde ut den luther- 
ske opposisjonen, valgte enkeltpersoner og enkeltfamilier å gå ut én og 
én av gangen. For det andre var flere av de mest sentrale aktørene på 
luthersk side tappet for energi etter en langtrukket og utmattende lære- 
strid. Dermed fant noen seg et nytt, åndelig hjem i Frikirken, enkelte i 
Det evangelisk-lutherske kirkesamfunn (DELK), mens andre fant seg til 
rette i Den norske kirke. Resultatet ble at den reformvillige fløyen internt 
i Menigheten Samfundet ble liggende igjen med brukket rygg, og de kon- 
servative utnyttet tomrommet. 

Etter å ha gått av som forstander i 2015, før pensjonsalder, trakk Sig- 
mund Dean seg også fra Samfundsstyret. Dette gjorde han etter at Sam- 
fundsstyret offentliggjorde en beklagelse for at man tidligere hadde gått 


883 Muntlig kommunikasjon med én av «de seks lærerne». 
884 Bl.a. gjennom brevvekslingen med Emanuel Valand, beskrevet i Valand (2001, s. 86-89). 
885 Muntlig kommunikasjon med én av «de seks lærerne». 

for langt i å detaljstyre medlemmenes hverdag.” Dette var en omfat- 
tende beklagelse, hvor Samfundsstyret både ønsket å be om unnskyld- 
ning for at man tidligere hadde presentert frie ting som lærespørsmål og 
for måten styret hadde reagert mot enkeltpersoner som brøt med styrets 
retningslinjer. Samfundsstyret skrev blant annet følgende: 


Som eksempel på det kan nevnes at det tidligere ble holdt frem at det måtte 
være tre helligdager i de tre store høytidene. Men Bibelen og kirkens symboler 
viser klart at kirken til enhver tid har anledning til å bestemme det antall hellig- 
dager en finner tjenlig. Et annet eksempel er 5 Mos 22,5 som omtaler manns- og 
kvinneklær, der en tidligere meget bestemt definerte hva som var manns- og 
kvinneklær og for lenge holdt fast på dette, uten å ta hensyn til den utviklingen 
som skjedde i storsamfunnet med klær for menn og kvinner. Dette førte helt 
klart til ulemper for menighetsmedlemmer ved forskjellige anledninger, og sty- 
ret vil be om unnskyldning for det. 

Samfundsstyret vil også be om unnskyldning for at en opp gjennom årene 
har hatt for bastante meninger og til dels drevet med detaljstyring i noen for- 
hold der den enkelte har hatt frihet. Eksempler på dette er valg av videregåen- 
de skoler og høyere utdanning. Styret har innsett at dette var urett, og en har 
derfor i de senere årene gått mer over til å gi generelle uttalelser og peke på 
farer ved forskjellige forhold, og overlate avgjørelsen til den enkelte. Styret ser 
i dag at noen forhold ble gjort til absolutter på en urett måte, og at en i tillegg 
reagerte på en upassende måte når medlemmer etter styrets mening «overtrådte 
grensene». 


Den nylig ordinerte forstanderen Sigmund Aamodt trakk også frem flere 
eksempler i sin muntlige fremleggelse av beklagelsen. Han nevnte blant 
annet forbudet mot TV og det utall av uskrevne regler som hadde fått leve 
i kirkesamfunnet. Han understrekte at beklagelsen også var en bekjen- 
nelse av synd og at han på styrets vegne ba Gud om tilgivelse og han 
ba også medlemmene om å tilgi.** I samtalen som fulgte forstanderens 
presentasjon av beklagelsen, uttrykte de fleste talerne at de kunne tilgi og 
at de var takknemlighet for at styret nå beklaget forhold som man hadde 
innsett var feil. Enkelte mente at unnskyldningen burde trekke inn flere 
forhold hvor styret hadde tatt feil. En taler nevnte for eksempel hvordan 
læreransettelsene ble gjennomført tidligere, hvordan man underkjente 


886 Andersen, 2015, S. 59-63. 
887 Andersen, 2015, 8. 60-61. 

alle ekteskap utført utenfor Menigheten Samfundet, samt forbudet mot 
salmer og bibelutgaver man hadde tatt i bruk i kirkesamfunnet de senere 
årene.” 

Med denne beklagelsen kan det se ut som forstander Dean anså sitt 
prosjekt som fullført: Menigheten Samfundet skilte på dette tidspunktet 
i større grad mellom frie ting og grunnleggende lærepunkter enn da han 
tiltrådte på midten av 1980-tallet. Mennene som overtok ledelsen etter 
Sigmund Dean, representerte alle sterkttroende teologi av en mer konser- 
vativ sort. For samtidig som beklagelsen ble offentliggjort, sa forstander 
Sigmund Aamodt at «Guds ord er alltid det samme, og i Bibelen lærer 
Gud oss om mye som er synd. Meningen er ikke å svekke dette, og vi 
ønsker ikke å tillate noe som Guds ord ikke tillater».***” Med Sigmund A. 
Dean ute av ledelsen og en svekket reformvillig fløy i medlemsmassen 
så det ut til at få reformer ville bli gjennomført de kommende årene i 
Menigheten Samfundet. Tvert imot var det tid for å samle troppene etter 
en urolig periode i kirkesamfunnets historie. 


889 Andersen, 2015, S. 70. 
890 Andersen, 2015, S. 62. 

Mot strømmen, 2010-2020 


Sentrale sterkttroende etter 2010 


Sigmund Aamodt (f. 1967): 
Sønn av tidligere forstander Leiv 
K. Aamodt, ble valgt til forstander 
etter at forstander Sigmund A. 
Dean gikk av. Aamodt har stått 
for en konservativ linje i spørsmål 
knyttet til Lomelands teologi om 
kirke og dåp, samt i spørsmålet om 
kvinners klesdrakt og representa- 
sjon i kirkesamfunnets ledelse. 


Ragnar Eigestad (f. 1959): Eigestad 
ble først valgt til hjelpeforstander for 
menigheten i Kristiansand i 2009, 
før han i 2013 ble valgt til forstander 
for menigheten i Egersund. Under 
hans ledelse har menigheten fort- 
satt en negativ medlemsutvikling. 
Dattersønn av tidligere forstander 
Theodor Eigestad i Menigheten 
Samfundet i Kristiansand. 


Lars M. Ramsland (f. 1957): Etter 
lærestriden i Det Almindelige Sam- 
fund rundt 1990 ble Ramsland valgt 
til ny forstander for kirkesamfunnet. 
Under Ramslands ledelse har DAS på 
flere områder strammet inn på sin teo- 
logi og praksis, samtidig som kirke- 
samfunnet har fortsatt å revidere 
tekster, 
gudstjenestelivet. 


religiøse samt reformere 


Kjell Østebrød (f. 1959): Hjelpe- 
forstanderi Det Almindelige Lutherske 
Samfund (2007-2011), før Samfunds- 
styret utnevnte ham til forstander 
i 2011. Østebrød har gjennomført 
enkelte reformer av kirkesamfunnets 
gudstjenesteliv.  Forstanderen leser 
fremdeles Nodlands prekener under 
gudstjenesten - men de senere årene 


leses denne fra prekestolen. 

Å stå på skansen vil si det samme som å være på vakt, og i sam- 
menhengen i dag kan vi si at det betyr at vi må kjenne tiden vi 
lever i så vi ikke blir ført med strømmen.” 


Alle de sterkttroende kirkesamfunnene gjenomgikk en nyorientering i 
tiårene like før og etter overgangen til det 21. århundre. Det nye århun- 
drets økte mobilitet, nye medier, utdanningssamfunn og arbeidsliv førte 
til at de sterkttroende i stadig større grad kom i kontakt med omverden. 
Mens sterkttroende tidligere ofte unngikk yrker som krevde en høyere 
utdanning,” endret dette seg i løpet av omveltningene på slutten av 
1900-tallet og begynnelsen av 2000-tallet.” Medlemmene av de ulike 
kirkesamfunnene ble i løpet av tiårene med nyorientering vant til å ta 
selvstendige vurderinger i ulike trosspørsmål.**+ Derfor ble det enda vik- 
tigere enn før for forstanderne i de sterkttroende kirkesamfunnene å 
varsko medlemmene om de farene som truer med å føre dem bort fra 
kirken, som uttalelsen over vitner om. 

Dermed sto alle de tre sterkttroende kirkesamfunnene i en situasjon 
hvor ledelsen ønsket å stramme inn eller opprettholde de rådende praksi- 
ser, mens medlemsmassen var blitt vant til friere tøyler og lært seg å vur- 
dere teologiske spørsmål på egenhånd. Dermed ser det ut til å ha utviklet 
seg en større aksept blant medlemmene for at man kan stå tilsluttet de 
sterkttroende kirkesamfunnene uten nødvendigvis å være enig i hele teo- 
logien. I dette kapittelet ser vi hvordan ledelsen i de sterkttroende kirke- 
samfunnene har blitt tvunget til å balansere mellom et økende press for 
modernisering og et ønske om å konsolidere kirkesamfunnene etter en 
turbulent periode. Forstanderne i de sterkttroende kirkesamfunnene har 
i denne kryssilden av ulike hensyn og ønsker formanet til å «følge vel med 
tiden, men ikke med strømmen».5% 


891 Thorkildsen, 2014, $. 29. 

892 Fædrelandsvennen, 26.04.1990, s. 9; Menighetsblad, nr. 1, 2001, s. 3; Samhold, nr. 5, 1921; Tveida, 

Nye spørsmål, gamle svar 


Det nye årtusenet brakte med seg mange nye spørsmål og utfordringer 
som man tidligere ikke hadde vurdert eller åpent diskutert i de sterkttro- 
ende kirkesamfunnene. Likestilling, nye samlivsformer og skilsmisse var 
spørsmål som kom høyere på dagsordenen blant de sterkttroende i årene 
etter 2010.6 Både Menigheten Samfundet og Det Almindelige Samfund 
har satt søkelsy på å bevare den tradisjonelle kjernefamilien både i for- 
kynnelsen og i publikasjoner. Spørsmål knyttet til seksualitet var sjeldent 
åpent diskutert i kirkesamfunnene tidligere, fordi mange oppfattet det 
som usømmelig å diskutere slike spørsmål, samtidig som flertallet opp- 
fattet at retningslinjene allerede var klare og tydelige nok. Nye tider og 
nye holdninger i storsamfunnet har uansett utfordret de sterkttroende, 
og tvunget frem krevende diskusjoner internt. 

Fra begynnelsen av 2000-tallet ble det stadig flere sterkttroende ekte- 
par som gikk fra hverandre, mens enkelte unge par begynte å velge 
samboerskap før man giftet seg. Disse problemstillingene utfordret de 
sterkttroendes tradisjonelle syn på ekteskapet. Både Menigheten Sam- 
fundet og Det Almindelige Samfund kom med offisielle uttalelser som la 
ned forbud mot samboerskap, samt presiserte at slike forhold ville føre til 
utmelding. Slike utmeldinger forekommer med ujevne mellomrom blant 
de sterkttroende i dag. Mens ektepar som gikk fra hverandre tidligere ble 
utmeldt — i hvert fall den «skyldige parten» i en skilsmisse — kan skilte par 
i dag fortsatt være medlemmer av Menigheten Samfundet. I Det Almin- 
delige Samfund tillot man tidligere gjengifte av den «uskyldige parten», 
noe man i 2013 gikk tilbake på. I Menigheten Samfundet har gjengifte 
aldri vært aktuelt. Å verne om ekteskapet som institusjon har fått høy 
prioritet blant de sterkttroende*” og blir stadig tatt opp til samtale på 
Menigheten Samfundets fellesmøter.”* Menigheten Samfundet har utgitt 
ekteskapsguide og gjennomført ekteskapskurs for sine medlemmer som 
ledd i å verne om ekteskapet som institusjon. På ekteskapskursene pro- 
moteres fremdeles tradisjonelle kjønnsrollemønstre, hvor kvinnen blir 


896 Olsen, 2010, s. 95. 

897 Menigheten Samfundet i Kristiansand har sågar et mål om å «verne om de bibelske familieverd- 
ier» som en del av sin strategiplan (Andersen, 2019, s. 24). 

oppfordret til å underordne seg mannen.” Veiledning om seksuelt sam- 
liv og ekteskap har de siste årene vært et tilbakevendende tema i Menig- 
heten Samfundets menighetsblad Samhold, hvor dette temaet bl.a. ble 
behandlet i novembernummeret i 2011, mars- og desembernummeret i 
2012, februarnummeret i 2013, og i mai- og septembernummeret i 2016. 
Blant de sterkttroende har man holdt fast ved at barn er en gave fra gud, 
og man advarer mot alle former for «barnebegrensning», forstått som 
prevensjon og abort.” Samtidig er prevensjon utbredt, og barneflokkene 
har blitt mindre på tross av ledelsens advarsler.** 

I løpet av de siste 20 årene har et stadig større antall sterkttroende 
kvinner valgt å gå ut i arbeidslivet, samtidig som flere barn har blitt sendt 
i barnehage.” Tidligere var den rådende holdningen at kvinner skulle 
være hjemmeværende med barna: «Kona skal underordne seg mannen, 
slik kirken underordner seg Kristus» Denne situasjonen har ofte blitt 
behandlet i sammenheng med diskusjonen rundt ekteskapet. Forholdet 
mellom mann og kvinne blir betraktet som en del av de sterkttroendes 
ekteskapssyn. Samtidig som mange sterkttroende holder fast på tradis- 
jonelle kjønnsrollemønstre, vil et voksende antall unge kvinner med 
universitetsutdanning ikke lenger akseptere et liv som hjemmeværende 
husmødre. Kvinnens rolle i hjem og menighet har derfor vært behandlet 
i Menigheten Samfundets fellesmøter i 2005 og 2009, og kvinnens rolle 
i kirkesamfunnet var en viktig del av prosessen med å revidere kirke- 
samfunnets grunnregler på begynnelsen av 2000-tallet (2001-2005). 

Homofili var et spørsmål man tidligere ikke snakket om i det hele tatt 
blant de sterkttroende. Begrepet «homoseksualitet» ble for første gang 
drøftet på fellesmøtet i Menigheten Samfundet i 1973. Innlederen uttalte 
da at: 

Denne synd, homoseksualitet, er svært så aktuell i vår tid. Etter norsk lov er det 


straffbart å leve i et slikt forhold, men vi vet at det er krefter i gjære for å gjøre 
slike forhold, mann til mann og kvinne til kvinne, lovlige.** 

Samfundsstyret konkluderte til slutt slik: «Især bør kirkens folk vokte 
seg for å komme inn i det frie og frekke syn, slik at ikke det løsslupne liv 
som er rådende i verden, skal som en syndflod også velte inn over 0ss»>% 
På tross av slike advarsler finnes det konkrete eksempler på personer av 
samme kjønn som bodde sammen i flere tiår både i Det Almindelige 
Samfund og Det Gammel-Lutherske Samfund**, uten at dette fikk noen 
reaksjoner fra kirkesamfunnenes ledelse. Men ettersom den homofile 
frigjøringen fra 1980-tallet og fremover aktualiserte temaet i storsam- 
funnet, måtte også de sterkttroende etter hvert ta stilling og diskutere 
spørsmål knyttet til homofili. Hjelpeforstander Dean konkluderte i en 
artikkel i Samhold med at homofili ganske enkelt er en synd og at det ikke 
var mer å si om den saken.*” En lærebok i kristendomskunnskap utgitt av 
Menigheten Samfundet i 1997 beskriver situasjonen slik: 


I vår tid er homofili blitt så vanlig at det er i ferd med å bli allment akseptert 
(...) De tilstander som var på Lots tid, er nå i ferd med å ta overhånd - slik det 
er forutsagt at det skal bli på verdens siste tid.” 


I en konfirmantbok fra 2003 sammenlignet hjelpeforstander Dean homo- 
fili med pedofili, bestialitet og prostitusjon og skrev at «Alt dette viser 
hvor fordervet menneskenaturen er og hvilket stor åndelig mørke som 
hviler over jorden.»**? Menigheten Samfundet slo fast at samliv mellom 
personer av samme kjønn var synd, samtidig som en eventuell homo- 
fil legning ikke ble betraktet som en synd i seg selv. Ledelsen ville altså 
bare gripe inn dersom det var mistanke om «homofil praksis». Dette har 
blitt håndhevet og ført til at enkeltpersoner har blitt utmeldt, mens andre 
selv har valgt å melde seg ut. Menigheten Samfundets syn på homofili 
påvirker også arbeidet til det såkalte «bokutvalget» som leser gjennom 
og anbefaler bøker til skolebibliotekene. I deres rapport fra 2018 kunne 
man for eksempel finne konklusjoner som «Taes ikke inn, lesbisk kjærlig- 
het» eller «Taes ikke inn. Utfordringer med lesbisk par, selvmord, dårlig 
språk».*"* 


905 Tveida, 1973, S. 22. 

906 Muntlig kommunikasjon med Erling T. Endresen og tidligere medlem av DGLS. 
907 Samhold, nr. 1, 1989. 

908 Dean, 1997, S. 58. 

909 Dean, 20036, S. 50. 

910 Litteratur i skolebiblioteket - 2018 [upublisert]. 

Mens disse nye spørsmålene har fått oppmerksomhet i de to største 
sterkttroende kirkesamfunnene, har man i Det Almindelige Lutherske 
Samfund i liten grad diskutert den type problemstillinger. Like fullt har 
medlemmene av Det Almindelige Lutherske Samfund vært preget av 
de samme utviklingstrekkene som ellers i storsamfunnet og i de andre 
sterkttroende kirkesamfunnene. I dag handler imidlertid Det Alminde- 
lige Lutherske Samfunds eksistens i langt større grad om å gjennomføre 
kirkelige ritualer, som gudstjenester og begravelser, enn om å regulere 
medlemmenes liv. Dermed ser det ikke ut til å vekke særlig reaksjoner at 
medlemmer skiller seg og velger samboerskap fremfor ekteskap. Det ser 
heller ikke ut til at det vekker noen intern uro at ett av medlemmene av 
Samfundsstyret både er fraskilt og samboende. I Menigheten Samfundet 
og Det Almindelige Samfund ville noe lignende vært helt utenkelig. 

Hvert år velger flere mennesker å slutte seg til de sterkttroende kirke- 
samfunnene. Det overveldende flertallet gjør dette fordi de ønsker å gifte 
seg med en sterkttroende. I både Menigheten Samfundet og Det Almin- 
delige Samfund innebærer en innmelding at man først gjennomfører en 
opplæring i kirkesamfunnets lære før man avgjør om man ønsker å bli 
døpt og innmeldt. Noen velger å avbryte opplæringen underveis eller 
bestemmer seg etter endt opplæring for at man likevel ikke ønsker å bli 
med i kirkesamfunnet. I takt med at forskjellene mellom storsamfunnets 
og de sterkttroendes syn på ekteskap, samliv og seksualitet har økt de 
siste tiårene, har nok overgangen for enkelte blitt større enn før.”” Likevel 
velger fortsatt både menn og kvinner å slutte seg til de sterkttroende hvert 
år. Flere innmeldte blir ivrige medlemmer som engasjerer seg i skole og 
menighet. Noen får også styreverv tilknyttet skole og drift, mens det er 
sjeldent at innmeldte medlemmer blir valgt til Samfundsstyrene i noen 
av kirkesamfunnene. Unntaket er Det Almindelige Lutherske Samfund, 
hvor to av dagens Samfundsstyremedlemmer har sluttet seg til kirke- 
samfunnet i voksen alder. 

På grunn av endringene i de sterkttroende kirkesamfunnene siden 
1990 i Det Almindelige Samfunds tilfelle og siden 2012 i Menigheten 
Samfundets tilfelle har det vært de konservative kreftene som har fått 


911 Dette ble påpekt allerede i Fædrelandsvennen, 28.04.1990. 

styre kirkesamfunnenes offisielle syn i spørsmål omkring ekteskap og 
samliv. Videre skal vi se på hvilke trender vi kan spore i hvert enkelt 
kirkesamfunn i årene etter 2010, som har ført til at ledelsen av de sterkt- 
troende kirkesamfunnene ikke bare har opprettholdt sine tradisjonelle 
synspunkter, men også intensivert forsvaret av diss dogmene. Samtidig 
som man skal være forsiktig med å spå om fremtiden, diskuteres mulige 
utviklingstrekk i nærmeste fremtid. Til slutt undersøkes to sentrale 
temaer gjennom denne boken, nemlig «samhold» og «splittelse». 


Uro i Menigheten Samfundet 


I mars 2008 hadde Fædrelandsvennen en lengre artikkel om den store 
utviklingen særlig kvinner i Menigheten Samfundet hadde opplevd de 
siste årene.” En kvinne med kort hår og bukser stilte velvillig opp i 
avisen for å fortelle om den positive utviklingen.” I 2015 og 2016 hadde 
imidlertid samme avis en serie artikler som viste hvordan ledelsen nå 
strammet grepet.” Lokalavisen hadde med dette fanget opp en tydelig 
dreining i utviklingen i Menigheten Samfundet. Forstander Dean hadde 
de siste årene av sin karriere i kirkesamfunnets ledelse ønsket å skille 
tydeligere mellom det vesentlige og det uvesentlige, og på den måten få 
frem det kristne budskapet enda klarere.” Men på grunn av en dyp teo- 
logisk splittelse ble den konservative fløyen mobilisert og forsiktige refor- 
mer stoppet opp, og ledelsen stramme grepet.” 

Etter at den nye lærestriden ble avsluttet i Menigheten Samfundet, tok 
kirkesamfunnet en ny retning. Hovedgrunnen var at flere av dem som på 
1990- og 2000-tallet hadde arbeidet for reformer og liberaliseringer, forlot 
kirkesamfunnet i kjølvannet av lærestriden. Dette førte igjen til at mer 
konservative menn ble valgt til forstander- og hjelpeforstanderembetene 
i årene etter 2010. I tillegg mistet mer moderate kandidater oppslutning 
og fikk ikke gjenvalg til Samfundsstyret. Flere sentrale skikkelser på den 


912 Fædrelandsvennen, 03.03.2008. 

913 Denne moderniseringen og større åpenheten i Menigheten Samfundet ble også beskrevet av 
Igland (2008b) og Olsen (2010) i samme periode. 

914 Fædrelandsvennen, 16.01.2015; 24.01.2015; 24.02.2015; 07.03.2016; 09.03.2016. 

915 Samhold, nr. 1, 2015. 

916 Jf. Ulland et al. (2016). 

lutherske siden i den siste lærestriden hadde også vært lærere ved kirke- 
samfunnets skoler, men de fleste sa opp i løpet av behandlingen av saken. 
Dermed gikk også skolen i en mer konservativ retning. Også Samfundets 
lærerutdanning, som i mange år hadde vært ledet av Kristian Andersen — 
en sentral aktør på luthersk side — ble tatt over av en av hjelpeforstanderne 
og fikk en mer konservativ profil gjennom reviderte fagplaner. 

Årene etter at den siste lærestriden var avsluttet, ble svært konfliktfylte 
for kirkesamfunnet, særlig i Kristiansand. Flere lærere sa opp sin stilling, 
foreldre holdt barna sine borte fra Samfundets skoler, og flere medlem- 
mer forsøkte gjentatte ganger å få tatt opp saken til ny behandling, samti- 
dig som utmeldingstallene var høye. Det var stor frustrasjon blant fløyen 
som hadde tapt saken, og som følte at Menigheten Samfundet beveget seg 
i en mer konservativ retning. Kirkesamfunnets ledelse tok klare grep for 
å stramme inn den voksende liberaliseringen på flere fronter blant sam- 
fundsfolk. Valget av Sigmund A. Deans etterfølger, Sigmund Aamodt (f. 
1967), viste også med tydelighet at et flertall i kirkesamfunnet støttet en 
mer konservativ ledelse. I 2014 tiltrådde også tidligere forstander Torkild 
Valands tippoldebarn, Tormod Aamodt (f. 1984), som hjelpeforstander 
og i 2015 gjorde tidligere forstander Ommund Slettebøes oldebarn, Helge 
Dvergsnes (f. 1986), det samme. Begge var godt kjent i kirkesamfunnet 
som representanter for en konservativ, lomelandsk teologi. Sammen med 
Sigmund Aamodt utgjør trekløveret det man må kunne betrakte som 
den mest konservative ledelsen menigheten i Kristiansand har hatt siden 
1970-tallet.*7 

Da den nyvalgte hjelpeforstanderen Tormod Aamodt ble ordinert til 
forstander i 2015, sa han følgende: «Hvis menigheten sover og ikke følger 
med, kan djevelen få fritt spillerom. Da kan han få lurt inn falsk lære 
gjennom oss ledere, uten at noen reagerer. Det er viktig at menigheten 
ikke sover».”* Dette føyer seg inn i tradisjonen fra Spødervold, via Lome- 
land til i dag, hvor man advarer mot falsk lære og slår ring om «den rette 
lære», som man oppfatter er under angrep fra omverdenen. Videre sa 
hjelpeforstander Tormod Aamodt: 


917 Sigmund Aamodt markerte seg bl.a. som en motstander av bukser under «buksestriden» på 
1990-tallet (Leidland, 1997, s. 33). 
918 Samhold, nr. 9, 2014, 8. 140. 

I dag blir barn og unge, voksne og eldre bombardert av inntrykk fra utallige 
skjermer (...) Hvis vi lar oss rive med i denne utviklingen, noe vi i stor grad 
gjør, så bruker vi mer tid på verdens underholdning, og mindre tid på salighets- 
saken og Guds ord. Det er en dårlig prioritering.” 


Dette kan vitne om en advarsel mot utviklingen som særlig foregikk i 
Menigheten Samfundet på 1990- og 2000-tallet, og en tilbakevending til 
en mer restriktiv holdning til verden som omgir samfundsfolkene.” Det 
samme kan følgende uttalelse fra Samfundsstyret i 2014 tyde på: «Sam- 
fundsstyret vil advare både unge og eldre mot å ha unødvendig omgang 
med folk som tilhører en annen tro (...) Vi må være redde for å bli påvirket 
og dradd i en retning som fører oss bort fra kirken».*” Sigmund Aamodt 
har også advart menighetsmedlemmene mot å ha omgang med «folk i vår 
egen menighet som tror og lever slik at man bør ta avstand fra dem»*>” En 
oppmykning av praksisen med å avstå fra kirkelige handlinger utenom 
Menigheten Samfundet ble også langt på vei imøtegått: «Hvis vi ikke har 
plikter som pålegger oss å være til stede ved fremmed gudsdyrkelse, må 
vi holde oss borte».33 

Til tross for ledelsens forsøk på å konsollidere kirkesamfunnet rundt 
en tradisjonell, sterkttroende teologi, fantes det fremdeles en betydelig 
opposisjon til denne utviklingen. I mars 2017 ble Sigmund Aamodts 
konservative dreining satt på en alvorlig prøve da kirkesamfunnet fikk 
beskjed fra likestillings- og diskrimineringsombudet om at sammen- 
setningen av skolestyrene ikke var i samsvar med likestillingsloven, og 
at kirkesamfunnet var nødt til å tillate kvinnelige representanter i sko- 
lestyret. Sigmund Aamodt beskrev først ordningen med at kun menn 
var valgbare til skolestyret som en «prinsipiell sak»** og anket avgjø- 
relsen. I all hast ble spørsmålet om kvinnelige skolestyrerepresentanter 
sak på fellesmøtet høsten 2017. Samtalen under møtet viste at det var stor 
uenighet om hvordan man burde forholde seg til kvinnelige skolestyre- 
representanter, men flertallet mente at man burde følge likestillings- og 


919 Samhold, nr. 9, 2014, S. 140. 
920 Samhold, nr. 9, 2014, S. 140. 
921 Samhold, nr. 9, 2014, S. 140. 
922 Samhold, nr. 9, 2014, S. 140. 
923 Samhold, nr. 9, 2014, S. 140. 
924 Fædrelandsvennen, 12.04.2018, s. 8. 

diskrimineringsombudets påbud og trekke klagen.” 29. januar 2018 
vedtok et flertall i Samfundsstyret å etterkomme flertallets ønske, men 
forstander Sigmund Aamodt, hjelpeforstander Tormod Aamodt og 
hjelpeforstander Helge Dvergsnes, sammen med lærer Dagfinn Lomeland 
(f. 1948), utgjorde et mindretall i Samfundsstyret som mente man måtte 
opprettholde anken. Søndag 4. mars ble det derfor avholdt en rådgivende 
avstemming i menighetene, hvor et klart flertall på 72 prosent støttet å 
trekke anken. 5. mars ble anken trukket.” Saken ble et smertelig neder- 
lag for de konservative forstanderne og viste at det fremdeles fantes en 
betydelig moderat fløy internt i kirkesamfunnet. Endringene i grunn- 
reglene vedrørende kvinners valgbarhet til skolestyret og det såkalte drift- 
og oppvekststyret ble vedtatt i fellesmøtene 2018, 2019 og ble behandlet 
for tredje og siste gang under fellesmøtet i 2020. Under det pandemi- 
tilpassede fellesmøtet i november 2020 fikk forslaget om å åpne skolesty- 
ret for kvinner støtte fra 66 % av møtedeltakerne, og ble dermed vedtatt. 

Diskusjonen rundt kvinners valgbarhet vekket også en ny generasjon 
høyt utdannede kvinner som ikke lenger ville tie i forsamlingen. I spal- 
tene til menighetsbladet Samhold ble kvinners rolle i menigheten disku- 
tert. En indignert leser skrev: 


Mitt hjertesukk her er altså å la være å forsøke å «degradere» Bibelens kvinner, 
og dem Gud har gitt mer ansvar og fremtredende roller. Om det passer vårt syn 
på valgbarhet eller ikke, husk at Bibelens kvinner kan være forbilde for man- 
ge, og det oppleves ikke greit (sørlandsk kraftuttrykk) å lese enkeltes forsøk på 
omskrivning og nedgradering av deres roller.” 


Samtidig som de sterkttroende kvinnene har tatt høyere utdanning og 
gått ut i arbeidslivet, har de så langt blitt nektet representasjon i kirke- 
samfunnets ledelse. Det kan virke som de nå er lei av å bli satt til side. 
I menighetsbladet Samhold kunne man i påfølgende nummer lese en serie 
om «kvinner i Bibelen», og i påskenummeret av bladet dristet redaktør 
Vibeke Klungland (f. 1992) seg til å stille det retoriske spørsmålet «hvor- 
for var det allikevel en kvinne som ble den første til å møte Jesus [etter 


925 Andersen, 2017. 
926 Fædrelandsvennen, 12.04.2018, S$. 8. 
927 Samhold, nr. 2, 2020, S$. 35. 

oppstandelsen]? Hva er det Gud ønsker å formidle med det?»** Bare 
fremtiden vil vise hvordan kvinnene i Menigheten Samfundet vil 
posisjonere seg. 

Samtidig som nye impulser påvirker Menigheten Samfundet, arbei- 
der kirkesamfunnets ledelse aktivt med å utbre Bernt Lomelands skrifter 
blant kirkesamfunnets medlemmer. Det blir lagt ned et enormt arbeid 
for å oppdatere språket i skriftene hans og få utgitt moderne utgaver av 
bøker som Bibelgranskeren (sist utgitt i 2013) og Foredrag over Davids sal- 
mer (sist utgitt i 2016). Dette arbeidet illustrerer hvordan den konserva- 
tive ledelsen følger med tiden gjennom moderniseringen av den religiøse 
litteraturen, samtidig som de ikke følger strømmen gjennom å inkludere 
moderne, lutherske teologer. Forstanderne refererer flittig til Lomelands 
skrifter i sine prekener, og skriftene blir flittig lest blant menighetsmed- 
lemmene. Gjennom den siste lærestriden viste kirkesamfunnets ledelse 
også hvem de satte høyest av Luther og Lomeland. Ved å avvise Luth- 
ers argumentasjon og teologi tok kirkesamfunnet et klart standpunkt 
som et lomelandsk, fremfor et luthersk, kirkesamfunn. Dermed brukes 
Lomeland stadig som en autoritet i dagsaktuelle problemstillinger, som 
for eksempel hvorvidt man kan delta i «det offentlige liv», som var en 
sak som ble diskutert i fellesmøtet i 2017.2 Her trakk innlederen frem 
Lomelands ord om at «fra nå og til enden vil Guds barn og djevelens 
barn fjerne seg fra hverandre i stadig større hurtighet. Noe samkvem og 
fellesskap dem imellom vil bli vanskeligere etter hvert. Til slutt blir det 
helt umulig». 

Lomelands lære om «levende vitner» var utgangspunkt for flere 
opprivende konflikter på begynnelsen av 1900-tallet. I dag får dette 
lærepunktet mindre oppmerksomhet. I en uttalelse fra 2020 presiserte 
Samfundsstyret hva dei dag legger i uttrykket «levende vitner». Et levende 
vitne er en som har «fått rett opplæring i Guds ord» og som «er i stand 
til å utlegge Den Hellige Skrift etter kristelig erfaring».>" I publikasjoner 
og forkynnelse får heller ikke forholdet mellom Kristus og de kristne det 


928 Samhold, nr. 3, 2020, S. 42. 
929 Andersen, 2017. 

930 Lomeland, 2016, s. 33. 

931 Samfundsstyret, 2020, S. 3. 

samme fokuset som tidligere.” I det hele tatt er forstanderne i Menigheten 
Samfundet mindre opptatt av teologien knyttet til Jesu menneskelighet? 
og menneskelige tilstedeværelse på Jorden enn tidligere sterkttroende 
predikanter. Så langt har denne utviklingen ikke vært kilde til noen konf- 
likt internt i Menigheten Samfundet. 


Stabilitet i Det Almindelige Samfund 


I 2001 kunne Det Almindelige Samfund feire sitt hundreårsjubileum. Det 
så derimot ikke forstander Ramsland noen grunn til å gjøre. Til Stavan- 
ger Aftenblad uttalte Ramsland: «Dette er ikke en stor dag for oss. 2000- 
årsjubileet var stort. Da var det 2000 år siden frelseren ble født. Det som 
skjedde for 100 år siden var kun et organisatorisk forhold — en fortsettelse 
av en 2000-årig historie». 

Etter den siste splittelsen i Det Almindelige Samfund i 1990 vokste 
medlemstallet snart igjen. Den nyetablerte DELK-menigheten opplevde 
ikke en lignende vekst. I 2016 hadde denne menigheten kun 47 medlem- 
mer.” Veksten i Det Almindelige Samfund skyldes primært forholds- 
vis høye fødselstall, men også et visst tilsig fra Menigheten Samfundet i 
etterkant av den såkalte buksestriden. Disse nye medlemmene utgjorde 
en konservativ gruppe som potensielt kan ha bidratt til å forhindre libe- 
raliseringer i kirkesamfunnets teologi og praksis. Samtidig var det flere 
unge mennesker blant de tidligere samfundsfolkene, noe som bidro posi- 
tivt i ungdomsmiljøet i menighetslivet. Dermed fikk Det Almindelige 
Samfund i løpet av 2000-tallet både flere unge medlemmer og flere med- 
lemmer med en slags teologisk kompetanse, ettersom det også var lærere 
blant de nyinnmeldte fra Menigheten Samfundet. En viktig forutsetning 
for at medlemmene av Menigheten Samfundet kunne melde seg inn i Det 
Almindelige Samfund, var nok Det Almindelige Samfunds anerkjennelse 
av Menigheten Samfundets dåp. Som et resultat av samtalene mellom 


932 Deans (2020, $. 191 Og 194-195) beskrivelse av forholdet mellom Kristus og de kristne må betrak- 
tes som ganske ukontroversielle og uten de samme beskrivelsene som man finner i Lomelands 
(1895/1959, S. 13-14; 2000, S. 57-58; 2012, S. 87; 8. 138; s. 256) tekster. 

933 Olsen, 2010, $. 90. 

934 Stavanger Aftenblad, 09.03.2001. 

935 Dalane Tidende, 20.10.2017. 

Menigheten Samfundet og Det Almindelige Samfund hadde nemlig Det 
Almindelige Samfund anerkjent Menigheten Samfundets dåp. Dermed 
trengte ikke de nye medlemmene å døpes på nytt for å bli medlemmer. 
En annen faktor kan ha vært at Det Almindelige Samfunds stifter og 
første forstander, Per Nodland, ikke lenger hadde en like sentral plass i 
kirkesamfunnets teologi og selvforståelse. Selv om dagens forstander nok 
kan referere til Nodlands prekensamling i enkelte av sine egne prekener, 
har Nodland og hans teologi en langt svakere stilling i dag enn under 
Ege-forstanderne Theodor og Karl Peder. 

I tillegg til de nye medlemmene har det kommet en del yngre enkelt- 
medlemmer i form av ekteskapskandidater. Alt dette bidro positivt i et 
lite kirkesamfunn som hadde hatt store utfordringer etter striden i 1990. 
Årene som fulgte splittelsen i 1990, huskes som vanskelige år for kirke- 
samfunnet, men: 


Det viste seg snart at det fantes et betydelig potensiale i menigheten. Mange 
gjorde en stor innsats og satte egne prioriteringer til side da skolen trengte dem 
mest. Konsekvensene ble at det ikke gikk nedover med verken skolen eller kir- 
ken. Tvert imot førte den grunnleggende debatten som medlemmene hadde 
gjennomlevd til en kirkehistorisk forståelse og ny giv. Kirkesøkningen økte og 
ble større enn før utmeldelsene begynte.” 


Utover 2000-tallet ble kirkesamfunnet igjen preget av optimisme og 
fremtidstro. Men på de årlige menighetsmøtene, hvor kirkesamfunnets 
medlemmer diskuterer teologiske og praktiske spørsmål, uttrykte etter 
hvert flere en uro for om kirkesamfunnet hadde blitt for liberalt under 
tidligere forstander Endresens ledelse. Under forstander Ramslands 
ledelse har kirkesamfunnet imidlertid holdt seg strengt til de gamle stier. 
Han skrev i 2013: «I forhold til grunnleggende holdninger, er det gode 
rådet for all tid den samme: Så sa Herren: Stå på veiene og se til. Spør etter 
de gamle stier. Spør hvor veien til det gode er, og vandre på den!» 

På noen områder strammet ledelsen i Det Almindelige Samfund 
på 2010-tallet inn i forhold til tidligere. I 2013 gikk Ramsland bort fra 
å vie fraskilte, en praksis Ottar Endresen på visse betingelser ved et 


936 Menighetsblad, nr. 3, 2014, S. 44. 
937 Menighetsblad, 2013, nr. 3, S. 41. 

par anledninger hadde tillatt mens han var forstander.” Som tidlig- 
ere nevnt kunne fraskilte bli viet på nytt i Det Almindelige Samfund så 
sant ekteskapskandidaten var funnet «uskyldig» i den forutgående skils- 
missen.”” Dette ble det nå slutt på. Deltakelse ved kirkelige handlinger 
utenfor Det Almindelige Samfund, som begravelse og bryllup, ble etter- 
trykkelig erklært som uønsket, noe som ble presisert i en uttalelse fra 
Samfundsstyret i 2013. Ramslands argumentasjon var i begge saker at 
man måtte holde seg på den sikre siden i saker hvor det kan være usik- 
kerhet. Av samme grunn har skjørtet beholdt sin plass i Det Almindelige 
Samfund, mens man i Menigheten Samfundet gikk bort fra dette. En 
av forstander Ramslands døtre lot seg intervjue i magasinet Det Nye i 
2002, hvor hun forklarer kirkesamfunnets forbud mot bukser på kvinner: 
«I vår menighet kalles bukser bare for mannsklær. Bibelen sier at kvin- 
ner ikke skal kle seg i mannsklær, men jeg opplever skikken mer som en 
tradisjon enn et trosgrunnlag.»*" I Det Almindelige Samfund er det i dag 
tillatt for kvinner å gå i bukser når aktiviteten krever det, mens det er 
allment akseptert at kvinner og skolejenter ellers må gå i skjørt eller kjole. 
Samtidig finnes det en forståelse for at medlemmene tolker retningslin- 
jene rundt kvinners klesdrakt noe ulikt.** 

Det er verdt å merke seg at de teologiske tilstrammingene kom i 
etterkant av at flere konservative, tidligere medlemmer fra Menigheten 
Samfundet meldte seg inn i kirkesamfunnet på midten av 2000-tallet. 
Forstander Ramsland hadde nemlig ikke tidligere åpnet opp for en debatt 
om og gjennomført de nevnte innstrammingene, selv om han hadde vært 
forstander siden splittelsen i 1990. Tvert imot hadde han på flere områder 
fulgt opp den avsatte forstander Endresens linje, for eksempel i utviklin- 
gen av gudstjenesten og utgivelsen av et menighetsblad. Videre fortsatte 
arbeidet med å modernisere kirkesamfunnets religiøse tekster. Den revi- 
derte utgaven av Pontoppidans forklaring fra 1984 kom ut i en oppdatert 
utgave i 2005, og den reviderte 1984-utgaven av Luthers lille katekisme 


938 Menighetsblad, 2013, nr. 1, $. 21-22. 

939 Redgjørelse om menighetens syn på ekteskap, skilsmisse og gjengifte, 09.11.1986. 
940 Informasjon til menighetsmøtet 2013. 

941 Det Nye, oktober 2002. 

942 Muntlig kommunikasjon med Kjell Ivar Dversnes. 


MOT STRØMMEN, 2010-2020 


kom ut i ny drakt i 2012. I 2007 tok man også i bruk en revidert utgave 
av salmeboken «Troens rare klenodie» fra 1739. Det kan med andre ord 
se ut til at moderniseringsarbeidet virket å være nødvendig uavhengig av 
teologisk ståsted. Som tidligere nevnt gir moderniseringsarbeidet av den 
religiøse litteraturen også en mulighet til å oppdatere tekstene i tråd med 
egne teologiske synspunkter. 

I 1997 ble skolen til Det Almindelige Samfund igjen utvidet, og man 
fikk etablert et eget ungdomshus i tilknytning til kirkesamfunnets skole. I 
2005 sto en ombygget og utvidet kirke ferdig, og i 2013 fikk kirken for første 
gang et skikkelig pipeorgel.** 2000-tallet var altså gode vekstår for kirke- 
samfunnet. Etter 2010 har også medlemstallet stabilisert seg i overkant av 
250 medlemmer. Skolen har ifølge offentlige statistikker hatt i underkant 
av 40 elever og rundt 10 hel- og deltidsansatte de siste årene. I 2014 fikk 
Det Almindelige Samfund en andre hjelpeforstander. På grunn av stort 
arbeidspress så kirkesamfunnet det som nødvendig å tilsette en hjelpe- 
forstander til. Den relativt unge Asbjørn Ege (f. 1970), forstander Torkild 
Valands tippoldebarn og forstander Theodor Eges oldebarn, ble valgt,”** og 
kanskje blir det han som skal overta som forstander om noen år. 

Mens Menigheten Samfundet ga opp prosjektet med å skrive om Det 
gamle testamente til moderne norsk, fortsatte Det Almindelige Samfund 
dette arbeidet på egen hånd. Man tok etter hvert utgangspunkt i Norsk 
Bibels utgave fra 1988.” I 2015 utga kirkesamfunnet en prøveutgave av 
Det gamle testamente på eget forlag, og i 2018 kom en prøveutgave av 
Det nye testamente — omskrevet av egne medlemmer.” En fullstendig 
bibelutgave utgitt på eget forlag er ventet i 202197 En komite har da i 
flere tiår arbeidet med å revidere Norsk Bibel 1988 med utgangspunkt i 
eldre, internt anerkjente bibelutgaver, men uten inngående kunnskaper 
om gammelgresk og bibelhebraisk. Blant de ulike personene som har 
vært medlem av den såkalte «bibelkomiteen», finner man både flere 


943 Menighetsblad, nr. 4, 2014, S$. 57. 

944 Menighetsblad, nr. 1, 2014, $. 11. 

945 Menighetsblad, nr. 2, 2005. 

946 Menighetsblad, nr. 2, 2017, s. 37; Menighetsblad, nr. 1, 2020. 
947 Muntlig kommunikasjon med Kjell Ivar Dversnes. 

kvinner og én mann med bakgrunn fra Menigheten Samfundet. I tillegg 
har menigheten bidratt til omskrivingen gjennom såkalte bibelmøter.*** 
Kirkesamfunnets grunnlegger, Per Nodland, blir fremdeles sett på 
som en viktig kirkefar blant medlemmene. Hans prekensamling blir lest 
av mange, og forstanderen refererer også til Nodland i sine egne prekener. 
Likevel har gamle Nodland mistet mye av den statusen han hadde i tiårene 
som fulgte etter hans død.” Portrettene av ham er fjernet fra stueveggene, 
og ingen blir lenger oppkalt etter Per Nodland og Kristine Skipstad. 
Nodlands syn på udøpte barns skjebne har også for lengst blitt avvist av 
kirkesamfunnet.” De fleste medlemmene i Det Almindelige Samfund 
har i det hele tatt et langt mer avslappet forhold til kirkesamfunnets 
grunnlegger, og vil i stedet understreke sin lutherske identitet. Samtidig 
er kirkesamfunnet også i høyeste grad sterkttroende og lomelandsk. Selv 
om Spødervold og Lomelands skrifter ikke er utbredt lesning blant med- 
lemmene, blir begge betraktet som anerkjente kirkelærere - noe ikke 
minst striden i 1990 viste.*” Et annet eksempel er det faktum at Spøder- 
volds bok fra 1848 fremdeles er å få kjøpt fra Det Almindelige Samfund.” 
Det kan være passende å avslutte fortellingen om Det Almindelige 
Samfund med et utdrag fra deres egen kirkehistoriske fremstilling, for å 
gi et innblikk i deres syn på seg selv og verden som omgir dem: 
I våre dager ser vi mer enn noen gang at det er nødvendig å stå vakt om Guds 
sannhet. Samfunnet vi lever i, er preget av ødeleggende forfall. Statens offentlige 
religion er i høy grad merket av dette forfallet. Sammenblanding av trosret- 
ninger, kvinnelige prester og biskoper, gifte av fraskilte og aksept for homofilt 
samliv er signaler på at den offentlige kirke fullstendig har forlatt Guds ords vei- 
ledning. De trofaste arbeideres håp, ønske, mål og bønn er uttrykt i salmeverset: 
Jeg roper til deg herre Krist, i disse siste tider, at du av nåde vil forvisst selv for din 


kirke stride. Den presses hardt av satans art, og listig undertrykkes. O Herre stor, 
ditt sanne ord, la ei fra oss bortrykkes.” 


948 Menighetsblad, nr. 4, 2014, $. 58. 

949 Menighetsblad, nr. 1, 2003; nr. 1, 2005. 

950 Menighetsblad, nr. 1, 2000, s. 10. 

951 Bernt Lomeland omtales som en av Det Almindelige Samfunds «kirkefedre» i Menighetsblad, 
nr. 1, 2020, 8. 5. 

952 12004 kjøpte kirkesamfunnet inn 150 eksemplarer av en revidert utgave av boken, utgitt på eget 
forlag av to lærere i Menigheten Samfundet. Den reviderte utgaven hadde ikke blitt godkjent til 
utgivelse i Menigheten Samfundet. 

953 Menighetsblad, nr. 4, 2014, $. 58. 

Siste vers i Det Almindelige Lutherske Samfund 


Etter opprettelsen i 1952 økte medlemstallet i Det Almindelige Lutherske 
Samfund raskt. Grunnen var todelt: For det første var Det Almindelige 
Lutherske Samfunds medlemsmasse på dette tidspunktet forholdsvis 
ung, med flere nyetablerte par og barnefamilier. For det andre hadde kir- 
kesamfunnet en liberal praksis vedrørende opptak av nye medlemmer 
sammenlignet med Det Almindelige Samfund. På denne måten kunne 
medlemsmassen gå fra rundt 70 sjeler til nærmere 120 i løpet av 25 år. 
Men fra 1980-tallet begynte medlemstallet å flate ut, før det på 1990- 
tallet begynte å dale. På 2000-tallet begynte medlemstallet å falle enda 
raskere: Fra år 2000 til 2010 forsvant en tredjedel av kirkesamfunnets 
medlemsmasse. Grunnen var at stadig flere yngre medlemmer valgte å 
melde seg ut, samtidig som den eldre generasjonen var i ferd med å gå 
bort. Medlemmer som var født fra slutten av 1950-tallet, hadde også gått 
på offentlig skole, og fikk dermed et større nettverk utenfor kirkesamfun- 
net. Dette førte sannsynligvis til at disse i mindre grad etablerte seg med 
egne familier i Det Almindelige Lutherske Samfund, men i stedet valgte 
å forlate kirkesamfunnet i voksen alder. Den siste bølgen av vielser ser ut 
til å ha funnet sted på begynnelsen av 1970-tallet. Siden ble det sjeldnere. 


Figur 15. Det Almindelige Lutherske Samfunds kirke. Fotograf: Jonas Yassin Iversen (2017) 

Medlemsmassen har siden 2000-tallet blitt stadig eldre og det har ikke 
vært gjennomført dåp eller vielse i kirkesamfunnet på mange år. Til tross 
for liberaliseringene som ble gjennomført av Arne Thor Larssen på 1970- 
og 1980-tallet, ble den kirkelige liturgien og ritualene stående uendret. 
Fornyelsen var så fraværende at kirkesamfunnets gudstjenester og kirke- 
lige ritualer fremsto antikvariske, hvor gamle tradisjoner som selv Det 
Almindelige Samfund hadde forlatt for mange tiår siden, fremdeles ble 
praktisert i Det Almindelige Lutherske Samfund. For eksempel over- 
levde gamle gravferdsskikker: Kistene ble plassert i skolestuen tilknyttet 
kirken under bisettelser, og menn hadde ennå med seg hatter som de 
holdt i hendene og kikker ned i på bestemte tidspunkt under bisettelsen, 
mens kvinnene holdt seg for øynene på de samme tidspunktene. Denne 
motviljen mot å gjøre endringer i kirkelige ritualer og tradisjoner med- 
førte at enkelte valgte å forlate kirkesamfunnet.*5* 

På grunn av det reduserte medlemstallet fant man fra slutten av 
1990-tallet ikke lenger passende personer til å tiltre som nye medlemmer 
av Samfundsstyret eller til ulike kirkelige stillinger. I 2009 måtte forstan- 
deren overta rollen som kirkesanger, i tillegg til sin rolle som organist.’ 
Grunnen var tilsynelatende mangelen på skikkede erstatninger for de 
gamle. På denne måten ble Samfundsstyret stadig mindre — og eldre. Den 
siste dåpen ble utført i 1999, mens den siste konfirmasjonen ble utført i 
2006. Kveldsundervisningen i kristendom for kirkesamfunnets barn ser 
ut til å ha blitt innstilt i 2010.56 

Da forstander Arne Thor Larssen nådde pensjonsalder i 2011, tok for- 
standerens nevø og kirkesamfunnets hjelpeforstander, Kjell Østebrød 
(f. 1959), på seg ansvaret som ny forstander. Larssen fikk da rollen som 
hjelpeforstander. Østebrød hadde i tillegg til å være hjelpeforstander 
siden 2007 også sittet som leder av Samfundsstyret siden 2008, og var 
derfor den selvskrevne arvtaker. Kjell Østebrød skal ifølge én kilde ha 
blitt utpekt av Samfundsstyret til kandidat for hjelpeforstanderembetet 
i 2007. Dette ble deretter opplyst for menigheten i forbindelse med guds- 
tjenesten tre søndager på rad, uten at det kom noen innvendinger til 


954 Muntlig kommunikasjon med medlem av DALS. 
955 DALY årsmeldinger til Fylkesmannen i Rogaland for 2015; 2016. 
956 DALY årsmeldinger til Fylkesmannen i Rogaland for 2010; 2011. 

denne utpekelsen. Da ingen innvendinger eller alternative kandidater 
ble foreslått, betraktet Samfundsstyret Østebrød som valgt. Han ble der- 
etter ordinert til hjelpeforstander av forstander Larssen på palmesøndag 
samme år. Mens Arne Thor Larssen både ble valgt av kirkesamfunnets 
medlemmer og ordinert til forstander av sin far, Abraham Larssen, ble 
Østebrød aldri valgt til forstanderembetet av menigheten, og han skal 
heller ikke ha mottatt noen ordinasjon eller velsignelse fra sin forgjenger 
til dette embetet. Dette skapte en viss uro blant enkelte av kirke- 
samfunnets fåtallige, men trofaste kirkegjengere, men det var i virke- 
ligheten heller ikke mange alternative kandidater som utpekte seg ved 
Larssens avgang. 

Da tidligere forstander og mangeårig samfundsstyremedlem Arne 
Thor Larssen gikk bort våren 2017, medførte dette en betraktelig svek- 
kelse av kirkesamfunnets ledelse. Larssen hadde selv i årene etter sin 
avgang som forstander virket som en åndelig lærefar og sjelesørger for 
medlemmene, og uten hans utrettelige arbeid for kirkesamfunnet hadde 
Østebrød en tung jobb foran seg. Det kan likevel synes som om forstander 
Østebrød tok fatt på oppgaven med godt mot. Han innsatte for første 
gang på mange år et nytt medlem i Samfundsstyret*” og innførte enkelte 
etterlengtede reformer av kirkesamfunnets gudstjenesteliv: De siste årene 
har kistene blitt plassert i kirkerommet under gravferder, og forstanderen 
holder frie prekener under begravelser. I tillegg har han fjernet tredje- 
dagene til jul, påske og pinse - noe både Menigheten Samfundet og Det 
Almindelige Samfund hadde gjennomført for mange år siden. Til tross for 
dette er medlemstallet fremdeles synkende og kirkesøkningen laber. Fra 
2021 oppfyller ikke lenger Det Almindelige Lutherske Samfund kravene 
for statstilskudd på grunn av sitt lave medlemstall. Dermed må de her- 
etter klare seg økonomisk uten statlig støtte. Forstander Østebrød leser 
fremdeles fra Nodlands prekensamling nærmest hver eneste søndag, men 
høytlesningen fremføres med så stor innlevelse og andakt at den nærmest 
høres ut som en ordinær preken - det gammelmodige språket til tross. 


957 Det har i DALS utviklet seg en særegen tradisjon for å foreta ordinasjoner på palmesøndag. De 
to foregående forstanderne skal også ha blitt ordinert på palmesøndag. 

958 Muntlig kommunikasjon med medlem av DALS. 

959 DALY årsmeldinger til Fylkesmannen i Rogaland for 2017; 2018. 


227 


KAPITTEL 7 


I tillegg leses prekenen nå fra prekestolen. En trofast kirkegjenger for- 
teller at de to foregående forstanderne neppe har holdt en egen preken fra 
prekestolen mer enn en håndfull ganger, så her følger Østebrød i sine 
forgjengeres fotspor. 

Det Almindelige Lutherske Samfund har med andre ord hatt en gan- 
ske annerledes utvikling siden 2010 enn de andre sterkttroende kirke- 
samfunnene. Mens både Menigheten Samfundet og Det Almindelige 
Samfund har vært preget av konflikter som har ført til at kirkesamfun- 
nenes ledelse har strammet grepet de siste årene, har Det Almindelige 
Lutherske Samfund vært skånet for indre teologiske konflikter. Når det 
meste av forkynnelsen likevel består i opplesning fra Per Nodlands prek- 
ensamling, er det kanskje begrenset mulighet for at det kan oppstå teolo- 
giske stridgheter. Kanskje frykter man at det skal gå med Det Almindelige 
Lutherske Samfund, som det gikk med de sterkttroende i Amerika på 
midten av 1800-tallet, hvor det gikk «godt saalænge man vedblev at læse, 
men mindre bra, naar enkelte begyndte at prædike og fremholde noget, 
som de bedre befæstede ikke kunde være tilfreds med»*>* Uansett har 
denne interne roen ført til at dagens ledelse har kunnet videreføre den 
forsiktige liberaliseringen som først ble initiert av forstander Arne Thor 
Larssen. 

Flere medlemmer av Det Almindelige Lutherske Samfund anser seg 
selv og de andre sterkttroende kirkesamfunnene som de eneste kjente, 
rette kirker på jord. Lojale kirkegjengere vil derfor fremdeles holde seg 
borte fra kirkelige handlinger utført i andre kirkesamfunn, som for 
eksempel begravelser til familiemedlemmer i Den norske kirke. Forstan- 
deren opprettholder derimot ikke noen strenge restriksjoner mot med- 
lemmer som ikke velger å holde seg til disse retningslinjene lenger. Den 
interne kontrollen man fremdeles kan se tegn til i Menigheten Samfundet 
og Det Almindelige Samfund må sies å være svekket i Det Almindelige 
Lutherske Samfund, noe som kanskje har gjort det lettere for medlemmer 
å melde seg ut. I 2011 presiserte imidlertid Østebrød overfor myndighe- 
tene at «medlemmer som velger å bli konfirmert eller vigslet utenfor vår 


960 Muntlig kommunikasjon med medlem av DALS. 
961 Nordisk Tidende, 22.06.1916. 

menighet, blir utmeldt»,** der han tidligere hadde oppgitt at «ingen med- 
lemmer av vår menighet blir utmeldt, uten vedkommende som ønsker 
utmelding selv ber om det».*% Dette vitner likevel om en mer liberal prak- 
sis enn i de andre sterkttroende kirkesamfunnene. 


Samhold 


Når man ser tilbake på de sterkttroendes historie, blir man lett slått av 
hvor konfliktfullt og strabasiøst det hele tiden har vært for denne bevegel- 
sen. Likevel er dette én av ytterst få lekmannsbevegelser fra begynnelsen 
av 1800-tallet som stadig er i live og i full aktivitet. Sammen med haugi- 
anerne og læstadianerne utgjør dermed de sterkttroende en sjeldenhet i 
landet vårt. Det er imponerende at det etter 200 år ennå er liv i kirker, 
skoler og forsamlingshus, og at disse i stor grad drives etter det samme 
prinsippene som hos de første sterkttroende i Bjerkreim — nemlig å følge 
de samme, gamle teologiske stier. Nå kan man spørre seg selv hvordan 
de sterkttroende har holdt stand helt frem til i dag? Jeg vil trekke frem 
tre komponenter som har bidratt til å opprettholde samholdet blant de 
sterkttroende: deres institusjoner, deres menneskelige ressurser samt en 
kollektiv angst for moderniteten. 

Som så mange andre lekmannsbevegelser i dette landet på første 
halvdel av 1800-tallet kunne også den sterkttroende bevegelsen ha gått 
i oppløsning etter Spødervolds død i 1848. Men med støtte fra religions- 
sosiologien kan man konkludere med at det er de religiøse bevegelsene 
som raskt klarer å etablere institusjoner som har de beste forutsetninger 
for å overleve.” Uten Torkild Hammersmarks og senere Bernt Lomelands 
virksomhet i Kristiansand ville sannsynligvis bevegelsen vært borte før 
århundreskiftet. Særlig takket være Lomeland ble ikke de eldre sterkttro- 
ende utkonkurrert av nye vinder og impulser som feide inn over Kirke- 
Norge på siste halvdel av 1800-tallet. Etter splittelsen i Torkilds bedehus 
i Kristiansand i 1869 og i Egersund i 1872 var de sterkttroendes eksis- 
tens på et kritisk punkt. De sterkttroende i Stavanger hadde også opplevd 


962 DALSårmelding til Fylkesmannen i Rogaland for 2010; 2011. 
963 DALSårmelding til Fylkesmannen i Rogaland for 2009; 2010. 
964 Furset & Repstad, 2003, 8. 177. 

tilbakegang etter Spødervolds død. Bernt Lomeland visste råd. Han grun- 
nla tidsskriftet Bibelgranskeren og bandt på den måten de likesinnede 
sammen, selv om de bodde spredt og var få i tallet. Gjennom dette skriftet 
videreutviklet han de sterkttroendes teologi og gjorde den mer enhetlig 
og konsistent. I tidsskriftet Tiden og i flere andre småskrift kritiserte han 
utviklingen i statskirken i harde ordelag i 1870- og 1880-årene, og han 
skapte på den måten et rom for en ikke-haugiansk kritikk av statskirkens 
utvikling. Hans medarbeidere tok også initiativ til Stavangermøtet i 1887 
og Slettebømøtene i Egersund i 1889 og 1890. Prosessen mot å institusjon- 
alisere og byråkratisere den sterkttroende vekkelsen brakte Spødervolds 
budskap videre til en ny generasjon og satte Spødervolds kritikk inn i en 
ny kontekst på en svært vellykket måte. Kort sagt la Lomeland grunnlaget 
for en organisasjon. Men skriftlige publikasjoner og uregelmessige møter 
var ikke nok. 

For å sikre bevegelsens overlevelse ble det nødvendig å grunnlegge sitt 
eget kirkesamfunn *% Etter 1890 ble Menigheten Samfundet dessuten så 
mye mer enn et kirkesamfunn, det ble selve Kirken. Det samme gjaldt 
de andre kirkesamfunnene som senere ble opprettet. I tillegg til å holde 
gudstjenester ble det etablert skoler, lærerskoler, ungdomsforeninger og 
utgitt tidsskrift. Senere kom kor, orkester, speiderforening og idrettslag. 
Man skapte et tilbud for medlemmene fra vugge til grav, og man oppfor- 
dret medlemmene til å unngå «unødvendig» og «fortrolig» omgang med 
utenforstående.*** Alt bidro til å skape et indre samhold som har vist seg 
å være usedvanlig slitesterkt. I tillegg har kvaliteten på tilbudene, frem- 
for alt skolene, vært svært god. Både skolene til Menigheten Samfundet 
og Det Almindelige Samfund har i dag et rykte for å holde høy faglig 
kvalitet *” De utbryterne som ikke har klart seg, er også de kirke- 
samfunnene som ikke har hatt kapasitet til å tilby medlemmene et kom- 
plett alternativ til storsamfunnet. Det Gammel-Lutherske Samfund 
kunne verken tilby skole eller et godt, kristent oppvekstmiljø for sine 
medlemmer, og det samme gjaldt Lomelands Menighet. Det gjelder i dag 


965 Opprettelsen av Menigheten Samfundet er et klassisk eksempel på hvordan en vekkelsesbev- 
egelse blir institusjonalisert og karisma blir rutinisert, i henhold til religionssosiologien (se 
Furseth & Repstad, 2003, s. 177). 

966 Se f.eks. Samhold, nr. 9, 2014; Tveida, 1971, 8. 57. 

967 Dalane Tidende, 07.02.2018; Tønnessen, 2007, $. 69. 

også Det Almindelige Lutherske Samfund, som sliter med en stadig 
minkende og aldrende medlemsmasse. Solide institusjoner har med 
andre ord vært avgjørende. 

Institusjonene har lagt til rette for at medlemmene kan engasjere seg 
og oppleve trygghet innenfor deres rammer. Som nevnt ser skolen ut til å 
ha vært særlig avgjørende for hvorvidt de sterkttroende kirkesamfunnene 
fikk livets rett eller ikke. Ettersom de sterkttroende kirkesamfunnene 
etter hvert har blitt minst like mye sosiale fellesskap som religiøse felles- 
skap, har skolene vært en viktig arena for at den oppvoksende gene- 
rasjonen kunne binde varige vennskapsbånd internt i kirkesamfunnet. 
I de kirkesamfunnene hvor barna i stedet fikk nære venner utenfor kirke- 
samfunnet, ble det med tiden lettere å melde seg ut, og kirkesamfunnet 
gikk i oppløsning. Samtidig skal man ikke undervurdere viktigheten av 
å kunne oppfostre den oppvoksende generasjonen i kirkesamfunnets 
teologi, i skjermede omgivelser. De kirkesamfunnene som ikke fikk 
mulighet til å tilby denne typen opplæring, har senere vist seg å gå i 
oppløsning. 

Like viktig, om ikke enda viktigere, har de menneskelige ressursene 
vært. Når man ser tilbake på de menneskene som har dedikert sine liv for 
å verne om det de ser på som den siste kjente, sanne kirke, kan man ikke 
annet enn å få en viss respekt for deres dedikasjon og hengivenhet for det 
de tror på. Mange forstandere satt i embetet i over 40 år, ja, noen i over 60 
år** Mange har gått inn i læreryrket etter kall fra kirkesamfunnet, flere 
har brutt med familie på grunn av teologisk uenighet, alle har bidratt 
med betydelige økonomisk midler for å holde liv i kirke og skole. Uavhen- 
gig av hva man må mene om de sterkttroendes teologi, er deres dedikas- 
jon til det de tror på, bemerkelsesverdig. Denne dedikasjonen bunner i en 
overbevisning om de sterkttroendes lære, men også en sterk lojalitet til 
de menneskene man har vokst opp sammen med, gått på skole med, vært 
aktiv i ungdomsarbeidet med, giftet seg med og ofte arbeidet sammen 
med. Når dette mønsteret gjentas gjennom flere generasjoner, opplever 
mange at de har de aller fleste sosiale relasjoner innenfor kirkesamfunnet 


968 Forstander Arne Thor Larssen satt som hjelpeforstander og forstander i DALS fra 1954 og frem 
til sin død i 2017. 


231 


KAPITTEL 7 


de er oppvokst i, og det blir dermed svært kostbart å skulle bryte ut. En 
betydelig andel av dagens sterkttroende kan derfor betraktes som vel så 
mye «kultur-sterkttroende» som inderlig, sterkt troende.% 

Den siste faktoren jeg vil trekke frem, er de sterkttroendes angst for 
det moderne. Slutten av 1800-tallet var en periode preget av omfattende 
omveltninger i det norske samfunnet. Industrialiseringen, effektiviserin- 
gen av landbruket, ofte omtalt som «det store hamskiftet», urbanisering, 
kvinnefrigjøring og emigrasjon medførte dyptgripende endringer for 
menneskene som levde i denne perioden. Mange mennesker opplevde en 
fremmedgjøring eller eksistensiell krise i møte med det moderne sam- 
funnet. Bruddet med statskirken og opprettelsen av Menigheten Sam- 
fundet kan også sees i lys av de større samfunnsendringene og en mer 
generell angst for utviklingen av moderniteten. I en situasjon hvor man 
hadde problemer med å forstå eller følge med i utviklingen, valgte man 
å avvise moderniteten og i stedet trekke seg tilbake. Kanskje handlet 
ikke opprettelsen av Menigheten Samfundet bare om en kritikk av stats- 
kirkens teologiske og liturgiske utvikling, men like fullt en avvisning av 
hele samfunnsutviklingen. 

Tekstene fra slutten av 1800-tallet vitner om en dyp følelse av svik 
fra de kirkelige myndigheters side, og også en alvorlig analyse av deres 
egen tidsperiode. Lomeland skrev for eksempel i 1890 at «Vi befinder os 
på overgangen mellem de to tidsrum - Satans løsladelse af sit fængsel 
i afgrunden og hans udgående til det ganske jorderige som forførelsens 
ånd»*”* og «Så er vi i vor tid inde i hevnsdage, d. e. Guds grumheds og 
forhærdelses tid».” Ute i verden var det farlig, mens blant sine trosfeller 
fant man trygghet og samhold. Mye tyder også på at denne angsten for 
det moderne har vedvart frem til i dag og bidratt til å gi de sterkttroende 
en følelse av trygghet og tilhørighet i møte med en skremmende verden. 
Da radio kom til landet, ble de sterkttroende advart mot å bruke denne 
nye teknologien, og det samme gjaldt i sin tid TV.” Ledelsen advarte 


969 Gundersen (1962) beskrev Menigheten Samfundet som «preget av død rettroenhet», «i en stor 
åndelig fare» og han uttrykte et ønske om at «en vekkende ånd må komme inn blant dem» 
(s. 68). 

970 Tiden, nr. 2, 1890, S. 6-7. 

971 Tiden, nr. 3, 1890, S$. 9. 

972 'Tveida, 1971, S$. 59. 

lenge mot høyere utdanning, og sier fremdeles at man må være bevisst 
farene forbundet med dette.”3 Fremdeles forsøker altså de sterkttroende 
å holde verden på en armlengdes avstand, selv om ny teknologi, krav til 
høyere utdanning og større mobilitet utfordrer alle forsøk på å holde 
«verden» på avstand. 


Splittelse 


Kontrasten til det indre samholdet som er beskrevet ovenfor, finner vi i 
de gjentatte splittelsene mellom ulike fraksjoner internt i bevegelsen. Hva 
er det som har medvirket til at de sterkttroende har blitt så disponert for 
stadig å oppleve nye splittelser, og hvordan kan man unngå flere smerte- 
fulle splittelser i fremtiden? Bakgrunnen for splittelsene er sammensatte, 
men hovedårsaken er nok en kombinasjon av de sterkttroendes organise- 
ring, teologi og personlige motsetninger. 

Religionssosiologer påpeker at det lettere oppstår splittelser der hvor 
det finnes et sterkt fokus på rett lære, og der hvor lederne tillegges stor 
autoritet.” I henhold til de sterkttroendes teologi finnes det en forståelse 
av at Gud styrer valgene som blir gjennomført i menighetene av forstan- 
dere og hjelpeforstandere. Det er med andre ord Gud som utpeker lederne 
gjennom valget, og man tror at Gud også vil veilede lederne og gi dem en 
særlig innsikt i teologiske spørsmål. Dette henger tett sammen med teo- 
logien om «levende vitner», som fremstiller forstanderne som Guds sende- 
bud på Jorden. Forstandernes posisjon forsterkes ytterligere gjennom 
tradisjonen etter Lomeland, som forutsatte «blind og ubetinget lydighet» 
mot forstanderne.”? Dermed får forstanderne og hjelpeforstanderne stor 
autoritet. Når en forstander da blir beskyldt av en annen forstander for 
å fremme falsklære, kan det bli lettere for den mistenkte forstanderen å 
holde fast ved sitt standpunkt i kraft av sitt opplyste embete, og heller 
etablere et eget kirkesamfunn basert på sin egen teologiske forståelse. 
Og på grunn av embetets tyngde og autoriet vil mange tilhengere også 
følge forstanderen sin. Slike prosesser finner vi flere eksempler på i de 


973 Andersen, 2015, S$. 57. 
974 Furseth & Repstad, 2003, s. 173; Repstad, 2018. 
975 Lomeland, 1895/1959, S. 23-24; 2000, S. 58. 

sterkttroendes historie. Deres organisering har altså spilt en stor rolle, og 
det er lite som tyder på at dette vil endre seg med det første. 

For det andre setter de sterkttroende den rene lære i fokus og har 
en manglende toleranse for ulike synspunkter og meninger.”* Dermed 
blir nyanseforskjeller i teologiske ståsted til avgjørende spørsmål med 
vidtrekkende konsekvenser. Da man i kjølvannet av etableringen av 
Menigheten Samfundet i 1890 med knapt flertall vedtok at det kun var i 
Menigheten Samfundet dåpen var gyldig, og at statskirken hadde mistet 
sine kirkelige privilegier, institusjonaliserte man det klare skillet mellom 
«oss» og «dem» som hadde vært en del av de sterkttroendes retorikk helt 
siden Knud Spødervold. Gjennom dette vedtaket ble denne splittende 
tankegangen gjort til ubestridelig teologi for all ettertid. Dermed ble kon- 
sekvensene av fremtidige splittelser enda mer alvorlig enn de ellers hadde 
vært. Gjennom å definere Kirken i så eksklusive termer og å fraskrive alle 
andre enn den ene, sanne Kirke retten til å forvalte sakramentene fikk de 
fremtidige eksklusjonene enorme konsekvenser for den enkelte så lenge 
man ikke selv påberopte seg å være den eneste, sanne kirke på jord. Den 
personlige belastningen det medførte å bli utstøtt for Per Nodland og 
Sebulon Hetland har de selv skildret i egne utgivelser. Nodland skriver: 


Og saa skilte de mig ikke alene af med Embetet, men ud af Samfundet, som den 
der var dødsdømt, forladt og forjaget af Gud selv (...) Og Gud alene ved hvorledes 
jeg blev pint i disse møder paa Grund af Legems Sygdom eller Legems Svaghed, 


men det vistes, ligesom jeg skulde være sammen med ubarmhjertige Mennesker.” 


Sebulon Hetland hevdet på sin side å ha gjennomlevd «sådanne storme 
som utentvil vilde ha avlivet os, dersom Herren ikke hadde sat en frelse 
for de elendige».”* Resultatet av hver splittelse ble derfor gang på gang at 
de utstøtte selv påberopte seg å være den egentlige Kirke, mens motstan- 
derne hadde avveket. Den manglende toleransen for meningsmangfold 
kombinert med deres organisering førte til gjentagende splittelser i 1901, 
1925, 1932, 1952 Og 1990. 


976 Lomeland (2000) uttalte at «Bibelen er så sammenhengende at hvis en kommer ut av sporet på 
ett punkt, så tar en feil i alt» (s. 52). 

977 Nodland, 1905, 8. 5. 

978 Vidnesbyrdet, 1927, nr. 1, 8.5. 

I de fleste kirkesamfunnene ser vi at denne eksklusive teologien har 
blitt utfordret opp igjennom historien. Først i Det Gammel-Lutherske 
Samfund på 1950-tallet.”? På den tiden var Den norske kirke fremdeles 
konservativ nok til å kunne ta imot de gammel-lutherske, da de innså at 
Lomeland hadde vært for streng i sitt dåpssyn. På slutten av 1980-tallet tok 
forstanderen i Det Almindelige Samfund opp en lignende problemstil- 
ling og etablerte en menighet tilsluttet DELK.** Det siste kirkesamfunnet 
hvor man har stilt spørsmål ved Lomelands kirke- og dåpssyn, er i 
Menigheten Samfundet. Her hadde man som nevnt en omfattende debatt 
i 2008-2012. Når dette spørsmålet til stadighet dukker opp igjen og ska- 
per uro blant de sterkttroende, er det fordi denne teologien er et åpenbart 
brudd med den lutherske tradisjonen de sterkttroende hevder å forvalte 
og viderebringe. Den er også på det mellommenneskelige plan svært kre- 
vende. Hvis man selv mener at man er den eneste rette kirke som tilbyr 
frelse, innebærer det at alle andre befinner seg i en situasjon hvor de ikke 
kan oppnå frelse og evig liv. I møte med mennesker som ikke tilhører den 
eneste kjente, rettlærende kirke, enten det er Menigheten Samfundet eller 
Det Almindelige Samfund, blir slike oppfatninger vanskelige å hevde. 

De sterkttroendes vektlegging av rett lære og deres forestilling om at 
det er nettopp dem som forvalter den lutherske lære i sin opprinnelige 
form, har også utfordret kirkesamfunnenes samhold. Mens de sterkt- 
troende kirkesamfunnene erklærer at de er lojale lutheranere i sin lære,” 
har den økte kjennskapen til de lutherske lærefedrenes skrifter avslørt 
at de sterkttroene faktisk bryter med luthersk ortodoksi i sentrale lære- 
spørsmål.” Dette bidro til splittelsen i Det Almindelige Samfund i 1990 
og i Menigheten Samfundet i forbindelse med den nye lærestriden 2008- 
2012. Gjennom disse konfliktene har de sterkttroende kirkesamfunnene 
befestet sin stilling som sterkttroende kirkesamfunn på spødervoldsk og 
lomelandsk grunn, samtidig som de erklærer seg som trofaste luthera- 
nere. Dette har for mange medlemmer vært svært krevende å akseptere. 


979 Hetland, 1953. 

980 Valand, 2001, S. 103. 

981 Sandø, 1990, s. 11; Valand, 1974, S. 15. 

982 Samfundsstyret, 2014; Thorkildsen, 2012, s. 52, 79. 

En siste faktor som har spilt inn på de gjentatte splittelsene, er person- 
lige motsetninger. Konflikten som førte til opprettelsen av Det Alminde- 
lige Samfund, omtales i Menigheten Samfundets historiefortelling som 
«Nodlandsstriden»*”, og Det Almindelige Samfund mener at denne stri- 
den primært handlet om personlige konflikter mellom Nodland og flere i 
kirkesamfunnets ledelse.** Den bitre splittelsen i 1925, som førte til opp- 
rettelsen av Det Gammel-Lutherske Samfund, hadde også klare innslag 
av personkonflikter,*% og splittelsen i Det Almindelige Samfund i 1952 
omtales i dag som en konflikt av «organisatorisk karakter». Utenfra 
ser konflikten ut til å ha like sterke innslag av personlig konflikt. Dette 
viser at enkeltpersoner kan ha stor innvirkning på historiens gang — sær- 
lig når det er snakk om så små forhold som i de sterkttroende miljøene. 
Én enkeltperson med stor tillit i kirkesamfunnet kan ha stor påvirkning 
på kirkesamfunnene både på godt og vondt. 

I 200 år har de sterkttroende skapt fiendebilder mellom seg selv og ver- 
den.*” I 200 år har de forkynt en tro som splitter familier, venner, lokal- 
samfunn og kirkesamfunn. Denne boken dokumenterer minst elleve 
splittelser eller større avskallinger blant de sterkttroende. Dette har hatt 
enorme konsekvenser for de familiene som har vært involvert.” Enkelt- 
mennesker har blitt satt i umulige situasjoner, hvor de måtte velge mellom 
en far som støttet én forstander og en mor som støttet en annen. Når en 
stadig større andel av de sterkttroende tar høyere utdanning og kommer 
inn i arbeidsmiljø hvor flertallet ikke deler deres tro, vil denne eksklu- 
derende teologien bli satt på prøve.” Kanskje vil det føre til nye interne 
kamper, eller det kan forlenge og forsterke den negative medlemsutvik- 
lingen. Det som i hvert fall er sikkert, er at en slik teologi vil klare seg 
dårligere når mennesker møtes ansikt til ansikt på en respektfull måte. 


983 Myklebust, 2001, $. 15. 

984 Menighetsblad, 2013, nr. 4. 

985 Hetland & Aanensen, 1925, 8. 4. 

986 Menighetsblad, 2014, nr. 3, 8. 43. 

987 Se f.eks. Tiden, nr. 11, 1895; Bekjendtgjørelse til Det Almindelige Samfunds menighet i februar 
1919; Dversnes, 1986. 

988 Se Vabo, 2000, s. 109-116; Valand, 2001, $. 71-72. 

989 Noe forstander Ramsland i Det Almindelige Samfund langt på vei vedgikk i en preken gjengitt i 
Menighetsblad, nr. 1, 2001, 8. 3. 

Denne boken hadde ikke vært mulig uten god hjelp fra flere støttespil- 
lere. Dette gjelder først og fremst alle dem som har bidratt med verdifull 
informasjon for at denne boken kunne bli en realitet. I den sammenheng 
vil jeg særlig trekke frem Erling T. Endresen, tidligere medlem av Det 
Almindelige Samfund. Uten hans inngående kjennskap til de sterkt- 
troendes historie og iherdige arbeid med å samle ny informasjon ville 
dette bokprosjektet aldri blitt realisert. Gjennom mange interessante 
telefonsamtaler, e-postutveklsinger og møter har han bidratt til å forme 
boken slik den nå foreligger. Dernest må jeg takke Kjell Ivar Dvernes og 
alle anonyme informanter med bakgrunn fra Det Almindelige Samfund, 
Det Almindelige Lutherske Samfund, Det Gammel-Lutherske Samfund 
og Lomelands Menighet. En særlig takk går også til en anonym infor- 
mant med bakgrunn som lærer ved en av Menigheten Samfundets skoler. 
Gjennom å ha delt av sine erfaringer og kunnskaper om de respektive kir- 
kesamfunnenes historie har boken blitt enda grundigere enn den ellers 
ville blitt. Dessverre ønsket ingen av dem at deres navn skulle nevnes i 
boken. 

Jeg vil også takke tidligere førstelektor og journalist Alf Kjetil Igland. 
Han har bidratt med et stort kildemateriale fra sine egne studier av de 
sterkttroende og har på den måten bidratt til å komplettere oversikten 
over tidligere utgivelser om de sterkttroende. Iglands egne artikler om 
de sterkttroende har også vært nyttige i arbeidet med denne boken. Vid- 
ere må jeg takke Becky Sather ved Peace Lutheran Church i Snohom- 
ish County, Washington. Hennes positive samarbeidsvilje og grundige 
undersøkelser har beriket boken med viktig bakgrunnsinformasjon om 
de sterkttroende i Washington, USA. 

Professor Jan Kristian Hognestad ved Universitetet i Stavanger har 
bidratt med gode råd både til form og innhold, særlig på den språklige 
siden av utgivelsen. Det må også fremheves at han har vært uvurderlig i 

arbeidet med å få et utenfraperspektiv på manuskriptet. Professor emerita 
Bjørg Seland har bidratt med innspill vedrørende den historiske kontek- 
sten på 1800-tallet og om kvinners stilling innen religiøse organisas- 
joner i samme tidsperiode. Professor Pål Repstad har særlig bidratt med 
religionssosiologiske betraktninger rundt fenomenet religiøse splittelser. 

Dernest må jeg takke serieredaktør for Kyrkjefag Profil, dosent Jan Ove 
Ulstein og redaksjonsrådsmedlem professor Anders Aschim. Deres råd 
og innspill har vært uvurderlig i det siste og avgjørende arbeidet med 
manus. Stiftelsen Fritt Ord, Dalane folkemuseum og Høgskolen i Inn- 
landet skal også ha takk for økonomisk støtte til utgivelsen av denne 
boken. Sist, men ikke minst må jeg takke min tålmodige og alltid 
støttende ektemann, Ali Iversen Yassin. Hans oppmuntringer underveis i 
prosessen har gjort arbeidet med denne boken lettere enn det ellers hadde 
vært. Jeg takker alle for deres bidrag. 

Tross god hjelp fra mange står jeg ene og alene ansvarlig for innholdet i 
denne boken. Deler av de sterkttroendes historie er sparsomt dokument- 
ert, og enkelte ganger har jeg selv på et fragmentert kildemateriale forsøkt 
å etablere en sammenhengende beretning. I de tilfellene hvor resonne- 
mentene er mer usikre, kommer dette frem i teksten. Eventuelle feilslut- 
ninger eller unøyaktigheter i beskrivelsene er mitt ansvar. 

Til sist er det nødvendig å opplyse om at mine familiemedlemmer i 
Menigheten Samfundet verken har kjent til dette bokprosjektet eller på 
noen som helst måte bidratt til dette. 

Oversikt over kirkesamfunnene 
MENIGHETEN SAMFUNDET (MS): 


Forstander, Kristiansand: Hjelpeforstander (Assistent), Kristiansand: 

Bernt B. Lomeland, 1890-1892 

Ommund H. Slettebøe, 1892-1928 Tollef S. Hetland, 1895-1901 
Sebulon Hetland, 1903-1925 
Nicolay Fardal, 1926-1928 

Nicolay Fardal, 1928-1960 Theodor Eigestad, 1931-1960 

Theodor Eigestad, 1960-1973 Erik Efteland, 1960-1974 

Leiv K. Aamodt, 1973-2009 Atle T. Dversnes, 1974-1986 
Sigmund Dean, 1986-2009 

Sigmund A. Dean, 2009-2015 Sigmund Aamodt, 2008-2015 
Ragnar Eigestad, 2009-2013 

Sigmund Aamodt, 2015-d.d. Tormod Aamodt, 2013-d.d. 


Helge Dvergsnes, 2015-d.d. 

Forstander, Egersund: 


Hjelpeforstander (Assistent), Egersund: 


Torkild Valand, 1890-1892 


Bernt B. Lomeland, 1892-1900 
Per O. Nodland, 1900-1901 


Per O. Nodland, 1895-1900 


Tollef S. Hetland, 1901 


Bernhard M. Lomeland, 1901* 


Bernhard M. Lomeland, 1901-1943 


Johan Lund, 1903-1939 
Martin Aamodt, 1940-1943 


Martin Aamodt, 1943-1986 


Ammund R. Helleland, 1943-1972 


Atle T. Dversnes, 1986-2014 
Ragnar Eigestad, 2014-d.d. 


Reidar Ø. Gunvaldsen, 1972-2001 
Sverre Leidland, 2001-d.d. 


*) Valgt til assistent dagen etter T. S. Hetland gikk bort. Ordinert til assis- 
tent 14. april, valgt til forstander 19. mai og ordinert som forstander 2. juni. 


Medlemstall (Basert på Samfundets historie, Samhold og offentlige 


rapporter): 
1890: ca. 400 
1900: 975 
1920: 686 
1950: 799 


2010: 1929 
2020: 1788 


1990: ca. 1600 
2000: Ca. 1700 


DET ALMINDELIGE SAMFUND (DAS): 


Forstander: 


Hjelpeforstander (Assistent): 


Per O. Nodland, 1901-1909 


Jørgen Larsen 1901-1910 


Theodor Ege, 1909-1953 


Samuel H. Tengs 1910-1940 
Ola Hetland 1940-1952 
Karl P. Ege 1950-1953 


Karl P. Ege, 1953-1983 


Kristofer Paul Endresen, 1953-1985 


Ottar Endresen, 1983-1990 


Lars Martin Ramsland, 1985-1990 


Lars M. Ramsland, 1990-d.d. 


Thom E. Sagland, 1990-2017 
Asbjørn Ege, 2014-d.d. 
Pål Sleveland, 2017-d.d. 


Medlemstall (Basert på offentlige rapporter, Samfundets historie og 


Kirkens historie): 


1901: 233 1990: 250 
1920: Ca. 300 1996: 217 
1950: Ca. 330 2004: 227 
1980: 305 2020: 258 

DET ALMINDELIGE LUTHERSKE SAMFUND (DALS): 


Forstander: Hjelpeforstander (Assistent): 

Ola Hetland, 1952-1954 Abraham J. Larssen, 1952-1954 

Abraham J. Larssen, 1954-1970 Arne T. Larssen, 1954-1970 

Arne T. Larssen, 1970-2011 Konrad P. Ramsland, 1971-2007 
Kjell Østebrød, 2007-2011 

Kjell Østebrød, 2011-d.d. Arne T. Larssen, 2011-2017 


Medlemstall (Basert på offentlige rapporter): 
1952: Ca. 70 1995: 108 


1970: Ca. 95 2000: 92 
1980: 117 2010: 61 
1990: 116 2020: 49 


DET GAMMEL-LUTHERSKE SAMFUND (DGLS): 


Forstander: Hjelpeforstander (Assistent): 

Sebulon Hetland, 1925-1945 (1951) Aanen Aanensen, 1925-1932 
Arnt Ege, 1932-1945 

Arnt Ege, 1945 (1951) -1958 Ludvig |. Carlsen, 1945-1958 


Medlemstall (Basert på menighetsprotokollen): 
1925: Ca. 70 1945: 116 


1930: 92 1950: 119 
1935: 68 1955: 106 
1940: 82 1958: 80 


LOMELANDS MENIGHET (LM): 


Forstander: Hjelpeforstander (Assistent): 
Aanen Aanensen, 1932-1945 Viljen Lomeland, 1932-1940 
Carl Aa. Falkum, 1947-1996 Aanon Aanensen, 1947-1990 


Medlemstall (anslag - ingen offisiell protokoll har vært mulig å oppdrive*): 


1932: ca. 20 1970: ca. 35 [anslagsvis 20 aktive] 
1950: ca. 20 1980: ca. 30 [anslagsvis 15 aktive] 
1960: ca. 35 1990: ca. 20 [færre enn 10 aktive] 


*) Medlemstallene baserer seg på dem som meldte seg ut fra DGLS til 
«intet opgitt samfund» eller «ikke opgitt» i DGLS'menighetsprotokoll. 
Ifølge én informant forsvant de fleste «unge» (her definert som dem født 
etter 1940) fra husmenigheten ganske tidlig. 

Slektsoversikt 


Bernt Lomelands (1836-1900) sønn, Bernhard Martin Lomeland (1875- 
1947), etterfulgte sin far som forstander for Menigheten Samfundet i 
Egersund i 1901. Siden har det vært flere «forstanderdynastier» blant 
de sterkttroende, som far og sønn Abraham (1887-1970) og Arne Thor 
Larssen (1936-2017) i Det Almindelige Lutherske Samfund. Selv om de 
sterkttroende har vært kjent under betegnelser som «lomelendinger», 
«perer» og «larser», etter grunnleggerne av de ulike kirkesamfunnene, 
er det faktisk den første forstanderen for Menigheten Samfundet i Eger- 
sund, Torkild Valand (1842-1892), som har vært utgangspunktet for flest 
«dynastier» av forstandere i flere sterkttroende kirkesamfunn. Under føl- 
ger en oversikt over «forstanderdynastiene» etter forstander Valand: 


Torkild Valand (1842-1892) 
Forstander for Menigheten Samfundet i Egersund 1890-1892 


Emanuel Valand (1869—1937) 
Lærer i Menigheten Samfundet og deretter Det Almindelige Samfund 
* Emanuel fikk datteren Kirsten Prisilla, som fikk sønnen Ottar Endresen (f. 1955), 
forstander i DAS 1983—1990 


Kristiane Aamodt (1870—1938) 

* Kristiane fikk sønnen Martin Aamodt (1911-2002), forstander i MS i Egersund 
1943—1986 

* Kristiane fikk sønnen Ludvig Kristian som fikk sønnen Halvard, som fikk sønnen 
Tormod Aamodt (f. 1983), hjelpeforstander i MS i Kristiansand siden 2013. 

* Kristiane fikk sønnen Simon, som fikk sønnen Leiv Kristian Aamodt (f. 1939), 
forstander i MS i Kristiansand 1973—2009, som fikk sønnen Sigmund Aamodt 
(f. 1967), forstander i MS i Kristiansand siden 2015. 


Anna Olivia Ege (1872—1945) 

Gift med Theodor Ege (1873-1955), senere forstander i Det Almindelige 
Samfund 1909-1953 (og onkel til forstander Arnt Ege i Det Gammel-Lutherske 
Samfund 1945—1958) 

* Anna fikk datteren Gundis Kristine som fikk sønnen Kristofer Paul Endresen 
(1925-1988), hjelpeforstander i DAS 1953—1985 (Gundis Kristines sønn, Karl 
Peder Endresen, fikk sønnen Ottar Endresen) 

* Anna fikk sønnen Karl Peder Ege (1908—1990), forstander i DAS 1953—1983 

* Anna fikk sønnen Asbjørn, som fikk sønnen Arne, som fikk sønnen Asbjørn Ege 
(f. 1970), hjelpeforstander i DAS siden 2014. 

